+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 1                                                           |
|                                                                       |
| การประกอบธุรกิจสายธุรกิจโทรคมนาคมไร้สาย                                    |
+-----------------------------------------------------------------------+

การประกอบธุรกิจสายธุรกิจโทรคมนาคมไร้สาย

ดำเนินการโดยบริษัท แอดวานซ์ อินโฟร์ เซอร์วิส จำกัด (มหาชน) (AIS) และบริษัทย่อย
มีรายละเอียดดังนี้

ลักษณะการให้บริการของ AIS ในปี 2550 สามารถแบ่งได้เป็น 2 ประเภทหลักๆ ได้แก่

  (1) การให้บริการโทรศัพท์เคลื่อนที่ โดยมี AIS และ DPC เป็นผู้ให้บริการ
  มีบริการแบบชำระค่าบริการหลังการใช้ (Postpaid subscription service),
  บริการแบบชำระค่าบริการล่วงหน้า (Prepaid subscription service)
  บริการสื่อสารด้วยข้อมูล (Data communications service) บริการสำหรับลูกค้านิติบุคคล
  (Enterprise business service) การบริการความสัมพันธ์กับลูกค้า (Customer
  Relation Management) และรายได้จากการบันทึกค่าเชื่อมโยงโครงข่าย (IC)
  โดยรายได้จากการให้บริการดังกล่าวคิดเป็นสัดส่วนประมาณร้อยละ 87.4 ของรายได้รวม

  (2) การจำหน่ายเครื่องโทรศัพท์เคลื่อนที่ ซิมการ์ด และอุปกรณ์ต่างๆที่เกี่ยวข้อง
  โดยรายได้ในส่วนนี้คิดเป็นสัดส่วนประมาณร้อยละ 12.6 ของรายได้รวม

1. ลักษณะผลิตภัณฑ์หรือบริการ

ผลิตภัณฑ์และบริการหลักที่ AIS
ให้แก่ลูกค้าคือบริการโทรศัพท์เคลื่อนที่ทั้งในระบบเติมเงินและระบบชำระค่าบริการรายเดือน
โดยมีสัดส่วนลูกค้าในระบบเติมเงินร้อยละ 91 ของฐานลูกค้าทั้งหมด
และมีสัดส่วนลูกค้าในระบบชำระค่าบริการรายเดือนร้อยละ 9
ในขณะที่สัดส่วนรายได้หลักมาจากลูกค้าระบบเติมเงินร้อยละ 66.4
และจากลูกค้าในระบบชำระค่าบริการรายเดือนอีกร้อยละ 24.1

+---------------------------+------------------------------------------+
| []                        | ณ สิ้นปี 2550 AIS ให้บริการลูกค้าทั่วประเทศ 24.1  |
|                           | ล้านราย                                   |
|                           |                                          |
|                           |   ----------------                       |
|                           | ----- ----------- ---------------------- |
|                           |                                          |
|                           |         จำนวนลูกค้า   รายได้ต่อเลขหมายต่อเดือน |
|                           |                                          |
|                           |                (ล้านคน)     (บาท)ไม่รวม IC |
|                           |                                          |
|                           |   ลูกค้าระบบเติมเงิน        21.8        227  |
|                           |                                          |
|                           |   ลูกค้าระบบชำระรายเดือน   2.3         744  |
|                           |                                          |
|                           |   รวม                   24.1        279  |
|                           |   ----------------                       |
|                           | ----- ----------- ---------------------- |
|                           |                                          |
|                           | สัดส่วนรายได้ร้อยละ 66.4 มาจากลูกค้าระบบเติมเงิน |
|                           |                                          |
|                           |   ---------------------- --------------  |
|                           |                          สัดส่วนรายได้      |
|                           |                          (ร้อยละ)         |
|                           |                                          |
|                           |   ลูกค้าระบบเติมเงิน         66.4            |
|                           |                                          |
|                           |   ลูกค้าระบบชำระรายเดือน    24.1            |
|                           |                                          |
|                           |   อื่นๆ                    9.5             |
|                           |                                          |
|                           |   รวม                    100.0           |
|                           |   ---------------------- --------------  |
+---------------------------+------------------------------------------+

บริการโทรศัพท์เคลื่อนที่แบบชำระค่าบริการรายเดือนและแบบเติมเงิน

  ------------- ----------------------------------------------------------------
  GSM advance   บริการโทรศัพท์เคลื่อนที่แบบชำระค่าบริการเป็นรายเดือน
                สำหรับกลุ่มเป้าหมายคนทำงานรุ่นใหม่
                นักธุรกิจและเจ้าของกิจการที่มีความคิดทันสมัยในหัวเมืองใหญ่ ชื่นชอบเทคโนโลยี
                และต้องการคุณภาพในการติดต่อสื่อสาร

  GSM 1800      บริการโทรศัพท์เคลื่อนที่แบบชำระค่าบริการเป็นรายเดือน
                สำหรับกลุ่มเป้าหมายที่ต้องการใช้บริการแบบพื้นฐาน ไม่ยุ่งยากซับซ้อน

  วัน-ทู-คอลล์!    บริการโทรศัพท์เคลื่อนที่แบบเติมเงิน
                กลุ่มเป้าหมายหลักเป็นวัยรุ่นและคนรุ่นใหม่ที่มีสไตล์เป็นตัวของตัวเอง กล้าคิด กล้าทำ
                กล้าแสดงออกอย่างสร้างสรรค์ และมีศักยภาพสูงในการใช้บริการเสริมต่างๆ

  สวัสดี          บริการโทรศัพท์เคลื่อนที่แบบเติมเงิน
                กลุ่มเป้าหมายหลักคนวัยทำงานในเขตภูมิภาคหรือผู้ใหญ่ที่เริ่มใช้โทรศัพท์เป็นเครื่องแรก
                สำหรับเน้นการรับสายหรือต้องการควบคุมค่าใช้จ่ายและระยะเวลาการใช้งานที่นานขึ้น
  ------------- ----------------------------------------------------------------

โปรโมชั่นภายในปี 2550

-   สำหรับลูกค้าระบบชำระรายเดือน

GSM 99 – โปรแกรมที่มอบความคุ้มค่ากับค่าเหมาจ่ายเพียง 99
บาทต่อเดือนและอัตราค่าโทรพิเศษที่ให้ลูกค้าจ่ายเพียง 5 นาที แต่สามารถใช้งานได้นานถึง 1
ชั่วโมง

ตะลึง – ให้ลูกค้าควบคุมการใช้งานได้ผ่านค่าโทรที่ได้รับเป็นรายวัน
โดยสามารถโทรได้ในเครือข่ายสูงสุดถึง 40 นาทีต่อวัน ตลอด 24 ชั่วโมง

ตรง ตรง – รับสิทธิ์โทรได้ 2 เท่า ในเครือข่ายเอไอเอส ด้วย 4
ทางเลือกเหมาจ่ายตามพฤติกรรมการใช้งาน ขั้นต่ำที่ 300 บาท โทรได้ 600 บาท และ สูงสุดที่
1,200 บาท โทรได้ 2,400 บาท

GSM แรง –
โปรแกรมค่าโทรบุฟเฟต์ซึ่งมีช่วงเวลาที่ให้ลูกค้าสามารถเลือกโทรได้ภายในเครือข่ายเอไอเอส
โดยเหมาจ่ายที่ขั้นต่ำที่ 159 บาท และ 299 บาท

-   สำหรับลูกค้าระบบเติมเงิน

เอาไปเลย – เสนอค่าโทรอัตราพิเศษสุดตามความต้องการของตลาด เช่น นาทีละ 50 สตางค์,
25 สตางค์

SIM Fifty – รับความคุ้มค่ากับโปรแกรมอัตราค่าโทรพิเศษต่ำสุดเพียง 25
สตางค์ทุกเครือข่ายตลอด 24 ชั่วโมง พร้อมซิมการ์ดราคาพิเศษเพียง 50 บาท

ซิมแม่ยก – โปรแกรมใหม่ที่คุ้มค่าจากสวัสดี ราคาซิม 50 บาท ค่าโทร 2 บาทต่อนาที
สำหรับการโทรทุกเครือข่ายตลอด 24 ชั่วโมง

ซิมหมู่เฮา – โปรแกรมค่าโทรสำหรับลูกค้าในภาคอีสานที่ต้องการติดต่อกับญาติ พี่น้อง
ซึ่งไปทำงานต่างพื้นที่ โดยให้อัตราค่าโทรพิเศษ 50 สตางค์ ในนาทีที่สองเป็นต้นไป
เมื่อโทรออกจากพื้นที่ภาคอีสาน

ยืดหยุ่น – สำหรับลูกค้าที่บางครั้งคุยสั้น บางครั้งคุยยาว ไม่ต้องกังวลกับค่าบริการ
ด้วยค่าโทรที่ปรับเปลี่ยนตามพฤติกรรมการใช้งาน หากโทรสั้นกว่า 3 นาทีคิดแบบโทรสั้น
หากโทรเกิน 3 นาทีคิดแบบโทรยาว

ซิมจาวเหนือ – โปรแกรมค่าโทรสำหรับลูกค้าภาคเหนือ 18 จังหวัด ด้วยค่าโทรอัตราพิเศษเพียง 1
บาทในนาทีที่สองเป็นต้นไป เมื่อโทรออกจากพื้นที่ภาคเหนือ

5 โปรแกรม สำหรับลูกค้าที่มีความต้องการที่แตกต่างกัน เอไอเอสเสนอให้ลูกค้าได้เลือกจาก 5
โปรแกรมหลักตามลักษณะการใช้งานดังนี้ - โทรสั้น โทรยาว โทรกลางวัน โทรกลางคืน หรือชอบ
SMS

T SIM – โปรแกรมค่าโทรสำหรับกลุ่มนักเรียน วัยพรีทีน ซึ่งเพิ่มเริ่มต้นใช้งานมือถือ
โดยจะได้รับอัตราค่าโทรพิเศษต่ำสุดเพียง 25 สตางค์ตั้งแต่นาทีที่ 2 เป็นต้นไป
พร้อมรับบริการเสริมราคาพิเศษเพียง 1 บาท/นาทีสำหรับ SMS และ 3 บาท/นาที สำหรับ MMS

บริการเสริมด้านข้อมูล (Non-voice service)

บริการเสริมของ AIS ในปี 2550 มีการเติบโตร้อยละ 17 เมื่อเทียบกับปีที่ผ่านมา
และคิดเป็นอัตราส่วนร้อยละ 11 ของรายได้จากการให้บริการ(ไม่รวม IC)
บริการด้านข้อมูลที่เป็นรายได้หลักประกอบไปด้วยบริการส่งข้อความแบบสั้น (SMS)
บริการส่งข้อความภาพและเสียง (MMS) บริการดาวน์โหลด บริการเสียงรอสาย (Calling
Melody) และการบริการด้านข้อมูล (Data & Portal)
อัตราการเติบโตในปีที่ผ่านมาเป็นผลมาจากการพัฒนาศักยภาพเครือข่ายด้วยเทคโนโลยี EDGE
ที่ครอบคลุมในหลายพื้นที่ทั่วประเทศ
ซึ่งช่วยให้ลูกค้ามีประสบการณ์การใช้งานด้านข้อมูลที่รวดเร็วยิ่งขึ้นกว่าเดิม

ในปีที่ผ่านมา AIS ได้พัฒนา AIS mobileINTERNET *900 เมนูที่ย่อโลกอินเตอร์เน็ต
ไว้บนโทรศัพท์มือถือ ซึ่งเป็นบริการด้านการเข้าถึงข้อมูลได้อย่างรวดเร็วโดยใช้รูปแบบไอคอน
(icon) ที่ลูกค้าสามารถเลือกปรับเปลี่ยนได้เองตามใจ โดยรวบรวมการเช็คเมล์ แชต (chat)
บนมือถือ การค้นหาข่าวสารข้อมูลต่างๆ คลังเพลงบนมือถือ เกมส์ หนัง และอื่นๆ อีกมากมาย
รวมถึงการร่วมมือกับกูเกิล (Google) เปิดแนวคิด mobile internet
ส่งผลให้ผู้ใช้บริการเข้ามาใช้บริการด้านข้อมูลเพิ่มขึ้นเป็นจำนวนมาก

การทำตลาดด้านเพลงอย่างต่อเนื่องก็เป็นอีกความสำเร็จในปีที่ผ่านมาสำหรับ AIS โดยการเปิดตัว
mobileLIFE Music ซึ่งเป็นแคมเปญในการกระตุ้นการใช้งานและดาวน์โหลดเพลงในรูปแบบต่างๆ
ทั้งเสียงเรียกเข้าริงโทน (Ringtone) ส่งเพลงให้เพื่อนฟังผ่าน M2G
การดาวน์โหลดเพลงแบบเต็มเพลง (Full song download)
รวมทั้งสร้างพฤติกรรมการใช้งานโดยให้ทดลองใช้บริการที่เกี่ยวกับเพลงและข้อมูลที่น่าสนใจ
ส่งผลให้ยอดของค่าบริการด้านข้อมูลแบบเหมาจ่ายรายเดือน (mobileNET Package)
เพิ่มขึ้นอย่างต่อเนื่อง

AIS พยายามกระตุ้นการใช้บริการเสริมในด้านต่างๆ
โดยให้ความสำคัญกับความเข้าใจของผู้บริโภคที่มีต่อบริการ
และให้ผู้บริโภคได้รับบริการที่ตรงกับความต้องการและเหมาะสมกับพฤติกรรมของตนเอง เช่น
ให้ทดลองการส่งข้อความภาพและเสียง (MMS) ฟรี 15 นาทีต่อวัน (MMS Daily Free Time)
ซึ่งสามารถเพิ่มจำนวนผู้ใช้งานเพราะมีความเข้าใจในบริการก่อนที่ผู้บริโภคจะตัดสินใจใช้บริการ

บริการทางการเงินผ่านโทรศัพท์เคลื่อนที่ mPAY

mPAY เป็นบริการชำระค่าสินค้าและบริการผ่านโทรศัพท์มือถือซึ่ง AIS ริ่เริมมาประมาณสองปี
โดยเปิดให้บริการต่างๆ เช่น เติมเงิน One-2-Call!, ชำระค่าโทรศัพท์มือถือ GSM advance,
ชำระค่าสาธารณูปโภค ชำระค่าสินค้าและบริการต่างๆ ผ่านระบบ On Line, ตู้น้ำอัตโนมัติ เป็นต้น
โดยมีพันธมิตรที่เป็นธนาคารใหญ่ 6 ธนาคาร ได้แก่ ธนาคารกรุงศรีอยุธยา, ธนาคารไทยพาณิชย์,
ธนาคารยูโอบี, ธนาคารกรุงเทพ, ธนาคารกสิกรไทย, ธนาคารกรุงไทย ในปี 2550 AIS
ได้ขยายบริการ mPAY เพิ่มเติมโดยการเปิดบริการ mAGENT คือตัวแทนของ mPAY
ที่สามารถให้บริการเติมเงินให้กับลูกค้า One-2-Call! ผ่านโทรศัพท์มือถือ

บริการโทรศัพท์ทางไกลระหว่างประเทศ รหัส 005

ในปี 2550 ที่ผ่านมา AIS ได้เปิดบริการใหม่ คือ
การให้บริการโทรศัพท์ทางไกลระหว่างประเทศผ่านรหัส 005 ด้วยบริการคุณภาพระดับพรีเมี่ยม
(Premium Quality) ที่เน้นให้ลูกค้าโทรติดง่าย สัญญาณเสียงคมชัด และสายไม่หลุด
ซึ่งสามารถโทรไปได้ 230 ประเทศทั่วโลก โดยช่วงแรกของการเปิดให้บริการ
จะเน้นการสร้างแบรนด์และการรับรู้ให้กับลูกค้าเป็นหลัก เนื่องจากรหัสเลขหมายการโทรออก
เป็นปัจจัยสำคัญสำหรับตลาดโทรศัพท์ทางไกลระหว่างประเทศ โดยได้มีการเผยแพร่ไปตามสื่อ
รวมทั้งการจัดกิจกรรมต่างๆ เพื่อให้ลูกค้ารับรู้และทดลองใช้บริการ โดยในปี 2550
รายได้จากการให้บริการโทรศัพท์ทางไกลระหว่างประเทศนี้คิดเป็นสัดส่วนร้อยละ 0.91
ของรายได้รวม

บริการสำหรับลูกค้านิติบุคคล (Enterprise business service)

เอไอเอส สมาร์ท โซลูชั่น ในฐานะผู้ให้บริการกลุ่มลูกค้านิติบุคคล
ได้มีส่วนในการช่วยเพิ่มศักยภาพในการแข่งขันทางธุรกิจของทั้งกลุ่มธุรกิจขนาดใหญ่และกลุ่มธุรกิจเอสเอ็มอี
ซึ่งครอบคลุมธุรกิจในหลากหลายอุตสาหกรรม เช่น การเงินและการประกันภัย
ธุรกิจพลังงานและการผลิต การสื่อสารและสารสนเทศ การการค้าและบริการ
รวมไปถึงหน่วยงานราชการและสถาบันการศึกษา
โดยมีเน้นการพัฒนาโซลูชั่นเดิมให้มีประสิทธิภาพเพิ่มขึ้นเพื่อรองรับความต้องการใช้งานของลูกค้าที่หลากหลาย
เช่น Push Mail, SMS Solution เป็นต้น

-   Push Mail เป็นโซลูชั่นที่ช่วยให้ลูกค้าสามารถรับส่งอีเมล์ได้ทุกที่ทุกเวลา มีความปลอดภัย
    เชื่อถือได้และรองรับการใช้งานกับอุปกรณ์ที่หลากหลาย
    ซึ่งโซลูชั่นนี้จะช่วยเพิ่มความได้เปรียบในการทำธุรกิจและสร้างความแตกต่างเมื่อเทียบกับคู่แข่ง
    ในปี 2550 เอไอเอส สมาร์ทโซลูชั่น ได้ทำการพัฒนา Push Mail
    ให้สามารถรองรับการใช้งานกับ Mail Server ของลูกค้าที่มีความหลากหลาย
    โดยแบ่งออกเป็น 3 ประเภทคือ BlackBerry, Microsoft และ Nokia Intellisync

-   SMS Solution ทาง เอไอเอส สมาร์ทโซลูชั่น ได้พัฒนาการใช้งาน SMS
    ให้เหมาะสมกับประเภทธุรกิจและความต้องการใช้งานของลูกค้า
    ไม่ว่าจะเป็นด้านปริมาณและรูปแบบการใช้งาน ตัวอย่างเช่น การใช้ SMS
    แจ้งตารางเรียนและผลการเรียนให้กับนักศึกษารามคำแหง การส่ง SMS Broadcast
    ให้กับผู้ชมในงานนิทรรศการต่างๆ

การขายและจัดจำหน่ายเครื่องโทรศัพท์เคลื่อนที่ (Sales and distribution of mobile
handsets)

AIS ดำเนินธุรกิจการขายและจัดจำหน่ายเครื่องโทรศัพท์เคลื่อนที่ผ่านบริษัทในเครือในนาม บริษัท
ไวร์เลส ดีไวซ์ ซัพพลาย จำกัด (WDS) โดยในปี 2550
รายได้จากการขายเครื่องลูกข่ายคิดเป็นอัตราส่วนร้อยละ 11.9 ของรายได้รวมของกลุ่ม AIS
ในปีที่ผ่านมาเครื่องโทรศัพท์เคลื่อนที่ในรุ่นระดับล่างที่มีราคาต่ำมีสัดส่วนทางการตลาดเพิ่มมากขึ้น
เนื่องจากตลาดโทรศัพท์เคลื่อนที่มีการขยายไปในกลุ่มลูกค้าต่างจังหวัด
อีกทั้งมีจำนวนผู้ใช้บริการที่นิยมมีมากกว่าหนึ่งหมายเลข (Multi-SIM users) มากขึ้น ทั้งนี้ AIS
มีการจัดจำหน่ายสินค้าหลากหลายแบรนด์ รวมถึง โนเกีย โมโตโรล่า แอลจี โซนี่อีริคสัน ซัมซุง
ในปีที่ผ่านมานอกเหนือจากแบรนด์ดังกล่าวแล้ว WDS
ยังได้พัฒนาเครื่องโทรศัพท์ที่เป็นแบรนด์ของบริษัทเอง (House brand) ในชื่อ โฟนวัน (Phone
One) ซึ่งเริ่มเปิดตัวครั้งแรกในเดือน กรกฎาคม 2550

การบริหารความสัมพันธ์ลูกค้า (Customer Relationship Management)

AIS
ได้ให้ความสำคัญเป็นอย่างยิ่งกับการครองใจลูกค้าในระยะยาวเพื่อให้การดำเนินธุรกิจเติบโตบนรากฐานที่มั่นคง
ใน 2550 AIS ได้มุ่งเน้นการยกระดับงานบริการ นำเสนอนวัตกรรมการบริการใหม่ ๆ
และสิทธิพิเศษต่างๆ ให้กับลูกค้า และมีการวัดผลความผูกพันของลูกค้า (Customer Engagement)
ซึ่งสะท้อนจากคุณภาพบริการทุกๆ ส่วนขององค์กร AIS
ได้ลงทุนพัฒนาระบบการวิเคราะห์ข้อมูลเชิงลึก (Data Mining and Customer Insights)
ประกอบกับการรวบรวมความคิดเห็นจากลูกค้าโดยตรงที่ผ่านมาทาง Touch Point ต่างๆ (Voice
of Customer) และการทำวิจัย (Research) เพื่อให้การพัฒนาบริการต่างๆ
อยู่บนพื้นฐานของความต้องการของลูกค้าอย่างแท้จริง
นอกจากนี้ยังมีการตรวจสอบคุณภาพตามมาตรฐานบริการ (Mystery Shopper)
รวมทั้งการสัมผัสงานบริการด้วยตนเองของผู้บริหารระดับสูง (Management Visit)

1)  การยกระดับพื้นฐานงานบริการทั่วประเทศ AIS ให้ความสำคัญกับสิ่งที่เป็นคุณค่าหลัก (Core
    Value) ในใจลูกค้า คือ ความสะดวกรวดเร็ว ความถูกต้องสมบูรณ์
    พนักงานจะต้องให้คำแนะนำช่วยเหลือได้ด้วยความเป็นมิตร
    เอาใจใส่และเข้าใจความต้องการของลูกค้า มีการปรับลดกระบวนการภายในมีความยืดหยุ่น
    เพื่อเพิ่มความสะดวกให้ลูกค้าได้มากยิ่งขึ้น
    ปรับเปลี่ยนบรรยากาศภายในสำนักงานสาขาให้อบอุ่นเป็นกันเองมากยิ่งขึ้นและจัดกิจกรรมต่างๆ
    เพื่อสร้างความใกล้ชิดและบรรลุเป้าหมายที่ต้องการให้พนักงานของ AIS เป็น “The most
    pleasant people to interact with” และให้สำนักงานบริการของ AIS เป็น “The
    most pleasant place to visit” ในใจลูกค้า

2)  การนำเสนอนวัตกรรมการบริการใหม่เพื่อเพิ่มความสะดวกสบายให้กับลูกค้า

    -   บริการให้คำปรึกษาด้านโปรโมชั่น (Promotion Consultancy)
        เพื่อช่วยให้ลูกค้าสามารถตัดสินใจเลือกใช้แพ็คเกจที่เหมาะสมกับพฤติกรรมอย่างแท้จริงโดยได้รับคำแนะนำและวิเคราะห์พฤติกรรมการใช้งานจากเจ้าหน้าที่
        AIS Call Center และสำนักงานบริการ AIS

    -   บริการ Calling Melody แบบ Face-to-Face Singing Call Center
        ซึ่งไห้ลูกค้าสนุกสนานมากยิ่งขึ้นกับการเลือกเพลง Calling Melody
        โดยสามารถเห็นหน้าพนักงานที่ร้องเพลงตัวอย่างให้ฟังได้

    -   บริการ SMS 1175 ที่ให้ลูกค้าฝากเสียงเพื่อให้พนักงานทำหน้าที่ส่งข้อความ SMS แทนได้
        โดย AIS
        ได้เปิดโอกาสให้ผู้พิการทางสายตาทำหน้าที่เป็นผู้ให้บริการซึ่งถือว่าลูกค้ามีส่วนร่วมอย่างยิ่งในโครงการตอบแทนสังคมดังกล่าว

    -   บริการ Multi-Language เพื่อรองรับการเพิ่มขึ้นของลูกค้าต่างชาติ โดยพนักงาน AIS
        Call Center สามารถให้บริการได้ถึง 5 ภาษา ได้แก่ อังกฤษ จีน (แมนดาริน)
        เกาหลี ญี่ปุ่น ฝรั่งเศส นอกจากนี้ยังมีการใช้ภาษาท้องถิ่น ภาคเหนือ ภาคอีสาน
        และภาคใต้เพื่อเป็นการอนุรักษ์วัฒนธรรมไทยอีกด้วย

3)  การนำเสนอสิทธิพิเศษ (Privilege) ที่ง่ายต่อการใช้งาน
    ใช้ได้จริงในชีวิตประจำวันและครอบคลุมทั่วประเทศ ภายใต้โครงการ “เอไอเอส พลัส”
    โดยเน้นตอบสนองรูปแบบการใช้ชีวิตของลูกค้าซึ่งอยู่ภายใต้ 3 แกนหลัก

    -   หมวด Shopping มอบคูปองส่วนลดหรือส่วนลดที่พิเศษที่ห้างสรรพสินค้า Central, The
        Mall, The Emporium, และ Siam Paragon รวมทั้งโปรแกรมช้อปโทรฟรีที่ร่วมกับ
        Big C และ Carrefour ที่ให้โบนัสโทรฟรีสำหรับการใช้จ่ายในสินค้าที่ร่วมรายการ

    -   หมวด Dining ให้ส่วนลดร้านอาหารมากกว่า 3,000 ร้านค้าใน 76 จังหวัดทั่วประเทศ
        พร้อมจัดแคมเปญ “อิ่มอร่อยมื้อนี้ ลุ้นทานฟรีกับเอไอเอส พลัส”
        เพื่อลุ้นบัตรทานอาหารฟรีหนึ่งพันบาท

    -   หมวด Entertainment จัดแคมเปญ “สนุกทุกไลฟ์สไตล์ 60
        บาทราคาเดียวกับเอไอเอส” ซึ่งให้ลูกค้าดูภาพยนตร์ ร้องคาราโอเกะ
        และโยนโบว์ลิ่งในเครือเมเจอร์ในราคาเดียวตลอดทั้งปี

2. ภาวะอุตสาหกรรมและการแข่งขันของตลาดโทรศัพท์เคลื่อนที่ปี 2550

[]

อัตราผู้ใช้บริการร้อยละ 62 ต่อจำนวนประชากร อัตราผู้ใช้บริการร้อยละ 82 ต่อจำนวนประชากร

ในปี 2550 ตลาดโทรศัพท์เคลื่อนที่มีอัตราการเติบโตร้อยละ 32
โดยคิดเป็นจำนวนผู้ใช้บริการเพิ่มขึ้น 13 ล้านคน ซึ่งเป็นยอดที่ใกล้เคียงกันกับในปีก่อนที่ผ่านมา
ทำให้ยอดผู้ใช้โทรศัพท์เคลื่อนที่ของทั้งตลาด ณ สิ้นปี 2550 มีจำนวนทั้งสิ้น 53 ล้านคน
หรือคิดเป็นอัตราผู้ใช้โทรศัพท์เคลื่อนที่ (Penetration rate) ร้อยละ 82
ของจำนวนประชากรทั้งประเทศ
การเติบโตของจำนวนผู้ใช้บริการนี้เกิดจากการที่ผู้ให้บริการมีการแข่งขันกันมากขึ้นในด้านการเพิ่มฐานจำนวนลูกค้า
โดยใช้กลยุทธ์การแจกซิมการ์ดฟรีเพื่อให้ลูกค้าเกิดการทดลองใช้งานเครือข่ายตนเอง
ประกอบกับการใช้กลยุทธ์ด้านราคาสำหรับซิมที่เปิดบริการใหม่ซึ่งมีราคาถูกกว่าแต่ให้เป็นระยะเวลาสั้น
ส่งผลให้ผู้ใช้โทรศัพท์เคลื่อนที่เริ่มมีพฤติกรรมการใช้มือถือที่เปลี่ยนไปจากเดิม
โดยมีลูกค้าที่หันมาใช้โทรศัพท์เคลื่อนที่มากกว่า 1 เบอร์ (Multiple SIM User)
เป็นจำนวนมากขึ้น โดยลูกค้ากลุ่มนี้จะเลือกโทรออกจากเบอร์ที่มีโปรโมชั่นถูกกว่า
หรือใช้เพื่อเน้นโทรภายในเครือข่ายซึ่งมีอัตราค่าโทรที่ถูกกว่าการโทรข้ามเครือข่าย
ลูกค้าอีกกลุ่มเป็นลูกค้าหมุนเวียน (Replacement SIM) คือมีการเปลี่ยนเบอร์บ่อย
เนื่องจากเบอร์ใหม่มีโปรโมชั่นถูกกว่าเบอร์เดิม
ซึ่งมักเกิดกับลูกค้าที่มีงบประมาณจำกัดหรือมีโทรศัพท์เคลื่อนที่เพียงเครื่องเดียว

การกระตุ้นตลาดให้เติบโตด้วยวิธีนี้ทำให้มียอดผู้ใช้บริการซึ่งนับจากเบอร์ที่เปิดใช้บริการหรือซิมการ์ดมีจำนวนสูงกว่าจำนวนผู้ใช้บริการที่แท้จริง
ส่งผลให้รายได้ต่อผู้ใช้บริการมีแนวโน้มลดลงอย่างต่อเนื่อง และมีอัตราการยกเลิกการใช้บริการ
(churn rate) สูงขึ้น
ในขณะที่อุตสาหกรรมมีการเติบโตของรายได้โดยรวมน้อยกว่าอัตราการเติบโตของจำนวนผู้ใช้บริการ
จากอัตราผู้ใช้บริการที่ร้อยละ 82 ของจำนวนประชากรทั้งประเทศ
โดยมีความแตกต่างกันในแต่ละพื้นที่ค่อนข้างมาก กรุงเทพฯ
และหัวเมืองใหญ่ถือได้ว่าเป็นตลาดที่เข้าสู่จุดอิ่มตัว (saturated market)
เนื่องจากมีอัตราผู้ใช้บริการต่อประชากรสูงในระดับใกล้เคียงร้อยละ 100 – 120
ในขณะที่ต่างจังหวัดในหลายพื้นที่โดยเฉพาะในภาคเหนือและภาคตะวันออกเฉียงเหนือยังคงมีอัตราผู้ใช้บริการเพียงร้อยละ
30-40 อย่างไรก็ตาม AIS ประมาณการว่าอัตราผู้ใช้บริการที่แท้จริงในปัจจุบันคิดเป็นเพียงร้อยละ
55 – 60 ของจำนวนประชากรทั้งประเทศ ตัวเลขเหล่านี้แสดงให้เห็นว่า
ตลาดโทรศัพท์เคลื่อนที่ในประเทศยังมีโอกาสในการเติบโตของจำนวนผู้ใช้บริการ
โดยเฉพาะในเขตภูมิภาค ซึ่งจะเป็นตลาดที่ผู้ให้บริการทุกรายมุ่งเน้นที่จะขยายต่อไป

การแข่งขันทางด้านราคาในปี 2550 โดยรวมถือว่ามีแนวโน้มที่ดีขึ้นอย่างต่อเนื่องจากในปี 2549
เนื่องจากผู้ให้บริการมีภาระผูกพันจากค่าเชื่อมโยงเครือข่าย (Interconnection Charge)
โดยเน้นเป็นการให้โปรโมชั่นเฉพาะสำหรับซิมที่เปิดบริการใหม่
มีราคาถูกแบบจำกัดเครือข่ายหรือช่วงเวลาและเปิดให้ลูกค้าใช้ได้เพียงในระยะเวลาสั้นๆ
และตลอดทั้งปีผู้ให้บริการได้มีการปรับราคาขึ้นสำหรับโปรโมชั่นที่ให้กับซิมใหม่อย่างต่อเนื่อง
โดยมุ่งเน้นที่ 1) การปรับราคาที่คิดในนาทีแรกและนาทีที่สอง 2)
รูปแบบการคิดราคาเริ่มปรับเปลี่ยนจากแบบบุฟเฟ่ต์ให้อยู่ในรูปแบบการคิดค่าโทรต่อนาทีมากขึ้น และ
3)
การปรับการโทรเหมาจ่ายเป็นช่วงเวลาให้มีจำกัดระยะเวลาในการโทรแต่ละครั้งเพื่อให้การใช้เครือข่ายมีประสิทธิภาพดีขึ้น
4)
ราคาค่าโทรที่คิดอัตราพิเศษสำหรับการใช้งานภายนอกเครือข่ายก็มีการปรับให้สูงขึ้นเพื่อให้รองรับต้นทุนจากค่าเชื่อมโยงโครงข่าย
และในช่วงครึ่งปีหลัง ตลาดก็เริ่มมีการปรับราคาขึ้นสำหรับลูกค้าปัจจุบันในฐาน
ซึ่งเป็นสัญญาณที่ดีว่าผู้ให้บริการพยายามลดความสำคัญในเรื่องการแข่งขันด้วยมิติราคา

กลยุทธ์การตลาดของ AIS

[]

ณ สิ้นปี 2550 AIS มีส่วนแบ่งตลาดของจำนวนผู้ใช้บริการ (Subscriber market share)
คิดเป็นร้อยละ 46 ลดลงจากร้อยละ 49 ในปีก่อนที่ผ่านมา
เนื่องจากคู่แข่งใช้กลยุทธ์ในการแจกซิมการ์ดค่อนข้างมาก และวิธีนับจำนวนผู้ใช้บริการที่แตกต่างกัน
อย่างไรก็ตาม หากพิจารณาในด้านส่วนแบ่งตลาดของรายได้จากการให้บริการ (Revenue market
share) AIS ยังคงสัดส่วนครึ่งหนึ่งของตลาด หรือร้อยละ 51 สำหรับรายได้ของปี 2550 AIS
มีกลยุทธ์ทางการตลาดเพื่อรักษาฐานลูกค้าและรายได้ในปีที่ผ่านมาซึ่งมุ่งเน้นในด้านต่างๆ ดังนี้

การสร้างความแตกต่างด้วยการพัฒนารูปแบบบริการใหม่ (Differentiation by variety of
services)

การพัฒนาและนำเสนอรูปแบบบริการใหม่อย่างต่อเนื่อง
เพื่อสร้างความแตกต่างเหนือคู่แข่งเป็นอีกกลยุทธ์ที่ AIS นำมาใช้ในภาวะการแข่งขันด้านราคา
ให้ลูกค้าได้เห็นถึงประโยชน์ที่ได้รับมากกว่าการคำนึงถึงมิติทางด้านราคาแต่เพียงอย่างเดียว
ให้ผู้ใช้บริการเห็นอย่างชัดเจนว่าการเลือกใช้บริการของ AIS
มีจุดเด่นในบริการที่แตกต่างจากผู้ให้บริการรายอื่นนอกเหนือจากโปรแกรมค่าโทรที่จูงใจ
เป็นการสร้างความพึงพอใจให้ลูกค้าเดิมและจูงใจให้ลูกค้าใหม่เข้ามาใช้บริการเพิ่มขึ้นด้วย

ตัวอย่างบริการที่เปิดใหม่ในปี 2550 เช่น บริการ “โอนเงิน โอนวัน” (Balance & validity
transfer) ที่ให้ลูกค้าสามารถโอนจำนวนเงิน และ/หรือ จำนวนวัน
ที่เหลือของตนเองให้กับลูกค้าอีกคนได้ เป็นการต่อยอดจากบริการ “ออกให้นะ” และ “เติมให้นะ”
ที่ประสบความสำเร็จจากปีก่อน และเป็นการเน้นย้ำแนวคิด “อิสระ” ภายใต้แบรนด์วันทูคอลล์ด้วย
หรือ บริการสั่งได้ดั่งใจ เวอร์ชั่น 2.0 ภายใต้แบรนด์จีเอสเอ็ม แอ๊ดวานซ์
ที่รวบรวมหลากหลายบริการเสริมเพื่อตอบสนองการสื่อสารที่มากกว่าการโทรศัพท์เพียงอย่างเดียว
เช่น บริการเลือกไม่โชว์เบอร์ (Private number)
เพื่อรักษาความเป็นส่วนตัวของลูกค้าในกรณีที่ไม่ต้องการให้หมายเลขปลายทางทราบเบอร์ที่โทรเข้าไปหา,
บริการเลือกรับสาย (Call screening) สำหรับในเวลาที่ลูกค้าติดธุระและไม่ต้องการถูกรบกวน
แต่สามารถเลือกให้เฉพาะบางหมายเลขที่ให้ความสำคัญสามารถติดต่อเข้ามาหาได้เท่านั้น
และมีบริการเช็คอีเมล์ในรูปแบบของ Instant Mail เตือนทุกครั้งเมื่อมีเมล์เข้ามาใหม่ผ่าน AIS
Push M@il บริการป้อนข่าวสารประจำวันแบบวิเคราะห์เจาะลึกทั้งภาพและเสียงผ่าน TV on
Mobile by ROK TV และ MMS news by Nation Channel และบริการท่องโลกกับ Google
Earth บนมือถือผ่านทาง Google MAP รวมไปถึงบริการโทรทางไกลระหว่างประเทศผ่านรหัส
005 จากบริษัทในเครือของ AIS การชำระสินค้าและบริการต่างๆ
และการเติมเงินระบบพรีเพดผ่านมือถือด้วยบริการ mPAY เป็นต้น

การสร้างจุดแข็งของตราสินค้า (Strengthen brand positioning)

AIS
ได้มีการสร้างแบรนด์ที่แตกต่างกันทั้งสามแบรนด์ตามกลุ่มเป้าหมายลูกค้าที่แตกต่างกันตามรูปแบบการใช้งานและการใช้ชีวิตประจำวัน
เพื่อให้ลูกค้าในแต่ละกลุ่มเกิดความผูกพันกับแบรนด์ที่เลือกใช้
การสร้างจุดแข็งของแบรนด์มีทั้งการทำผ่านสื่อโฆษณาทางโทรทัศน์ วิทยุ
และการจัดกิจกรรมที่แตกต่างกัน เพื่อให้เข้าถึงกลุ่มเป้าหมายของแต่ละแบรนด์

-   GSM Advance ในปี 2550 ยังคงเน้นการสร้างความรู้สึกผูกพันกับลูกค้าภายใต้แนวคิด ตัวคุณ
    จีเอสเอ็ม ของคุณ (Your GSM Your ID)
    ซึ่งพร้อมที่จะอยู่เคียงข้างทั้งในชีวิตส่วนตัวและการดำเนินธุรกิจได้อย่างมั่นใจ
    ผ่านทางบริการที่ได้พัฒนาอย่างต่อเนื่องไม่ว่าจะเป็นโปรแกรมค่าโทรพิเศษ
    บริการไร้สายบนมือถือที่ให้ชีวิตสั่งได้ดังใจ รวมทั้งสิทธิพิเศษต่างๆ
    ที่สอดคล้องกับวิถีชีวิตของคนรุ่นใหม่

-   One-2-Call! ในปีที่ผ่านมา AIS ได้ขยายกลุ่มเป้าหมายของแบรนด์ One-2-Call!
    จากเดิมที่เป็นนักศึกษาลงไปยังกลุ่มเด็กนักเรียนมัธยมศึกษา ด้วยบริการคุณภาพ ณ
    ระดับราคาที่สมเหตุสมผลและยังคงมุ่งเน้นที่จะสร้างความแข็งแกร่งของ One-2-Call!
    ภายใต้แนวความคิด “อิสระ” (Freedom)
    ที่สนับสนุนเยาวชนให้กล้าคิดกล้าฝันเพื่อค้นหาสิ่งที่เหมาะกับตนเอง
    และกล้าลงมือทำฝันให้เป็นจริงผ่านกิจกรรมต่างๆ ทั้งด้านกีฬา ภาพยนตร์และดนตรี โดยในปี
    2550 One-2-Call! ได้ริเริ่ม “โครงการ One-2-Call! U Band Battle’07”
    โดยเปิดโอกาสให้นักศึกษาระดับมหาวิทยาลัยประกวดแต่งเพลงเพื่อสร้างประสบการณ์ด้านดนตรีให้กับเยาวชนและประสบการณ์ที่ดีกับ
    One-2-Call!

-   สวัสดี การเลือกใช้ชื่อ “สวัสดี” เพื่อส่งเสริมเอกลักษณ์ความเป็นไทย โดยในปี 2550
    กิจกรรมทางการตลาดส่วนใหญ่จะเป็นกิจกรรมที่เข้าไปทำในระดับอำเภอและหมู่บ้านโดยตรง
    หรือ Localized Marketing โดยอาศัยการสื่อสารแนวใหม่ “กระแสนิยมท้องถิ่น”
    ที่ใช้บทเพลงลูกทุ่งที่สะท้อนสภาพสังคมและวัฒนธรรมไทยไปสู่ลูกค้าเป้าหมายในพื้นที่ต่างจังหวัด
    ซึ่งนำเสนอภายใต้แนวคิด “โทรได้ทั่วไทย พวกเราใช้สวัสดี”
    ควบคู่ไปกับโปรแกรมค่าโทรที่คุ้มค่าสำหรับลูกค้าแต่ละภูมิภาค

การสร้างความเข้มแข็งของช่องทางการจัดจำหน่าย (Strengthen distribution channel)

ด้วยฐานลูกค้าที่มากกว่า 24 ล้านราย สิ่งสำคัญในการสื่อสารกับฐานลูกค้าปัจจุบัน
และเข้าถึงลูกค้าใหม่ๆ เพื่อให้สามารถรักษาส่วนแบ่งการตลาดไว้ได้
คือการมีช่องทางการจัดจำหน่ายที่แข็งแกร่งเพื่อการทำตลาดให้มีประสิทธิภาพมากขึ้น
ด้วยกลยุทธ์การผสานจุดแข็งภายในองค์กรเข้ากับพันธมิตรที่เป็นตัวแทนจำหน่าย
ผ่านการปรับเปลี่ยนโครงสร้างการดูแลตัวแทนจำหน่ายลงไประดับรายย่อยมากขึ้น
พร้อมทั้งเสริมความแข็งแกร่งของตัวแทนเฉพาะอย่างเทเลวิซ
โดยเน้นความสัมพันธ์ที่ใกล้ชิดและพัฒนาให้ระบบตัวแทนทั้งหมดสามารถทำงานร่วมกันได้ดียิ่งขึ้น

ในปีที่ผ่านมา AIS
ยังเน้นย้ำมุ่งเสริมสร้างความแข็งแกร่งของฐานตัวแทนจำหน่ายสำหรับในกลุ่มตัวแทนจำหน่ายเฉพาะ
(exclusive dealer) อย่างเทเลวิซที่มีกว่า 600 สาขา
โดยมีการแต่งตั้งตัวแทนในแต่ละพื้นที่ให้ทำงานร่วมกับสำนักงานสาขาส่วนภูมิภาคที่ดูแลทั้งด้านการขายและการบริการในต่างจังหวัดอย่างใกล้ชิดมากขึ้น
พร้อมทั้งการลงไปดูแลช่องทางจัดจำหน่ายในเชิงลึกในระดับตัวแทนรายย่อย (sub-dealer)
ที่มีอยู่มากกว่า 20,000 รายทั่วประเทศ
เพื่อเน้นสร้างความสัมพันธ์ที่ดีอย่างต่อเนื่องกับตัวแทนรายย่อยและดูแลไปถึงการได้รับค่าตอบแทนที่เหมาะสมและให้ได้รับความพึงพอใจ
พร้อมทั้งใช้เทคโนโลยี online service โดยการเติมเงินผ่านโทรศัพท์มือถือ หรือ refill on
mobile
เพื่อให้ตัวแทนรายย่อยสามารถบริหารจัดการการจัดจำหน่ายได้คล่องตัวรวดเร็วมากขึ้นกว่าระบบการซื้อบัตรเติมเงิน
AIS ได้ตั้งเป้าหมายภายในระยะเวลา 3 ปีนับจากนี้
ให้มียอดการเติมเงินผ่านโทรศัพท์มือถือสูงถึงร้อยละ 70 จากช่องทางการเติมเงินทั้งหมด
ซึ่งจะเป็นการช่วยลดภาระต้นทุนการผลิตและจัดจำหน่ายบัตรเติมเงินลงได้

นอกจากนี้ AIS มีการจัดระเบียบการค้าส่งใหม่ เพื่อไม่ให้เกิดการตัดราคาหรือแย่งพื้นที่ขาย
โดยกลยุทธ์หลักๆ ที่นำมาใช้สามองค์ประกอบ คือ 1)
การวางโครงสร้างและกำหนดเงื่อนไขธุรกิจใหม่เพื่อให้แข่งขันกันได้ 2)
การสร้างความสัมพันธ์ที่ดีกับช่องทางการจัดจำหน่าย และ 3)
การสร้างให้เกิดความสมดุลระหว่างช่องทางการจัดจำหน่ายแต่ละประเภทเพื่อให้อยู่ร่วมกันได้และเพื่อให้เกิดการประสานความร่วมมือในการขาย

แนวโน้มตลาดโทรศัพท์เคลื่อนที่ในปี 2551

ในปี 2551 ตลาดโทรศัพท์เคลื่อนที่ในกรุงเทพฯ และหัวเมืองใหญ่ เริ่มเข้าใกล้จุดอิ่มตัว
(Saturated Market) จากจำนวนผู้ใช้โทรศัพท์เคลื่อนที่ต่อประชากรในอัตราที่สูงมากขึ้น
ในขณะเดียวกันในต่างจังหวัดมีอัตราส่วนผู้ใช้บริการต่อประชากรที่น้อยกว่า AIS มองว่าในปี 2551
ตลาดจะมีจำนวนผู้ใช้บริการโทรศัพท์เคลื่อนที่เพิ่มขึ้นอีกร้อยละ 15-20
แต่จะก่อให้เกิดอัตราการเติบโตในเชิงรายได้ของตลาดรวมเพียงร้อยละ 5-7
เนื่องจากตลาดจะยังคงมีจำนวนผู้ใช้บริการที่นิยมโทรศัพท์เคลื่อนที่มากกว่า 1 เบอร์ (Multiple
SIM User) อยู่เป็นจำนวนพอสมควร
อีกทั้งกลุ่มลูกค้าใหม่โดยมากจะมาจากในต่างจังหวัดซึ่งคาดว่าจะก่อให้เกิดรายได้ต่อหัวในระดับที่ยังค่อนข้างน้อย
ผู้ให้บริการแต่ละรายมีแนวโน้มที่จะขยายการลงทุนและมุ่งเน้นการตลาดไปที่ตลาดต่างจังหวัดที่ยังมีอัตราผู้ใช้บริการในสัดส่วนต่ำ
พร้อมกับความพยายามในการสร้างความสัมพันธ์กับลูกค้าให้มากขึ้นเพื่อรักษาฐานลูกค้าปัจจุบัน

แนวโน้มการแข่งขันทางด้านราคาคาดว่าจะสะท้อนถึงต้นทุนของค่าเชื่อมโยงโครงข่าย
(Interconnection) มากขึ้น และพยายามให้การใช้งานเครือข่ายมีประสิทธิภาพสูงขึ้น
โดยคาดว่าแนวโน้มการทำการตลาดจะเน้นในสองด้าน คือ โปรโมชั่นค่าโทรเฉพาะพื้นที่
(Localized tariff) สำหรับลูกค้าในเขตภูมิภาค ซึ่งตลาดนี้ยังมีศักยภาพในการเติบโต
และเป็นเป้าหมายหลักของผู้ให้บริการทุกราย โดยปัจจัยแห่งความสำเร็จคือ
เครือข่ายที่ครอบคลุมถึงทุกพื้นที่ อีกด้านคือ โปรโมชั่นที่สามารถโทรภายในเครือข่าย (Intra
network) ได้ในราคาพิเศษ ซึ่งจะใช้เจาะกลุ่มลูกค้าหมุนเวียน (Replacement SIM)
และลูกค้าที่มีโทรศัพท์เคลื่อนที่มากกว่า 1 เบอร์ (Multiple SIM User)
ซึ่งเป็นกลุ่มที่คำนึงถึงราคาเป็นสำคัญ

การดูแลลูกค้าเก่า (Existing Customer) จะมีความสำคัญมากขึ้น
เพราะปัจจุบันลูกค้ามีแนวโน้มอ่อนไหวต่อราคามากขึ้น (Price Sensitive)
และยึดติดกับตราสินค้าน้อยลง (Low Brand Loyalty) ซึ่งในอนาคตอันใกล้ในอีกหนึ่งถึงสองปี
คณะกรรมการกิจการโทรคมนาคมแห่งชาติ (กทช.)
อาจประกาศให้มีการใช้ระบบเบอร์เดียวสำหรับลูกค้าให้สามารถเปลี่ยนไปใช้ได้ในทุกเครือข่ายได้โดยไม่ต้องเปลี่ยนเบอร์
(Mobile Number Portability) ทำให้ผู้ให้บริการทุกรายต่างมุ่งเน้นที่จะรักษาฐานลูกค้า AIS
เชื่อมั่นและมีความพร้อมที่จะรับมือกับการเปลี่ยนแปลงดังกล่าว
เพราะเราคำนึงถึงความต้องการของลูกค้าเป็นสำคัญ
และเชื่อว่าด้วยคุณภาพเครือข่ายและบริการที่หลากหลายและดีกว่า รวมถึงการที่ AIS
ได้ดำเนินงานด้านความสัมพันธ์กับลูกค้า (Customer relationship management /
Customer experience management) มาอย่างต่อเนื่องยาวนาน จะช่วยให้ AIS
สามารถรักษาฐานลูกค้าไว้ได้

นอกจากนี้ สิ่งที่สำคัญสำหรับการแข่งขัน คือ การหาช่องทางการจัดจำหน่ายใหม่ๆ
ที่สามารถเข้าถึงลูกค้าได้มากขึ้น รวมทั้งเพิ่มความสะดวกสบายให้กับลูกค้าในด้านของการชำระเงิน
เติมเงิน และรับงานบริการต่างๆ
แนวโน้มของการขยายช่องทางการจัดจำหน่ายจะเริ่มเปลี่ยนจากช่องทางที่เป็นร้านตัวแทนจำหน่ายของผู้ให้บริการโทรศัพท์เคลื่อนที่
กระจายไปสู่ช่องทางการจำหน่ายสินค้าอุปโภคบริโภคมากขึ้น
รวมถึงการใช้ช่องทางผ่านระบบโทรศัพท์เคลื่อนที่ (Over-the-air refill / refill
on-mobile)

AIS vision 2008

ในระยะยาว AIS มีเป้าหมายหลักที่จะเป็นผู้ให้บริการสื่อสารแบบครบวงจร (Total Telecom
Service Provider)
โดยมุ่งที่จะนำเสนอบริการที่ครอบคลุมในทุกธุรกิจและเทคโนโลยีการสื่อสารใหม่ๆ
เพื่อให้สามารถตอบสนองความต้องการในชีวิตประจำวันของผู้ใช้บริการได้มากที่สุด
นับตั้งแต่บริการสื่อสารไร้สาย บริการอินเตอร์เน็ตความเร็วสูง (broadband)
บริการโทรศัพท์ทางไกลระหว่างประเทศ โดยในปี 2551 AIS จะมุ่งเน้นกลยุทธ์หลัก 5 แกน ดังนี้

-   การพัฒนาเครือข่าย (Network quality)

  เครือข่ายที่ครอบคลุมทั่วประเทศและมีคุณภาพเหนือกว่าคู่แข่งยังคงเป็นจุดแข็งที่โดดเด่นของ AIS
  มาโดยตลอด ดังนั้น
  การพัฒนาเครือข่ายอย่างต่อเนื่องทั้งในเขตชุมชนเมืองและต่างจังหวัดจึงเป็นกลยุทธ์สำคัญในระยะยาว
  ปัจจุบัน AIS มีจำนวนสถานีฐานครอบคลุมทั้ง 76 จังหวัดทั่วประเทศทั้งสิ้น 12,500 สถานี
  และยังคงมุ่งมั่นที่จะพัฒนาอย่างต่อเนื่อง โดยตั้งเป้าหมายในการขยายจำนวนสถานีฐานในปี 2551
  ให้ถึง 14,500 สถานี โดยเน้นการลงทุนส่วนขยายสำหรับเส้นทางคมนาคม เช่น ถนนสายต่างๆ
  ทางด่วน เส้นทางรถไฟฟ้า คลอง เส้นทางชายฝั่งตะวันตกและตะวันออก รวมไปถึงแหล่งชุมชน
  แหล่งธุรกิจและอุตสาหกรรม และสถานที่ท่องเที่ยวต่างๆ

-   การสร้างสรรค์สินค้าบริการที่หลากหลาย (Variety of products and services)

  AIS มองว่าปัจจัยสำคัญที่จะช่วยสนับสนุนให้ลูกค้าเลือกใช้บริการ
  โดยไม่ได้เพียงพิจารณาจากราคาเพียงด้านเดียว
  คือการพัฒนาให้มีสินค้าและบริการที่หลากหลายตอบสนองต่อความต้องการเครื่องมือสื่อสารในชีวิตประจำวันได้ในหลายรูปแบบ
  สิ่งที่ AIS จะมุ่งเน้นในปีต่อจากนี้ คือ
  การพัฒนาบริการใหม่ให้มีความทันสมัยกับรูปแบบของการสื่อสารในยุคใหม่ (Advancement)
  รวมถึงการจัดแบ่งให้มีความหลากหลายของบริการที่เหมาะสมแก่ลูกค้าในกลุ่มที่แตกต่างกัน
  (Segmentation) เช่น
  บริการโอนเงินโอนวันที่ให้แก่ลูกค้าระบบเติมเงินได้มีความคล่องตัวมากขึ้น หรือบริการ Call
  screening, Missed call alert, Multi-SIM
  ที่ให้แก่ลูกค้าระบบชำระค่าบริการรายเดือนเพื่อให้การติดต่อสื่อสารสะดวกและมีประสิทธิภาพมากขึ้น

-   การให้บริการที่เป็นเลิศ (Service excellence)

  ด้วยเครือข่ายคุณภาพที่โดดเด่นแล้วนั้น AIS ยังมุ่งมั่นที่จะให้บริการที่เหนือกว่าผู้ให้บริการรายอื่น
  โดยเน้นการสร้างประสบการณ์ที่ดีให้แก่ลูกค้าในทุกๆ ด้าน ในปี 2551 นี้ สิ่งที่ AIS
  ต้องการพัฒนาเพิ่มเติมคือ บริการให้คำปรึกษา (Consultancy)
  ที่นอกเหนือจากการแก้ไขปัญหาที่เกิดจากการใช้บริการตามปกติ เช่น
  การให้คำปรึกษาในเรื่องบริการใหม่ๆ ที่ตรงตามความต้องการใช้งานด้านการสื่อสาร
  การแนะนำโปรโมชั่นที่เหมาะกับพฤติกรรมการโทร และเน้นสร้างความสัมพันธ์กับลูกค้าแบบยั่งยืน
  (Lifetime relationship)
  โดยมีการติดตามดูแลและใส่ใจกับสิ่งที่ลูกค้าควรได้รับเมื่อระยะเวลาในการใช้บริการของลูกค้ายาวนานขึ้นตามอายุการใช้งาน

-   การให้สิทธิพิเศษต่อลูกค้า (Privilege)

  AIS
  มองว่าการให้สิทธิพิเศษเป็นปัจจัยสำคัญทั้งสำหรับการรักษาฐานลูกค้าและการชักจูงลูกค้ารายใหม่ๆ
  ด้วยแนวคิดที่ต้องการให้ลูกค้าทุกรายมีความรู้สึกพิเศษ
  การจัดแคมเปญสิทธิพิเศษให้แก่ลูกค้าในแต่ละกลุ่มที่มีความชื่นชอบและไลฟ์สไตล์ที่แตกต่างกันจึงเป็นเรื่องที่
  AIS พยายามพัฒนามาโดยตลอด ในปีนี้แนวคิดที่สำคัญในการให้สิทธิพิเศษ คือ
  การจัดแคมเปญให้เข้าถึงชีวิตประจำวันในหลากหลายกลุ่ม
  รวมถึงการจัดกิจกรรมที่ให้ลูกค้าเข้าถึงได้ง่าย ทั้งทางด้านความบันเทิง ร้านอาหาร
  การจับจ่ายใช้สอย และขยายไปถึงแง่มุมด้านกีฬา สุขภาพความงาม และการศึกษา

-   การแสดงความรับผิดชอบต่อสังคม (Corporate social responsibility)

บทบาทของเอไอเอส นอกจากจะเป็นสะพานเชื่อมความรัก ความศรัทธา รอยยิ้ม
พร้อมส่งเสริมคุณภาพชีวิตที่ดีขึ้นให้กับผู้ใช้บริการตลอด 17 ปีที่ผ่านมาแล้ว ทางด้านสังคม
ธรรมชาติสิ่งแวดล้อม เอไอเอส ได้ให้ความใส่ใจดูแลร่วมด้วยเสมอมา
ด้วยการเป็นส่วนหนึ่งในการรับผิดชอบต่อสังคม หรือ Corporate Social Responsibility
(CSR) ในด้านต่างๆ ทั้งการสนับสนุนสถาบันครอบครัว การเป็นแบบอย่างที่ดีของสังคม
และการให้โอกาสและช่วยเหลือสังคม อย่างสม่ำเสมอและต่อเนื่อง ซึ่งจาก 3
แนวทางหลักที่เอไอเอสวางไว้ สามารถตอบสนองและดูแลสังคมได้โดยผ่านกิจกรรมต่างๆ
ภายใต้โครงการ ต่อไปนี้

1.  การสนับสนุนสถาบันครอบครัว

โครงการสานรัก สนับสนุนสถาบันครอบครัว จัดกิจกรรมดังนี้

-   ภาพยนตร์โฆษณา ชุด “มุมมอง” ที่นำเสนอแนวคิด “ถ้ามองเห็นอีกด้านหนึ่งของความคิด
    ก็จะมองเห็นความเข้าใจ”
    เพื่อจุดประกายความคิดของสมาชิกในครอบครัวให้หันมาใส่ใจความคิดความรู้สึกของกันและกัน
    ภายใต้สถานการณ์ต่างๆ เพื่อสะท้อนให้เห็นความรัก
    ความห่วงใยต่อคนในครอบครัวซึ่งอาจมีมุมมองหรือความคิดที่ต่างกัน
    แต่การมองเห็นอีกด้านหนึ่งของความคิดถือเป็นส่วนหนึ่งในการช่วยเสริมสร้างความเข้าใจของทุกคนในครอบครัว

-   “เอไอเอส แฟมิลี่ แรลลี่ เพื่อสายใจไทย” เป็นการสานความสัมพันธ์แก่กันของคนในครอบครัว
    ซึ่งรายได้จากกิจกรรมนี้ ได้นำขึ้นทูลเกล้าถวายสมเด็จพระเทพรัตนราชสุดาฯ
    สยามบรมราชกุมารี

-   “เอไอเอส แฟมิลี่ วอล์ค แรลลี่ เพื่อมูลนิธิอานันทมหิดล”
    เป็นการสานความสัมพันธ์แก่กันของคนในครอบครัว ซึ่งรายได้จากการจัดกิจกรรมนี้
    ได้นำขึ้นทูลเกล้าถวายสมเด็จพระเทพรัตนราชสุดาฯ สยามบรมราชกุมารี

-   เอไอเอส ยิ้มหวานวันเด็ก
    เป็นการจัดกิจกรรมวันเด็กให้กับเยาวชนที่บกพร่องทางร่างกายและปัญญาเพื่อเปิดโอกาสให้เยาวชนกลุ่มนี้ได้ร่วมแสดงออกและสนุกกับกิจกรรมต่างๆ
    เท่าเทียมกับเด็กปกติ

2.  การเป็นแบบอย่างที่ดีของสังคม

-   ผลิตสารคดีชีวิตทางโทรทัศน์ ภายใต้ชื่อรายการ “สานรัก คนเก่ง หัวใจแกร่ง”
    เพื่อเชิดชูและสนับสนุนเยาวชนที่ดี ใฝ่รู้ มีความกตัญญู ให้เป็นแบบอย่างที่ดีของสังคม
    โดยโครงการนี้จะให้เงินช่วยเหลือครอบครัวและให้ทุนการศึกษาแก่เด็กได้เรียนจนจบปริญญาตรี
    ซึ่งขณะนี้มีเยาวชนอยู่ในโครงการและกำลังศึกษาอยู่ทุกระดับชั้นมากกว่า 350 คน

-   กิจกรรม “สานรักคนเก่งหัวใจแกร่งสัญจร” เพื่อสร้างขวัญและเพิ่มกำลังใจให้เยาวชน
    ด้วยการนำตัวอย่างเยาวชนจากโครงการสานรักคนเก่งหัวใจแกร่งในจังหวัดต่างๆ
    ไปพูดคุยและแลกเปลี่ยนแนวคิดแก่เยาวชนที่ท้อแท้ ประสบปัญหาด้านต่างๆ
    เพื่อเป็นกำลังใจและเป็นตัวอย่างในการต่อสู้ชีวิต ต่อไป

-   จัดทำ “ซีดีสานรัก คนเก่ง หัวใจแกร่ง” เพื่อตอกย้ำความดีของเยาวชน
    และเป็นแบบอย่างที่ดีในการส่งเสริมด้านจริยธรรมด้วยการจัดทำรายการสานรัก
    คนเก่งหัวใจแกร่ง ในรูปแบบซีดีและนำไปมอบให้แก่หน่วยงานต่างๆ
    ไม่ว่าจะเป็นสถาบันการศึกษา สำนักงานพุทธศาสนา อัครสังฆมณฑล
    สถานพินิจและคุ้มครองเด็กและเยาวชน สถานสงเคราะห์ต่างๆ
    เพื่อใช้เป็นสื่อการเรียนการสอนด้านจริยธรรม คุณธรรมซึ่งมอบไปแล้วจำนวน 1.8 แสนแผ่น

-   จัดทำหนังสือ เรื่องสั้นในบ้านสานรัก ชุด “คนเก่งหัวใจแกร่ง”
    เป็นการรวบรวมเรื่องราวชีวิตจริงของเยาวชนในโครงการสานรัก
    คนเก่งหัวใจแกร่งมาถ่ายถอดผ่านตัวหนังสือเพื่อเป็นแรงบันดาลใจให้กับคนที่กำลังท้อแท้ให้มีกำลังใจที่จะต่อสู้กับปัญหาและอุปสรรคในชีวิต

-   โครงการจัดทำซีดีเพลงพระราชนิพนธ์ การจัดทำซีดีเพลงพระราชนิพนธ์บทเพลงของพ่อ
    ในรูปแบบของเพลงเมดเล่ย์ประสานเสียงครั้งแรกของประเทศไทย บรรเลงเดี่ยวเปียโน
    และบรรเลง Big band ชุด H.M.Compositions “Music for All Time”
    เพื่อเทิดพระเกียรติพระอัจฉริยภาพทางดนตรีและเผยแพร่บทเพลงอันทรงคุณค่าในพระองค์ท่าน
    จำนวน 10,000 แผ่น
    โดยมอบเป็นสื่อการศึกษาด้านดนตรีแก่ห้องสมุดของสถาบันการศึกษาที่มีการเรียนการสอนวิชาดนตรี
    โรงเรียนสอดคนตาบอด สมาคมคนตาบอดแห่งประเทศไทย เป็นต้น

-   โครงการ เอไอเอส แนะแนวว่าที่บัณฑิต ให้ชีวิตไม่เตะฝุ่น
    เป็นการจัดกิจกรรมที่เปิดโอกาสให้นิสิตนักศึกษาที่กำลังศึกษาอยู่ในชั้นปีที่ 4
    จากสถาบันการศึกษาต่างๆ
    ร่วมรับฟังความรู้การเตรียมความพร้อมในการสมัครงานและพัฒนาตนเองเพื่อเข้าสู่โลกแห่งการทำงานจริง

-   โครงการ Company Visit เพื่อเปิดโอกาสให้หน่วยงานต่างๆทั้งภาครัฐและเอกชน
    รวมถึงสถาบันการศึกษา เข้าเยี่ยมชมกิจการขององค์กรและแลกเปลี่ยนความรู้ประสบการณ์
    โดยมีเจตนารมณ์ในการถ่ายทอดข้อมูลเพื่อเป็นองค์ความรู้แก่ผู้เข้าเยี่ยมชม

-   โครงการรับนักศึกษาฝึกงานภาคฤดูร้อน

3.  การให้โอกาสและช่วยเหลือสังคม

- โครงการ “ถังน้ำใจ เอไอเอส เพื่อไทยไม่ขาดน้ำ” เนื่องในโอกาสที่พระบาทสมเด็จ

พระเจ้าอยู่หัว มีพระชนมพรรษา 80 พรรษา ในวันที่ 5 ธันวาคม 2550
เอไอเอสและชาวไทยทั้งประเทศ
ตั้งใจที่จะทำความดีและเดินตามรอยพระราชดำริของพระองค์ท่านในแง่มุมต่างๆ
โดยเฉพาะในเรื่องของ ทรัพยากรน้ำ ปัญหาภัยแล้ง และเพื่อเป็นการสนองแนวพระราชดำริ
โครงการนี้จึงเกิดขึ้น ซึ่งเป็นการ ดำเนินการต่อเนื่องจากปี 2549
ที่เอไอเอสจัดขึ้นเนื่องในโอกาสที่พระบาทสมเด็จพระเจ้าอยู่หัวทรง ครองราชย์สมบัติครบ 60 ปี
ตลอดปี 2550 เอไอเอส ได้จัดมอบถังน้ำให้กับพี่น้องชาวไทยทั่วประเทศ เพื่อ
กระจายความช่วยเหลือและบรรเทาความเดือดร้อนให้กับประชาชนในชุมชนที่ได้รับความเดือดร้อนและ
ประสบภัยแล้ง ขาดแคลนน้ำดื่ม น้ำใช้ ไม่น้อยกว่า 7,155 ถัง
และจะยังคงดำเนินกิจกรรมดังกล่าวอย่าง ต่อเนื่อง
เพราะแต่ละพื้นที่แต่ละภาคของประเทศต่างประสบภัยแล้ง ขาดแคลนน้ำ อีกจำนวนมาก

-   โครงการบรรเทาทุกข์แก่พี่น้องไทยที่ประสบภัยหนาว ประสบภัยน้ำท่วม โดยจัด

  ขบวนคาราววานมอบผ้าห่ม มอบถุงยังชีพแก่ผู้ประสบเหตุดังกล่าว
  ทุกครั้งที่ได้รับผลกระทบจากภัยหนาว และภัยน้ำท่วมโดยตลอดอย่างต่อเนื่องทุกปี

-   โครงการ “เอไอเอส สร้างอาชีพ Call Center แด่ผู้พิการทางสายตา” เอไอเอส
    ต้องการที่จะให้โอกาสแก่เยาวชนผู้พิการทางสายตา
    ได้มีอาชีพสามารถเลี้ยงชีพตนเองและครอบครัว ไม่เป็นภาระของสังคม
    ด้วยการรับเข้าเป็นพนักงาน AIS Call Center
    และได้รับสวัสดิการเท่าเทียมกับพนักงานปกติของบริษัท

-   กองทุน เอไอเอส เพื่อผู้สูงอายุ ในมูลนิธิราชประชานุเคราะห์ ในพระบรมราชูปถัมภ์
    ด้วยความซาบซึ้งในพระมหากรุณาธิคุณ ที่ทรงห่วงใยประชาชนชาวไทย
    ที่ต้องการให้คนไทยมีชีวิตมีความเป็นอยู่ที่ดีโดยเฉพาะคนแก่คนชรา ผู้สูงอายุ
    ที่ขาดและไร้ผู้คนดูแล เอไอเอสจึงได้มอบเงินจำนวน 5
    ล้านบาทเป็นประจำทุกปีเพื่อสมทบทุนในกองทุนเพื่อผู้สูงอายุ ในมูลนิธิราชประชานุเคราะห์
    ในพระบรมราชูปถัมภ์ ที่ผ่านมาจนถึงปัจจุบันมอบเงินไปแล้วเป็นจำนวน 35 ล้านบาท

-   โครงการ “ศูนย์พัฒนาเด็กเล็ก เอไอเอส -สานรัก” ที่บ้านท่างาม จังหวัดกาฬสินธุ์
    บ้านหาดใหญ่ จังหวัดพิษณุโลก และบ้านแม่สาว จังหวัดเชียงใหม่
    ทั้งนี้เพื่อแบ่งเบาภาระให้กับพ่อ แม่ ผู้ปกครอง โดยเฉพาะพื้นที่ชนบทห่างไกลเมือง
    ที่ต้องการทำงานหาเงินเลี้ยงชีพ เลี้ยงครอบครัว แต่มีลูกเล็กที่ต้องดูแล โดยศูนย์นี้
    จะเปิดรับเด็กเล็กที่มีอายุระหว่าง 3-6 ปี จัดเป็นแหล่งศึกษาเพื่อเด็กก่อนวัยเรียน
    ซึ่งเอไอเอสจะสร้างและส่งมอบให้องค์การบริหารส่วนตำบล (อบต.)ในพื้นที่นั้นๆ ดูแล
    ซึ่งตลอดระยะเวลากว่า 5 ปีที่ดำเนินโครงการนี้มา
    ได้ใช้งบประมาณการจัดสร้างศูนย์เด็กเล็กฯ และการบริหารจัดการ อาทิ ค่าอาหารกลางวัน
    การพัฒนาครู รวมกว่า 4 ล้านบาทเพื่อรองรับเยาวชนที่จะเป็นกำลังสำคัญของชาติในอนาคต

-   โครงการสานรัก เพื่อเด็กไทยได้อ่านหนังสือ เพื่อสนับสนุนให้เยาวชนมีโอกาสได้อ่านหนังสือ
    ซึ่งใช้เงินกว่า 10
    ล้านบาทในการซื้อหนังสือใหม่ส่งมอบให้กับห้องสมุดทั้งในกรุงเทพฯและต่างจังหวัด
    ถิ่นธุระกันดาร

-   โครงการ ห้องพัฒนาความรู้ด้วยระบบอิเลคทรอนิกส์ (e-library)
    จัดทำขึ้นมาเพื่อมอบให้กับโรงเรียนใน 3 จังหวัดชายแดนภาคใต้จำนวน 6 โรงเรียน

-   โครงการ ลานกีฬา เอไอเอส
    จัดทำขึ้นเพื่อให้เยาวชนและประชาชนได้มีโอกาสใช้สถานที่แห่งนี้ในการออกกำลังกายและเล่นกีฬากลางแจ้ง
    เพื่อสุขภาพและอนามัยที่ดีของประชาชน ทั้งเป็นการใช้เวลาว่างให้เกิดประโยชน์
    ช่วยลดปัญหายาเสพติด โดยจัดทำในพื้นที่สาธารณะตามแหล่งชุมชน
    ด้วยการจัดสร้างสนามบาสเกตบอลขนาดมาตรฐานและสนามฟุตซอล พร้อมติดตั้งไฟส่องสว่าง
    รวม 6 แห่งทั้งในกรุงเทพฯ และต่างจังหวัด

-   โครงการ เอไอเอส จัดหาอุปกรณ์สนับสนุนการปฏิบัติงานตำรวจจราจร
    เป็นการดำเนินการร่วมกับสำนักงานตำรวจแห่งชาติ
    ด้วยเล็งเห็นถึงความสำคัญของอุปกรณ์ในการปฏิบัติงานที่ส่งผลให้การปฏิบัติงานจราจรมีประสิทธิภาพมากขึ้น
    โดยได้จัดทำตู้ควบคุมสัญญาณไฟจราจรตามจุดแยกต่างๆ 96 แห่ง ทั่วประเทศ

-   โครงการ เอไอเอส ร่วมมือกับ สวพ.FM 91 ร่วมพัฒนาบริการรับแจ้งเหตุด่วน เหตุร้าย
    การจราจรและความปลอดภัยเพื่อเป็นสื่อกลางในการให้ความช่วยเหลือผู้ใช้บริการเอไอเอสและสังคม
    ผ่าน โทร 1644

3. การจำหน่ายและช่องทางการจัดจำหน่าย

ในการจดทะเบียนเลขหมายโทรศัพท์เคลื่อนที่เลขหมายใหม่ในระบบดิจิตอล GSM Advance,
One-2-Call! และดิจิตอล GSM 1800 ประมาณร้อยละ 80-90 จะจำหน่ายผ่านตัวแทนจำหน่าย
ส่วนที่เหลือจะขายผ่านการขายตรงดังนี้

การจำหน่ายผ่านตัวแทนจำหน่าย

AIS มีหลักเกณฑ์ในการแต่งตั้งตัวแทนจำหน่ายโดยพิจารณาจากทำเลที่ตั้ง ผลงานที่ผ่านมา
รวมทั้งสถานะทางการเงิน เพื่อให้ AIS
มีความเชื่อมั่นในระดับหนึ่งว่าตัวแทนจำหน่ายนั้นมีศักยภาพเพียงพอในการดำเนินธุรกิจ
และสามารถดูแลลูกค้าได้อย่างต่อเนื่อง นอกจากนี้สำหรับพื้นที่ต่างจังหวัด
ตัวแทนจำหน่ายที่ได้รับการแต่งตั้งจะต้องเป็นผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่เป็นสำคัญ
ปัจจุบันตัวแทนจำหน่ายของ AIS จะแบ่งได้เป็น 5 ประเภท ดังนี้

-   ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

  AIS มีตัวแทนจำหน่ายในระบบแฟรนไชส์จำนวนทั้งสิ้นมากกว่า 100 ราย
  โดยมีร้านเทเลวิซมากกว่า 350 แห่งทั่วประเทศ และ Telewiz Express
  ที่เป็นสาขาย่อยมากกว่า 280 แห่ง
  โดยผู้รับสิทธิ์ตัวแทนจำหน่ายในระบบแฟรนไชส์สามารถใช้เครื่องหมายการค้าเพื่อจำหน่ายสินค้าและบริการโดยมีอายุสัญญา
  1 ปี ดังนี้

1)  สิทธิในการจำหน่ายสินค้า ภายใต้เครื่องหมายการค้าของบริษัทฯ

2)  สิทธิในการให้บริการรับจดทะเบียนเลขหมาย ให้บริการเกี่ยวกับงานทะเบียนต่างๆ
    และเป็นผู้ให้บริการรับชำระค่าบริการหรือค่าใช้จ่ายอื่นใด

  AIS จะเป็นผู้กำหนดเงื่อนไข และควบคุมภาพและมาตรฐานของการให้บริการ
  แนวทางในการดำเนินการของตัวแทนจำหน่าย เช่น การเลือกและพัฒนาสถานที่
  การโฆษณาและส่งเสริม การขาย และการให้บริการต่างๆ เพื่อให้ได้มาตรฐานตามที่ AIS
  กำหนด

  ในการเข้าเป็นตัวแทนจำหน่ายในระบบแฟรนไชส์
  ต้องมีการชำระค่าสิทธิในการใช้เครื่องหมายการค้าเริ่มแรก 100,000 บาท
  และถ้ามีการขยายเขตการจำหน่ายต้องชำระค่าสิทธิเพิ่มอีกจำนวน 50,000 บาทต่อเขตจำหน่าย

-   ตัวแทนจำหน่ายทั่วไป (Dealer)

  AIS มีตัวแทนจำหน่ายจำนวนทั้งสิ้นกว่า 600 ราย ซึ่งมีหน้าร้านเป็นของตนเอง
  โดยตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของบริษัทฯ ได้แก่
  เครื่องโทรศัพท์เคลื่อนที่ ชุด Starter Kit และบัตรเติมเงิน รวมทั้งอุปกรณ์เสริมต่างๆ
  นอกเหนือจากรายได้จากการจำหน่ายสินค้าและบริการแล้ว ตัวแทนจำหน่ายทั้ง 2 ประเภท
  จะได้รับค่าตอบแทนจากการลงทะเบียนให้ลูกค้า
  เป็นสมาชิกการใช้บริการโทรศัพท์เคลื่อนที่ในระบบดิจิตอล GSM Advance, GSM1800
  รวมถึงการสนับสนุนกิจกรรมทางการตลาด ตามอัตราที่บริษัทฯ กำหนด

-   ตัวแทนจำหน่ายรายใหญ่ (Key Account and Modern Trade)

  AIS
  ได้จัดจำหน่ายสินค้าผ่านตัวแทนจำหน่ายรายใหญ่ซึ่งมีสาขาหรือร้านค้าของตนเองอยู่ทั่วประเทศ
  (Chain Store) ได้แก่ Jay Mart, Blisstel, IEC, SAMART i-Mobile และ TG
  นอกจากนี้ยังจำหน่ายผ่านร้านค้าปลีกสมัยใหม่ (Modern Trade) ได้แก่ เอก-ชัย ดิสทริบิวชั่น
  ซิสเทม (Tesco Lotus), เพาเวอร์บาย (Power Buy) เป็นต้น
  โดยกระจายอยู่ทั่วประเทศเป็นจำนวนทั้งสิ้นมากกว่า 50 ราย และเป็นสาขามากกว่า 2,400
  แห่ง

-   ตัวแทนจำหน่ายระบบ One-2-Call!

  เนื่องจาก One-2-Call! ได้ขยายตลาดไปสู่กลุ่มผู้บริโภคในทุกพื้นที่ทั่วประเทศ AIS
  จึงได้ปรับเปลี่ยนโครงสร้างการจัดจำหน่ายผลิตภัณฑ์ One-2-Call!
  เพื่อเพิ่มประสิทธิภาพในการเข้าถึงลูกค้า และเพิ่มพื้นที่การขายให้ครอบคลุมมากยิ่งขึ้นดังนี้

1)  ผู้แทนค้าส่งแอดวานซ์ (Advanced Distribution Partnership หรือ ADP) ประมาณ
    100 ราย ซึ่งได้คัดเลือกจากเทเลวิซ (Telewiz)
    และตัวแทนจำหน่ายทั่วไปที่มีศักยภาพในการกระจายสินค้าในพื้นที่ มีสถานะทางการเงินที่ดี
    เพื่อทำหน้าที่ดูแลบริหารการจัดส่งสินค้าให้กับตัวแทนแอดวานซ์ค้าปลีกในเขตพื้นที่ตนเองได้อย่างรวดเร็ว
    รวมทั้งสนับสนุนการทำกิจกรรมทางการตลาดในพื้นที่
    โดยผู้แทนค้าส่งแอดวานซ์จะได้รับค่าตอบแทนพิเศษในการบริหารจาก AIS

2)  ตัวแทนแอดวานซ์ค้าปลีก (Advanced Retail Shop หรือ ARS)
    ซึ่งเป็นด่านหน้าที่สำคัญเพราะเป็นผู้ที่จำหน่ายสินค้าให้กับลูกค้าโดยตรง ปัจจุบันมีมากกว่า
    19,000 ราย และมีแนวโน้มที่จะเพิ่มขึ้นอย่างต่อเนื่องตามการขยายตัวของชุมชน
    นอกจากผลกำไรจากการขายซิมการ์ดและบัตรเติมเงินตามปกติแล้ว
    ตัวแทนแอดวานซ์ค้าปลีกยังจะได้รับผลตอบแทนโดยตรงจากทาง AIS
    เมื่อทำยอดขายได้ตามเป้าหมายอีกด้วย

  นอกจากนี้ AIS
  ยังได้จำหน่ายบัตรเติมเงินผ่านช่องทางการจำหน่ายรูปแบบใหม่เพื่ออำนวยความสะดวกให้กับลูกค้า
  โดยการแต่งตั้งตัวแทนจำหน่ายผ่านช่องทางการจัดจำหน่ายในธุรกิจอื่นๆที่ไม่ได้เกี่ยวข้องกับการสื่อสารโดยตรง
  เช่น ร้านขายหนังสือ ร้านสะดวกซื้อ สถานีบริการน้ำมัน ร้านจำหน่ายซีดี-เทป ห้างสรรพสินค้า
  ซุปเปอร์สโตร์ ที่ทำการไปรษณีย์ และธนาคาร เป็นต้น
  รวมทั้งพัฒนาวิธีการเติมเงินผ่านช่องทางอิเล็กทรอนิกส์ต่างๆ เช่น ผ่านเครื่องเติมเงินอัตโนมัติ,
  ATM, Phone Banking, อินเตอร์เน็ต, M-Pay นอกจากนี้ AIS
  ยังได้เปิดบริการเติมเงินรูปแบบใหม่ผ่านตัวแทนเติมเงินออนไลน์ (Refill on mobile หรือ
  ROM) ซึ่งจะทำให้การเติมเงินของ AIS สามารถเข้าถึงผู้บริโภคทุกกลุ่มได้ดียิ่งขึ้น
  ทั้งนี้จะมีการเปิดให้บริการทั่วประเทศอย่างเป็นทางการในปี 2551

-   ตัวแทนจำหน่ายระบบ GSM 1800

  DPC มีการจำหน่ายผลิตภัณฑ์โทรศัพท์เคลื่อนที่ระบบ GSM 1800 ผ่านตัวแทนจำหน่ายกว่า 600
  ราย ซึ่งเป็นตัวแทนจำหน่ายรายเดียวกับ GSM Advance ที่ได้กล่าวข้างต้น

การขายตรง

AIS
ไม่ได้มีวัตถุประสงค์ที่จะแข่งขันกับตัวแทนจำหน่ายในระบบแฟรนไชส์และตัวแทนจำหน่ายทั่วไปในการจำหน่ายสินค้าต่างๆ
แต่จะเน้นการให้บริการแก่กลุ่มลูกค้าองค์กรหรือนิติบุคคลซึ่งอาจมีความต้องการใช้งานโทรศัพท์ในปริมาณมากและมีความต้องการที่หลากหลายภายใต้เงื่อนไขที่แตกต่างกันตามลักษณะธุรกิจ
ทั้งนี้ AIS จะตอบสนองความต้องการใช้บริการเสริมของลูกค้าองค์กรภายใต้ชื่อ “AIS Smart
Solution” ซึ่งจะช่วยเสริมศักยภาพในการทำธุรกิจให้กับลูกค้าองค์กรของ AIS
และสามารถสร้างรายได้เพิ่มให้กับ AIS ได้อย่างยั่งยืน

4. การจัดหาผลิตภัณฑ์หรือบริการ

ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่ ขึ้นอยู่กับความสามารถ
ในการดำเนินการจัดหาและติดตั้งอุปกรณ์ของ AIS และบริษัทย่อย
เพื่อขยายความสามารถในการรองรับจำนวนผู้ใช้บริการและขยายพื้นที่การให้บริการโทรศัพท์เคลื่อนที่ให้มากขึ้น

จากการที่ AIS ได้รับอนุญาตให้สามารถดำเนินการให้บริการผ่านเครือข่ายร่วม (Network
Roaming) ได้ AIS และ DPC จึงได้ร่วมกันปรับแต่ง
และพัฒนาระบบเครือข่ายโทรศัพท์เคลื่อนที่ของทั้ง 2
บริษัทให้เสมือนเป็นเครือข่ายร่วมที่สามารถรองรับการใช้บริการได้ทั้งในระบบ GSM 900MHz และ
GSM 1800MHz (Dual-band Network) ได้อย่างราบรื่น โดยใช้ข้อดีของทั้งสองระบบ
และทั้งสองคลื่นความถี่ให้เกิดประโยชน์สูงสุด ทั้งนี้เพื่อประสิทธิภาพ ประสิทธิผล และคุณภาพ
ของการให้บริการต่อผู้ใช้บริการที่สูงยิ่งขึ้นไปอีก

แผนผังแสดงความสามารถในการรองรับลูกค้าของเครือข่าย GSM ของ AIS และ DPC

  ---------------------------------- ------------ ------------ ------------
                                     ธันวาคม 2548  ธันวาคม 2549  ธันวาคม 2550

  ลูกค้า GSM Advance (ล้านคน)           1.863        2.144        2.203

  ลูกค้า GSM 1800 (ล้านคน)              0.136        0.098        0.082

  ลูกค้า One-2-Call! (ล้านคน)           14.409       17.279       21.819

  รวมจำนวนลูกค้า (ล้านคน)               16.408       19.521       24.105

  ความสามารถของระบบในการรองรับลูกค้า*   19.190       22.525       25.810
  (ล้านคน)                                                      

  จำนวนสถานีฐานสะสม                   10,445       11,745       12,500
  ---------------------------------- ------------ ------------ ------------

* ความสามารถของระบบในการรองรับลูกค้า ณ สิ้นปี 2550 คือค่าความสามารถของเครือข่ายร่วม
GSM 900 และ GSM 1800 MHz โดยประมาณการตามอัตราการใช้งานโดยเฉลี่ยของลูกค้าในปี
2550

เพื่อให้บริการเครือข่ายที่สูงด้วยคุณภาพ AIS
จึงต้องเพิ่มความสามารถของระบบในการรองรับการขยายตัวของลูกค้า
โดยการเพิ่มจำนวนสถานีฐานเพื่อรองรับการใช้งานที่มากขึ้น
และขยายพื้นที่การให้บริการที่ครอบคลุมมากขึ้น โดยเฉพาะในเขตชุนชนใหม่ที่เกิดขึ้น AIS
เลือกใช้อุปกรณ์เครือข่ายโดยสั่งซื้อโดยตรงจากผู้ผลิตอุปกรณ์โทรคมนาคมชั้นนำจากทั่วโลก เช่น
Nokia-Siemens, Ericsson, NEC, Nortel, DMC และ Huawei
เป็นยี่ห้อหลักของอุปกรณ์เครือข่าย
และคัดเลือกเทคโนโลยีและอุปกรณ์เครือข่ายที่เหมาะสมมาติดตั้งเพื่อบรรลุถึงคุณภาพและการใช้ประโยชน์สูงสุดของเครือข่าย

5. งานที่ยังไม่ได้ส่งมอบ

- ไม่มี –

6. การวิจัยและพัฒนา

เอไอเอสในฐานะผู้นำการให้บริการสื่อสารไร้สาย ได้ให้ความสำคัญกับการศึกษา ค้นคว้า
และวิจัยเกี่ยวกับนวัตกรรมและเทคโนโลยีใหม่ๆ อย่างต่อเนื่อง
เพื่อนำมาปรับปรุงและพัฒนาบริการต่างๆ ให้เหมาะสม และตอบโจทย์ความต้องการของลูกค้าทุกกลุ่ม
เพื่อรองรับการใช้งานด้านต่างๆ ทั้งในด้านของการติดต่อสื่อสาร ข่าวสาร ความรู้ และสาระบันเทิง
โดยจะประยุกต์ใช้เทคโนโลยีที่ทันสมัยและสอดคล้องกับพฤติกรรมการใช้งานของลูกค้าชาวไทย
เพื่อให้เกิดความพึงพอใจและประโยชน์สูงสุด

ด้วยแนวความคิดที่ต้องการให้บริการสื่อสารไร้สายเข้ามาเป็นส่วนหนึ่งในชีวิตประจำวันของลูกค้า
เอไอเอสจึงได้ศึกษาและสำรวจความต้องการของลูกค้าในกลุ่มต่างๆ
รวมถึงกลุ่มลูกค้าองค์กรอย่างละเอียดลึกซึ้ง
พร้อมทั้งศึกษาแนวโน้มความเป็นไปของตลาดและเทคโนโลยีเทรนด์ทั่วโลกอย่างจริงจัง
เพื่อให้สามารถวิเคราะห์ วางแผน และตัดสินใจสร้างสรรค์บริการต่างๆ ได้อย่างมีประสิทธิภาพ
ทั้งนี้
เพื่อให้บริการสื่อสารไร้สายเหล่านี้มอบความสะดวกสบายและความสุขในการใช้ชีวิตให้กับลูกค้าได้อย่างแท้จริง

ด้วยเจตนารมณ์ของเอไอเอสที่กล่าวมาในข้างต้น ในปี 2550 เอไอเอสมีทีมงานวิจัยและพัฒนา
ซึ่งประกอบด้วยผู้เชี่ยวชาญทางด้านวิศวกรรม การตลาด การเงิน
เข้ามาร่วมมือกันทำงานอย่างจิงจัง เพื่อนำเสนอบริการใหม่ๆ ในหลากหลายรูปแบบ
ออกสู่ตลาดอย่างต่อเนื่อง โดยสามารถจำแนกตามประโยชน์การใช้งานดังต่อไปนี้

1.  เพื่อประสิทธิภาพการสื่อสาร (Enhanced Communication)

    -   Busy Alert บริการที่อาศัยศักยภาพของเครือข่ายพัฒนาเป็นบริการ
        ส่งข้อความเตือนอัตโนมัติให้กับผู้รับสาย ในกรณีที่มีผู้พยายามโทรเข้าแล้วสายไม่ว่าง
        รวมถึงส่งข้อความแจ้งผู้โทรทันที หลังหมายเลขปลายทางสายว่าง

    -   Mobile Private Number บริการเลือกแสดง หรือ
        ไม่แสดงหมายเลขโทรศัพท์ให้กับผู้รับปลายทาง

    -   AIS Net Call บริการทางเลือกใหม่ช่วยเพิ่มประสิทธิภาพและลดค่าใช้จ่าย
        โดยการสื่อสารผ่าน WiFi Internet ด้วยเครื่องโทรศัพท์เคลื่อนที่รุ่นที่รองรับ GSM
        และ WiFi โดยเฉพาะอย่างยิ่งในพื้นที่มหาวิทยาลัยที่มี WiFi ครอบคลุม

2.  บริการสื่อสารข้อความ (Messaging)

    -   SMS/MMS Toolbar เป็นการเพิ่มความคล่องตัวในการส่ง SMS และ MMS
        ตรงจากทางหน้าจอคอมพิวเตอร์ ผ่านโปรแกรม Internet Explorer และ
        Microsoft Outlook

    -   Push E-mail (Free) บริการที่ทำให้โทรศัพท์เคลื่อนที่สามารถรับ push e-mail
        จาก ทุก e-mail ดังทั่วโลก โดยไม่เสียค่าบริการรายเดือน

3.  ข้อมูลข่าวสารและบันเทิง (Information & Entertainment)

    -   Radio on mobile บริการที่ให้ลูกค้าสามารถฟังวิทยุคลื่นโปรดมากกว่า 18 คลื่น
        ตัวอย่างเช่น Virgin Radio, FM Max, Fat Radio, e-Finance Radio ฯ
        ได้จากทุกที่ทั่วโลกผ่านทางเครือข่าย GPRS/EDGE

    -   News on demand บริการอ่านข่าวจากสำนักข่าวทั้งในและต่างประเทศทางมือถือ เช่น
        สำนักข่าว The Nation, Bangkok Post, ไทยรัฐ, เดลินิวส์ ฯ
        ที่ประสมประสานความสามารถทางเทคโนโลยี RSS Feed ในโลกอินเตอร์เน็ตและมือถือ

    -   Mobile TV (ROK TV) เทคโนโลยีใหม่ล่าสุดในการรับชมความบันเทิงในรูปแบบ LIVE
        TV ทั้งข่าวกีฬา แฟชั่น สุขภาพ ความงาน ดูหนัง หรือฟังเพลง ผ่านมือถือ

4.  โมบายอินเตอร์เน็ต (Mobile Internet)

  Mobile Internet
  บริการที่ช่วยทำให้การเข้าสู่โลกอินเตอร์เน็ตผ่านหน้าจอโทรศัพท์เคลื่อนที่เป็นไปอย่างง่ายดายเพียงคลิกเดียว
  ผ่านทางเมนูโมบายอินเตอร์เน็ตบนหน้าจอ และยังสามารถปรับเปลี่ยน ลด หรือเพิ่ม icon ต่างๆ
  ได้ตามความต้องการของแต่ละคน ซึ่งปัจจุบันมี icon ให้เลือกกำหนดมากมายกว่า 100 icon
  อาทิ Google, Yahoo, MSN, Mobile Music Store, และอื่นๆ

นอกจากนี้
ทีมงานเอไอเอสยังมีความกระตือรือร้นในการเตรียมความพร้อมเพื่อรองรับเทคโนโลยีใหม่ๆ
อยู่ตลอดเวลา เช่น 3G (3^(rd) Generation), HSPA (High Speed Package Access),
WiMAX (Worldwide Interoperability for Microwave Access), RFID (Radio
Frequency Identification), Digital Map และ Location Based Services
เพื่อเป็นรากฐานสำคัญในการพัฒนาบริการในระยะยาว อีกทั้ง
ตอกย้ำความเป็นผู้นำในการให้บริการสื่อสารโทรคมนาคมของ เอไอเอสอย่างต่อเนื่องต่อไป

7. ทรัพย์สินที่ใช้ในการประกอบธุรกิจ

สินทรัพย์ถาวรหลัก

ที่ดิน อาคารและส่วนปรับปรุงอาคาร และส่วนปรับปรุงอาคารเช่า ของ AIS และบริษัทย่อยนั้น
จะเป็นของ AIS เป็นหลัก เนื่องจาก AIS มีสำนักงานสาขาซึ่งกระจายอยู่เป็นทั่วประเทศ
ส่วนเครื่องตกแต่ง ติดตั้ง และเครื่องมืออุปกรณ์นั้นจะประกอบด้วยอุปกรณ์เครื่องมือช่าง
อุปกรณ์และโปรแกรมคอมพิวเตอร์ ตลอดจนอุปกรณ์ต่างๆ
ที่ใช้สำหรับบริการเสริมของโทรศัพท์เคลื่อนที่

สินทรัพย์ถาวรหลักของ AIS และบริษัทย่อย ณ วันที่ 31 ธันวาคม 2550 ประกอบด้วย

หน่วย: ล้านบาท

+-----------------------------+--------------------+------------------+
|                             | ประมาณอายุการใช้ (ปี) | ณ วันที่ 31 ธันวาคม  |
|                             |                    | 2550             |
+-----------------------------+--------------------+------------------+
| สินทรัพย์ถาวรหลักของบริษัทฯ       |                    |                  |
| และบริษัทย่อย                  |                    |                  |
+-----------------------------+--------------------+------------------+
| ที่ดิน                         | -                  | 1.07             |
+-----------------------------+--------------------+------------------+
| อาคารและส่วนปรับปรุงอาคาร      | 5 และ 20           | 520.86           |
+-----------------------------+--------------------+------------------+
| ส่วนปรับปรุงอาคารเช่า^(1/)      | 5 และ 10           | 831.92           |
+-----------------------------+--------------------+------------------+
| เครื่องตกแต่ง,                 | 2 – 5              | 1,978.74         |
| ติดตั้งและเครื่องใช้สำนักงาน       |                    |                  |
+-----------------------------+--------------------+------------------+
| เครื่องมือและอุปกรณ์             | 3 และ 5            | 27,467.18        |
+-----------------------------+--------------------+------------------+
| โปรแกรมคอมพิวเตอร์            | 10                 | 3,959.17         |
+-----------------------------+--------------------+------------------+
| ยานพาหนะ                    | 5                  | 237.68           |
+-----------------------------+--------------------+------------------+
| สินทรัพย์ระหว่างก่อสร้างและติดตั้ง   | -                  | 498.67           |
+-----------------------------+--------------------+------------------+
| อุปกรณ์สื่อสารเพื่อให้เช่า          | อายุสัญญาเช่า และ 3   | 25.85            |
+-----------------------------+--------------------+------------------+
| รวม อาคาร และอุปกรณ์          |                    | 35,521.14        |
+-----------------------------+--------------------+------------------+
| หัก                          |                    | (25,633.47)      |
| ค                           |                    |                  |
| ่าเสื่อมราคาและรายการตัดบัญชีสะสม |                    |                  |
+-----------------------------+--------------------+------------------+
| อาคารและอุปกรณ์ – สุทธิ         |                    | 9,887.67         |
+-----------------------------+--------------------+------------------+

  ^(1/) ส่วนปรับปรุงอาคารเช่าเป็นค่าใช้จ่ายในการปรับปรุงตกแต่งสำนักงานบริการของ AIS

สำหรับสินทรัพย์ถาวรหลักของ AIS และบริษัทย่อย ได้รวมสินทรัพย์ภายใต้สัญญาเช่าการเงินที่ AIS
และบริษัทย่อยเป็นผู้เช่าอยู่ในส่วนของ เครื่องตกแต่ง
ติดตั้งและเครื่องใช้สำนักงาน,เครื่องมือและอุปกรณ์ และยานพาหนะ เป็นจำนวน 59.47 ล้านบาท

นอกจากนี้ AIS และบริษัทย่อยยังมีการเช่าพื้นที่อาคารสำนักงานเพื่อใช้ในการประกอบธุรกิจโดย ณ
สิ้นเดือนธันวาคม 2550 สัญญาเช่าหลักของ AIS และบริษัทย่อยมีรายละเอียดดังนี้

1. AIS เช่าพื้นที่สำนักงานอาคารชินวัตรทาวเวอร์ 1 เลขที่ 414 ถนนพหลโยธิน พญาไท
กรุงเทพฯ เนื้อที่ประมาณ 13,978 ตารางเมตร จากบริษัท เอสซี ออฟฟิช ปาร์ค จำกัด
โดยมีการทำสัญญาเช่าทุก 1 ปี สัญญาฉบับปัจจุบันมีระยะเวลาตั้งแต่ 1 มกราคม 2550 –
31ธันวาคม 2550 และต้องจ่ายค่าเช่าตอบแทนในอัตรา 5,834,774 บาทต่อเดือน
สัญญาเช่าจะมีระยะเวลา 3 ปี ซึ่งสัญญาเช่าจะต่ออายุโดยอัตโนมัติเมื่อหมดอายุสัญญา
เว้นแต่มีการแจ้งยกเลิก 30 วันล่วงหน้าก่อนหมดอายุสัญญา ปัจจุบัน AIS
มีการต่ออายุสัญญาเช่าอย่างต่อเนื่องมาเป็นเวลากว่า 10 ปี

2. AIS และบริษัทย่อย เช่าพื้นที่สำนักงานอาคารชินวัตรทาวเวอร์ 2 เลขที่ 1291/1
ถนนพหลโยธิน พญาไท กรุงเทพฯ เนื้อที่ประมาณ 14,798 ตารางเมตร จากบริษัท เอสซี ออฟฟิช
ปาร์ค จำกัด โดยมีการทำสัญญาเช่าทุก 1 ปี สัญญาฉบับปัจจุบันมีระยะเวลาตั้งแต่ 1 มกราคม 2550
– 31 ธันวาคม 2550 และต้องจ่ายค่าเช่าตอบแทนในอัตรา 6,516,951 บาทต่อเดือน
สัญญาเช่าจะมีระยะเวลา 3 ปี ซึ่งสัญญาเช่าจะต่ออายุโดยอัตโนมัติเมื่อหมดอายุสัญญา
เว้นแต่มีการแจ้งยกเลิก 30 วันล่วงหน้าก่อนหมดอายุสัญญา ปัจจุบัน AIS
และบริษัทย่อยมีการต่ออายุสัญญาเช่าอย่างต่อเนื่องมาเป็นเวลากว่า 10 ปี

3. AIS และบริษัทย่อย เช่าพื้นที่สำนักงานอาคารชินวัตรทาวเวอร์ 3 เลขที่ 1010
ถนนวิภาวดีรังสิต จตุจักร กรุงเทพฯ เนื้อที่ประมาณ 2,801 ตารางเมตร จากบริษัท เอสซี
แอสเสท คอร์ปอเรชั่น จำกัด โดยมีการทำสัญญาเช่าทุก 3 ปี สัญญาฉบับปัจจุบันจะหมดอายุ 14
พฤศจิกายน 2552 และต้องจ่ายค่าเช่าตอบแทนในอัตรา 1,132,144 บาทต่อเดือน
สัญญาเช่าจะมีระยะเวลา 3 ปี
ซึ่งสัญญาเช่าจะต่ออายุโดยอัตโนมัติเมื่อหมดอายุสัญญาเว้นแต่มีการแจ้งยกเลิก 30
วันล่วงหน้าก่อนหมดอายุสัญญา

4. AIS และบริษัทย่อย เช่าพื้นที่สำนักงานอาคารอีเอสวีทาวเวอร์ เลขที่ 1 ถนนพหลโยธินซอย 9
พญาไท กรุงเทพฯ เนื้อที่ประมาณ 6,763 ตารางเมตร จากบริษัท อีเอสวี แอสเสท จำกัด
สัญญาฉบับปัจจุบันจะหมดอายุ 28 กุมภาพันธ์ 2553 และต้องจ่ายค่าเช่าตอบแทนในอัตรา
1,436,476 บาทต่อเดือน การต่อสัญญาเช่าจะต้องมีการแจ้งความประสงค์ไม่น้อยกว่า 6
เดือนก่อนหมดอายุสัญญา

5. AIS และบริษัทย่อย เช่าพื้นที่สำนักงานพหลโยธินเพลส เลขที่ 408 ถนนพหลโยธิน พญาไท
กรุงเทพฯ เนื้อที่ประมาณ 16,350 ตารางเมตร จากบริษัท พหล 8 จำกัด,บริษัท ไทย-เยอรมัน
เซรามิค อินดัสทรี จำกัด(มหาชน), บจก.สยามเคหะพัฒนา,บริษัทบริหารสินทรัพย์กรุงศรีอยุธยา,
บริษัทล็อคไทย-พร็อพเพอร์ตื้ส์ จำกัด, บริษัทณัฐวุฒิและกานต์ จำกัด, และคุณชิรารักษ์
จำลองศุภลักษณ์,คุณเกวิน ไทยบัญชากิจ,บริษัท พันธ์ทิพย์ เน็ตเวิร์ค จำกัด,บริษัท เกษตรธนสาร
จำกัด สัญญาเช่าทำแยกในแต่ละชั้น สัญญาเช่าฉบับปัจจุบันจะหมดอายุ 14 พฤศจิกายน 2552
และต้องจ่ายค่าเช่าตอบแทนในอัตรา 4,256,304 บาทต่อเดือน
การต่อสัญญาเช่าจะต้องมีการแจ้งความประสงค์ไม่น้อยกว่า 30 และ 60 วันก่อนหมดอายุสัญญา
ตามแต่ละสัญญาเช่า

6. AIS และบริษัทย่อย เช่าพื้นที่สำนักงานอาคารพหลโยธิน เซ็นเตอร์ เลขที่ 404 ถนนพหลโยธิน
พญาไท กรุงเทพฯ เนื้อที่ประมาณ 5,287 ตารางเมตร จากบริษัท ทรีพัลส์ จำกัด
โดยสัญญาเช่าฉบับปัจจุบันจะหมดอายุ 31 ธันวาคม 2554 และต้องจ่ายค่าเช่าตอบแทนในอัตรา
1,171,380 บาทต่อเดือน การต่อสัญญาเช่าจะต้องมีการแจ้งความประสงค์ไม่น้อยกว่า 30 และ 60
วันก่อนหมดอายุสัญญา ตามแต่และสัญญาเช่า

7. AIS เช่าพื้นที่อาคารสำนักงานบริการสาขา ในจังหวัดเชียงใหม่, สุราษฏร์ธานี, นครสวรรค์,
นครราชสีมา, นครปฐม, พิษณุโลก, หาดใหญ่, ชลบุรี, อยุธยา, ระยอง, ภูเก็ต, อุดรธานี,
ขอนแก่น และกรุงเทพฯ เนื้อที่ประมาณ 18,065 ตารางเมตร โดยแยกทำสัญญาแยกแต่ละจังหวัด
และต้องจ่ายค่าเช่าตอบแทนรวมทั้งสิ้นในอัตรา 9,328,318 บาทต่อเดือน

สัญญาร่วมการงาน

ต้นทุนโครงการภายใต้สัญญาร่วมการงานเป็นสินทรัพย์ที่ลงทุนโดย AIS และบริษัทย่อย
และโอนกรรมสิทธิ์ให้แก่หน่วยงานรัฐผู้เป็นเจ้าของสัญญาร่วมการงานนั้น โดย AIS
และบริษัทย่อยจะได้สิทธิในการใช้สินทรัพย์นั้นในการดำเนินกิจการตลอดอายุสัญญาร่วมการงานนั้น
สัญญาร่วมการงานของ AIS และบริษัทย่อย
ประกอบไปด้วยสัญญาร่วมการงานที่ทำกับหน่วยงานของรัฐ
เพื่อให้สามารถดำเนินธุรกิจภายใต้สิทธิของหน่วยงานรัฐนั้นๆ

ต้นทุนโครงการภายใต้สัญญาร่วมการงาน ณ วันที่ 31 ธันวาคม 2550 ประกอบด้วย

+--------------------------+---------+-------------+-------+--------+
| ประเภทสินทรัพย์             | ต้นทุน    | จำนวนปี      | จำน   | มูลค่า   |
|                          |         |             | วนปีที่ต | ทางบัญชี |
|                          | (       | ตัดจำหน่าย    | ัดจำหน |        |
|                          | ล้านบาท) |             | ่ายแล้ว | (ล     |
|                          |         |             |       | ้านบาท) |
+--------------------------+---------+-------------+-------+--------+
| ต้นทุนโครงการของ AIS       |         |             |       |        |
+--------------------------+---------+-------------+-------+--------+
| อุปกรณ์เครือข่ายระบบดิจิตอล    | 99      | 10 ปี ไม่เกินปี | 1 –   | 47,    |
| GSM                      | ,631.81 | 2558        | 10    | 477.77 |
+--------------------------+---------+-------------+-------+--------+
| อุปกรณ์เครือข่ายระบบอนาลอก   | 13      | สิ้นสุด กันยายน | 1 –   | -      |
| NMT                      | ,735.31 | 2545        | 10    |        |
+--------------------------+---------+-------------+-------+--------+
| อุปกรณ์เครือข่ายสื่อสัญญาณ      | 21      | 10 ปี ไม่เกินปี | 1 –   | 8,     |
|                          | ,753.19 | 2558        | 10    | 441.61 |
+--------------------------+---------+-------------+-------+--------+
| อื่นๆ                      | 24      | 10 ปี ไม่เกินปี | 1 –   | 17,    |
|                          | ,830.97 | 2558        | 10    | 525.75 |
+--------------------------+---------+-------------+-------+--------+
| ต้นทุนโครงการของ ADC       |         |             |       |        |
+--------------------------+---------+-------------+-------+--------+
| เครื่องมือและอุปกรณ์          | 1       | 10 ปี        | 1 –   | 395.56 |
|                          | ,537.60 |             | 10    |        |
+--------------------------+---------+-------------+-------+--------+
| รวม                      | 161     |             |       | 73,    |
|                          | ,488.88 |             |       | 840.69 |
+--------------------------+---------+-------------+-------+--------+
| ต้นทุนโครงการของ DPC       |         |             |       |        |
+--------------------------+---------+-------------+-------+--------+
| อุปกรณ์เครือข่ายระบบดิจิตอล    | 14      | 10 ปี ไม่เกินปี | 1 - 9 | 4,     |
| GSM                      | ,489.02 | 2556        |       | 686.62 |
| และอุปกรณ์เครือข่ายสื่อสัญญาณ   |         |             |       |        |
+--------------------------+---------+-------------+-------+--------+
| รวมต้นทุนโครงการของบริษัทฯ   | 175     |             |       | 78,    |
| และบริษัทย่อย               | ,977.90 |             |       | 527.31 |
+--------------------------+---------+-------------+-------+--------+

สัญญาร่วมการงานหลักๆของ AIS และบริษัทย่อย สามารถสรุปได้ดังนี้
(รายละเอียดของสัญญาร่วมการงานอยู่ในข้อมูลอื่นที่เกี่ยวข้อง)

-   บริษัท แอดวานซ์ อินโฟร์ เซอร์วิส จำกัด (มหาชน) (AIS)

สัญญาอนุญาตให้ดำเนินกิจการให้บริการโทรศัพท์เคลื่อนที่ (Cellular Mobile Telephone)

+-------------+---+----------------------------------------------------+
| คู่สัญญา       | : |   องค์การโทรศัพท์แห่งประเทศไทย (ทีโอที)                  |
|             |   |                                                    |
|             |   |   บริษัท แอดวานซ์ อินโฟร์ เซอร์วิส จำกัด (มหาชน)           |
+-------------+---+----------------------------------------------------+
| อายุของสัญญา  | : |   25 ปี เริ่มตั้งแต่วันที่ 1 ตุลาคม 2533 ถึง 30 กันยายน 2558   |
+-------------+---+----------------------------------------------------+
| ล           | : |   1. บริษัทฯ ได้รับอนุญาตจาก ทีโอที ในลักษณะของสัญญาแบบ     |
| ักษณะของสัญญา |   |   สร้าง-โอน-ให้บริการ                                 |
|             |   |   โดยให้มีสิทธิดำเนินกิจการให้บริการโทรศัพท์เคลื่อนที่ Cellular  |
|             |   |   Mobile Telephone ทั้งระบบ NMT และ GSM ในย่านความถี่   |
|             |   |   900 MHz ทั่วประเทศ โดยต้องจ่ายผลประโยชน์ตอบแทนให้ ทีโอที |
|             |   |   ในรูปแบบส่วนแบ่งรายได้ตามอัตราที่ตกลง                   |
|             |   |                                                    |
|             |   |   2. AIS ได้รับอนุญาตจากทีโอที                          |
|             |   |   ให้เป็นผู้ร่วมบริหารผลประโยชน์จากร                      |
|             |   | ะบบสื่อสัญญาณเชื่อมโยงและทรัพย์สินในส่วนที่เหลือจากการใช้งานของ |
|             |   |   AIS ได้ โดยต้องจ่ายผลประโยชน์ตอบแทนให้ ทีโอที           |
|             |   |   ตามอัตราที่ตกลง                                     |
|             |   |                                                    |
|             |   |   3. AIS ได้รับอนุญาตจาก ทีโอที ในการให้บริการโทรศัพท์      |
|             |   |   เคลื่อนที่แบบใช้บัตรจ่ายเงินล่วงหน้า (Pre-paid Card)       |
|             |   |   โดยต้องจ่ายผลประโยชน์ตอบแทนให้ ทีโอที ตามอัตราร้อยละ 20  |
|             |   |   ของรายได้ (รวมภาษีมูลค่าเพิ่ม)                         |
+-------------+---+----------------------------------------------------+
| ก           | : |   ทีโอทีมีสิทธิบอกเลิกสัญญาได้ทันทีที่ AIS                     |
| ารยกเลิกสัญญา |   |   ล้มละลายหรือปฏิบัติผิดสัญญาข้อหนึ่งข้อใดของสัญญา             |
|             |   |   และข้อผิดสัญญาดังกล่าว                                |
|             |   |                                                    |
|             |   |   AIS มิได้ดำเนินการแก้ไขให้แล้วเสร็จภายใน 90 วัน          |
|             |   |   นับแต่วันที่ได้รับแจ้งถึงข้อผิดสัญญาจาก ทีโอที เป็นลายลักษณ์อักษร  |
|             |   |   โดย AIS ไม่มีสิทธิเรียกร้องค่าเสียหายใด ๆ                |
|             |   |   และไม่มีสิทธิเรียกทรัพย์สินและเงินคืนจาก ทีโอที แต่อย่างใด     |
+-------------+---+----------------------------------------------------+

บันทึกข้อตกลงต่อท้ายสัญญาอนุญาตให้ดำเนินการกิจการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 1)

+-------------+---+----------------------------------------------------+
|   คู่สัญญา     | : |   องค์การโทรศัพท์แห่งประเทศไทย (TOT)                   |
|             |   |                                                    |
|             |   |   บริษัท แอดวานซ์ อินโฟร์ เซอร์วิส จำกัด                   |
+-------------+---+----------------------------------------------------+
|   วันที่ท      | : | 11 ธันวาคม 2534                                     |
| ำบันทึกข้อตกลง |   |                                                    |
+-------------+---+----------------------------------------------------+
|   เ         | : |                                                    |
| ปลี่ยนแปลงระย |   | ในกรณีที่ต้องเช่าสถานที่ของบุคคลอื่นในการติดตั้งเครื่องมือและอุปกรณ์ |
| ะเวลาการเช่า |   |   AIS ต้องทำสัญญาเช่าสถานที่ในนาม TOT                   |
|             |   |   เดิมให้ทำสัญญาโดยมีระยะเวลาเช่า 22 ปี                  |
|             |   |   เปลี่ยนเป็นให้มีระยะเวลาเช่าครั้งละไม่น้อยกว่า 3 ปี          |
|             |   |   จนครบกำหนด 22 ปี AIS                              |
|             |   |   ต้องรับผิดชอบต่อการเปลี่ยนแปลงสถานที่เช่า หากเกิดค่าใช้จ่าย   |
|             |   |   หรือค่าเสียหายแต่เพียงผู้เดียว                           |
+-------------+---+----------------------------------------------------+

บันทึกข้อตกลงต่อท้ายสัญญาอนุญาตให้ดำเนินการกิจการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 2)

+-------------+---+----------------------------------------------------+
| คู่สัญญา       | : |   องค์การโทรศัพท์แห่งประเทศไทย                         |
|             |   |                                                    |
|             |   |   บริษัท แอดวานซ์ อินโฟร์ เซอร์วิส จำกัด                   |
+-------------+---+----------------------------------------------------+
| วันที่ท        | : |   16 เมษายน 2536                                   |
| ำบันทึกข้อตกลง |   |                                                    |
+-------------+---+----------------------------------------------------+
| เปลี่ยนชื่อบริษัท | : |   จาก บริษัท แอดวานซ์ อินโฟร์ เซอร์วิส จำกัด               |
|             |   |                                                    |
|             |   |   เป็น บริษัท แอดวานซ์ อินโฟร์ เซอร์วิส จำกัด (มหาชน)       |
+-------------+---+----------------------------------------------------+

บันทึกข้อตกลงต่อท้ายสัญญาอนุญาตให้ดำเนินการกิจการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 3)

+---------------+---+---------------------------------------------------+
| คู่สัญญา         | : |   องค์การโทรศัพท์แห่งประเทศไทย                        |
|               |   |                                                   |
|               |   |   บริษัท แอดวานซ์ อินโฟร์ เซอร์วิส จำกัด                  |
+---------------+---+---------------------------------------------------+
| วัน            | : | 28 พฤศจิกายน 2537                                  |
| ที่ทำบันทึกข้อตกลง |   |                                                   |
+---------------+---+---------------------------------------------------+
| เป            | : |   (เปลี่ยนทั้ง AIS และ TOT)                           |
| ลี่ยนแปลงที่อยู่ในก |   |                                                   |
| ารส่งคำบอกกล่าว |   |                                                   |
+---------------+---+---------------------------------------------------+
| กำหนดหลักเกณ   | : | 1. TOT ตกลงแบ่งส่วนแบ่งรายได้จากการให้                 |
| ฑ์เกี่ยวกับการจัดเ |   | บริการ                                             |
| ก็บและแบ่งรายได้ |   | โทรศัพท์ระหว่างประเทศเฉพาะการเรียกออกจากเลขหมายโทรศัพท์ |
|               |   | เคลื่อนที่ตามสัญญาหลักให้แก่ AIS ดังนี้                      |
|               |   |                                                   |
|               |   |   1.1 กรณีโทรไปยังประเทศที่ไม่มีพรมแดนติดต่อกับประเทศไทย   |
|               |   |   TOT จะจ่ายส่วนแบ่งรายได้ให้ AIS                      |
|               |   |   เป็นรายเดือนในอัตรานาทีละ 3 บาท                     |
|               |   |                                                   |
|               |   |   1.2 กรณีโทรไปยังประเทศที่มีพรมแดนติดกับประเทศไทย TOT   |
|               |   |   จะจ่ายส่วนแบ่งรายได้ให้ AIS เป็นรายเดือนในอัตรานาทีละ 3  |
|               |   |   บาท โดยAIS มีหน้าที่ออกใบแจ้งหนี้เรียกเก็บจากผู้ใช้บริการ    |
|               |   |   และนำส่งให้ TOT                                   |
|               |   |                                                   |
|               |   |   2. เมื่อ AIS ได้รับรายได้                            |
|               |   |   จะต้องนำมารวมเป็นรายได้เพื่อคำนวณเป็นส่วนแบ่งรายได้ให้    |
|               |   |   TOT ตามสัญญาหลักข้อ 30. เมื่อครบรอบปีดำเนินการด้วย      |
|               |   |                                                   |
|               |   | 3. AIS                                            |
|               |   | ยินยอมสละสิทธิและยกส่วนแบ่งรายได้จากการให้บริกา           |
|               |   | รโทรศัพท์ระหว่างประเทศกับประเทศที่มีพรมแดนติดกับประเทศไทยที่ |
|               |   | AIS ได้จัดเก็บและนำส่งให้TOT แล้ว ตั้งแต่วันที่ 1 ตุลาคม       |
|               |   | 2533ถึงวันที่ 30 กันยายน 2537 ให้แก่ TOTทั้งหมด            |
+---------------+---+---------------------------------------------------+

ข้อตกลงต่อท้ายสัญญาอนุญาตให้ดำเนินการกิจการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 4)

+---------------+---+---------------------------------------------------+
| คู่สัญญา         | : |   องค์การโทรศัพท์แห่งประเทศไทย                        |
|               |   |                                                   |
|               |   |   บริษัท แอดวานซ์ อินโฟร์ เซอร์วิส จำกัด                  |
+---------------+---+---------------------------------------------------+
| วัน            | : | 20 กันยายน 2539                                    |
| ที่ทำบันทึกข้อตกลง |   |                                                   |
+---------------+---+---------------------------------------------------+
| รายละเอียด     | : | 1. ขยายระยะเวลา การอนุญาตตามสัญญาจากเดิมมีระยะเวลา 20 |
|               |   | ปี นับตั้งแต่วันที่เริ่มเปิดให้บริการ เป็น 25 ปี                 |
|               |   |                                                   |
|               |   | 2.                                                |
|               |   | เอไอเอสมีสิทธิเ                                      |
|               |   | ป็นผู้ลงทุนสร้างโครงข่ายระบบสื่อสัญญาณเชื่อมโยง(Transmission |
|               |   | Networks) ในสื่อตัวนำทุกชนิด                           |
|               |   | เพื่อเชื่อมโยงกับโครงข่ายของทีโอทีและโครงข่ายอื่นที่จำเป็น      |
|               |   | และยกให้เป็นทรัพย์สินของทีโอที โดยเอไอเอส                |
|               |   | ได้รับสิทธิบริหารดูแลและบำรุงรักษาโครงข่ายทั้งหมด            |
|               |   |                                                   |
|               |   | 3. AIS เป็นผู้ลงทุนทำระบบสื่อสัญญาณเชื่อมโยง(Transmission  |
|               |   | Networks) ในสื่อตัวนำทุกชนิด เพื่อเชื่อมโยงกับโครงข่ายของ    |
|               |   | TOT และโครงข่ายอื่นที่จำเป็น และยกให้เป็นทรัพย์สินของ TOT    |
|               |   | โดย AIS ได้รับสิทธิบริหารดูแลและบำรุงรักษาโครงข่ายทั้งหมด    |
|               |   |                                                   |
|               |   | 4. AIS มีสิทธิใช้ ครอบครอง                            |
|               |   | ระ                                                |
|               |   | บบสื่อสัญญาณและทรัพย์สินที่ได้จัดหามาโดยไม่ต้องเสียค่าตอบแทนใดๆ |
|               |   |                                                   |
|               |   | 5.                                                |
|               |   | มีสิท                                               |
|               |   | ธิแสวงหาประโยชน์จากระบบสื่อสัญญาณในส่วนที่เหลือจากการใช้งาน |
|               |   | โดย AIS เป็นผู้บริหารผลประโยชน์ดังกล่าว                  |
|               |   |                                                   |
|               |   | 6. ในกรณีที่บุคคลอื่นหรือ TOT นำบริการพิเศษมาใช้ผ่านโครงข่าย  |
|               |   | AIS                                               |
|               |   | มีสิทธิได้รับผลประโยชน์ตอบแทนในอัตราที่ทั้งสองฝ่ายตกลงร่วมกัน   |
|               |   |                                                   |
|               |   | 7. เอไอเอส สามารถให้บริการโทรศัพท์ทางไกลระหว่าง        |
|               |   | ประเทศผ่านชุมสายของ กสท. ได้โดยตรง ทั้งนี้               |
|               |   | ภายใต้เงื่อนไขท                                      |
|               |   | ี่จะไม่ทำให้ทีโอทีได้รับรายได้น้อยลงจากที่เคยได้รับอยู่ตามสัญญาหลัก |
|               |   |                                                   |
|               |   | 8. ยกเลิกข้อความตามข้อ 4.3 ในข้อตกลงต่อท้ายครั้งที่ 3       |
|               |   | โดยเน้นว่า ทีโอที                                     |
|               |   | จะจ่ายส่วนแบ่งรายได้จากการให้บริการโทรศัพท์ระหว่างประเทศ 3 |
|               |   | บาท/นาที ให้เอไอเอส                                 |
|               |   |                                                   |
|               |   | 9. ในกรณีที่มีการเปลี่ยนแปลงเทคโนโลยี                    |
|               |   | ของโครงข่ายให้มีประสิทธิภาพ AIS                        |
|               |   | เป็นผู้ลงทุนใช้ด้วยค่าใช้จ่ายของ AIS เอง                   |
|               |   | โดยกรรมสิทธิ์ในทรัพย์สินต่างๆ ตกเป็นของ TOT               |
+---------------+---+---------------------------------------------------+

ข้อตกลงต่อท้ายสัญญาอนุญาตให้ดำเนินการกิจการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 5)

+---------------+---+---------------------------------------------------+
| คู่สัญญา         | : |   องค์การโทรศัพท์แห่งประเทศไทย                        |
|               |   |                                                   |
|               |   |   บริษัท แอดวานซ์ อินโฟร์ เซอร์วิส จำกัด                  |
+---------------+---+---------------------------------------------------+
| วัน            | : | 25 ธันวาคม 2543                                    |
| ที่ทำบันทึกข้อตกลง |   |                                                   |
+---------------+---+---------------------------------------------------+
| กำห           | : | 1.  AIS เป็นผู้ร่วมบริหารผลประโยชน์                     |
| นดการแสวงหาปร |   |                                                   |
| ะโยชน์จากระบบส |   | 2.  AIS                                           |
| ื่อสัญญาณเชื่อมโยง |   |     เป็นผู้เร                                        |
|               |   | ียกเก็บค่าบริการจากผู้ใช้บริการและจ่ายส่วนแบ่งผลประโยชน์ให้TOT |
|               |   |                                                   |
|               |   | 3.  สัดส่วนผลประโยชน์จากรายได้ระหว่าง AIS กับ TOT       |
|               |   |     แยกประเภท ดังนี้                                 |
|               |   |                                                   |
|               |   |     3.1 กรณีเป็นรายได้จาก “ผู้ใช้บริการของ TOT”          |
|               |   |     ตลอดอายุสัญญา TOT ได้รับในอัตราร้อยละ 25 AIS        |
|               |   |     ได้รับในอัตราร้อยละ 75                            |
|               |   |                                                   |
|               |   |     3.2 กรณีเป็นรายได้จาก “ผู้ใช้บริการของ AIS”          |
|               |   |     ตลอดอายุสัญญา TOT ได้รับในอัตราร้อยละ 22 AIS        |
|               |   |     ได้รับในอัตราร้อยละ 78                            |
|               |   |                                                   |
|               |   | 4. AIS และ TOT                                    |
|               |   | จะต้องทำการตลาด                                    |
|               |   | ร่วมกันและไม่ทำการตลาดที่เป็นการแย่งผู้ใช้บริการในโครงข่ายTOT |
|               |   |                                                   |
|               |   | 5. AIS                                            |
|               |   | จะต้องเป็นผ                                         |
|               |   | ู้จัดทำและลงนามในสัญญาเช่าใช้ระบบสื่อสัญญาณกับผู้ใช้บริการทุกราย |
|               |   | และทำรายงานการเช่าส่งให้ TOT ตรวจสอบทุกเดือน           |
+---------------+---+---------------------------------------------------+

ข้อตกต่อท้ายสัญญาอนุญาตให้ดำเนินกิจการบริการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 6)

+---------------+---+---------------------------------------------------+
| คู่สัญญา         | : | องค์การโทรศัพท์แห่งประเทศไทย                          |
|               |   |                                                   |
|               |   | บริษัท แอดวานซ์ อินโฟร์ เซอร์วิส จำกัด (มหาชน)            |
+---------------+---+---------------------------------------------------+
| วัน            | : | วันที่ 15 พฤษภาคม 2544                               |
| ที่ทำบันทึกข้อตกลง |   |                                                   |
+---------------+---+---------------------------------------------------+
| รายละ         | : | การให้บริการโทรศัพท์เคลื่อนที่แบบใช้บัตรจ่ายเงินล่วงหน้า        |
| เอียดการชำระผล |   | (Prepaid card)                                    |
| ประโยชน์ตอบแทน |   |                                                   |
|               |   | 1. AIS ตกลงจ่ายผลประโยชน์ตอบแทนในอัตราร้อยละ 20       |
|               |   | ของมูลค่าหน้าบัตร (รวมภาษีมูลค่าเพิ่ม) ให้แก่ TOT            |
|               |   | สำหรับบัตรที่จำหน่ายได้เป็นรายเดือน ภายในวันที่ 15           |
|               |   | ของเดือนถัดไป                                       |
|               |   |                                                   |
|               |   | 2. ในปีที่ 11-15 ของสัญญาหลัก AIS                      |
|               |   | จะต้องลดราคาค่าบริก                                  |
|               |   | ารให้ผู้ใช้บริการในอัตราเฉลี่ยโดยรวมของแต่ละปีไม่น้อยกว่าร้อยละ |
|               |   | 5 ของค่าบริการที่ผู้ใช้บริการต้องชำระในปีที่ 11               |
|               |   | และในอัตราเฉลี่ยโดยรวมของแต่ละปีไม่น้อยกว่าร้อยละ 10       |
|               |   | ของค่าบริการที่ผู้ใช้บริการต้องชำระในปีที่ 11 สำหรับปีที่ 16 – ปีที่ |
|               |   | 25 ของปีดำเนินการตามสัญญาหลัก                         |
+---------------+---+---------------------------------------------------+

บันทึกข้อตกลงต่อท้ายสัญญาอนุญาตให้ดำเนินกิจการบริการโทรศัพท์เคลื่อนที่ (Cellular Mobile
Telephone) ลงวันที่ 27 มีนาคม 2533 (ครั้งที่ 7)

+---------------+---+---------------------------------------------------+
| คู่สัญญา         | : | บริษัท แอดวานซ์ อินโฟร์ เซอร์วิส จำกัด (มหาชน)            |
|               |   |                                                   |
|               |   | บริษัท ทศท คอร์ปอเรชั่น จำกัด (มหาชน) (ทีโอที)            |
+---------------+---+---------------------------------------------------+
| วัน            | : | วันที่ 20 กันยายน 2545                                |
| ที่ทำบันทึกข้อตกลง |   |                                                   |
+---------------+---+---------------------------------------------------+
| รายละเอียดกา   | : | 1. TOT อนุญาตให้ AIS                                |
| รใช้เครือข่ายร่วม |   | นำเครือข่ายโทรศัพ                                    |
| (Roaming)     |   | ท์เคลื่อนที่ตามสัญญาหลักให้ผู้ให้บริการรายอื่นเข้ามาใช้เครือข่ายร่วม |
|               |   | (Roaming) ได้ และตกลงอนุญาตให้ AIS เข้าไปใช้เครือข่ายร่วม |
|               |   | (Roaming) ของผู้ให้บริการรายอื่นได้เช่นเดียวกัน             |
|               |   |                                                   |
|               |   | 2. การใช้เครือข่ายร่วม (Roaming) AIS                  |
|               |   | มีสิทธิเรียกเก็บค่าใช้เครือข่ายร่วม (Roaming)               |
|               |   | ในอัตรานาทีละไม่เกิน 3 บาททั่วประเทศและ AIS             |
|               |   | มีสิทธิจ่ายค่าใช้เครือข่ายร่วม (Roaming) ในอัตรานาทีละไม่เกิน  |
|               |   | 3 บาททั่วประเทศ โดยต้องทำหนังสือแจ้งให้ TOT ทราบก่อน      |
|               |   |                                                   |
|               |   | 3. AIS                                            |
|               |   | ตกลงจ่ายเงินผลประโยชน์ตอบแทนจากการใช้เครือข่ายร่วม       |
|               |   | (Roaming) ให้ TOT                                  |
|               |   |                                                   |
|               |   |   - ในกรณีที่ผู้ให้บริการรายอื่นเข้ามาใช้เครือข่ายร่วม          |
|               |   |   (Roaming) ในเครือข่ายของ AIS AIS                  |
|               |   |   ตกลงจ่ายในอัตราร้อยละ(ระบุตามสัญญาห                  |
|               |   | ลัก)ของรายได้ค่าใช้เครือข่ายร่วมที่เรียกเก็บจากผู้ให้บริการรายอื่น |
|               |   |                                                   |
|               |   |   - ในกรณีที่ AIS เข้าไปใช้เครือข่ายร่วม (Roaming)        |
|               |   |   ของผู้ให้บริการรายอื่น AIS                            |
|               |   |   ตกลงจ่ายในอัตราร้อยละ(ระบุตามสัญญ                    |
|               |   | าหลัก)ของรายได้ค่าบริการและเงินอื่นใดที่เรียกเก็บจากผู้ใช้บริการ |
|               |   |   หักด้วยค่าใช้เครือข่ายร่วมที่ AIS                        |
|               |   |   ต้องจ่ายให้แก่ผู้ให้บริการรายอื่น                         |
+---------------+---+---------------------------------------------------+

บันทึกข้อตกลงการใช้เครือข่ายร่วม(National Roaming)

+---------------+---+---------------------------------------------------+
| คู่สัญญา         | : | บริษัท แอดวานซ์ อินโฟร์ เซอร์วิส จำกัด (มหาชน)            |
|               |   |                                                   |
|               |   | บริษัท ดิจิตอล โฟน จำกัด (DPC)                         |
+---------------+---+---------------------------------------------------+
| วัน            | : | วันที่ 1 พฤศจิกายน 2545                               |
| ที่ทำบันทึกข้อตกลง |   |                                                   |
+---------------+---+---------------------------------------------------+
| รายละเอียดกา   | : | 1.                                                |
| รใช้เครือข่ายร่วม |   | เพื่อเพิ่มประสิทธิภา                                    |
| (Roaming)     |   | พการให้บริการโทรศัพท์เคลื่อนที่แก่ผู้ใช้บริการของคู่สัญญาทั้งสองฝ่าย |
|               |   | นับตั้งแต่วันที่ 1 ตุลาคม 2545 เป็นต้นไป AIS ตกลงให้ DPC     |
|               |   | เข้ามาใช้เครือข่ายโทรศัพท์ เคลื่อนที่ของ AIS ได้ทั่วประเทศ     |
|               |   | และนับตั้งแต่วันที่ 1 พฤศจิกายน 2545 เป็นต้นไป DPC ตกลงให้   |
|               |   | AIS เข้ามาใช้เครือข่ายโทรศัพท์เคลื่อนที่ของ DPC             |
|               |   | ได้ทั่วประเทศเช่นกัน                                   |
|               |   |                                                   |
|               |   | 2.                                                |
|               |   | คู่สัญญาแต่ละฝ่ายตกลงชำระค่าใ                           |
|               |   | ช้เครือข่ายร่วมอันเกิดจากการได้ใช้เครือข่ายของคู่สัญญาอีกฝ่ายหนึ่ง |
|               |   | ในอัตรานาทีละ 2.10บาท (สองบาทสิบสตางค์)               |
|               |   | ซึ่งเป็นอัตราที่ยังไม่รวมภาษีมูลค่าเพิ่ม                       |
+---------------+---+---------------------------------------------------+

  ใบอนุญาตการให้บริการอินเตอร์เน็ต แบบที่หนึ่ง เลขที่ NTC/MM/INT/ISP/1/025/2550

+---------------+---+---------------------------------------------------+
| ผู้อนุญาต        | : | คณะกรรมการกิจการโทรคมนาคมแห่งชาติ                    |
+---------------+---+---------------------------------------------------+
| ระยะเ         | : | วันที่ 23 พฤศจิกายน 2550 ถึงวันที่ 22 พฤศจิกายน 2551       |
| วลาของใบอนุญาต |   |                                                   |
|               |   | (ต่อใบอนุญาตปีต่อปี)                                   |
+---------------+---+---------------------------------------------------+
| ข             | : | เป็นผู้รับอนุญาตให้บริการ                                |
| อบเขตการอนุญาต |   | ป                                                 |
|               |   | ระเภทไม่มีโครงข่ายโทรคมนาคมเป็นของตนเองให้แก่ลูกค้าโดยตรง |
|               |   | ทั้งนี้ เอไอเอส                                       |
|               |   | มีหน้าที่ต้องชำระค่าธรรมเนียมใบอนุญาตตามอัตราและกำหนดเ     |
|               |   | วลาที่คณะกรรมการกิจการโทรคมนาคมแห่งชาติได้ประกาศกำหนดไว้ |
+---------------+---+---------------------------------------------------+
| กา            | : | คณะกรรมการกิจการโทรคมนาคมแห่งชาติ                    |
| รยกเลิกใบอนุญาต |   | มีอำนาจสั่งเพิกถอนใบอนุญาตก็ต่อเมื่อปรากฏว่า เอไอเอส        |
|               |   | ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคม |
|               |   | ระ                                                |
|               |   | เบียบหรือประกาศที่คณะกรรมการกิจการโทรคมนาคมแห่งชาติกำหนด |
|               |   | และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด |
+---------------+---+---------------------------------------------------+

-   บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด ( ADC )

สัญญาอนุญาตให้ดำเนินกิจการบริการสื่อสารข้อมูลโดยใช้ระบบ Datakit Virtual Circuit
Switch

+---------------+---+---------------------------------------------------+
| คู่สัญญา         | : | บริษัท ทีโอที จำกัด (มหาชน) (ทีโอที)                     |
|               |   |                                                   |
|               |   | บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC)  |
+---------------+---+---------------------------------------------------+
| อายุของสัญญา    | : | 25 ปี (วันที่ 25 กันยายน 2540 ถึง 24 กันยายน 2565 )      |
+---------------+---+---------------------------------------------------+
| ลักษณะของสัญญา  | : | ADC ได้รับอนุญาตให้ดำเนินกิจการบริการสื่อข้อมูลทุกประเภท      |
|               |   | โดยใช้ระบบ Frame Relay และ Datakit Virtual Circuit |
|               |   | Switch และ/หรือ ระบบสื่อสารข้อมูลอื่นๆ ทั้งในระบบจุดต่อจุด    |
|               |   | (Point to Point) และจุดต่อหลายจุด (Point to          |
|               |   | Multipoint) โดยต้องจ่ายผลประโยชน์ตอบแทนให้ TOT        |
|               |   | ในลักษณะของการเพิ่มทุนจดทะเบียนจากเดิม 350 ล้านบาท เป็น   |
|               |   | 457.52 ล้านบาท โดยออกหุ้นเพิ่มทุนจำนวน 107.52 ล้านบาท    |
|               |   | ซึ่งคิดเป็นร้อยละ 23.5 ของทุนจดทะเบียนให้แก่ TOT โดย TOT   |
|               |   | ไม่ต้องชำระเงินค่าหุ้นแต่อย่างใด                          |
+---------------+---+---------------------------------------------------+
| การยกเลิกสัญญา  | : | TOT                                               |
|               |   | มีสิทธิบ                                             |
|               |   | อกเลิกสัญญาและมีอำนาจมอบกิจการตามสัญญานี้ให้ผู้อื่นดำเนินการต่อ |
|               |   | หากการดำเนินงานของ ADC มีเหตุให้ ทีโอทีเชื่อว่า ADC        |
|               |   | ไม่สามารถดำเนินกิจการตามสัญญาให้ลุล่วงไปได้ด้วยดี           |
|               |   | หรือปฏิบัติผิดสัญญาข้อหนึ่งข้อใด โดย ADC                    |
|               |   | ต้องรับผิดชอบค่าเสียหายให้แก่ TOT                        |
|               |   | และทรัพย์สินต่างๆให้ตกเป็นกรรมสิทธิของ TOT ADC            |
|               |   | ไม่มีสิทธิบอกเลิกสัญญา เว้นแต่กรณีที่มีเหตุสุดวิสัยเกิดขึ้น ทำให้ ADC |
|               |   | ไม่สามารถปฏิบัติตามสัญญาได้                             |
+---------------+---+---------------------------------------------------+

ใบอนุญาตการให้บริการอินเตอร์เน็ต แบบที่หนึ่ง เลขที่ NTC/MN/INT/ISP/I/022/2548

  -------------------- --- ------------------------------------------------------------------------------------------------------
  ผู้อนุญาต               :   คณะกรรมการกิจการโทรคมนาคมแห่งชาติ

  ระยะเวลาของใบอนุญาต   :   วันที่ 19 ธันวาคม 2548 ถึงวันที่ 18 ธันวาคม 2549 (ต่อใบอนุญาตปีต่อปี)

  ขอบเขตการอนุญาต       :   เป็นผู้รับอนุญาตให้บริการอินเตอร์เน็ตประเภทไม่มีโครงข่ายโทรคมนาคมเป็นของตนเองให้แก่ลูกค้าโดยตรง ทั้งนี้ ADC
                           มีหน้าที่ต้องชำระค่าธรรมเนียมใบอนุญาตตามอัตราและกำหนดเวลาที่คณะกรรมการกิจการโทรคมนาคมแห่งชาติได้ประกาศกำหนดไว้

  การยกเลิกใบอนุญาต      :   คณะกรรมการกิจการโทรคมนาคมแห่งชาติ มีอำนาจสั่งเพิกถอนใบอนุญาตก็ต่อเมื่อปรากฏว่า ADC
                           ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคมระเบียบหรือประกาศที่คณะกรรมการกิจการโทรคมนาคมแห่งชาติกำหนด
                           และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด
  -------------------- --- ------------------------------------------------------------------------------------------------------

ใบอนุญาตการให้บริการอินเตอร์เน็ตเกตเวย์ระหว่างประเทศและบริการชุมสายอินเตอร์เน็ต
แบบที่สอง ที่มีโครงข่ายโทรคมนาคมเป็นของตนเอง เลขที่ NTC/INT/II/002/2549

+---------------+---+---------------------------------------------------+
| ผู้อนุญาต        | : | คณะกรรมการกิจการโทรคมนาคมแห่งชาติ                    |
+---------------+---+---------------------------------------------------+
| ระยะเ         | : | วันที่ 8 ธันวาคม 2549 ถึงวันที่ 7 ธันวาคม 2554             |
| วลาของใบอนุญาต |   |                                                   |
+---------------+---+---------------------------------------------------+
| ข             | : |   เป็นผู้รับอนุญาตให้บริการอินเตอร์เน็ตเกตเวย์ระหว่างประเทศ   |
| อบเขตการอนุญาต |   |   ให้บริการศูนย์กลางการเชื่อมต่อไปยังเครือข่ายอินเต          |
|               |   | อร์เน็ตในต่างประเทศสำหรับผู้ให้บริการอินเตอร์เน็ตภายในประเทศ |
|               |   |   และบริการชุมสายอินเตอร์เน็ต                          |
|               |   |   แบบมีโครงข่ายโทรคมนาคมเป็นของตนเอง                 |
|               |   |   ให้บริการเฉพาะกลุ่มบุคคล ทั้งนี้ ADC                     |
|               |   |   มีหน้าที่ต้องชำระค่าธรรมเนียมใบอนุญาตตามอัตราและกำหนดเ   |
|               |   | วลาที่คณะกรรมการกิจการโทรคมนาคมแห่งชาติได้ประกาศกำหนดไว้ |
+---------------+---+---------------------------------------------------+
| กา            | : | คณะกรรมการกิจการโทรคมนาคมแห่งชาติ                    |
| รยกเลิกใบอนุญาต |   | มีอำนาจสั่งเพิกถอนใบอนุญาตก็ต่อเมื่อปรากฏว่า ADC            |
|               |   | ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคม |
|               |   | ระ                                                |
|               |   | เบียบหรือประกาศที่คณะกรรมการกิจการโทรคมนาคมแห่งชาติกำหนด |
|               |   | และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด |
+---------------+---+---------------------------------------------------+

-   บริษัท ดิจิตอล โฟน จํากัด (DPC)

สัญญาต่างๆที่เกี่ยวข้องกับการดำเนินกิจการโทรศัพท์เคลื่อนที่ของ DPC มีดังนี้

สัญญาโอนสิทธิและหน้าที่ตามสัญญาให้ดำเนินการให้บริการวิทยุคมนาคมระบบเซลลูล่า

+---------------+---+---------------------------------------------------+
| คู่สัญญา         | : | การสื่อสารแห่งประเทศไทย (กสท.)                       |
|               |   |                                                   |
|               |   | บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (TAC)    |
|               |   |                                                   |
|               |   | บริษัท ดิจิตอล โฟน จำกัด (DPC)                         |
+---------------+---+---------------------------------------------------+
| วันที่ทำสัญญา     | : | วันที่ 19 พฤศจิกายน 2539                              |
+---------------+---+---------------------------------------------------+
| ลักษณะของสัญญา  | : | TAC                                               |
|               |   | ยอมโอนสิทธิและหน                                    |
|               |   | ้าที่ตามสัญญาดำเนินการให้บริการวิทยุคมนาคมระบบเซลลูล่าระหว่าง |
|               |   | กสท. กับ TAC “บางส่วน” ให้แก่ DPC โดยได้รับความยินยอมจาก |
|               |   | กสท.                                              |
+---------------+---+---------------------------------------------------+

สัญญาให้ดำเนินการให้บริการวิทยุคมนาคมระบบเซลลูล่า Digital PCN (Personal
Communication Network) 1800

+---------------+---+---------------------------------------------------+
| คู่สัญญา         | : | การสื่อสารแห่งประเทศไทย (กสท.)                       |
|               |   |                                                   |
|               |   | บริษัท ดิจิตอล โฟน จำกัด (DPC)                         |
+---------------+---+---------------------------------------------------+
| วันที่ทำสัญญา     | : | วันที่ 19 พฤศจิกายน 2539                              |
+---------------+---+---------------------------------------------------+
| อายุของสัญญา    | : | 16 ปี (วันที่ 28 พฤษภาคม 2540 ถึง 15 กันยายน 2556)      |
+---------------+---+---------------------------------------------------+
| ลักษณะของสัญญา  | : | DPC ได้รับอนุญาตจาก กสท.                             |
|               |   | ให้ดำเนินการให้บริการโทรศัพท์เคลื่อนที่ระบบดิจิตอล GSM 1800   |
|               |   | บางส่วนที่ได้รับโอนสิทธิจาก TAC                          |
|               |   | โดยต้องจ่ายผลประโยชน์ตอบแทนให้ กสท.                   |
|               |   | เป็นร้อยละของรายได้ก่อนหักค่าใช้จ่าย ภาษี                  |
|               |   | และค่าธรรมเนียมต่างๆ ที่เกิดขึ้นจากการดำเนินการให้บริการ     |
|               |   | ทั้งนี้ผลประโยชน์ดังกล่า                                 |
|               |   | วต้องไม่ต่ำกว่าผลประโยชน์ขั้นต่ำที่กำหนดตลอดระยะเวลาตามสัญญา |
+---------------+---+---------------------------------------------------+
| การยกเลิกสัญญา  | : | สัญญานี้สิ้นสุดลงหรือระงับสิ้นไปด้วยกรณีดังต่อไปนี้               |
|               |   |                                                   |
|               |   | -เมื่อสัญญาครบกำหนด                                  |
|               |   |                                                   |
|               |   | -เมื่อ กสท. ยกเลิกสัญญา เนื่องจาก DPC ไม่ปฏิบัติตามสัญญา     |
|               |   | หรือปฏิบัติผิดสัญญาข้อหนึ่งข้อใดและทำให้ กสท. ได้รับความเสียหาย |
|               |   | และ DPC มิได้ดำเนินการให้แล้วเสร็จภายใน 90 วัน           |
|               |   | นับแต่วันที่ได้รับแจ้งเป็นหนังสือจาก กสท.                    |
|               |   |                                                   |
|               |   | -เมื่อคู่สัญญาทั้ง 2 ฝ่ายตกลงกันเลิกสัญญา                    |
|               |   |                                                   |
|               |   | -เมื่อ DPC ล้มละลาย                                  |
|               |   |                                                   |
|               |   | -เมื่อ กสท. บอกเลิกสัญญาในการที่ DPC ตกเป็นผู้ขาดคุณสมบัติ    |
|               |   | ตามกฎหมายว่าด้วยการประกอบธุรกิจของคนต่างด้าว และ        |
|               |   | กสท.ได้แจ้งให้ DPC ทราบเป็นหนังสือล่วงหน้าเป็นเวลาไม่น้อยกว่า |
|               |   | 90 วัน                                             |
+---------------+---+---------------------------------------------------+

สัญญาแก้ไขเพิ่มเติมสัญญาให้ดำเนินการให้บริการวิทยุคมนาคมระบบเซลลูล่า Digital PCN
(Personal Communication Network) 1800 ลงวันที่ 26 สิงหาคม 2542 (ครั้งที่ 1)

+------------------+---+------------------------------------------------+
| คู่สัญญา            | : | การสื่อสารแห่งประเทศไทย (กสท.)                    |
+------------------+---+------------------------------------------------+
| วันที่ทำสัญญา        | : | บริษัท ดิจิตอล โฟน จำกัด (ดีพีซี)                      |
+------------------+---+------------------------------------------------+
| อายุของสัญญา       | : | 26 สิงหาคม 2542                                 |
+------------------+---+------------------------------------------------+
| วันที่สัญญามีผลบังคับใช้ | : | 30 มิถุนายน 2542                                 |
+------------------+---+------------------------------------------------+
| รายละเอียด        | : | กสท.                                           |
|                  |   | อนุมัติให้ปรับลดผลประโยชน์ตอบแทนเ                    |
|                  |   | พื่อให้เท่าเทียมกับสัญญาให้ดำเนินการวิทยุคมนาคมระบบเซลลูล่า |
|                  |   | ระหว่าง กสท. กับบริษัท โทเทิ่ล แอ๊คเซ็ส คอมมิวนิเคชั่น     |
|                  |   | จำกัด (มหาชน) (แทค) เนื่องจากสัญญาของ ดีพีซี          |
|                  |   | เป็นสัญญาที่โอนสิทธิมาจากสัญญาของบริษัทแทค              |
|                  |   | และปรับเงินประกันรายได้ขั้นต่ำเพิ่มขึ้น ดังนี้               |
|                  |   |                                                |
|                  |   | 1. ปรับลดผลประโยชน์ตอบแทน ปีที่ 1 เป็น 25%, ปีที่ 2-9   |
|                  |   | เป็น 20%, ปีที่ 10-14 เป็น 25%, ปีที่ 15-16 เป็น 30%    |
|                  |   |                                                |
|                  |   | 2. ดีพีซี จ่ายผลประโยชน์ตอบแทนขั้นต่ำให้ กสท.           |
|                  |   | ตลอดอายุสัญญาจากเดิม 3,599.55 ล้านบาท เป็น 5,400    |
|                  |   | ล้านบาท                                         |
+------------------+---+------------------------------------------------+

-   บริษัท แอดวานซ์ เมจิค การ์ด จำกัด (AMC)

หนังสืออนุญาตให้ประกอบธุรกิจบัตรเงินอิเล็กทรอนิกส์ เลขที่ 006/2548

  ----------------------- --- ----------------------------------------------------------------------------------------------
  ผู้อนุญาต                  :   กระทรวงการคลัง

  ระยะเวลาของหนังสืออนุญาต   :   ตั้งแต่วันที่ 20 กรกฎาคม 2548 เป็นต้นไป

  ลักษณะของหนังสืออนุญาต      :   อนุญาตให้ประกอบบัตรเงินอิเล็กทรอนิกส์เพื่อใช้ชำระค่าสินค้าหรือค่าบริการแทน เงินสด

  การยกเลิกหนังสืออนุญาต      :   กระทรวงการคลังมีอำนาจสั่งเพิกถอนการอนุญาตก็ต่อเมื่อปรากฏว่า AMC
                              ฝ่าฝืนหรือละเลยไม่ปฏิบัติตามเงื่อนไขในการประกอบกิจการตามที่กระทรวงการคลังและธนาคารแห่งประเทศไทยประกาศกำหนด
                              หรือมีฐานะการเงินหรือการดำเนินงานที่อาจก่อให้เกิดความเสียหายแก่ประโยชน์ของประชาชนอย่างร้ายแรง
                              และมิได้แก้ไขปรับปรุงฐานะการเงินหรือดำเนินงานให้ถูกต้องภายในระยะเวลาที่กำหนด
  ----------------------- --- ----------------------------------------------------------------------------------------------

-   บริษัท แอดวานซ์ เอ็มเปย์ จำกัด (AMP)

  หนังสืออนุญาตให้ประกอบธุรกิจบัตรเงินอิเล็กทรอนิกส์ เลขที่ 003/2548

  ----------------------- --- ----------------------------------------------------------------------------------------------
  ผู้อนุญาต                  :   กระทรวงการคลัง

  ระยะเวลาของหนังสืออนุญาต   :   ตั้งแต่วันที่ 24 มิถุนายน 2548 เป็นต้นไป

  ลักษณะของหนังสืออนุญาต      :   อนุญาตให้ประกอบบัตรเงินอิเล็กทรอนิกส์เพื่อใช้ชำระค่าสินค้าหรือค่าบริการแทนเงินสด

  การยกเลิกหนังสืออนุญาต      :   กระทรวงการคลังมีอำนาจสั่งเพิกถอนการอนุญาตก็ต่อเมื่อปรากฏว่า AMP
                              ฝ่าฝืนหรือละเลยไม่ปฏิบัติตามเงื่อนไขในการประกอบกิจการตามที่กระทรวงการคลังและธนาคารแห่งประเทศไทยประกาศกำหนด
                              หรือมีฐานะการเงินหรือการดำเนินงานที่อาจก่อให้เกิดความเสียหายแก่ประโยชน์ของประชาชนอย่างร้ายแรง
                              และมิได้แก้ไขปรับปรุงฐานะการเงินหรือดำเนินงานให้ถูกต้องภายในระยะเวลาที่กำหนด
  ----------------------- --- ----------------------------------------------------------------------------------------------

-   บริษัท เอไอเอ็น โกลบอลคอม จำกัด (AIN)

ใบอนุญาตประกอบกิจการโทรคมนาคม แบบที่สาม เลขที่ 3ก/49/002

  -------------------- --- -------------------------------------------------------------------
  ผู้อนุญาต               :   คณะกรรมการกิจการโทรคมนาคมแห่งชาติ

  ระยะเวลาของใบอนุญาต   :   วันที่ 26 กรกฎาคม 2549 ถึงวันที่ 25 กรกฎาคม 2569

  ขอบเขตการอนุญาต       :   เป็นผู้รับอนุญาตให้บริการโทรศัพท์ระหว่างประเทศ (International Telephone
                           service) บริการเสริมบริการโทรศัพท์ระหว่างประเทศ
                           และบริการที่เกี่ยวเนื่องกับบริการโทรศัพท์ระหว่างประเทศ
                           ตลอดจนบริการโครงข่ายบริการโทรศัพท์ระหว่างประเทศ ทั้งนี้ AIN
                           มีหน้าที่ต้องชำระค่าธรรมเนียมใบอนุญาตและค่าธรรมเนียมต่างๆ
                           ตามอัตราและกำหนดเวลาที่คณะกรรมการกิจการโทรคมนาคมแห่งชาติได้ประกาศกำหนดไว้

  การยกเลิกใบอนุญาต      :   คณะกรรมการกิจการโทรคมนาคมแห่งชาติ มีอำนาจสั่งเพิกถอนใบอนุญาตก็ต่อเมื่อปรากฏว่า
                           AIN ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคม
                           ระเบียบหรือประกาศที่คณะกรรมการกิจการโทรคมนาคมแห่งชาติกำหนด
                           และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด
  -------------------- --- -------------------------------------------------------------------

-   บริษัท ซุปเปอร์ บรอดแบนด์ เน็ทเวอร์ค จำกัด (SBN)

ใบอนุญาตการให้บริการอินเตอร์เน็ต แบบที่หนึ่ง เลขที่ NTC/MM/INT/ISP/I/022/2550

  ----------------------- --- -----------------------------------------------------------------------------------------
  ผู้อนุญาต                  :   คณะกรรมการกิจการโทรคมนาคมแห่งชาติ

  ระยะเวลาของหนังสืออนุญาต   :   วันที่ 10 ตุลาคม 2550 ถึงวันที่ 9 ตุลาคม 2551 (ต่อใบอนุญาตปีต่อปี)

  ขอบเขตการอนุญาติ          :   เป็นผู้รับอนุญาตให้บริการอินเตอร์เน็ต ประเภทไม่มีโครงข่ายโทรคมนาคมเป็นของตนเองให้แก่ลูกค้าโดยตรง ทั้งนี้ SBN
                              มีหน้าที่ต้องชำระค่าธรรมเนียมใบอนุญาตตามอัตราและกำหนดเวลาที่คณะกรรมการกิจการโทรคมนาคมแห่งชาติได้ประกาศ
                              กำหนดไว้

  การยกเลิกใบอนุญาต         :   คณะกรรมการกิจการโทรคมนาคมแห่งชาติ มีอำนาจสั่งเพิกถอนใบอนุญาตก็ต่อเมื่อปรากฏว่า SBN
                              ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคม
                              ระเบียบหรือประกาศที่คณะกรรมการกิจการโทรคมนาคมแห่งชาติกำหนด
                              และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด
  ----------------------- --- -----------------------------------------------------------------------------------------

ใบอนุญาตการให้บริการอินเตอร์เน็ตเกต์เวย์ ระหว่างประเทศ และบริการชุมสายอินเตอร์เน็ต
แบบที่สอง ที่มีโครงข่ายโทรคมนาคมเป็นของตนเอง เลขที่ NTC/INT/II/008/2550

  -------------------- --- ------------------------------------------------------------------------------------------------
  ผู้อนุญาต               :   คณะกรรมการกิจการโทรคมนาคมแห่งชาติ

  ระยะเวลาของใบอนุญาต   :   วันที่ 15 ตุลาคม 2550 ถึงวันที่ 14 ตุลาคม 2555

  ขอบเขตการอนุญาต       :   เป็นผู้รับอนุญาตให้บริการอินเตอร์เน็ตระหว่างประเทศ ให้บริการศูนย์กลางการเชื่อมต่อไปยังเครือข่ายอินเตอร์เน็ตในต่างประเทศ
                           สำหรับผู้ให้บริการอินเตอร์เน็ตภายในประเทศ และ บริการชุมสายอินเตอร์เน็ต ประเภทมีโครงข่ายโทรคมนาคมเป็นของตนเอง
                           ให้บริการจำกัดเฉพาะกลุ่มบุคคล ทั้งนี้ SBN
                           มีหน้าที่ต้องชำระค่าธรรมเนียมใบอนุญาตตามอัตราและกำหนดเวลาที่คณะกรรมการกิจการโทรคมนาคมแห่งชาติได้ประกาศกำหนดไว้

  การยกเลิกใบอนุญาต      :   คณะกรรมการกิจการโทรคมนาคมแห่งชาติ มีอำนาจสั่งเพิกถอนใบอนุญาตก็ต่อเมื่อปรากฏว่า SBN
                           ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคม
                           ระเบียบหรือประกาศที่คณะกรรมการกิจการโทรคมนาคมแห่งชาติกำหนด
                           และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด
  -------------------- --- ------------------------------------------------------------------------------------------------

ใบอนุญาตประกอบกิจการโทรคมนาคม แบบที่สาม เลขที่ 3ก/50/006

  -------------------- --- -----------------------------------------------------------------------------------------
  ผู้อนุญาต               :   คณะกรรมการกิจการโทรคมนาคมแห่งชาติ

  ระยะเวลาของใบอนุญาต   :   วันที่ 16 สิงหาคม 2550 ถึงวันที่ 15 สิงหาคม 2570

  ขอบเขตการอนุญาต       :   เป็นผู้รับอนุญาตให้บริการโทรคมนาคมแก่บุคคลทั่วไป ประเภทบริการโทรศัพท์ประจำที่ บริการวงจรร่วมดิจิตอล
                           บริการพหุสื่อความเร็วสูงและบริการเสริม มีโครงข่ายโทรคมนาคมเป็นของตนเอง ทั้งนี้ SBN
                           มีหน้าที่ต้องชำระค่าธรรมเนียมใบอนุญาตตามอัตราและกำหนดเวลาที่คณะกรรมการกิจการโทรคมนาคมแห่งชาติได้ประกาศ
                           กำหนดไว้

  การยกเลิกใบอนุญาต      :   คณะกรรมการกิจการโทรคมนาคมแห่งชาติ มีอำนาจสั่งเพิกถอนใบอนุญาตก็ต่อเมื่อปรากฏว่า SBN
                           ฝ่าฝืนหรือไม่ปฏิบัติตามพระราชบัญญัติการประกอบกิจการโทรคมนาคม
                           ระเบียบหรือประกาศที่คณะกรรมการกิจการโทรคมนาคมแห่งชาติกำหนด
                           และมิได้แก้ไขปรับปรุงหรือปฏิบัติให้ถูกต้องภายในระยะเวลาที่กำหนด
  -------------------- --- -----------------------------------------------------------------------------------------

นโยบายการลงทุนและบริหารงานในบริษัทย่อยและบริษัทร่วม

AIS มีนโนบายการลงทุนโดยเลือกลงทุนในบริษัทที่ประกอบธุรกิจสื่อสารโทรคมนาคม
และธุรกิจอื่นๆที่เกี่ยวข้อง
โดยมุ่งเน้นที่จะลงทุนในบริษัทที่ให้ผลตอบแทนที่ดีหรือมีการดำเนินธุรกิจที่สามารถเสริมประโยชน์กับธุรกิจหลักของ
AIS ได้ในระยะยาว AIS
มีแผนที่จะยังคงสัดส่วนการถือหุ้นและมีส่วนสำคัญในการบริหารงานในบริษัทย่อย
โดยการส่งตัวแทนของ AIS ไปเป็นกรรมการในบริษัทย่อยทุกบริษัท ยกเว้น บริษัท โมบาย ฟรอม
แอดวานซ์ จำกัด ซึ่งได้หยุดดำเนินกิจการการจำหน่ายโทรศัพท์เคลื่อนที่และบัตรเติมเงินตั้งแต่
เดือนธันวาคม 2545 โดยได้โอนการดำเนินธุรกรรมดังกล่าวไปยังบริษัท ไวร์เลส ดีไวซ์ ซัพพลาย
จำกัด และ บริษัท ดาต้าลายไทย จำกัด
ซึ่งได้หยุดดำเนินการเนื่องจากสัญญาให้บริการอินเตอร์เน็ตหมดอายุเดือน มกราคม 2550
และได้จดทะเบียนเลิกบริษัทกับกระทรวงพาณิชย์แล้วเมื่อวันที่ 29 พฤศจิกายน 2550
ซึ่งในระหว่างนี้อยู่ระหว่างการชำระบัญชี

ณ สิ้นเดือนธันวาคม 2550 AIS มีเงินลงทุนในบริษัทย่อย 12 บริษัท ดังนี้

  1) บริษัท ดิจิตอล โฟน จำกัด (ดีพีซี)

  2) บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (เอดีซี)

  3) บริษัท แอดวานซ์ คอนแท็ค เซ็นเตอร์ จำกัด (เอซีซี)

  4) บริษัท ดาต้าเน็ทเวอร์ค โซลูชั่นส์ จำกัด (ดีเอ็นเอส)

  5) บริษัท ดาต้าลายไทย จำกัด (ดีแอลที)

  6) บริษัท โมบาย ฟอรม แอ็ดวานซ์ จำกัด (เอ็มเอฟเอ)

  7) บริษัท แอดวานซ์ เอ็มเปย์ จำกัด (เอเอ็มพี)

  8) บริษัท แอดวานซ์ เมจิคการ์ด จำกัด (เอเอ็มซี)

  9) บริษัท เอไอเอ็น โกลบอลคอม จำกัด (เอไอเอ็น)

  10) บริษัท ซุปเปอร์ บรอดแบนด์ เน็ทเวอร์ค จำกัด (เอสบีเอ็น)

  11) บริษัท ไวร์เลส ดีไวซ์ ซัพพลาย จำกัด (ดับบลิวดีเอส)

  12) บริษัท แอดวานซ์ ไวร์เลส เน็ทเวอร์ค จำกัด (เอดับลิวเอ็น)

8. โครงการในอนาคต

โครงการบริการโทรศัพท์เคลื่อนที่ระบบ 3G ภายใต้ใบอนุญาตใหม่จาก กทช.

-   ลักษณะของโครงการ

  บริการโทรศัพท์เคลื่อนที่บนระบบ 3G หรือ Third Generation
  เป็นเทคโนโลยีบนมาตรฐานสากลที่ทำให้เครือข่ายโทรศัพท์เคลื่อนที่ให้สามารถให้บริการรับส่งสัญญาณเสียงที่มีประสิทธิภาพสูงขึ้นรองรับการใช้งานได้มากขึ้น
  และมีการสื่อสารด้วยข้อมูลที่รวดเร็วยิ่งขึ้น ในทางเทคนิค
  เครือข่ายโทรศัพท์เคลื่อนที่บนเทคโนโลยี 3G สามารถสื่อสารข้อมูลด้วยความเร็วสูงถึง 384
  Kbps ในทุกสภาวะแวดล้อม และ 2 Mbps ในสภาวะเคลื่อนที่ต่ำ (Low-Mobility)
  และสภาวะภายในอาคาร ซึ่งสูงกว่าเทคโลยี 2.5G ที่มีความเร็วเพียง 40 Kbps
  และเทคโนโลยี EDGE (Enhanced Data Rate for GSM Evolution) ที่มีความเร็ว 120
  Kbps ทั้งนี้ เทคโนโลยี 3G จะช่วยให้ AIS สามารถพัฒนาบริการที่หลากหลายมากขึ้น เช่น
  อินเตอร์เน็ต อีเมล์ มัลติมีเดีย การดาว์นโหลดเพลงและวีดีโอ การรับส่งข้อความแบบทันที
  และบริการอื่นๆที่ต้องอาศัยความสามารถในการรองรับสูง

  ในช่วงหลายปีที่ผ่านมารายได้จากการใช้ข้อมูลของทั้งอุตสาหกรรมมีอัตราการเติบโตอยู่ในระดับสูง
  ในปี 2550 ประเทศไทยมีอัตราส่วนรายได้จากการใช้ข้อมูลคิดเป็นร้อยละ 11
  ต่อรายได้จากการให้บริการ AIS
  คาดว่าอัตราส่วนการใช้ข้อมูลดังกล่าวสามารถเติบโตจากปัจจุบันร้อยละ 11 ไปได้ถึงร้อยละ 20
  ภายใน 3-5 ปี

  AIS มีความสนใจที่จะพิจารณาขอใบอนุญาตการประกอบธุรกิจบริการโทรศัพท์เคลื่อนที่ระบบ 3G
  โดยจะต้องมีการศึกษารายละเอียดของหลักเกณฑ์การให้ใบอนุญาตจากคณะกรรมการกิจการโทรคมนาคมแห่งชาติ
  (กทช.) เสียก่อน ซึ่งขณะนี้อยู่ในขั้นตอนการรอให้ กทช.
  ออกหลักเกณฑ์การให้ใบอนุญาตประกอบการดังกล่าว งบประมาณในการลงทุนคาดว่าอยู่ที่ประมาณ
  20,000 – 23,000 ล้านบาท ต่อปี สำหรับในช่วง 2-3 ปีแรก โดยเป็นการลงทุนในเทคโนโลยี
  WCDMA ที่ย่านความถี่ 2.1GHz โดย AIS จะเริ่มลงทุนในเขตกรุงเทพฯ ปริมณฑล
  และเมืองใหญ่ก่อน ในเบื้องต้น AIS
  ยังไม่สามารถประมาณการผลตอบแทนที่คาดว่าจะได้รับจากการลงทุนในโครงการนี้ได้
  เนื่องจากยังต้องอาศัยความชัดเจนในเรื่องเงื่อนไข
  ค่าธรรมเนียมและกฎระเบียบข้อบังคับในการให้ใบอนุญาตจาก กทช. เสียก่อน

-   ปัจจัยความเสี่ยงของโครงการ

    1.  ความเสี่ยงเรื่องความล่าช้าของการจัดสรรคลื่นความถี่ใหม่สำหรับใบอนุญาต 3G
        เนื่องจากการคัดเลือกและแต่งตั้งคณะกรรมการกิจการวิทยุกระจายเสียงและวิทยุโทรทัศน์แห่งชาติ
        (กสช.) ยังไม่ได้ผลสรุป
        โดยตามพรบ.องค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์
        และกิจการโทรคมนาคม
        การจัดสรรคลื่นความถี่ใหม่เป็นหน้าที่รับผิดชอบของคณะกรรมการร่วม ซึ่งประกอบด้วย
        กทช. และ กสช. จากการที่กสช.ยังมิได้มีการแต่งตั้ง
        ดังนั้นคณะกรรมการร่วมจึงมิอาจเกิดขึ้นได้

  เมื่อวันที่ 21 ธันวาคม 2550 สภานิติบัญญัติแห่งชาติ (สนช.)
  ได้ผ่านร่างพ.ร.บ.การประกอบกิจการกระจายเสียงและกิจการโทรทัศน์
  ซึ่งได้มีการเปลี่ยนแปลงหลักการสำคัญเกี่ยวกับองค์กรของรัฐที่ทำหน้าที่จัดสรรคลื่นความถี่และกำกับดูแลการประกอบกิจการ
  โดยระบุให้มีองค์กรของรัฐที่เป็นอิสระเพียงองค์กรเดียวเรียกว่า
  "คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.)”
  เพื่อทำหน้าที่จัดสรรคลื่นความถี่และดูแลประกอบกิจการดังกล่าว ทั้งนี้ก่อนที่จะมีการตั้ง กสทช.
  ซึ่งคาดว่าจะใช้เวลาประมาณ 180 วัน หลังจากร่างพรบ.นี้ประกาศในราชกิจจานุเบกษา
  (หรือประมาณไตรมาส 3/2551) กฎหมายได้ให้อำนาจ กทช.
  ในการทำหน้าที่ควบคุมและจัดการทั้งอุตสาหกรรมโทรคมนาคม และ
  กิจการวิทยุกระจายเสียงวิทยุโทรทัศน์ จนกว่าการจัดตั้ง กสทช.
  จะแล้วเสร็จจากเหตุผลดังกล่าวน่าจะช่วยให้ กทช.
  มีความมั่นใจในอำนาจและหน้าที่ในการกำกับดูแลอุตสาหกรรม และรวมถึงการอนุมัติคลื่นความถี่
  3G

  ในปี 2549 กทช.ได้ทำหนังสือสอบถามความเห็นไปยังคณะกรรมการกฤษฎีกา ใน 3
  ประเด็นหลักดังนี้

  1. การที่ยังไม่มี กสช. ในกรณีที่เห็นความจำเป็นแล้ว กทช. สามารถจัดสรรคลื่นได้หรือไม่

  2. กรณีที่ตารางกำหนดคลื่นวิทยุแห่งชาติที่กรมไปรษณีย์โทรเลขทำไว้เดิมนั้น เมื่อยังไม่มี
  กสช.มายกเลิกแล้วยังสามารถทำได้หรือไม่

  3. คลื่นความถี่วิทยุที่ได้จัดสรรไว้เพื่อกิจการวิทยุโทรคมนาคมเป็นหลัก
  โดยให้ใช้ในกิจการวิทยุกระจายเสียงและวิทยุโทรทัศน์เป็นอันดับรอง
  ซึ่งเป็นไปตามมาตรฐานสากลระหว่างประเทศชัดเจนนั้น กทช.
  สามารถจัดสรรความถี่วิทยุดังกล่าวได้หรือไม่

คณะกรรมการกฤษฎีกาลงความเห็นตามบันทึกสำนักงานกฤษฎีกา
เรื่องการบริหารและจัดสรรความถี่วิทยุ โทรคมนาคมเรื่องเสร็จที่ 386/2549 ดังมีใจความบางส่วน
ดังนี้

  1. พิจารณาตามกฎหมายทั้งหมดแล้วได้ระบุให้ กทช.
  ทำแผนแม่บทกิจการโทรคมนาคมเพื่อเป็นแนวทางในการบริหารกิจการโทรคมนาคม
  เพราะฉะนั้นหาก กทช.
  ทำแผนแม่บทกิจการโทรคมนาคมแล้วและได้ทำแผนความถี่วิทยุแห่งชาติไว้ด้วยในส่วนนี้ก็สามารถจัดสรรคลื่นความถี่โทรคมนาคมได้เลย

  2. เนื่องจากกฎหมายนั้นสภาพแวดล้อมได้เปลี่ยนไปและรัฐธรรมนูญก็เปลี่ยนไปแล้วเช่นกัน
  ฉะนั้นตารางคลื่นความถี่วิทยุที่กรมไปรษณีย์โทรเลขทำไว้เดิมโดยคณะกรรมการประสานงานการจัดและบริหารคลื่นความถี่วิทยุแห่งชาติ
  (กบถ.) อนุมัติไว้ถือว่า ใช้ไม่ได้แล้วเพราะว่าเป็นเรื่องที่ กทช. ต้องรับผิดชอบจาก กสช.
  ในการทำแผนความถี่วิทยุแห่งชาตินั้นมา อย่างไรก็ตาม
  ระหว่างที่ยังไม่มีตารางกำหนดคลื่นความถี่แห่งชาติตามพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง
  วิทยุโทรทัศน์ และกิจการโทรคมนาคมฯ
  ในการปฏิบัติอาจนำตารางกำหนดความถี่วิทยุแห่งข้อบังคับวิทยุของสหภาพโทรคมนาคมระหว่างประเทศ
  (International Telecoms Union - ITU)
  มาใช้เป็นแนวทางปฏิบัติงานกับกิจการโทรคมนาคมไปก่อนได้ สำหรับในประเด็นที่ 3 ที่ว่า กทช.
  สามารถจัดสรรความถี่วิทยุที่ได้เคยมีการจัดสรรไว้เพื่อกิจการวิทยุโทรคมนาคมเป็นหลักได้หรือไม่นั้น
  เมื่อได้วินิจฉัยในประเด็นที่ 1 แล้ว จึงไม่มีความจำเป็นต้องวินิจฉัยในประเด็นนี้อีก

  จากความเห็นดังกล่าว หมายความว่า กทช. เพียงองค์กรเดียวสามารถจัดสรรคลื่นความถี่ 3G
  ได้เลยโดยมิต้องรอการจัดตั้ง กสช. เพราะคลื่นความถี่ 3G หรือ WCDMA
  ได้จัดอยู่ในย่านความถี่สากลของ ITU อยู่แล้ว จากเหตุการณ์ทั้งสองที่ได้กล่าวมาแล้ว AIS
  เชื่อว่า หากกทช.มีความเชื่อมั่นและได้รับการสนับสนุนจากภาครัฐบาล
  กทช.น่าจะสามารถออกใบอนุญาต 3G รวมถึงจัดสรรคลื่นความถี่ได้ในอนาคตอันใกล้

  ข) ความพร้อมของผู้ใช้บริการต่อเทคโนโลยี 3G
  ขึ้นอยู่กับปัจจัยด้านราคาของเครื่องโทรศัพท์เคลื่อนที่ระบบ 3G และความน่าสนใจของบริการ 3G
  AIS ได้มีการเตรียมพร้อมต่อเนื่องจากเทคโนโลยี 2.5G และ EDGE
  ซึ่งให้ความรู้แก่ผู้ใช้บริการเพี่อพัฒนาไปสู่การใช้งานบนเทคโนโลยี 3G โดยในหลายๆปีที่ผ่านมา
  AIS ได้มีการพัฒนาร่วมกับ Content partner หลายรายในการพัฒนาบริการเสริมใหม่ๆ
  เพื่อให้ตรงกับความต้องการที่หลากหลายของลูกค้าทุกกลุ่ม ซึ่ง AIS
  เชื่อว่าจะช่วยส่งเสริมให้ผู้ใช้บริการตัดสินใจเลือกใช้โทรศัพท์ 3G ประกอบกับโทรศัพท์ 3G
  ได้มีขายในประเทศไทยเป็นเวลานานในหลายๆปีที่ผ่านมา
  และเหตุผลที่ผู้ใช้บริการเลือกซื้อโทรศัพท์ 3G เพราะถูกใจในฟังก์ชั่นของโทรศัพท์ 3G
  นอกจากนี้การที่ราคาโทรศัพท์เคลื่อนที่ 3G มีแนวโน้มลดลงตลอดในอนาคต
  จะช่วยให้ยอดผู้ใช้บริการ 3G ให้เติบโตมากยิ่งขึ้น

  ค) ความเสี่ยงที่บริษัทฯ อาจไม่ได้รับใบอนุญาต 3G
  เนื่องจากคาดว่าใบอนุญาตจะมีจำนวนจำกัดตามคลื่นความถี่ในย่าน 2.1 GHz
  ซึ่งจำนวนใบอนุญาตและคุณสมบัติของผู้รับใบอนุญาตนั้นขึ้นอยู่กับข้อกำหนดของ กทช.
  อย่างไรก็ตามบริษัทฯ เชื่อว่าจะแสดงให้เห็นถึงคุณสมบัติที่เหมาะสมต่อการเป็นผู้ให้บริการ 3G
  ด้วยประสบการณ์ยาวนานในการประกอบธุรกิจโทรคมนาคม
  ความชำนาญทั้งในด้านเครือข่ายที่มีประสิทธิภาพและบริการที่เป็นที่ไว้วางใจของลูกค้าในปัจจุบัน
  รวมถึงความแข็งแกร่งทางด้านการเงิน อีกทั้ง บริษัทฯ มีฐานลูกค้าขนาดใหญ่ในปัจจุบัน
  และมีเครือข่ายขนาดใหญ่ในระบบ GSM
  ซึ่งจะช่วยให้ลูกค้าใช้บริการได้อย่างต่อเนื่องแม้ในพื้นที่ที่ความครอบคลุมของเครือข่าย 3G
  ยังไปไม่ถึง

  ง) ความเสี่ยงในเรื่องค่าใบอนุญาตที่ กทช. จะเรียกเก็บ เนื่องจากยังไม่มีความชัดเจนว่า
  กทช. จะใช้วิธีการใดสำหรับการคัดเลือกผู้รับใบอนุญาต
  อย่างไรก็ตามหากพิจารณาจากค่าใบอนุญาตในประเทศอื่นๆ ในภูมิภาค บริษัทฯ
  เชื่อว่าด้วยฐานะทางการเงินที่แข็งแกร่งจะไม่เป็นอุปสรรคต่อการจ่ายค่าใบอนุญาต

โครงการโครงการพัฒนาระบบ HSPA

-   ลักษณะของโครงการ

เทคโนโลยีในปัจจุบันได้พัฒนาไปจนสามารถนำเอาคลื่นความถี่ที่ย่าน 900 MHz
มาให้บริการรับส่งข้อมูลด้วยความเร็วสูงด้วยระบบ High-Speed Packet Access (HSPA) ได้
ซึ่งเป็นการพัฒนาต่อยอดจากระบบ GSM
ปัจจุบันเพื่อให้ความสามารถในการรับส่งข้อมูลเพิ่มสูงขึ้นในระดับเดียวกับ 3G
โดยการพัฒนาดังกล่าวนี้จะอยู่ภายใต้สัญญาร่วมการงานปัจจุบันที่มีอยู่กับทีโอที บริษัทฯ
ประเมินงบการลงทุนในเบื้องต้นที่ 5-7 พันล้านบาท สำหรับการลงทุนในระยะแรก
ทั้งนี้งบประมาณดังกล่าวยังมีความไม่แน่นอน ขึ้นอยู่กับปัจจัยหลายประการ เช่น
การประเมินความต้องการในการใช้งาน การจัดสรรคลื่นความถี่มาใช้สำหรับการรับส่งข้อมูล
และข้อตกลงกับทีโอที ดังนั้น บริษัทฯ
จึงยังไม่สามารถประเมินผลตอบแทนที่คาดว่าจะได้รับที่แน่นอนได้

-   ปัจจัยความเสี่ยงของโครงการ

ก) อุปกรณ์สำหรับผู้ใช้งาน HSPA ที่คลื่นความถี่ 900 MHz
ในปัจจุบันยังมีจำนวนจำกัดและยังไม่แพร่หลาย
ในอนาคตหากมีผู้ผลิตอุปกรณ์จำนวนน้อยอาจส่งผลให้อุปกรณ์มีราคาสูงได้

ข) เนื่องจากคลื่นความถี่ 900 MHz ปัจจุบันได้ถูกใช้งานสำหรับระบบ 2G
การแบ่งคลื่นความถี่บางส่วนมาเพื่อให้บริการ HSPA
อาจทำให้เกิดความยากต่อการวางแผนการใช้คลื่นมากขึ้น

โครงการไวแมกซ์ (WiMAX)

-   ลักษณะของโครงการ

  AIS กำลังศึกษารายละเอียดโครงการให้บริการ ไวแมกซ์
  หรือเทคโนโลยีการเชื่อมต่อไร้สายความเร็วสูงที่อาศัยการส่งข้อมูลบนเครือข่ายไร้สายที่มีความครอบคลุมกว้าง
  (wireless metropolitan area network) ทั้งนี้ เทคโนโลยีไวแมกซ์
  จะช่วยส่งเสริมประสิทธิภาพให้แก่บริการบรอดแบนด์และเครือข่ายโทรศัพท์เคลื่อนที่ที่บริษัทฯให้บริการอยู่ในปัจจุบัน
  นอกจากนี้ยังช่วยให้สามารถเข้าถึงตลาดลูกค้าบรอดแบนด์ตามเขตที่อยู่อาศัยได้โดยไม่จำเป็นต้องลงทุนเชื่อมต่อสายซึ่งใช้ระยะเวลานานและมีราคาแพงอีกทั้งช่วยให้สามารถขยายเครือข่ายโทรศัพท์เคลื่อนที่ได้ง่ายขึ้นสำหรับในบางพื้นที่ด้วย

  อย่างไรก็ตามโครงการไวแมกซ์ยังต้องอาศัยความชัดเจนด้านมาตรฐานทางเทคโนโลยี
  คลื่นความถี่ที่จะใช้กับไวแมกซ์ ความเป็นไปได้ในการให้บริการในเชิงพาณิชย์
  และกฎระเบียบข้อบังคับการให้ใบอนุญาต โดยในเบื้องต้น
  AISยังไม่สามารถประมาณงบประมาณการลงทุน
  และผลตอบแทนที่คาดว่าจะได้รับจากการลงทุนในโครงการนี้ได้

  ในเดือนพฤศจิกายน 2550 AIS ได้รับใบอนุญาตทดสอบเทคโนโลยีไวแมกซ์จาก กทช.
  ใบอนุญาตนี้มีอายุ 90 วัน และ สามารถทดสอบได้ในบางพื้นที่ที่กทช.กำหนดเท่านั้น

-   ปัจจัยความเสี่ยงของโครงการ

  ก) มีความเสี่ยงในด้านมาตรฐานทางเทคโนโลยี โดยเฉพาะอย่างยิ่งเรื่องคลื่นความถี่ที่จะอนุมัติ
  ซึ่งเป็นปัจจัยสำคัญต่อความประสบความสำเร็จของโครงการ
  โดยคลื่นความถี่ที่สามารถใช้กับไวแมกซ์ได้นั้นมีมาตรฐานค่อนข้างกว้าง คือสามารถใช้ได้ตั้งแต่
  2.3 GHz จนถึง 5.8 GHz โดยในแต่ละประเทศมีการอนุมัติให้ใช้คลื่นความถี่ที่แตกต่างกัน
  โดยทั่วไปคลื่นความถี่ที่ 2.3 GHz และ 2.5 GHz จะใช้สำหรับไวแมกซ์เคลื่อนที่ (Mobile
  WiMAX) และ คลื่นความถี่ 3.5 GHz ใช้สำหรับไวแมกซ์ระบบพื้นฐาน (Fixed WiMAX) ดังนั้น
  การวางแผนการลงทุน และความสำเร็จของโครงการจึงขึ้นอยู่กับคลื่นความถี่ที่ กทช.
  จะอนุมัติจัดสรรให้ ซึ่งหมายถึงการสร้างความได้เปรียบด้วยขนาดของการผลิต (Economy of
  scale) และ ความมีมาตรฐานของเทคโนโลยี (standardization of technology)
  จะช่วยทำให้ราคาต้นทุนอุปกรณ์มีราคาต่อหน่วยลดลง
  อีกทั้งสามารถให้ผู้ใช้บริการไวแมกซ์ในประเทศไทยสามารถนำอุปกรณ์ไปใช้ในประเทศอื่นได้

  ข) มีความเสี่ยงในส่วนของกฎข้อบังคับในอนุญาต เช่น
  คลื่นความถี่ที่จะอนุญาตให้ใช้กับบริการไวแมกซ์ ค่าธรรมเนียมใบอนุญาต
  และหน้าที่ของผู้ประกอบการที่มาพร้อมใบอนุญาต ดังนั้นในเบื้องต้น AIS
  ต้องศึกษารายละเอียดของใบอนุญาตให้รอบคอบรวมถึงความต้องการของผู้บริโภคต่อบริการชนิดนี้ก่อนที่จะตัดสินใจลงทุน

โครงการระบบการชี้เฉพาะด้วยคลื่นความถี่วิทยุ (RFID)

-   ลักษณะของโครงการ

  ระบบการชี้เฉพาะด้วยคลื่นความถี่วิทยุ (RFID) คือระบบชี้เฉพาะอัตโนมัติ (Automatic
  Identification) แบบไร้สายโดยเก็บและส่งข้อมูลโดยใช้ RFID tag
  ระบบนี้จะประกอบด้วยอุปกรณ์สองส่วน คือ ส่วนเครื่องอ่าน (Reader) และส่วนป้ายชื่อ (Tag)
  โดยการทำงานนั้นเครื่องอ่านจะทำหน้าที่จ่ายกำลังงานในรูปคลื่นความถี่วิทยุให้กับตัวบัตรไปยังผลให้วงจรอิเล็กทรอนิกส์ภายในสามารถส่งข้อมูลจำเพาะที่แสดงถึงตัวตน
  (Identity) กลับมาประมวลผลที่ตัวอ่าน ในปัจจุบัน การใช้ระบบ RFID
  เป็นที่ยอมรับอย่างสูงว่า
  เป็นเทคโนโลยีที่เอื้ออำนวยต่อการใช้งานที่ต้องการการบ่งบอกความแตกต่างหรือข้อมูลจำเพาะของแต่ละบุคคลที่สามารถทำงานได้ถูกต้องแม่นยำ
  รวดเร็ว และมีความเป็นอัตโนมัติกว่าระบบตรวจสอบรหัสในระบบอื่นๆ เช่น รหัสแบบแท่ง
  (Barcode)
  การใช้งานที่ง่ายและยังเพิ่มขีดความสามารถในการให้บริการเสริมในเชิงพาณิชย์ด้านต่างๆ
  อีกทั้งยังสอดคล้องกับเทคโนโลยีทางการเก็บข้อมูลคอมพิวเตอร์
  ยังผลให้การขยายตัวของการใช้งาน RFID สูงขึ้นอย่างก้าวกระโดด เทคโนโลยี RFID
  ได้ใช้งานเป็นครั้งแรกในอุตสาหกรรมขนส่ง (logistics) เพื่อช่วยในการบริหารจัดการสินค้า
  (supply chain system) ในหลายๆปีที่ผ่านมา จากการที่ราคาอุปกรณ์ (Tag) มีราคาลดลง
  จึงทำให้เทคโนโลยี RFID ได้รับความนิยมสูงขึ้นเรื่อยๆ รวมถึงอุตสาหกรรมโทรคมนาคม ซึ่งใช้
  RFID ในการทำธุรกรรมผ่านโทรศัพท์เคลื่อนที่ (Mobile payment) เช่น ในประเทศญี่ปุ่น
  เทคโนโลยี RFID ได้ถูกใช้อย่างแพร่หลายในอุตสาหกรรมโทรคมนาคม
  ผู้ใช้บริการสามารถใช้โทรศัพท์เคลื่อนที่ชำระค่าบริการรถไฟใต้ดิน
  รวมถึงซื้อสินค้าและบริการได้ด้วย

  สำหรับในประเทศไทย AIS หวังว่า เทคโนโลยีนี้จะช่วยส่งเสริมธุรกิจ Mobile Commerce ซึ่ง
  AIS เล็งเห็นว่าเป็นอีกสายธุรกิจหนึ่งที่มีโอกาสเติบโตสูงในอนาคตอีกทั้งยังช่วย AIS
  ส่งเสริมให้ลูกค้าของ AIS ที่ใช้บริการ mPAY อยู่แล้วใช้บริการมากขึ้น
  และจูงใจให้ลูกค้าที่ยังไม่เคยใช้บริการ mPAY ให้ทดลองใช้บริการด้วย โดย ณ สิ้นเดือนธันวาคม
  ปี 2550 AIS มีลูกค้าที่ใช้บริการ mPAY อยู่ประมาณ 450,000 ราย โดยร้อยละ 15
  เป็นลูกค้าที่ใช้งานเป็นประจำ โดย AIS
  มุ่งหวังจะเพิ่มอัตราส่วนลูกค้าที่ใช้งานประจำให้เป็นร้อยละ 40-45 ภายในปี 2551

  อย่างไรก็ตามโครงการนี้ยังต้องอาศัยความชัดเจนด้านมาตรฐานทางเทคโนโลยี
  ความเป็นไปได้ในการให้บริการในเชิงพาณิชย์ และกฎระเบียบข้อบังคับการให้ใบอนุญาต
  โดยในเบื้องต้น AIS
  ยังไม่สามารถประมาณงบประมาณการลงทุนและผลตอบแทนที่คาดว่าจะได้รับจากการลงทุนในโครงการนี้ได้

-   ปัจจัยความเสี่ยงของโครงการ

  ความเสี่ยงเรื่องความพร้อมของผู้ใช้บริการต่อเทคโนโลยี RFID
  ซึ่งขึ้นอยู่กับจำนวนโทรศัพท์เคลื่อนที่ที่รองรับเทคโนโลยี RFID
  โดยบริษัทโนเกียได้ออกโทรศัพท์เคลื่อนที่ที่รองรับ RFID ตั้งแต่ปี 2547
  และขณะนี้มีผู้ผลิตโทรศัพท์เคลื่อนที่หลายรายที่ผลิตโทรศัพท์ที่รองรับเทคโนโลยี RFID เช่น
  Motorola Samsung BenQ Philips และ Sony อีกทั้งราคาเครื่องก็อยู่ในระดับกลาง เช่น
  โนเกีย 3220 และ โนเกีย 5140 คาดว่าจะตั้งราคาขายอยู่ที่ประมาณ 3,400 – 5,000 บาท

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 2                                                           |
|                                                                       |
| การประกอบธุรกิจสายธุรกิจดาวเทียมและต่างประเทศ                               |
+-----------------------------------------------------------------------+

การประกอบธุรกิจสายธุรกิจดาวเทียมและต่างประเทศ

1. บริการสื่อสารดาวเทียมและบริการที่เกี่ยวเนื่อง

1)  บริการสื่อสารดาวเทียมและบริการที่เกี่ยวเนื่อง ดำเนินการโดย บมจ. ชินแซทเทลไลท์
    และบริษัทกลุ่มไอพีสตาร์

1.1 ลักษณะของบริการ

1.1.1 บริการให้เช่าช่องสัญญาณดาวเทียมหรือทรานสพอนเดอร์ (Conventional Satellite
Transponder Services)

การบริการให้เช่าช่องสัญญาณดาวเทียมหรือทรานสพอนเดอร์ (Transponder)
ซึ่งเป็นอุปกรณ์อิเล็กทรอนิกส์ที่ติดอยู่ในตัวดาวเทียม
ทำหน้าที่ในการรับสัญญาณจากสถานีภาคพื้นดินผ่านจานสายอากาศ
และนำสัญญาณนั้นมาแปลงความถี่ให้ต่ำลงและขยายสัญญาณให้มีกำลังแรงขึ้นเพื่อส่งสัญญาณกลับมาสู่สถานีรับสัญญาณปลายทางบนพื้นโลก
ณ ตำแหน่งใดๆ ภายใต้พื้นที่ครอบคลุม (Footprint) ของดาวเทียมไทยคม
เพื่อให้ผู้ใช้บริการสามารถเชื่อมต่อการสื่อสารในระยะทางที่ห่างไกล
หรือสำหรับการสื่อสารแบบกระจายสู่ผู้รับจำนวนมาก (Broadcasting)
ซึ่งการส่งสัญญาณผ่านดาวเทียมนี้
จะช่วยลดค่าใช้จ่ายของผู้ใช้บริการในการสร้างเครือข่ายภาคพื้นดินจำนวนมากเพื่อให้ครอบคลุมพื้นที่เป็นบริเวณกว้างหรือครอบคลุมหลายประเทศ
เช่น การเดินสายใยแก้วนำแสงหรือการตั้งเสาไมโครเวฟ เป็นต้น

SATTEL
เป็นผู้ทำหน้าที่ดูแลดาวเทียมและบริหารองค์ประกอบของระบบการสื่อสารผ่านดาวเทียมให้สามารถใช้งานได้
และสามารถให้บริการแก่ผู้ใช้ได้เป็นอย่างดี
โดยองค์ประกอบของการสื่อสารผ่านดาวเทียมจะประกอบไปด้วย

-   ดาวเทียมไทยคม

ปัจจุบัน SATTEL
มีดาวเทียมไทยคมที่ให้บริการให้เช่าช่องสัญญาณดาวเทียมหรือทรานสพอนเดอร์ทั้งสิ้น 3 ดวง ได้แก่
ดาวเทียมไทยคม 1A ไทยคม 2 และไทยคม 5 ขึ้นสู่วงโคจร
และให้บริการแก่ผู้ใช้จำนวนมากทั้งในและต่างประเทศ รายละเอียดคุณสมบัติของดาวเทียมแต่ละดวง
มีดังต่อไปนี้

ตารางเปรียบเทียบดาวเทียมไทยคม 1A ไทยคม 2 และไทยคม 5

+------------------+------------------------+-------------------------+
| ย่านความถี่         | ไทยคม 1A และ ไทยคม 2   | ไทยคม 5                 |
+==================+========================+=========================+
| C-Band ภูมิภาค     | ไทยคม 1A : 12 ช่องสัญญาณ | 18 ช่องสัญญาณ             |
|                  |                        |                         |
|                  | ไทยคม 2 : 10 ช่องสัญญาณ  |                         |
+------------------+------------------------+-------------------------+
| พื้นที่ครอบคลุม       | เขตประเทศไทย           | เขตประเทศไทย            |
|                  | ภูมิภาคอินโดจีน            | ภูมิภาคอินโดจีน             |
|                  |                        |                         |
|                  | และแถบเอเชียตอนเหนือ     | และอินเดีย                |
+------------------+------------------------+-------------------------+
| C-Band ทั่วโลก     | - ไม่มี -                | 7 ช่องสัญญาณ              |
+------------------+------------------------+-------------------------+
| พื้นที่ครอบคลุม       | - ไม่มี -                | เขตทวีป แอฟริกา ยุโรป      |
|                  |                        | เอเชีย และออสเตรเลีย      |
+------------------+------------------------+-------------------------+
| Ku-Band เฉพาะจุด  | 3 ช่องสัญญาณต่อดวง        | 7 ช่องสัญญาณ              |
+------------------+------------------------+-------------------------+
| พื้นที่ครอบคลุม       | เขตป                   | เขต                     |
|                  | ระเทศไทยและภูมิภาคอินโดจีน | ประเทศไทยและภูมิภาคอินโดจีน |
+------------------+------------------------+-------------------------+
| Ku-Band          | - ไม่มี -                | 4 ช่องสัญญาณ              |
| เป็นได้ทั้งแบ        |                        |                         |
| บหมุนได้และเฉพาะจุด |                        |                         |
+------------------+------------------------+-------------------------+
| พื้นที่ครอบคลุม       | - ไม่มี -                | เขตประเทศไทย            |
|                  |                        | ภูมิภาคอินโดจีน             |
+------------------+------------------------+-------------------------+
| Ku-Band แบบหมุนได้ | - ไม่มี -                | 3 ช่องสัญญาณ              |
+------------------+------------------------+-------------------------+
| พื้นที่ครอบคลุม       | - ไม่มี -                | เขตประเทศไทย            |
|                  |                        | ภูมิภาคอินโดจีน             |
+------------------+------------------------+-------------------------+
| ผู้ผลิต (ประเทศ)    | Hughes (สหรัฐอเมริกา)    | Aerospatiale (ฝรั่งเศส)   |
+------------------+------------------------+-------------------------+
| รุ่น               | HS-376                 | Spacebus 3000           |
+------------------+------------------------+-------------------------+
| อายุการใช้งาน      | ประมาณ 15 ปี            | ประมาณ 14 ปี             |
+------------------+------------------------+-------------------------+
| จัดส่งสู่วงโคจร      | 2536 และ 2537 ตามลำดับ  | 2549                    |
+------------------+------------------------+-------------------------+

จำนวนช่องสัญญาณและอัตราการใช้งานของช่องสัญญาณของดาวเทียมไทยคม 1A ไทยคม 2
และไทยคม 5

+------------------------------+------------+------------+------------+
|                              | 2548       | 2549       | 2550       |
+------------------------------+------------+------------+------------+
| จำนวนช่องสัญญาณ (ช่อง)          | 40         | 44         | 44         |
|                              |            |            |            |
| C-Band *                     | 10         | 18         | 18         |
|                              |            |            |            |
| Ku-Band                      |            |            |            |
+------------------------------+------------+------------+------------+
| อัตราการใช้งาน (ร้อยละ)         | 72%        | 64%        | 66%        |
|                              |            |            |            |
| C-Band                       | 100%       | 64%        | 66%        |
|                              |            |            |            |
| Ku-Band                      |            |            |            |
+------------------------------+------------+------------+------------+

* ไม่นับรวมช่องสัญญาณ C-Band
ที่ให้กระทรวงเทคโนโลยีสารสนเทศและการสื่อสารใช้โดยไม่คิดค่าบริการจำนวน 1 ช่องสัญญาณ

หมายเหตุ ข้อมูลดังกล่าวเป็นข้อมูล ณ วันที่ 31 ธันวาคม สำหรับปี 2548
เป็นจำนวนช่องสัญญาณและอัตราการใช้งานของช่องสัญญาณดาวเทียมไทยคม 1A ไทยคม 2
และไทยคม 3 แต่สำหรับปี 2549 และ 2550
เป็นจำนวนช่องสัญญาณและอัตราการใช้งานของช่องสัญญาณดาวเทียมไทยคม 1A ไทยคม 2
และไทยคม 5

-   สถานีควบคุมดาวเทียมไทยคม

ทำหน้าที่วัดค่าสัญญาณต่างๆ ของดาวเทียมที่จำเป็นต่อการควบคุมการทำงานของดาวเทียม
และติดตาม ควบคุมการทำงานของดาวเทียมโดยการส่งสัญญาณจากสถานีควบคุมภาคพื้นดิน
ตลอดจนทำหน้าที่เฝ้าดูผลหลังจากการออกคำสั่งควบคุมการทำงานของดาวเทียมและยังสามารถตรวจสอบผลการใช้งานช่องสัญญาณดาวเทียมแต่ละวงจรได้ว่าการใช้งานของผู้ใช้ในแต่ละวงจรนั้นมีประสิทธิภาพหรือมีการรบกวนกันหรือไม่

2.  บริการระบบไอพีสตาร์ (IPSTAR System)

SATTEL เริ่มดำเนินกิจกรรมทางการตลาดของบริการไอพีสตาร์ตั้งแต่ปี 2544
โดยในระยะแรกเป็นการให้บริการโดยใช้อุปกรณ์รับส่งสัญญาณปลายทางภาคพื้นดินไอพีสตาร์
กับดาวเทียมไทยคมและดาวเทียมอื่นๆ
ซึ่งเป็นเทคโนโลยีใหม่ที่ช่วยเพิ่มประสิทธิภาพการรับส่งข้อมูลผ่านช่องสัญญาณดาวเทียม ดังนั้น
บริการระบบไอพีสตาร์จึงเป็นการเพิ่มประสิทธิภาพของระบบดาวเทียมปัจจุบัน
และยังมีส่วนช่วยลดต้นทุนการให้บริการ

หลังจากที่ SATTEL ประสบความสำเร็จในการจัดส่งดาวเทียมไทยคม 4 (ไอพีสตาร์)
ขึ้นสู่วงโคจรในวันที่ 11 สิงหาคม 2548 และผ่านการทดสอบในเดือนธันวาคม 2549 SATTEL
ก็ได้เริ่มให้บริการระบบไอพีสตาร์โดยใช้ควบคู่กับอุปกรณ์ปลายทางภาคพื้นดินไอพีสตาร์
ซึ่งมีประสิทธิภาพในการรับส่งสัญญาณสูงกว่าดาวเทียมทั่วไปมาก เนื่องจาก ดาวเทียมไทยคม 4
(ไอพีสตาร์) ใช้เทคโนโลยีการกระจายคลื่นแบบรังผึ้ง
ที่ทำให้สามารถนำความถี่กลับมาใช้งานใหม่ได้อย่างมีประสิทธิภาพ
และช่วยเพิ่มขีดความสามารถในการรับส่งข้อมูลได้ถึง 45 Gbps ซึ่งสูงกว่าดาวเทียมทั่วไปถึง 20
เท่า หรือสามารถรองรับการใช้งานอินเตอร์เน็ตความเร็วสูงของผู้ใช้ได้จำนวนนับล้านคน
ทั้งในระดับผู้บริโภครายย่อยไปจนถึงระดับองค์กร
ซึ่งรวมไปถึงระดับผู้ให้บริการโทรคมนาคมและอินเตอร์เน็ต

ข้อมูลเบื้องต้นด้านเทคนิคของดาวเทียมไทยคม 4 (ไอพีสตาร์)

+-----------------+----------------------------------------------------+
| คุณสมบัติ          | รายละเอียด                                          |
+-----------------+----------------------------------------------------+
| ดาวเทียม         | -   ดาวเทียมแบบวงโคจรค้างฟ้า                          |
|                 |                                                    |
|                 | -   อายุใช้งานประมาณ 15.75 ปี                         |
+-----------------+----------------------------------------------------+
| ที่ตั้งวงโคจร       | -   119.5^(o) ตะวันออก                              |
+-----------------+----------------------------------------------------+
| ข               | -   45 Gbps (25/20) Forward & Return Bandwidth     |
| ีดความสามารถในกา |     หรือประมาณ 20                                   |
| รรับส่งข้อมูล (Band |     เท่าของขีดความสามารถของดาวเทียมแบบปัจจุบัน           |
| width Capacity) |                                                    |
|                 | -   ใช้จานสายอากาศขนาด 84-180 cm.                   |
+-----------------+----------------------------------------------------+
| ชนิดของบริการ     | -   Ka-band แบบ SPOT Beam                          |
|                 |     สำหรับติดต่อกับสถานีควบคุมเครือข่ายภาคพื้นดิน 18 แห่ง      |
|                 |                                                    |
|                 | -   มีบริการ Ku-band ที่มีขีดความสามารถมากที่สุด            |
|                 |     สำหรับดาวเทียม 1 ดวง โดยแบ่งเป็น                   |
|                 |                                                    |
|                 | -   SPOT Beam: 84 beams                            |
|                 |                                                    |
|                 | -   SHAPED Beam: 3 beams                           |
|                 |                                                    |
|                 | -   BROADCAST Beam: 7 beams                        |
+-----------------+----------------------------------------------------+

-   อุปกรณ์ปฏิบัติการภาคพื้นดินไอพีสตาร์ (IPSTAR Ground System)

อุปกรณ์ปฏิบัติการภาคพื้นดินไอพีสตาร์สามารถแบ่งออกได้เป็น 2 กลุ่มหลักๆ คือ
สถานีควบคุมเครือข่ายภาคพื้นดิน (IPSTAR Gateway) และอุปกรณ์รับส่งสัญญาณปลายทางไอพีสตาร์
(IPSTAR User Terminal)

-   สถานีควบคุมเครือข่ายภาคพื้นดิน (IPSTAR Gateway)

  สถานีควบคุมเครือข่ายภาคพื้นดิน (IPSTAR Gateway)
  เป็นสถานีแม่ข่ายที่ใช้รับส่งสัญญาณระหว่างดาวเทียม กับสถานีควบคุมเครือข่ายปลายทาง โดย
  SATTEL ได้ออกแบบให้มีความสามารถรองรับการทำงานได้หลากหลาย
  และยังสามารถรองรับการให้บริการติดต่อสื่อสารแบบบรอดแบนด์ที่เข้าถึงผู้ใช้บริการไม่ว่าจะเป็นกลุ่มลูกค้าองค์กร
  ผู้ให้บริการอินเตอร์เน็ต (ISP) หรือผู้ใช้บริการทั่วไป
  โดยให้บริการได้ทั้งการให้บริการอินเตอร์เน็ต การให้บริการเครือข่ายภายในองค์กร
  (Intranet Network) การประชุมทางไกล (Video Conference) การแพร่ภาพและเสียง
  (Broadcast and Multicast Multimedia) การให้บริการรับส่งข้อมูล (Transaction
  Service) และการให้บริการโทรศัพท์ (Telephony) ทั้งนี้
  การใช้งานประเภทใดที่สามารถทำงานในรูปแบบ IP หรือ Internet Protocol
  และรับการจัดการแบบ CoS/QoS (Class of Service/Quality of Service) ได้
  ก็จะสามารถนำมาใช้งานบนระบบของสถานีภาคพื้นดิน ไอพีสตาร์รุ่นที่สอง (Second
  Generation IPSTAR Gateway) ได้อย่างมีประสิทธิภาพเช่นกัน

  เครือข่ายของระบบไอพีสตาร์นั้นมีรูปแบบเป็นแบบสตาร์ (STAR Topology)
  โดยในภาคการส่งสัญญาณจากสถานีควบคุมเครือข่ายภาคพื้นดินไปยังอุปกรณ์รับส่งปลายทาง
  ข้อมูลจะถูกบรรจุในช่องสัญญาณที่เป็น Time Division Multiplexing (TDM)
  ที่อาจจะมีมากกว่าหนึ่งช่องสัญญาณ และจะรวมกันเป็นช่องสัญญาณขนาดใหญ่ (Wide-Band)
  โดยใช้เทคโนโลยี Orthogonal Frequency Division Multiplexing (OFDM)
  และเพื่อเพิ่มความสามารถในการให้บริการ ช่องสัญญาณที่ถูกใช้ในการส่งข้อมูลจากสถานีภาคพื้นดิน
  ได้ถูกออกแบบให้ใช้วิธีการเข้ารหัสโดยใช้ Turbo Product Codes (TPCs) และ L-code
  Modulation

  สำหรับส่วนของภาคการส่งสัญญาณจากอุปกรณ์รับส่งสัญญาณปลายทางมายังสถานีควบคุมนั้น
  จะเป็นการบรรจุข้อมูลในช่องสัญญาณแคบ (Narrow-Band)
  โดยใช้เทคนิคและรูปแบบในการส่งที่สามารถปรับเปลี่ยนได้ตามลักษณะการใช้ช่องสัญญาณ เช่น
  ALOHA สำหรับข้อความที่ส่งออกมาเพื่อที่จะ log on เข้าสู่ระบบ และ Slotted-ALOHA หรือ
  TDMA สำหรับการส่งข้อมูลอื่นๆ

-   อุปกรณ์รับส่งสัญญาณปลายทางไอพีสตาร์ (IPSTAR User Terminal)

  อุปกรณ์รับส่งสัญญาณปลายทางไอพีสตาร์ เป็นอุปกรณ์รับส่งสัญญาณดาวเทียมแบบครบวงจร
  เพื่อเชื่อมต่อกับดาวเทียม โดย SATTEL ได้จัดให้มีมีอุปกรณ์ปลายทางสำหรับผู้ใช้ในหลายรูปแบบ
  เพื่อตอบสนองความต้องการของลูกค้าที่แตกต่างกัน

-   รุ่น Professional Series เป็นอุปกรณ์ที่ออกแบบมาโดยเฉพาะและครบวงจร
    ใช้เชื่อมต่อข้อมูลรับส่งจากดาวเทียมและเครือข่ายคอมพิวเตอร์ที่เชื่อมต่อผ่านอีเธอร์เน็ตพอร์ต
    หรือผ่านสายยูเอสบีเข้ากับเครื่องคอมพิวเตอร์ อุปกรณ์รุ่นนี้สามารถดาวน์โหลดได้ 4 Mbps
    และอัพโหลดได้ 2 Mbps ซึ่ง SATTEL
    ได้ออกแบบอุปกรณ์นี้เพื่อให้เหมาะสมสำหรับการใช้งานของผู้ใช้หลากหลายกลุ่ม ทั้งบริษัท
    องค์กร อาคารที่มีผู้อาศัยหนาแน่น (MTU/MDUs) กิจการขนาดกลางและขนาดย่อม
    รวมทั้งใช้งานตามบ้านเรือนทั่วไป

-   รุ่น Enterprise Series เป็นอุปกรณ์รุ่นพิเศษ
    มีคุณสมบัติในการรองรับการใช้งานในพื้นที่ห่างไกล มีสภาพแวดล้อมทุรกันดาร
    มีการใช้งานอย่างหนักและต่อเนื่อง และไม่ต้องการ การบำรุงรักษาบ่อยครั้ง
    โดยอุปกรณ์รุ่นนี้มีความสามารถทั่วไปเหมือนกับอุปกรณ์รุ่น Professional Series
    แต่มีความพิเศษที่คุณสมบัติในการทนทานต่อสภาพแวดล้อม
    จึงเหมาะสมเป็นอย่างมากสำหรับการใช้งานหนัก เช่น กลุ่มลูกค้าองค์กร
    ธุรกิจขนาดกลางและขนาดย่อม เป็นส่วนเชื่อมต่อระหว่างเครือข่ายจากส่วนกลาง
    การเชื่อมต่อโครงข่ายโทรศัพท์มือถือ โทรศัพท์ทางไกลชนบท
    และโครงการเครือข่ายโทรคมนาคมอื่นๆ

-   รุ่น iCON Consumer Series
    เป็นอุปกรณ์รุ่นประหยัดที่ออกแบบเพื่อกลุ่มลูกค้าธุรกิจขนาดกลางและขนาดย่อม
    รวมถึงผู้บริโภคทั่วไป อุปกรณ์รุ่นนี้มีความสามารถดาวน์โหลดได้สูงสุด 4 Mbps
    และสามารถอัพโหลดได้สูงสุด 2 Mbps
    เป็นอุปกรณ์ที่ถูกออกแบบมาเพื่อให้ผู้ใช้สามารถใช้งานได้ง่าย
    และสามารถเชื่อมต่อกับรับบงานที่ผู้บริโภคทั่วไปใช้ เช่น
    บริการเชื่อมต่ออินเตอร์เน็ตความเร็วสูง บริการโทรศัพท์ระบบ IP และบริการวีดีโอต่างๆ

-   อุปกรณ์เสริมของระบบ IPSTAR - maXX เป็นอุปกรณ์ใหม่ที่ SATTEL พัฒนาขึ้น
    โดยมีเทคโนโลยี TCP-A
    ที่ช่วยเพิ่มประสิทธิภาพการทำงานของระบบภายในของอุปกรณ์ปลายทางไอพีสตาร์
    และยังสามารถเพิ่มความเร็วของเครือข่ายแบบ WAN
    เพื่อตอบสนองการติดต่อสื่อสารด้านธุรกิจขององค์กรหรือบริษัทอย่างเต็มประสิทธิภาพ

  ระบบสื่อสารผ่านดาวเทียมมีบทบาทสำคัญอย่างยิ่งในการให้บริการระบบ Transmission
  Control Protocol - TCP/IP ในพื้นที่ที่ไม่มีสายโทรศัพท์
  แต่ด้วยข้อจำกัดเฉพาะตัวของการสื่อสารผ่านดาวเทียม ได้แก่ ความล่าช้าของการรับส่งสัญญาณ
  มีผลเสียกับระบบ TCP ดังนั้น SATTEL จึงนำเทคโนโลยี TCP Acceleration (TCP-A)
  มาแก้ปัญหาดังกล่าว อีกทั้งยังช่วยเพิ่มประสิทธิภาพการทำงานของ TCP/IP
  โดยไม่ต้องปรับเปลี่ยนรูปแบบการใช้งาน

  อย่างไรก็ตาม แม้ว่าอุปกรณ์ปลายทางไอพีสตาร์จะมีระบบ TCP-A อยู่แล้ว
  แต่ซอฟท์แวร์ที่ใช้นั้นอาจจะไม่เพียงพอสำหรับการใช้งานในระบบ WiMAX Backhaul, GSM
  Trunking หรือแอพลิเคชั่น MDU/MTU ดังนั้น การติดตั้ง maXX
  ร่วมกับอุปกรณ์ปลายทางไอพีสตาร์จึงเป็นทางออกที่เหมาะสม
  เพื่อเพิ่มประสิทธิภาพและเสถียรภาพของเครือข่ายได้อย่างดี
  และทำให้อุปกรณ์ปลายทางไอพีสตาร์สามารถรองรับการเชื่อมต่อทางอินเตอร์เน็ตได้ถึง 1,000
  connection หรือคิดเป็นการเชื่อมต่อกับคอมพิวเตอร์ประมาณ 100 เครื่อง พร้อมๆ กัน

1.1.3 ผลิตภัณฑ์และบริการใหม่

-   การบริการ Hybrid IPSTAR-WiMAX เป็นบริการเชื่อมต่อเครือข่าย WiMAX
    ผ่านดาวเทียมไทยคม 4 (ไอพีสตาร์) โดยมีดาวเทียมไอพีสตาร์ ทำหน้าที่เป็น Backbone
    ซึ่งช่วยผู้ให้บริการ WiMAX
    สามารถขยายโครงข่ายอินเตอร์เน็ตไปยังบริเวณที่เครือข่ายภาคพื้นดินเข้าไปไม่ถึง
    หรือต้องเสียค่าใช้จ่ายสูงจนไม่คุ้มค่ากับการลงทุน ปัจจุบัน SATTEL
    ได้เริ่มทดสอบการให้บริการดังกล่าวร่วมกับพันธมิตรทางธุรกิจ ในประเทศเวียดนาม

1.1.4 บริการเสริมอื่นๆ (Value-Added Services)

  เพื่อตอบสนองความต้องการใช้งานดาวเทียมที่หลากหลาย และเพื่อให้บริการที่ครบวงจร
  (Turnkey Service) ที่มีประสิทธิภาพตรงตามความต้องการของผู้ใช้บริการ SATTEL
  จึงได้นำเสนอบริการเสริมแบบต่างๆ เช่น

-   บริการ Teleport

  บริการที่ SATTEL ดำเนินงานร่วมกับ CSL ในลักษณะของ Turnkey Service โดย SATTEL
  เป็นผู้ให้เช่าช่องสัญญาณดาวเทียมในขณะที่ CSL เป็นผู้ให้บริการรับ-ส่งสัญญาณดาวเทียม
  (Uplink-Downlink Services)

-   บริการ Global Digital TV

  บริการแพร่กระจายภาพครบวงจร ซึ่งรวมตั้งแต่การบีบอัดสัญญาณ การส่งสัญญาณ
  และการให้เช่าช่องสัญญาณบนดาวเทียมไทยคม 5 ย่าน C-Band Global Beam
  เพื่อตอบสนองความต้องการของผู้ใช้บริการดาวเทียม
  ซึ่งประสงค์จะถ่ายทอดสัญญาณรายการโทรทัศน์ของตนผ่านดาวเทียมเพื่อเผยแพร่ไปทั่วโลก
  หรือข้ามทวีปไปยังกลุ่มผู้ชมเป้าหมายกว่า 100 ประเทศใน 4 ทวีป ครอบคลุมทวีปยุโรป
  ออสเตรเลีย แอฟริกา และเอเชีย โดย SATTEL
  จะดำเนินการเช่าช่องสัญญาณดาวเทียมจากผู้ให้บริการดาวเทียมดวงอื่นในทวีปนั้นๆ ให้ด้วย

-   บริการ Private Business TV and Educational TV

  SATTEL ได้นำเทคโนโลยี Digital Compression ผ่านดาวเทียมไทยคมย่าน Ku-Band
  ร่วมกับบริการภาคพื้นดินอื่นๆ เช่น บริการส่งสัญญาณขึ้นสู่ดาวเทียม บริการเล่นเทปรายการ
  บริการห้องสตูดิโอ บริการรถถ่ายทอดสด บริการเข้ารหัสสัญญาณ
  บริการเชื่อมต่อสัญญาณระหว่างสถานที่ถ่ายทำกับสถานีส่งสัญญาณ ฯลฯ
  มาผนวกกันเป็นบริการถ่ายทอดสัญญาณโทรทัศน์ผ่านดาวเทียมที่เรียกว่า Private Business TV
  และ Educational TV

-   บริการสื่อสารผ่านดาวเทียมระหว่างประเทศ (International VSAT)

  บริการสื่อสารผ่านดาวเทียมระหว่างประเทศ เพื่อตอบสนองผู้ใช้ซึ่งเป็นหน่วยงาน
  หรือองค์กรธุรกิจขนาดใหญ่ที่ต้องการการติดต่อสื่อสารที่มีประสิทธิภาพภายในองค์กร
  ไม่ว่าจะเป็นระหว่างสำนักงานใหญ่และสำนักงานสาขา การติดต่อระหว่างสาขาด้วยกัน
  หรือการติดต่อกับตัวแทนการค้าของตนซึ่งกระจายอยู่ตามประเทศต่างๆ

-   บริการอินเตอร์เน็ตผ่านดาวเทียม (Internet via Satellite)

  บริการอินเตอร์เน็ตผ่านดาวเทียมไทยคม ซึ่งมีทั้งแบบสื่อสารผ่านดาวเทียมทางเดียว และสองทาง
  ซึ่งสามารถรองรับความต้องการของผู้ใช้ที่ต้องการเรียกใช้หรือส่งข้อมูลขนาดใหญ่ ที่เรียกว่า
  Protrunk ซึ่งเป็นบริการเชื่อมต่ออินเตอร์เน็ตแบบเฉพาะองค์กร ด้วยความเร็ว 45
  เมกกะบิตต่อวินาที โดยจะส่งข้อมูลไปยังทุกตำแหน่งทางภูมิศาสตร์ที่อยู่ภายใต้พื้นที่การให้บริการ
  (Footprint) ของดาวเทียมไทยคม 1 และไทยคม 5
  บริการดังกล่าวเป็นบริการอินเตอร์เน็ตความเร็วสูงซึ่งมุ่งตอบสนองการใช้งานของกลุ่มผู้ให้บริการอินเตอร์เน็ต
  (ISP) และลูกค้าที่เป็นองค์กรหรือบริษัท

1.1.5 บริการออกแบบ ให้คำปรึกษา และจัดหาอุปกรณ์สำหรับการติดตั้งเครือข่าย
รวมถึงการฝึกอบรมการใช้งานระบบการสื่อสารผ่านดาวเทียม (System Integration,
Engineering Consultancy and Training Services)

  SATTEL มีประสบการณ์ในธุรกิจการสื่อสารผ่านดาวเทียมยาวนานกว่าสิบปี
  จึงมีความพร้อมทั้งทางด้านบุคลากร มีความสัมพันธ์ทางธุรกิจ
  และมีเครือข่ายการประสานงานกับผู้ผลิตอุปกรณ์สำหรับการใช้งานดาวเทียม
  และผู้ให้บริการเครือข่ายส่งสัญญาณภาคพื้นดินสำหรับการเชื่อมต่อระหว่างเครือข่าย
  ตลอดจนมีความรู้ความชำนาญในการออกแบบระบบสื่อสารผ่านดาวเทียมจากการตั้งสถานีควบคุมดาวเทียมและสถานีบริการภาคพื้นดินด้วยระบบเทคโนโลยีที่ทันสมัยที่สุดแห่งหนึ่งในภูมิภาค
  จึงทำให้ผู้ที่ประสงค์จะใช้บริการดาวเทียมของ SATTEL
  มีความเชื่อถือและไว้วางใจในคุณภาพการบริการออกแบบ ให้คำปรึกษา
  และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม
  รวมถึงการฝึกอบรมการใช้งานอย่างต่อเนื่องของ SATTEL

1.2 การตลาดและการแข่งขัน

1.2.1 ภาวะอุตสาหกรรมดาวเทียมแบบทั่วไป (Conventional Satellite)

-   การแพร่กระจายสัญญาณโทรทัศน์ (Broadcasting)

SATTEL มีแผนกลยุทธ์ที่ต้องการทำให้ตำแหน่งวงโคจร 78.5 องศาตะวันออกเป็นที่นิยม
และการขึ้นเป็นผู้นำในการให้บริการแพร่สัญญาณโทรทัศน์ผ่านดาวเทียมในทวีปเอเชีย
ทั้งในด้านจำนวนฐานผู้ชมและจำนวนช่องรายการโทรทัศน์ ที่อยู่บนดาวเทียมไทยคม ณ ตำแหน่ง
78.5 องศาตะวันออก ในปี 2550 SATTEL
จึงได้เน้นทำการตลาดโทรทัศน์ผ่านดาวเทียมทั้งในและต่างประเทศ
เป็นผลให้ธุรกิจการแพร่สัญญาณโทรทัศน์ผ่านดาวเทียมของ SATTEL เติบโตขึ้นอย่างมาก
โดยพิจารณาได้จากจำนวนช่องรายการโทรทัศน์บนดาวเทียมไทยคม ณ ตำแหน่ง 78.5
องศาตะวันออก ที่เพิ่มขึ้นเป็น 243 ช่อง ในปีที่ผ่านมา และทำให้ปัจจุบัน ตำแหน่งวงโคจร 78.5
องศาตะวันออกของดาวเทียมไทยคม
เป็นตำแหน่งที่มีจำนวนช่องรายการโทรทัศน์ผ่านดาวเทียมมากที่สุดในแถบเอเชียแปซิฟิก

ลูกค้าหลักของ SATTEL
ในธุรกิจการแพร่สัญญาณโทรทัศน์ยังคงเป็นผู้ให้บริการแพร่สัญญาณโทรทัศน์ภายในประเทศ
ทั้งประเภทที่ไม่เก็บค่าธรรมเนียมใช้บริการ (Free-to-Air, FTA)
และประเภทที่เก็บค่าธรรมเนียมใช้บริการ (Pay TV) โดยสำหรับตลาดภายในประเทศ SATTEL
มุ่งเน้นการให้บริการส่งสัญญาณรายการโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) โดยใช้ย่านความถี่ Ku-Band
ซึ่งช่วยให้ผู้ชมสามารถใช้จานรับสัญญาณขนาดเล็ก (60-90 ซม.)
รับชมช่องรายการโทรทัศน์โดยตรงจากดาวเทียมไทยคมได้ นอกจากนี้ SATTEL
ยังเน้นการให้บริการส่งสัญญาณรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
(Channel Distribution) ในแถบอินโดจีนและเอเชียใต้ โดยใช้ย่านความถี่ C-Band ปัจจุบัน
ดาวเทียมไทยคมมีส่วนแบ่งตลาดของบริการประเภทนี้เป็นอันดับหนึ่งในอินโดจีน และเป็นอันดับต้นๆ
ในเอเชียใต้

สำหรับบริการเครือข่ายโทรทัศน์ดิจิตอลทั่วโลก (Global Digital TV Network)
หรือบริการจัดหาช่องสัญญาณดาวเทียมและการส่งต่อสัญญาณจากดาวเทียมดวงหนึ่งไปสู่อีกดวงหนึ่ง
เพื่อเป็นการส่งช่องรายการโทรทัศน์ของลูกค้าไปยังบ้านผู้รับในภูมิภาคต่างๆ ทั่วโลก เช่น
ทวีปอเมริกาเหนือ ทวีปยุโรป และทวีปออสเตรเลียนั้น SATTEL
ยังคงรักษาฐานลูกค้าไว้ได้ตลอดปีที่ผ่านมา และ SATTEL ยังให้บริการระบบเบ็ดเสร็จครบวงจร
(System Integration Service) แก่ลูกค้าต่างประเทศหลายราย โดยการทำหน้าที่ออกแบบ
จัดหาและติดตั้งอุปกรณ์ต่างๆ รวมไปถึงระบบส่งสัญญาณผ่านดาวเทียมด้วย

ในปี 2551 SATTEL จะยังคงเน้นการให้บริการผู้ประกอบการภายในประเทศ
และผู้ประกอบการในแถบอินโดจีนและเอเชียใต้ ร่วมกับการขยายธุรกิจในตลาดใหม่
และตลาดภูมิภาคตะวันออกกลาง โดยในส่วนของตลาดภายในประเทศยังถือว่ามีความต้องการอยู่มาก
เมื่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
หรือหน่วยงานที่เกี่ยวข้อง พร้อมที่จะออกใบอนุญาตเพิ่มเติมให้กับผู้ประกอบการ SATTEL
คาดว่าจะมีผู้ประกอบการและช่องรายการโทรทัศน์ผ่านดาวเทียมภายในประเทศเพิ่มขึ้นอย่างก้าวกระโดด
สำหรับประเทศในแถบเอเชียใต้และตะวันออกกลาง
ถือว่าเป็นตลาดใหม่ที่มีโอกาสเติบโตทางธุรกิจโทรทัศน์ผ่านดาวเทียมได้อีกมาก
ทั้งในส่วนของบริการส่งสัญญาณรายการโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH)
และบริการส่งสัญญาณรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวี
(Channel Distribution) SATTEL คาดว่าภายใน 1-2 ปีข้างหน้านี้
ตลาดธุรกิจโทรทัศน์ผ่านดาวเทียมทั้งสองกลุ่มจะเติบโตขึ้นอีกมาก

-   ช่องสัญญาณดาวเทียม (Transponders)

SATTEL ยังสามารถรักษาฐานลูกค้าเดิม
อีกทั้งยังเก็บเกี่ยวผลประโยชน์จากการเติบโตขึ้นของตลาดในแถบประเทศอินโดจีนและประเทศในแถบเอเชียใต้
ซึ่งสอดคล้องกับอัตราการเติบโตขึ้นของสภาวะเศรษฐกิจในภูมิภาคนี้
และแม้ว่าจะประสบปัญหาภาวะการแข่งขันอย่างรุนแรงของกลุ่มบริษัทดาวเทียมจากประเทศจีน
มาเลเซีย ทวีปยุโรป และสหรัฐอเมริกา SATTEL ก็ยังคงประสบความสำเร็จอย่างต่อเนื่อง
จากกลยุทธ์สร้างความแตกต่างด้วยการเสนอบริการเสริมอื่นๆ (Value Added Services)

ในปี 2551 SATTEL จะยังคงเน้นการให้บริการแพร่กระจายสัญญาณโทรทัศน์ผ่านดาวเทียม (Video
Broadcasting Application)
โดยได้ร่วมพัฒนารูปแบบธุรกิจสำหรับการให้บริการดังกล่าวกับทางสถานีให้บริการภาคพื้นดิน
(Teleport) ในทวีปยุโรป และภูมิภาคเอเชียใต้
เพื่อให้บริการแพร่กระจายสัญญาณโทรทัศน์ผ่านดาวเทียมแบบครบวงจรไปยังพื้นที่ให้บริการต่างๆ
ในทวีปเอเชีย แอฟริกา ออสเตรเลีย และยุโรป นอกจากนี้ SATTEL
ยังวางแผนจะร่วมมือกับกลุ่มลูกค้าปัจจุบันในการขยายเครือข่ายการใช้งานเดิมอีกด้วย

1.2.2 ภาวะอุตสาหกรรมการบริการบรอดแบนด์ทั่วโลก

จากสถิตินับถึงครึ่งแรกของปี 2550
การเชื่อมโยงอินเตอร์เน็ตความเร็วสูงผ่านระบบสายทั่วโลกมีจำนวนรวมทั้งสิ้นกว่า 313.6 ล้านสาย
คาดว่าผู้ใช้บริการ DSL สายเคเบิลโมเด็ม และเทคโนโลยีอินเตอร์เน็ตความเร็วสูงอื่นๆ ทั่วโลก
จะมีจำนวนผู้ใช้งานอยู่ประมาณ 207 ล้านคน หรือเพิ่มขึ้นร้อยละ 27.23 จากครึ่งแรกของปี 2549

รูปที่ 1 สถิติการใช้บริการผ่านสายอินเตอร์เน็ตความเร็วสูงทั่วโลกที่มีมากถึง 313.6 ล้านสาย

[]

รูปที่ 2 สถิติการบริการผ่านสายอินเตอร์เน็ตความเร็วสูงของแต่ละภูมิภาค ณ วันที่ 30 มิถุนายน
2550

[]

เมื่อพิจารณาจำนวนผู้ใช้บริการอินเตอร์เน็ตความเร็วสูงในแต่ละภูมิภาค
พบว่าจำนวนผู้ใช้บริการในแถบยุโรปตะวันตกมีอัตราสูงถึงร้อยละ 27.6 ของผู้ใช้บริการทั่วโลก
ซึ่งมีจำนวนมากกว่าผู้ใช้บริการในภูมิภาคอเมริกาเหนือที่มีอยู่ร้อยละ 22.8 อันดับถัดมา
คือผู้ใช้บริการในภูมิภาคเอเชียตะวันออกเฉียงใต้ เอเชีย-แปซิฟิก และลาตินอเมริกา ตามลำดับ
โดยรวมแล้วผู้ใช้บริการอินเตอร์เน็ตความเร็วสูงที่อยู่ในภูมิภาคเอเชียมีจำนวนทั้งสิ้นร้อยละ 38.1
ของผู้ใช้บริการอินเตอร์เน็ตความเร็วสูงจากทั่วโลก นอกจากนี้
จำนวนผู้ใช้บริการอินเตอร์เน็ตความเร็วสูงในอเมริกาเหนือและยุโรปรวมกันได้ประมาณครึ่งหนึ่งของผู้ใช้บริการทั่วโลก
หรือคิดเป็นร้อยละ 50 ทั้งนี้
อัตราการเพิ่มขึ้นของจำนวนผู้ใช้อินเตอร์เน็ตความเร็วสูงทั่วโลกเมื่อเทียบกับช่วงเวลาเดียวกันของปีที่ผ่านมาคิดเฉลี่ยเป็นร้อยละ
27.2

เมื่อพิจารณาด้านเทคโนโลยีในการเชื่อมต่ออินเตอร์เน็ตความเร็วสูง พบว่าเทคโนโลยี DSL
ยังคงได้รับความนิยมมากที่สุด โดยมีสัดส่วนการครองตลาดถึงร้อยละ 65.9
ส่วนเคเบิลโมเด็มและเทคโนโลยีอื่นๆ มีส่วนแบ่งตลาดร้อยละ 34.1 ของการใช้อินเตอร์เน็ตทั่วโลก
ทั้งนี้ ประเทศจีนเป็นประเทศที่มีจำนวนผู้ใช้ DSL สูงที่สุด ตามด้วยประเทศสหรัฐอเมริกา เยอรมัน
ฝรั่งเศส และญี่ปุ่น ตามลำดับ
โดยที่อัตราการเติบโตในประเทศดังกล่าวไม่ได้มีการเปลี่ยนแปลงไปมากนัก
โดยภูมิภาคอเมริกาเหนือซึ่งเป็นผู้นำด้านเทคโนโลยีเคเบิลโมเด็ม
พบว่ามีผู้ใช้บริการเคเบิลโมเด็มอยู่ถึง 32.9 ล้านคน ในไตรมาสที่ 2 ปี 2550 (ที่มา:
www.point-topic.com)

1.2.3 ภาวะอุตสาหกรรมการบริการบรอดแบนด์ในภูมิภาคเอเชีย-แปซิฟิก

-   ประเทศไทย

ในปี 2550 พบว่าประเทศไทยมีจำนวนผู้ใช้อินเตอร์เน็ตอยู่ประมาณ 18 ล้านคน
โดยมีผู้ที่ใช้อินเตอร์เน็ตบรอดแบนด์ จำนวน 2.65 ล้านคน ซึ่งมากกว่าจำนวนผู้ใช้บริการ ณ
ช่วงเวลาเดียวกันในปี 2549 ถึงร้อยละ 50.9 และยังมีแนวโน้มเพิ่มขึ้นอย่างต่อเนื่อง ทั้งนี้
มีการประมาณการว่าจะมีผู้ใช้อินเตอร์เน็ตสูงถึง 8.4 ล้านคน ในปี พ.ศ. 2554 (ที่มา:
Thailand Telecommunications Report Q1 2007, page 17)

  []

จากการที่รัฐบาลเล็งเห็นถึงความสำคัญของอินเตอร์เน็ตต่อการพัฒนาสังคมไทย
จึงได้มีการส่งเสริมและพัฒนาให้เกิดการใช้อินเตอร์เน็ตอย่างแพร่หลายด้วยการสนับสนุนผู้ให้บริการให้ขยายบริการอินเตอร์เน็ตบรอดแบนด์ครอบคลุมทั่วประเทศ
โดยผู้ให้บริการอินเตอร์เน็ตบรอดแบนด์ที่สำคัญในประเทศไทย ได้แก่ บริษัท ทีโอที จำกัด (มหาชน)
(ทีโอที) , บริษัท ทรู คอร์ปอเรชั่น จำกัด (มหาชน), บริษัท ซีเอส ล็อกซอินโฟ จำกัด (มหาชน)
(CSL), บริษัท ที ที แอนด์ ที จำกัด และบริษัท กสท โทรคมนาคม จำกัด (มหาชน)

ในปี 2548 SATTEL แต่งตั้งให้ทีโอที
ซึ่งเป็นผู้ให้บริการโทรคมนาคมรายใหญ่ที่สุดในประเทศไทยให้เป็นผู้ให้บริการหลัก (National
Service Operator) ของบริการระบบไอพีสตาร์แต่เพียงผู้เดียว
โดยทีโอทีได้ลงนามในสัญญาระยะยาวกับ SATTEL ในการเช่าช่องสัญญาณของไอพีสตาร์ถึงร้อยละ
50 ของช่องสัญญาณทั้งหมดที่จัดสรรสำหรับประเทศไทย นอกจากนี้
ยังมีเครือข่ายของผู้ร่วมให้บริการหรือผู้ให้บริการรายย่อย
ซึ่งเป็นส่วนหนึ่งของช่องทางการให้บริการจากผู้ให้บริการหลัก ซึ่งปัจจุบัน
มีผู้ให้บริการไอพีสตาร์ในประเทศไทยที่สำคัญ 4 ราย คือ บริษัท อคิวเมนท์ จำกัด (มหาชน) บริษัท
ซีเอส ล็อกซอินโฟ จำกัด (มหาชน) บริษัท สามารถเทเลคอม จำกัด (มหาชน) และบริษัท กสท
โทรคมนาคม จำกัด (มหาชน)

ทีโอที ได้นำระบบเทคโนโลยีของไอพีสตาร์มาใช้ในโครงการต่างๆ หลายโครงการ
เพื่อเป็นทางเชื่อมโยงแลกเปลี่ยนข้อมูลสารสนเทศที่เป็นตัวเลข ข้อความ ภาพ และเสียงได้พร้อมกัน
ทั้งโครงการของรัฐบาลที่เป็นการพัฒนากิจการโทรคมนาคมเพื่อประโยชน์สาธารณะ (Universal
Service Obligation) รวมทั้งโครงการเฉพาะที่ไม่ใช่โครงการของภาครัฐ เช่น
โครงการโทรศัพท์ทางไกลผ่านดาวเทียม โครงการ SchoolNet
โครงการเครือข่ายสารสนเทศกระทรวงศึกษาธิการ (เอ็มโออีเน็ต: MOEnet: Ministry of
Education Network) และโครงการอินเตอร์เน็ตตำบล
และจากการที่ระบบไอพีสตาร์สามารถรองรับการใช้งานให้กับทั้งผู้บริโภคหรือภาคธุรกิจประเภท SME
ได้เป็นอย่างดี โดยเฉพาะในบริเวณที่บริการบรอดแบนด์เข้าไม่ถึง
หรือไม่เพียงพอเนื่องจากข้อจำกัดของระบบโทรคมนาคมพื้นฐาน เครือข่ายของผู้ให้บริการรายย่อย
จึงสามารถขยายขอบเขตการให้บริการบรอดแบนด์ได้โดยง่ายเพราะการให้บริการไม่จำเป็นต้องผ่านระบบโทรคมนาคมพื้นฐานที่มีอยู่ในปัจจุบันนั่นเอง

-   ประเทศจีน

ในปี 2550 ที่ผ่านมา ผู้ใช้งานอินเตอร์เน็ตในประเทศจีนมีจำนวนทั้งสิ้น 162 ล้านคน
หรือคิดเป็นร้อยละ 12.3 จากการรายงานของ China Internet Network Information
Center (CNNIC) โดยมีจำนวนผู้ใช้งานอินเตอร์เน็ตบรอดแบนด์นั้นสูงถึง 122 ล้านคน
และจากข้อมูลดังกล่าวพบว่าประเทศจีนยังนิยมใช้อินเตอร์เน็ตผ่านโทรศัพท์มือถือกันมากขึ้น
เนื่องจากมีค่าใช้จ่ายที่ถูกลง ส่งผลให้ปัจจุบันมีจำนวนผู้ใช้อินเตอร์เน็ตผ่านโทรศัพท์มือถือสูงถึง 44.3
ล้านคน

ในประเทศจีนยังคงมีช่องว่างทางเทคโนโลยีระหว่างเขตเมืองและเขตชนบท ทั้งนี้
จำนวนผู้ใช้งานอินเตอร์เน็ตเมื่อเทียบกับจำนวนประชากรในเขตเมือง คิดเป็นร้อยละ 21.6
ในขณะที่เขตชนบทมีผู้ใช้อินเตอร์เน็ตเพียงร้อยละ 5.1 เท่านั้น นอกจากนี้
การมีคอมพิวเตอร์ซึ่งถือเป็นปัจจัยสำคัญต่อจำนวนการใช้อินเตอร์เน็ต
ก็มีผลจากการสำรวจพบว่าในเขตเมืองมีประชากรที่ไม่มีคอมพิวเตอร์เป็นของตนเอง ร้อยละ 27
ในขณะที่ในชนบทมีประชากรที่ไม่มีคอมพิวเตอร์สูงถึงร้อยละ 40
ส่งผลให้ปริมาณการใช้อินเตอร์เน็ตผ่านบริการอินเตอร์เน็ตคาเฟ่ในเขตชนบทมีอัตราสูงถึงร้อยละ
53.9 ซึ่งมากกว่าค่าเฉลี่ยจากทั้งประเทศที่ร้อยละ 37.2 นอกจากนี้
การที่โครงข่ายอินเตอร์เน็ตในเขตชนบทมีไม่เพียงพอกับความต้องการ
จึงเป็นอุปสรรคต่อการพัฒนาอินเตอร์เน็ตในพื้นที่ชนบทของจีนด้วย อย่างไรก็ตาม
ตัวเลขจำนวนประชากรที่คาดว่าจะเป็นกลุ่มเป้าหมายผู้ใช้อินเตอร์เน็ตในชนบทสูงถึง 37 ล้านคน
แสดงว่ายังมีโอกาสเติบโตในธุรกิจบริการและการพัฒนาอินเตอร์เน็ตอีกมาก (ที่มา: China
Internet Network Information Center – CNNIC www.cnnic.cn)

ตั้งแต่เดือนมกราคม 2550 เป็นต้นมา ที่ SATTEL
ได้เริ่มเปิดให้บริการไอพีสตาร์ในประเทศจีนผ่านทางพันธมิตรธุรกิจ คือ บริษัท China SatCom
ที่เป็นผู้ให้บริการดาวเทียมรายใหญ่ในประเทศ โดยกลยุทธ์ในปี 2550 นั้น
ส่วนใหญ่จะเน้นไปที่การให้พันธมิตรและลูกค้าทดลองใช้บริการไอพีสตาร์ โดย SATTEL
หวังว่าจะเป็นการกระตุ้นตลาดและช่วยพัฒนาช่องทางการจัดจำหน่าย
สำหรับโครงการประเภทการพัฒนากิจการโทรคมนาคมเพื่อประโยชน์สาธารณะ (Universal
Service Obligation) กลุ่มตลาดโครงการเฉพาะ และกลุ่มผู้บริโภคทั่วไป SATTEL
อยู่ในระหว่างการทำงานร่วมกับพันธมิตรในการกำหนดโครงสร้างราคาและการบริการเพื่อพัฒนาช่องทางการจัดจำหน่ายให้กับผู้ให้บริการรายย่อย

-   ประเทศอินเดีย

เนื่องจากประชากรของประเทศอินเดียร้อยละ 70 อาศัยอยู่ในพื้นที่ห่างไกล
การพัฒนาระบบโทรคมนาคมในพื้นที่ชนบทจึงนับเป็นภารกิจที่สำคัญ ทั้งนี้
ระบบโทรคมนาคมนับเป็นสิ่งสำคัญอย่างมากในการพัฒนาบริการสาธารณะขั้นพื้นฐาน เช่น การศึกษา
และการสาธาณสุข เมื่อวันที่ 27 มีนาคม 2545
รัฐบาลอินเดียได้มีการประกาศนโยบายสนับสนุนการพัฒนากิจการโทรคมนาคม
เพื่อให้บริการโทรเลขแก่ประชาชนในพื้นที่ห่างไกล
โดยได้เริ่มจากฝ่ายโทรคมนาคมของรัฐบาลอินเดียภายใต้โครงการพัฒนากิจการโทรคมนาคมเพื่อประโยชน์สาธารณะ
(Universal Service Obligation)
โดยมีจุดประสงค์เพื่อเพิ่มโครงข่ายขั้นพื้นฐานและพื้นที่ให้บริการโทรคมนาคมให้มากยิ่งขึ้นในชนบทและพื้นที่ห่างไกล
(www.dot.gov.in- Department of Telecommunication – Government of India)

ประเทศอินเดียเป็นประเทศที่มีผลิตภัณฑ์มวลรวมภายในประเทศ (GDP)
ในแต่ละปีสูงขึ้นอย่างสม่ำเสมอ
นอกจากนี้การลงทุนจากต่างประเทศและผลผลิตภายในประเทศก็มีอัตราเพิ่มสูงขึ้น
จึงเป็นช่วงเวลาที่เหมาะสมสำหรับการจัดตั้งกองทุนพัฒนากิจการโทรคมนาคมเพื่อประโยชน์สาธารณะ
(Universal Service Obligation Fund) ในประเทศอินเดีย
โดยรัฐบาลได้ให้การสนับสนุนการวางโครงข่ายโทรคมนาคมขั้นพื้นฐานในประเทศอินเดีย
เพื่อช่วยสนับสนุนการพัฒนาวางรากฐานระบบโทรคมนาคมสมัยใหม่ให้กับพื้นที่ห่างไกล
และเนื่องจากระบบไอพีสตาร์มีคุณสมบัติที่สามารถให้บริการบรอดแบนด์ครอบคลุมพื้นที่ได้ทั่วประเทศ
จึงเป็นเทคโนโลยีที่เหมาะสมสำหรับการให้บริการแก่ภาครัฐและองค์กรต่างๆ
เพื่อการพัฒนาโครงข่ายโทรคมนาคมในประเทศอินเดีย โดยเฉพาะสำหรับเขตพื้นที่ห่างไกล

สำหรับอัตราการใช้อินเตอร์เน็ตในปรเทศอินเดียยังมีอัตราส่วนเพียงร้อยละ 4.5
ซึ่งชี้เห็นว่าอินเดียเป็นประเทศที่มีการบุกเบิกตลาดบรอดแบนด์น้อยที่สุดแห่งหนึ่งในโลก
อีกทั้งการที่แบนด์วิดท์ในประเทศอินเดียมีไม่เพียงพอต่อการให้บริการบรอดแบนด์
จึงถือว่าบริการไอพีสตาร์ยังมีโอกาสอีกมากในการทำตลาดสำหรับการให้บริการบรอดแบนด์ในประเทศอินเดีย

SATTEL มีการทำงานร่วมกับบริษัทโทรคมนาคมชั้นนำของประเทศอินเดียอย่างใกล้ชิด
เพื่อพัฒนาและนำเสนอการบริการไอพีสตาร์ในรูปแบบต่างๆ ให้เหมาะกับโครงการโทรคมนาคมต่างๆ
ของรัฐบาล

-   ประเทศออสเตรเลียและนิวซีแลนด์

ประเทศออสเตรเลียและนิวซีแลนด์เป็นประเทศที่มีอัตราการใช้อินเตอร์เน็ตต่อครัวเรือนค่อนข้างสูง
ประกอบกับนโยบายการส่งเสริมการใช้อินเตอร์เน็ตจากรัฐบาล
โดยเฉพาะอย่างยิ่งในประเทศออสเตรเลีย
จึงเป็นส่วนผลักดันให้เกิดการใช้งานอินเตอร์เน็ตสูงเมื่อเทียบกับประเทศอื่นๆ
ในภูมิภาคเอเชีย-แปซิฟิก (ที่มา: PricewaterhourceCopers LLP, Wllkofsky Gruen
Associates)

  []

ตั้งแต่ปี 2549
รัฐบาลออสเตรเลียมีนโยบายส่งเสริมการให้บริการอินเตอร์เน็ตความเร็วสูงโดยเฉพาะในพื้นที่ห่างไกล
โดยได้จตั้งโครงการสนับสนุนมูลค่า 878 ล้านเหรียญออสเตรเลีย
เพื่อช่วยเหลือผู้ให้บริการในการจัดหาบริการอินเตอร์เน็ตความเร็วสูงให้กับประชาชนในเขตชนบทหรือพื้นที่ที่อยู่ห่างไกลให้เพียงพอ
เรียกว่าโครงการ HiBIS และเนื่องจากโครงการ HiBIS ได้ประสบความสำเร็จอย่างมาก
ทำให้รัฐบาลออสเตรเลียยังคงมีโครงการเพื่อส่งเสริมการใช้อินเตอร์เน็ตในพื้นที่ห่างไกลอย่างต่อเนื่อง
สำหรับในปี 2550 ก็ได้มีโครงการ “Australian Broadband Guarantee Program”
ด้วยงบประมาณ 162 ล้านเหรียญออสเตรเลีย
ซึ่งรัฐบาลให้เงินสนับสนุนกับผู้ให้บริการเพื่อบริการอินเตอร์เน็ตแก่ผู้ที่อยู่ในพื้นที่ห่างไกลที่ไม่มีบริการไปถึงหรือไม่เพียงพอ
ให้สามารถใช้อินเตอร์เน็ตได้ในราคาถูกเพื่อให้เกิดความเท่าเทียมกันทางด้านการใช้อินเตอร์เน็ตความเร็วสูงเช่นเดียวกับผู้ที่อยู่ในเขตเมือง
(ที่มา: http://www.dcita.gov.au)

SATTEL ได้จัดตั้งบริษัทย่อยชื่อ บริษัท ไอพีสตาร์ ออสเตรเลีย พีทีวาย จำกัด (“IPA”)
เพื่อให้บริการไอพีสตาร์ในประเทศออสเตรเลีย และเมื่อปลายปี 2550 ที่ผ่านมา IPA
ได้แต่งตั้งบริษัท ETT Limited เป็นผู้ให้บริการหลักของไอพีสตาร์ (National Service
Operator) ในประเทศออสเตรเลีย

นอกจากนี้ SATTEL ยังได้จัดตั้งบริษัท ไอพีสตาร์ นิวซีแลนด์ จำกัด (“IPNZ”)
เพื่อให้บริการไอพีสตาร์ในประเทศนิวซีแลนด์ เช่นเดียวกับที่ประเทศออสเตรเลีย
โดยมีตลาดกลุ่มเป้าหมาย คือ ฟาร์มปศุสัตว์และผู้บริโภคทั่วไปที่อาศัยอยู่ในพื้นที่ห่างไกล

ในปี 2550 IPNZ ก็ได้แต่งตั้งให้ บริษัท BayCity Comunications Limited
เป็นผู้ให้บริการหลักไอพีสตาร์ (National Service Operator) ในประเทศนิวซีแลนด์ บริษัท
BayCity
เป็นบริษัทที่มีประสบการณ์และดำเนินธุรกิจให้บริการอินเตอร์เน็ตและมีบริษัทย่อยหลายบริษัทเพื่อให้บริการที่เกี่ยวเนื่อง
โดยเน้นการให้บริการเชื่อมต่ออินเตอร์เน็ตในเขตชนบทเป็นหลัก เช่น โครงการ Farmside
ซึ่งเป็นโครงการส่งเสริมการใช้อินเตอร์เน็ตแก่ผู้ประกอบการปศุสัตว์ รวมทั้งการใช้แอพลิเคชั่นต่างๆ
ที่เหมาะสมกับธุรกิจปศุสัตว์ในประเทศนิวซีแลนด์ (ที่มา : http://www.farmside.co.nz/ )

-   ประเทศพม่า

จำนวนผู้ใช้อินเตอร์เน็ตในประเทศพม่า ณ ปลายปี 2550 เพิ่มขึ้นเป็น 300,000 คน
ซึ่งคิดเป็นร้อยละ 0.5 เมื่อเทียบกับจำนวนประชากรทั้งสิ้น 54.8 ล้านคน (ที่มา:
www.internetworldstats.com)

สำหรับบริการไอพีสตาร์ กระทรวงไปรษณีย์และโทรคมนาคมแห่งประเทศพม่า (Myanmar Posts
and Telecommunications หรือ MPT) เป็นผู้ให้บริการหลักไอพีสตาร์ (National Service
Operator) ในประเทศพม่า
จึงเป็นผู้กระจายผลิตภัณฑ์และบริการไอพีสตาร์ผ่านทางผู้ให้บริการรายย่อยในประเทศ
โดยผู้ให้บริการรายย่อยจะทำหน้าที่เป็นผู้ติดตั้งอุปกรณ์ไอพีสตาร์
การวางระบบและสนับสนุนด้านเทคนิค รวมทั้งเป็นผู้ให้บริการแอพพลิเคชันและคอนเทนต์อีกด้วย
ปัจจุบัน MPT มีพันธมิตรทางธุรกิจ 5 รายนั่นคือ GlobalNet, MMG Technologies, Myanmar
World Distribution, NetStar และ MaxiNet
โดยได้ให้บริการติดตั้งอุปกรณ์รับส่งสัญญานปลายทางไอพีสตาร์ไปแล้วมากกว่า 1,000 ตัว
ทั่วประเทศ ณ สิ้นไตรมาสที่สามปี 2550 ที่ผ่านมา

สำหรับการใช้ไอพีสตาร์ในพม่าปัจจุบัน ส่วนใหญ่ยังคงเป็นการใช้เพื่อการสื่อสารด้วยเสียง คือ
Voice over IP (VoIP) ซึ่งมีผู้ใช้บริการอยู่ประมาณ 700 ราย ส่วนลูกค้าอินเตอร์เน็ตมีเพียง
100 ราย และใช้บริการอื่นๆ อีกประมาณ 300 ราย อย่างไรก็ตาม ในปี 2551 SATTEL
ตั้งเป้าที่จะสนับสนุนให้ใช้บริการอินเตอร์เน็ตมากขึ้น
โดยเฉพาะอย่างยิ่งในการบริการประเภทที่เชื่อมต่ออินเตอร์เน็ตความเร็วสูงในกลุ่มลูกค้าย่อยทั่วไป

-   ประเทศกัมพูชา

จากสถิติในปี 2550 ประเทศกัมพูชามีประชากรทั้งสิ้นประมาณ 14 ล้านคน
และมีผู้ใช้อินเตอร์เน็ตอยู่ประมาณ 44,000 คน ซึ่งคิดเป็นเพียงร้อยละ 0.3 ของจำนวนประชากร
อย่างไรก็ตาม หากกล่าวถึงอัตราการเติบโตของจำนวนผู้ใช้อินเตอร์เน็ตเมื่อเทียบกับปี 2549
พบว่ามีอัตราการเติบโตสูงถึงร้อยละ 500 แสดงให้เห็นว่า
จำนวนผู้ใช้อินเตอร์เน็ตในประเทศกัมพูชากำลังอยู่ในช่วงเติบโต (ที่มา:
www.internetworldstats.com)

ตั้งแต่เดือนเมษายน 2550 หลังจากที่ SATTEL
เปิดให้บริการไอพีสตาร์ผ่านสถานีควบคุมเครือข่ายภาคพื้นดินไอพีสตาร์ โดยมีบริษัท CamShin
เป็นผู้ดูแลสถานีฯ นั้น ก็ได้มีการติดตั้งอุปกรณ์รับส่งสัญญานปลายทางไอพีสตาร์ไปแล้วมากกว่า 1,100
ชุดทั่วประเทศ นอกจากนี้ SATTEL
ยังได้จับมือกับผู้ให้บริการรายย่อยในประเทศเพื่อขยายช่องทางการให้บริการไอพีสตาร์ให้ครอบคลุมทุกตลาด
ทั้งกลุ่มตลาดบริการสำหรับโครงการเฉพาะ (Vertical project)
กลุ่มตลาดบริการโทรคมนาคมพื้นฐาน (Universal Service Obligation)
และตลาดผู้บริโภคทั่วไป (Retail Multimedia Broadband) ปัจจุบัน
มีผู้ให้บริการไอพีสตาร์ในประเทศกัมพูชา 3 ราย คือ Cambodia Shinawatra Cogetel และ
Telecom Cambodia

-   สาธารณรัฐประชาธิปไตยประชาชนลาว

สาธารณรัฐประชาธิปไตยประชาชนลาว
เป็นประเทศที่มีอัตราการใช้ระบบเทคโนโลยีสื่อสารและโทรคมนาคมต่ำที่สุดในเอเชีย
เนื่องจากมีโครงข่ายสาธารณูปโภคโทรคมนาคมพื้นฐานไม่เพียงพอ จากข้อจำกัดโดยภาวะเศรษฐกิจ
และสภาพภูมิศาสตร์ของประเทศ นอกจากนี้ ยังมีอัตราการใช้คอมพิวเตอร์ส่วนบุคคลน้อย
ส่งผลให้การพัฒนาอินเตอร์เน็ตในประเทศนี้เป็นไปอย่างล่าช้า
และการที่ประชากรส่วนใหญ่ยังคงอาศัยอยู่ในหมู่บ้านเล็กๆ
หรือชุมชนตามพื้นที่ที่เป็นภูเขาหรือป่าไม้ในลักษณะสังคมชนบท
จึงเป็นข้อจำกัดในการติดต่อสื่อสารเพราะต้องใช้เวลาในการติดตั้งระบบสาธารณูปโภคโทรคมนาคมภาคพื้นดิน
แม้แต่บริการโทรศัพท์พื้นฐานธรรมดาหรือโทรศัพท์มือถือก็ยังขาดแคลนในเขตพื้นที่ที่อยู่ห่างไกลหรือพื้นที่ที่เข้าถึงได้ยากเหล่านี้
(ที่มา: http://www.indexmundi.com)

บริษัท ลาว เทเลคอมมิวนิเคชั่นส จำกัด (Lao Telecommunications - LTC)
เป็นหนึ่งในผู้ให้บริการรายใหญ่ของไอพีสตาร์ในสาธารณรัฐประชาธิปไตยประชาชนลาว
ได้นำระบบไอพีสตาร์ไปใช้เป็น Backhaul Network สำหรับเครือข่าย GSM
เพื่อให้สามารถให้บริการทั้งทางด้านเสียงและข้อมูล จากเครือข่าย GSM
ในบริเวณพื้นที่ห่างไกลในทุกส่วนของประเทศ
เนื่องด้วยประสิทธิภาพเทคโนโลยีบรอดแบนด์ของไอพีสตาร์
และคุณสมบัติของดาวเทียมที่สามารถให้บริการได้ครอบคลุมทุกพื้นที่
จึงนับเป็นการก้าวกระโดดโดยไม่ต้องพึ่งพาระบบสาธารณูปโภคโทรคมนาคมภาคพื้นดิน
นอกจากการนำไอพีสตาร์ไปใช้เพื่อการพัฒนาระบบโทรคมนาคมพื้นฐานเพื่อการสื่อสารแล้ว
ยังสามารถให้บริการด้านการสื่อสารที่เท่าเทียม
และยังเป็นการสร้างโอกาสทางธุรกิจให้กับผู้ให้บริการรายย่อยอีกด้วย

-   ประเทศเวียดนาม

เวียดนามเป็นประเทศที่เศรษฐกิจมีการเติบโตอย่างรวดเร็ว
รวมถึงจำนวนผู้ใช้อินเตอร์เน็ตซึ่งมีมากถึง 17.5 ล้านคน คิดเป็นร้อยละ 20.6
ของจำนวนประชากรทั้งหมด (ที่มา: www.internetworldstats.com) อย่างไรก็ตาม
ในประเทศเวียดนามยังคงมีความต้องการใช้อินเตอร์เน็ตในพื้นที่ห่างไกลที่ระบบโทรคมนาคมพื้นฐานยังเข้าไปไม่ถึง
โดยรัฐบาลมีแผนงานในอันที่จะเติมเต็มช่องว่างดังกล่าวโดยใช้ระบบไอพีสตาร์

SATTEL
ได้ร่วมมือกับพันธมิตรทางกลยุทธ์ที่เป็นบริษัทโทรคมนาคมที่มีชื่อเสียงและใหญ่ที่สุดของเวียดนามคือ
Vietnam Telecom International (VTI) ซึ่งเป็นผู้ให้บริการหลักไอพีสตาร์ (National
Service Operator) ในเวียดนาม
โดยจะเน้นไปที่การเชื่อมต่อระบบไอพีสตาร์ให้แก่หน่วยงานของรัฐบาลและโรงเรียนต่างๆ
ทั่วประเทศ

-   ประเทศมาเลเซีย

ประเทศมาเลเซียมีประชากรทั้งสิ้น 27.4 ล้านคน ส่วนใหญ่อาศัยอยู่ในคาบสมุทรฝั่งตะวันตก
ส่วนในรัฐทางฝั่งตะวันออกคือ ซาบาร์และซาราวัค
มีประชากรอาศัยอยู่น้อยและมีการพัฒนาค่อนข้างน้อยอีกด้วย

ในปี 2549
อัตราส่วนของผู้ใช้อินเตอร์เน็ตเมื่อเทียบกับจำนวนประชากรในประเทศมาเลเซียมีประมาณร้อยละ
40 ซึ่งเป็นจำนวนค่อนข้างสูง ทั้งนี้
เป็นผลจากการผลักดันของภาครัฐที่ต้องการเป็นประเทศที่มีการศึกษาเป็นพื้นฐานทางเศรษฐกิจ
(Knowledge Based Economy) นั่นเอง
รัฐบาลมาเลเซียได้จัดตั้งโครงการให้บริการโทรคมนาคมเพื่อประโยชน์สาธารณะ (Universal
Service Provision – USP) เพื่อลดช่องว่างทางเทคโนโลยีของประชากร
โดยแบ่งโครงการออกเป็น 3 ระยะ
สำหรับระยะแรกมีจุดประสงค์เพื่อให้บริการระบบโทรศัพท์พื้นฐานแก่พื้นที่ที่ไม่มีบริการจำนวน 89 เขต
ซึ่งมีอัตราส่วนของผู้ที่ใช้ระบบ PSTN อยู่ร้อยละ 20 ส่วนในระยะที่สอง
จะเน้นการให้บริการเชื่อมต่ออินเตอร์เน็ตบรอดแบนด์เข้าสู่พื้นที่ในอีก 87 เขต
และระยะที่สามเป็นการให้บริการเชื่อมต่ออินเตอร์เน็ตให้กับห้องสมุด และศูนย์สื่อสารในโครงการ

ในปี 2550 SATTEL ได้เป็นพันธมิตรกับบริษัท Time dotcom (TdC) ในประเทศมาเลเซีย
ซึ่งเป็นบริษัทโทรคมนาคมที่มีประสบการณ์ในเรื่องช่องทางการจัดจำหน่ายและมีความชำนาญในตลาดเป็นอย่างดี
โดยมีเป้าหมายที่จะทำการตลาดในกลุ่มผู้ใช้งานประเภทต่างๆ เช่น
โครงการภาครัฐเพื่อให้บริการโทรคมนาคมเพื่อประโยชน์สาธารณะ ผู้ใช้บริการประเภทองค์กร
และเจ้าของกิจการรายย่อย (SME)

-   ประเทศเกาหลี

ประเทศเกาหลีเป็นประเทศที่มีอัตราส่วนผู้ใช้อินเตอร์เน็ตความเร็วสูงมากที่สุดในโลก
โดยมีสัดส่วนต่อครัวเรือนถึงร้อยละ 90 จากการสำรวจเมื่อเดือนกันยายนปี 2550
และในเดือนเดียวกันนั้นเอง พบว่ามีอัตราการใช้อินเตอร์เน็ตบรอดแบนด์ความเร็วสูงเกินร้อยละ 30
เป็นครั้งแรกในโลก (ที่มา: www.Korea.net) อย่างไรก็ตาม
เชื่อว่ายังมีโอกาสสำหรับบริการไอพีสตาร์ในการถ่ายทอดสัญญาณภาพแบบดิจิตอล และกลุ่มผู้ใช้องค์กร
เนื่องจากไอพีสตาร์มีต้นทุนต่ำ

SATTEL ได้ร่วมมือกับบริษัท OCL Solution ในประเทศเกาหลี ซึ่งเป็นผู้ให้บริการประเภท VSAT
โดยติดตั้งสถานีควบคุมเครือข่ายไอพีสตาร์และให้บริการไอพีสตาร์ นอกจากนี้ SATTEL และบริษัท
OCL Solution จะร่วมมือกันเพื่อขายผ่านผู้ให้บริการในประเทศด้วย

-   ประเทศญี่ปุ่น

ประเทศญี่ปุ่นเป็นประเทศที่มีอัตราส่วนของผู้ใช้อินเตอร์เน็ตบรอดแบนด์สูง
และมีโครงข่ายโทรคมนาคมที่ทันสมัย โดยในปี 2550 มีผู้ใช้บริการบรอดแบนด์สูงถึงร้อยละ 83
ซึ่งแม้ว่าจะลดลงเล็กจาก ร้อยละ 85 ในปี 2549
แต่อัตราส่วนการใช้อินเตอร์เน็ตบรอดแบนด์ต่อครัวเรือนก็ยังเพิ่มขึ้นจากร้อยละ 57 ในปี 2549
เป็นร้อยละ 64 ในปี 2550 (ที่มา: www.apira.org) นอกจากนี้
ประเทศญี่ปุ่นยังเป็นประเทศที่มีการเชื่อมอินเตอร์เน็ตผ่านสายไฟเบอร์ตรงสู่บ้าน
(Fiber-To-The-Home หรือ FTTH) มากที่สุดประเทศหนึ่งในโลก กล่าวคือคิดเป็นร้อยละ 30
ของการเชื่อมต่ออินเตอร์เน็ตของครัวเรือนซึ่งรองลงมาจากการใช้ ADSL

สำหรับตลาดที่มีการใช้บรอดแบนด์แพร่หลายอยู่แล้วเช่นในประเทศญี่ปุ่น
บริการไอพีสตาร์ก็ยังสามารถเข้าไปทำตลาดได้
ในส่วนของการให้บริการเชื่อมต่อเครือข่ายฉุกเฉินเมื่อเกิดภัยพิบัติทางธรรมชาติ
หรือเป็นระบบเครือข่ายสำรองให้กับองค์กร

-   ประเทศอินโดนีเซียและฟิลิปปินส์

จากสถิติของ Internet World Stat
พบว่าในประเทศอินโดนีเซียมีผู้ใช้อินเตอร์เน็ตเป็นจำนวนกว่า 20 ล้านคน ซึ่งเพิ่มขึ้นจากประมาณ
16 ล้านคน ในปี 2549 หรืออยู่ที่อันดับห้าเมื่อเทียบกับประเทศอื่นๆ ในแถบเอเชีย นอกจากนี้
ยังมีจำนวนผู้ใช้อินเตอร์เน็ต ซึ่งคิดเป็นตัวเลขเพียงร้อยละ 8.9 จากจำนวนประชากรทั้งสิ้น 224
ล้านคน มีอัตราการเติบโตสูงถึงร้อยละ 900 ในช่วงเวลา 7 ปี ที่ผ่านมา

สำหรับประเทศฟิลิปปินส์นั้น อัตราการใช้อินเตอร์เน็ตเมื่อเทียบกับจำนวนประชากรทั้งหมด
คิดเป็นร้อยละ 16 หรือเพิ่มขึ้นจากจำนวน 9 ล้านคนในปี 2549 มาเป็น 14 ล้านคน ในปี 2550
อย่างไรก็ตาม ประเทศฟิลิปปินส์ยังคงมีอัตราการใช้อินเตอร์เน็ตค่อนข้างต่ำเมื่อเทียบกับประเทศอื่นๆ
ในทวีปเอเชีย ทั้งนี้
เนื่องมาจากต้นทุนในการเป็นเจ้าของคอมพิวเตอร์และผู้ที่ใช้บริการบรอดแบนด์ความเร็วสูงยังมีจำนวนน้อย
จึงเป็นอุปสรรคในการเติบโตของบรอดแบนด์ในประเทศฟิลิปปินส์

ผู้ใช้อินเตอร์เน็ตของทั้งสองประเทศยังคงกระจุกตัวอยู่ในตัวเมืองเป็นส่วนใหญ่
โดยยังมีพื้นที่เกาะอีกนับพันเกาะที่ไม่มีบริการอินเตอร์เน็ต
อาจกล่าวได้ว่าการเติบโตของประเทศฟิลิปปินส์และอินโดนีเซีย
ขึ้นอยู่กับความสามารถในการติดตั้งโครงข่ายโทรคมนาคมพื้นฐานเพื่อเชื่อมเกาะเหล่านี้เข้าด้วยกันโดยเฉพาะอย่างยิ่งบริการอินเตอร์เน็ตความเร็วสูง
และจากลักษณะภูมิประเทศที่เป็นเกาะจำนวนนับพัน
จึงเป็นโอกาสให้บริการไอพีสตาร์เข้ามามีบทบาทที่สำคัญ
เพราะความสามารถในการให้บริการเชื่อมต่ออินเตอร์เน็ตความเร็วสูงที่มีประสิทธิภาพและประหยัดต้นทุน
นอกจากนี้ ไอพีสตาร์ยังมีโอกาสให้บริการในอีกหลายพื้นที่ในเขตเมืองหรือบริเวณใกล้เคียง
ซึ่งอาจจะมีบริการอินเตอร์เน็ตอยู่แล้วแต่ไม่เพียงพอ
หรือไม่สามารถให้บริการอินเตอร์เน็ตได้เนื่องจากโครงข่ายโทรคมนาคมพื้นฐานไม่มีประสิทธิภาพ

ปัจจุบัน มีผู้ใช้บริการของไอพีสตาร์นับร้อยรายในประเทศฟิลิปปินส์และอินโดนีเซีย
ซึ่งยังคงใช้บริการผ่านสถานีควบคุมเครือข่ายภาคพื้นดินไอพีสตาร์รุ่นแรก (First Generation
Gateway) ที่ตั้งอยู่ที่ประเทศไต้หวัน อย่างไรก็ตาม ในปี 2550 SATTEL
ได้ลงนามในข้อตกลงร่วมกับพันธมิตรที่เป็นผู้ให้บริการโทรคมนาคมในประเทศทั้งสอง
เพื่อให้บริการผ่านดาวเทียมไทยคม 4 (ไอพีสตาร์) ซึ่งขณะนี้
อยู่ระหว่างการก่อสร้างและติดตั้งสถานีควบคุมเครือข่ายภาคพื้นดินรุ่นที่สอง (Second Generation
Gateway) ที่กรุงมนิลา และกรุงจาการ์ตา
ซึ่งคาดว่าจะแล้วเสร็จและสามารถเริ่มให้บริการได้ภายในปี 2551 นอกจากนี้ SATTEL
มีแผนจะขยายช่องการจัดจำหน่ายโดยเจรจาหาพันธมิตรผู้ให้บริการไอพีสตาร์เพิ่มเติมด้วย

1.2.4 ภาพรวมของการให้ขยายโครงข่ายและการจำหน่ายอุปกรณ์ภาคพื้นดินไอพีสตาร์

SATTEL ได้ร่วมมือกับพันธมิตรทางธุรกิจในประเทศต่างๆ
ในการดำเนินการขยายการให้บริการไอพีสตาร์ในภาคพื้นเอเชีย-แปซิฟิก โดยในปี 2550 ที่ผ่านมา
SATTEL ได้ติดตั้งสถานีภาคพื้นดินไอพีสตาร์รุ่นที่สองเพิ่มเติม ใน 4 ประเทศคือ มาเลเซีย ฟิลิปปินส์
เกาหลี และอินโดนีเซีย ทำให้ในต้นปี 2551 โครงข่ายภาคพื้นดินไอพีสตาร์จะครอบคลุมประเทศไทย
พม่า เวียดนาม ออสเตรเลีย นิวซีแลนด์ จีน มาเลเซีย ฟิลิปปินส์ เกาหลี อินโดนีเซียและกัมพูชา
รวม 11 ประเทศ จากทั้งหมด 14 ประเทศ ตามแผนที่วางไว้ และในปี 2551 นี้ SATTEL
มีแผนที่จะขยายโครงข่ายภาคพื้นดินเพิ่มเติมในอีก 3 ประเทศ โดยเฉพาะประเทศอินเดีย ญี่ปุ่น
และใต้หวัน

สำหรับยอดจำหน่ายของอุปกรณ์รับส่งสัญญานปลายทางไอพีสตาร์นั้น ก็ได้มีการขยายตัวเพิ่มขึ้นในปี
2550 เนื่องจากมีความต้องการใช้อินเตอร์เน็ตความเร็วสูงเพิ่มขึ้นอย่างต่อเนื่อง โดยโครงการหลัก
ที่สร้างยอดขายของอุปกรณ์รับส่งสัญญานปลายทางไอพีสตาร์ในปีนี้มาจากโครงการของรัฐบาลออสเตรเลีย
ที่ต้องการให้ประชาชนในพื้นที่ห่างไกลสามารถเข้าถึงระบบอินเตอร์เน็ตบรอดแบนด์
โดยการสนับสนุนค่าใช้จ่ายบางส่วน ทำให้ผู้ใช้งานมีค่าใช้จ่ายที่ถูกลง ในขณะเดียวกันในประเทศไทย
ทีโอที
ก็สามารถทำยอดขายได้อย่างต่อเนื่องจากการนำระบบไอพีสตาร์ไปเสริมโครงข่ายสายโทรศัพท์ที่มีอยู่เดิม
และการให้บริการอินเตอร์เน็ตบรอดแบนด์ โครงการทั้งสองนี้สร้างยอดขายรวมมากกว่า 17,500
ชุดในปี 2550 และในปี 2551 สถานีภาคพื้นดินทั้ง 14 แห่ง
จะสามารถเปิดบริการในเชิงพาณิชย์ได้อย่างเต็มรูปแบบ
และคาดว่าจะเป็นตัวกระตุ้นที่สำคัญที่จะผลักดันให้เกิดยอดขายเพิ่มขึ้นเป็นจำนวนมาก

1.2.5 ประเภทและระบบของดาวเทียมสื่อสาร

  เครือข่ายดาวเทียมสื่อสารที่ให้บริการอยู่ในโลก
  สามารถแบ่งตามลักษณะการครอบคลุมของพื้นที่ให้บริการของดาวเทียมออกเป็น 3 ประเภทดังนี้

-   ระบบดาวเทียมสื่อสารที่มีพื้นที่ให้บริการรอบโลก (Global System) หมายถึง
    ดาวเทียมสื่อสารที่ให้บริการการสื่อสารระหว่างทวีปทุกทวีปทั่วโลก โดยมีบริการหลักคือ
    บริการโทรศัพท์ และถ่ายทอดสัญญานรายการโทรทัศน์ระหว่างประเทศ เช่น
    ดาวเทียมอินเทลแซท ดาวเทียมอินมาร์แซท ซึ่งบริการดังกล่าวนี้จะให้บริการโดยใช้
    ดาวเทียมภายในเครือข่ายของตนทั้งหมด
    โดยไม่จำเป็นต้องอาศัยบริการเชื่อมต่อกับดาวเทียมดวงอื่นๆ

-   ระบบดาวเทียมสื่อสารที่มีพื้นที่ให้บริการระดับภูมิภาค (Regional System) หมายถึง
    ดาวเทียมสื่อสารที่มุ่งหมายจะให้บริการทั้งในประเทศและระหว่างประเทศที่อยู่ใกล้เคียงในภูมิภาคเดียวกัน
    หรือระหว่างภูมิภาค เช่น ดาวเทียมยูเทลแซท ในทวีปยุโรป ดาวเทียมอาหรับแซท
    ในย่านตะวันออกกลางและตอนเหนือของทวีปแอฟริกา ดาวเทียมเอเชียแซท
    ดาวเทียมแอปสตาร์ และดาวเทียมไทยคม 5 (ในย่านความถี่ C-Band)
    ซึ่งให้บริการในทวีปเอเชีย

-   ระบบดาวเทียมสื่อสารภายในประเทศ (Domestic System) หมายถึง
    ดาวเทียมสื่อสารที่ให้บริการการสื่อสารภายในประเทศ
    ซึ่งดาวเทียมประเภทนี้จะมีพื้นที่ให้บริการครอบคลุมพื้นที่ขนาดเล็ก
    เพื่อครอบคลุมประเทศใดประเทศหนึ่ง
    และอาจจะมีพื้นที่ให้บริการบางส่วนที่ครอบคลุมประเทศเพื่อนบ้านใกล้เคียง เช่น
    ดาวเทียมไชน่าแซท ในประเทศจีน ดาวเทียมอินแซท ในประเทศอินเดีย
    ดาวเทียมซุปเปอร์เบิร์ด ในประเทศญี่ปุ่น และ ดาวเทียมไทยคม 1A และ ดาวเทียมไทยคม 2
    ซึ่งให้บริการในประเทศไทย และประเทศในแถบอินโดจีน

ทั้งนี้ จากประเภทและระบบของดาวเทียมสื่อสารมาตรฐานข้างต้น
จะเห็นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค หรือ Regional
System แม้ว่าดาวเทียม ไทยคม 5 จะมีพื้นที่ให้บริการที่ครอบคลุมถึง 4 ทวีป คือ เอเชีย ยุโรป
ออสเตรเลีย และแอฟริกา แต่ดาวเทียมไทยคม
ต้องอาศัยการเชื่อมต่อเครือข่ายกับดาวเทียมอื่นในการที่จะให้บริการเชื่อมต่อไปถึงทวีปอเมริกาเหนือ
และอเมริกาใต้ เป็นต้น โดยSATTEL
จะเช่าช่องสัญญาณดาวเทียมจากผู้ให้บริการดาวเทียมในทวีปนั้นๆ

1.2.6 การจองตำแหน่งวงโคจรและการประสานงานความถี่

เนื่องจากตำแหน่งวงโคจรค้างฟ้าเป็นทรัพยากรที่มีอยู่จำกัด
การจองตำแหน่งวงโคจรและการประสานงานความถี่จึงมีความสำคัญอย่างยิ่ง
องค์กรของสหประชาชาติที่ทำหน้าที่ดูแลเกี่ยวกับการสื่อสารโทรคมนาคมคือ ITU
ประเทศไทยเข้าร่วมเป็นสมาชิกของสหภาพโทรคมนาคมระหว่างประเทศ
โดยมีสำนักงานคณะกรรมการกิจการโทรคมนาคมแห่งชาติ (กรมไปรษณีย์โทรเลข เดิม)
กระทรวงเทคโนโลยีสารสนเทศและการสื่อสาร เป็นผู้แทนประเทศในการเจรจาประสานงาน

ITU ได้จัดแบ่งตำแหน่งวงโคจรของดาวเทียมเหนือพื้นโลกออกเป็น 3 ภาค คือ

-   ภูมิภาค - 1 ครอบคลุมน่านฟ้ายุโรป แอฟริกา ตะวันออกกลาง และรัสเซีย

-   ภูมิภาค - 2 ครอบคลุมน่านฟ้าอเมริกาเหนือและอเมริกาใต้

-   ภูมิภาค - 3 ครอบคลุมน่านฟ้าเอเชีย อินเดียและแปซิฟิก

ประเทศที่ประสงค์จะจัดตั้งข่ายสื่อสารดาวเทียมจะต้องจองตำแหน่งวงโคจรดาวเทียม (Orbital
Slot) โดยการกรอกข้อมูลทางเทคนิคของระบบดาวเทียม
รวมทั้งสถานีภาคพื้นดินลงในแบบฟอร์มที่กำหนด ส่งไปให้สำนักงานวิทยุคมนาคม (Bureau of
Radio Communication หรือ BR) ซึ่งเป็นหน่วยงานที่ขึ้นตรงกับ ITU
ทำการตรวจสอบความถูกต้อง หลังจาก BR ตรวจสอบแล้ว
ก็จะพิมพ์ข้อมูลดังกล่าวในหนังสือเวียนรายสัปดาห์ที่เรียกว่า BR Weekly Circular ในรูปแบบ
CD-ROM และส่งแจ้งให้ประเทศต่างๆ ที่เป็นประเทศที่เป็นสมาชิกของ ITU
พิจารณาและทำการทักท้วงหากมีแนวโน้มที่จะมีการรบกวนเกิดขึ้น

สำหรับเอกสารในขั้นตอนการประสานงานหรือเอกสารตีพิมพ์ใน ขั้น ”C” (Request for
Coordination) ใน Weekly Circular
เมื่อประเทศสมาชิกได้รับหนังสือเวียนดังกล่าวแล้วจะต้องตรวจสอบว่าข่ายดาวเทียมใหม่นี้จะรบกวนต่อข่ายสื่อสารดาวเทียมที่ตนใช้งานอยู่
หรือมีแผนที่จะใช้งานในอนาคตหรือไม่ หากพิจารณาแล้วเห็นว่ามีแนวโน้มที่จะก่อให้เกิดการรบกวน
จะต้องแจ้งทักท้วงไปยังประเทศที่ประสงค์จะจัดตั้งข่ายสื่อสารนั้น พร้อมทั้งแจ้งไปยัง BR ภายใน 4
เดือน แต่หากพ้นกำหนดดังกล่าวแล้ว
ไม่มีประเทศใดทักท้วงจะถือว่าทุกประเทศให้การยอมรับในการติดตั้งข่ายสื่อสารดาวเทียมดวงใหม่นี้

แต่ถ้าหากว่าข่ายสื่อสารดาวเทียมดวงใหม่ที่มีประเทศใดๆ
ทักท้วงมาจะต้องมีการติดต่อประสานงานกัน
และจะต้องดำเนินการประสานงานต่อไปเพื่อให้ได้ข้อตกลงในการใช้งานความถี่ร่วมกัน

ประเทศและองค์กรระหว่างประเทศที่ไทยจะต้องประสานงานความถี่ในกรณีของข่ายสื่อสารดาวเทียมไทยคมที่ตำแหน่ง
78.5°E ได้แก่ จีน อังกฤษ อินเดีย อินโดนีเซีย ตองก้า องค์การอินเทลแซท องค์การอินมาร์แซท
มาเลเซีย สิงคโปร์ รัสเซีย องค์การอินเตอร์สปุทนิก องค์การยูเทลแซท อิตาลี และสหรัฐอเมริกา

ประเทศและองค์กรระหว่างประเทศที่ไทยจะต้องประสานงานความถี่ในกรณีของข่ายสื่อสารดาวเทียมไทยคมที่ตำแหน่ง
120°E ได้แก่ จีน อินโดนีเซีย อังกฤษ รัสเซีย ตองก้า องค์การอินเทลแซท สหรัฐอเมริกา
องค์การยูเทลแซท อินเดีย มาเลเซีย สิงคโปร์ อิหร่าน และญี่ปุ่น

ประเทศและองค์กรระหว่างประเทศที่ไทยจะต้องประสานงานความถี่ในกรณีของข่ายสื่อสารดาวเทียมไทยคมที่ตำแหน่ง
119.5°E ได้แก่ ฝรั่งเศส อังกฤษ อินเดีย อินโดนีเซีย ญี่ปุ่น เกาหลีใต้ ปาปัวนิวกีนี สิงคโปร์
สหรัฐอเมริกา ออสเตรเลีย จีน เยอรมัน ลาว สักเซมเบอร์ก มาเลย์เซีย นิวซีแลนด์ ฟิลิปปินส์
รัสเซีย และเวียดนาม

ประเทศหรือหน่วยงานต่างๆ ที่ประสานงานเรียบร้อยแล้วจะให้ความเห็นชอบ (Agreement)
และแจ้งไปยัง BR ข่ายสื่อสารดาวเทียมดวงใหม่นี้ก็พร้อมที่จะแจ้งขอจดทะเบียนความถี่
(Notification) ได้ โดยในขณะนี้ดาวเทียม THAICOM-1A ที่ 120°E และ THAICOM-2 ที่
78.5°E ได้ทำการขอจดทะเบียนกับทาง ITU เป็นที่เรียบร้อยแล้ว ส่วนดาวเทียม ไทยคม 4
(IPSTAR) ที่ 119.5°E และดาวเทียม THAICOM-5 ที่ 78.5°E
นั้นอยู่ในขั้นตอนการจดทะเบียนความถี่กับทาง ITU

-   ดาวเทียมที่ให้บริการในย่านเอเชีย-แปซิฟิก

ในปัจจุบัน จำนวนดาวเทียมที่มีพื้นที่ให้บริการครอบคลุมพื้นที่แถบเอเชีย-แปซิฟิกมีจำนวนทั้งสิ้น 125
ดวง และมีรายละเอียดดังต่อไปนี้

จำนวนดาวเทียมที่มีพื้นที่ให้บริการ

-   แบบ Global System จำนวน 23 ดวง

-   แบบ Regional System จำนวน 76 ดวง

-   แบบ Domestic System จำนวน 26 ดวง

  ดังนั้น รวมจำนวนดาวเทียมทั้งสิ้นในแถบเอเชีย-แปซิฟิก 125 ดวง

  (ข้อมูลแก้ไขปรับปรุง เดือน มกราคม พ.ศ. 2551)

ที่มา: 1) 2007 International Satellite Directory

2) Website: www.tbs-satellite.com

หมายเหตุ: พิจารณาจากตำแหน่งวงโคจร ที่ 0°E ถึง 180°E

1.2.7 การแข่งขันภายในอุตสาหกรรม

ดังที่ได้กล่าวข้างต้นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค ที่เน้นกิจกรรมทางการตลาดในแถบเอเชีย-แปซิฟิก ถึงแม้มีดาวเทียมที่ให้บริการในภูมิภาคนี้ประมาณ 125 ดวง แต่อย่างไรก็ตาม คู่แข่งที่สำคัญของ SATTEL ส่วนใหญ่ก็เป็นดาวเทียมที่มีพื้นที่ให้บริการในระดับภูมิภาคเช่นเดียวกัน โดยคู่แข่งขันหลักในภูมิภาคนี้ได้แก่

  ---------------------------------------- ------------------------------
  บริษัท                                     ประเทศ

  Asia Satellite Telecommunications        ฮ่องกง (ประเทศจีน)
  (Asiasat)                                

  APT Satellite Holdings (Apstar)          ฮ่องกง (ประเทศจีน)

  Intelsat ,Ltd. (Intelsat)                สหรัฐอเมริกา

  Satelindo (Palapa)                       อินโดนีเซีย

  Measat Satellite System Sdn Bhd (Measat) มาเลเซีย
  ---------------------------------------- ------------------------------

ปัจจุบันมีบางประเทศในแถบเอเชีย-แปซิฟิก ที่ส่งดาวเทียมขึ้นสู่วงโคจรเพื่อให้บริการดาวเทียมภายในประเทศ เช่น ประเทศอินเดีย ซึ่งนับว่าเป็นคู่แข่งที่สำคัญของ SATTEL เช่นกัน 

8.  การแข่งขันของธุรกิจดาวเทียมในภูมิภาคเอเชีย-แปซิฟิก

ปัจจุบันสภาพตลาดและการแข่งขันในการให้บริการดาวเทียมในภูมิภาคเอเชีย-แปซิฟิกสามารถแยกพิจารณาสภาวะของความต้องการในตลาดและสภาวะการแข่งขันได้เป็น 2 ประเภท โดยพิจารณาจากชนิดของย่านความถี่ในการใช้งานช่องสัญญาณดาวเทียมในภูมิภาคเอเชีย-แปซิฟิก คือ

1) ย่าน C-Band สภาวะของตลาดโดยรวมสำหรับการใช้งานช่องสัญญาณดาวเทียมย่าน C-Band นี้ยังอยู่ในลักษณะที่ความต้องการใช้งานน้อยกว่าปริมาณช่องสัญญาณดาวเทียมที่มีให้บริการในปัจจุบัน ทั้งนี้เนื่องมาจากอัตราการเติบโตของจำนวนความถี่ย่าน C-Band จากผู้ให้บริการ สูงกว่าการเติบโตของความต้องการความถี่ในย่าน C-Band ซึ่งเป็นความถี่ที่มีการนำมาใช้งานอย่างกว้างขวางเป็นเวลานานนับสิบปี โดยเฉพาะอย่างยิ่งในการใช้งานเพื่อจุดประสงค์ในการติดต่อสื่อสารข้อมูล แต่เนื่องจากความถี่ย่าน C-Band สำหรับดาวเทียมในวงโคจรค้างฟ้า (Fixed Satellite Service-FSS) ตามธรรมชาติมีอยู่จำกัด และเป็นประเภทที่ได้รับความนิยมในการใช้งานด้านสื่อสาร ทำให้ดาวเทียมดวงใหม่ๆ ไม่สามารถจองใช้วงโคจรบนอวกาศเพื่อใช้ความถี่ย่าน C-Band เพิ่มเติมได้ นอกจากจะรอให้ดาวเทียมดวงเก่า ณ ตำแหน่งนั้นหมดอายุลง และผู้ที่ให้บริการเดิมไม่ใช้สิทธิในการใช้ตำแหน่งวงโคจร ณ ตำแหน่งนั้น จึงจะส่งดาวเทียมดวงใหม่ขึ้นไปแทนที่ได้ 

จากสภาวะขาดแคลนดังกล่าว จึงทำให้การแข่งขันในตลาดการให้บริการช่องสัญญาณดาวเทียมในย่าน C-Band นี้มีไม่มากนัก ผู้ให้บริการส่วนใหญ่จะไม่เน้นการแข่งขันด้านราคา แต่จะเน้นจุดขายที่คุณภาพความแรงของสัญญาณ (Effective Isotropic Radiated Power: EIRP) และพื้นที่ให้บริการที่ครอบคลุม (footprint) จุดต่างๆ ตามที่ลูกค้าต้องการ เช่น ดาวเทียมไทยคม ย่าน C-Band จะมีความแรงสัญญาณสูงสุดสำหรับการใช้งานในประเทศไทย ประเทศในแถบอินโดจีนและประเทศอินเดีย จึงทำให้ดาวเทียมไทยคมได้รับความนิยมอย่างมากในการใช้งานจากผู้ใช้ในภูมิภาคดังกล่าว ทั้งนี้ สภาพตลาดและการแข่งขันเช่นนี้จะคงอยู่ไปอีกระยะหนึ่งจนกว่าทิศทางในการใช้งานย่านความถี่อื่นๆ จะได้รับการยอมรับและมีการใช้งานอย่างกว้างขวางมากขึ้น รวมถึงเงื่อนไขการเปิดเสรีหรือการผ่อนคลายข้อกำหนดที่เกี่ยวข้องการกับการใช้งานดาวเทียมย่านความถี่อื่นๆ ในแต่ละประเทศด้วยเช่นกัน

2) ย่าน Ku-Band สภาวะของตลาดโดยรวมสำหรับการใช้งานช่องสัญญาณดาวเทียมย่าน Ku-Band นี้ยังอยู่ในลักษณะที่ความต้องการใช้งานน้อยกว่าปริมาณช่องสัญญาณดาวเทียมที่มีให้บริการ ในปัจจุบันถึงแม้ว่าความถี่ในย่าน Ku-Band สามารถให้ความแรงสัญญาณสูงกว่าย่าน C-Band หลายเท่า ซึ่งมีผลให้ผู้ใช้สามารถใช้จานรับสัญญาณขนาดเล็กเพียง 60-90 เซนติเมตร ในการรับสัญญาณตรงจากดาวเทียม หรือที่เราเรียกว่าการรับสัญญาณในระบบ Direct-to-Home หรือ DTH จึงช่วยเพิ่มความสะดวกให้แก่ผู้รับในการติดตั้งอุปกรณ์เพื่อรับชมรายการและการพัฒนาการผลิตอุปกรณ์ ทำให้ราคาอุปกรณ์รับโทรทัศน์ผ่านดาวเทียมลดต่ำลงมาก

นอกจากนี้ ปัจจุบันมีการเติบโตของ High Definition Television (HDTV) ในประเทศอเมริกาและยุโรป โดย HDTV เป็นโทรทัศน์ที่ให้ความละเอียดและความกว้างของภาพมากกว่าโทรทัศน์ที่ใช้งานในปัจจุบัน ซึ่งการพัฒนาอย่างต่อเนื่องของ HDTV จะนำไปสู่การเพิ่มขึ้นของจำนวนช่องรายการโทรทัศน์ และส่งผลให้มีความต้องการใช้งานช่องสัญญาณดาวเทียมเพิ่มขึ้น โดยคาดว่า HDTV จะเข้ามาในแถบเอเชียในเร็วๆ นี้

อย่างไรก็ดี เพื่อให้สอดคล้องกับสภาวะการแข่งขันดังกล่าว SATTEL ได้ริเริ่มพัฒนาการให้บริการรูปแบบใหม่ๆ โดยเน้นการใช้งาน Ku-Band เพื่อส่งเสริมให้ลูกค้ามีความเข้าใจ และมั่นใจในบริการช่องสัญญาณดาวเทียมย่านความถี่นี้มากยิ่งขึ้น ตัวอย่างเช่น บริการ Private Business TV, บริการ Educational TV นอกจากนี้ ทิศทางแนวโน้มของการเปิดให้บริการเครือข่าย Direct-to-Home ตามกระแสการเปิดเสรีภายใต้ข้อตกลงขององค์การการค้าโลก ก็จะทำให้การใช้งานช่องสัญญาณดาวเทียมย่านความถี่ Ku-Band เป็นไปอย่างกว้างขวางมากขึ้นในอนาคตอันใกล้นี้ และการดำเนินกิจกรรมทางการตลาดของระบบดาวเทียมไอพีสตาร์โดยเริ่มให้บริการระยะแรกจะเพิ่มอัตราการใช้งานของ Ku-Band อีกทางหนึ่ง

เมื่อวันที่ 21 ธันวาคม 2550 สภานิติบัญญัติแห่งชาติ (สนช)
ได้อนุมัติผ่านร่างพระราชบัญญัติการประกอบกิจการกระจายเสียงและกิจการโทรทัศน์
ซึ่งคาดว่าจะมีการลงพระปรมาภิไธยเพื่อประกาศในราชกิจจานุเบกษาและบังคับใช้เป็นกฎหมายต่อไปภายในไตรมาสแรกของปี
2551
ผลของกฎหมายนี้จะส่งเสริมและเพิ่มจำนวนผู้ประกอบกิจการกระจายเสียงและกิจการโทรทัศน์ในประเทศไทย
ทำให้มีความต้องการช่องสัญญาณดาวเทียมย่าน C-Band และ Ku-Band มากขึ้น

นอกจากที่กล่าวข้างต้นแล้วยังมีปัจจัยอื่นๆ ที่ส่งผลกระทบกับสภาพตลาดและการแข่งขันในอุตสาหกรรมการให้บริการวงจรดาวเทียม ได้แก่

การขยายตัวทางเศรษฐกิจในประเทศจีน อินเดีย และประเทศในเอเชียใต้ ส่งผลให้มีการพัฒนาระบบเครือข่ายสื่อสารโทรคมนาคมอย่างกว้างขวาง และนำไปสู่ความต้องการใช้ดาวเทียมเพิ่มมากขึ้น

การพัฒนาเทคโนโลยีและรูปแบบการประยุกต์ใช้งานดาวเทียม ส่งผลให้มีการขยายตัวของการใช้งานดาวเทียม เช่น ระบบโทรศัพท์ชนบทผ่านดาวเทียม (Rural Telephony) ระบบอินเตอร์เน็ต ระบบออกอากาศโทรทัศน์โดยตรงผ่านดาวเทียม (DTH) เป็นต้น

สภาวะการเติบโตทางเศรษฐกิจของประเทศในแถบเอเชียตะวันออกเฉียงใต้ ทำให้ปริมาณการขยายตัวของการใช้งานเครือข่ายดาวเทียมมีอัตราสูงขึ้น แต่เนื่องจากปริมาณช่องสัญญาณดาวเทียมที่มีให้บริการมีมากกว่าความต้องการใช้งาน ทำให้ยังคงมีการแข่งขันด้านราคาในบางพื้นที่ 

1.2.9 การแข่งขันของธุรกิจดาวเทียมในประเทศจีนและอินเดีย

การแข่งขันโดยทั่วไปในธุรกิจการให้บริการช่องสัญญาณดาวเทียมประเภท Conventional
Satellite ในประเทศอินเดียมีการแข่งขันกันสูงในด้านของราคา
ซึ่งทำให้ราคาโดยรวมของการให้บริการช่องสัญญาณดาวเทียมต่ำลง
ลูกค้าจึงมีทางเลือกมากขึ้นหากมองในแง่ของราคา
อย่างไรก็ดีคุณภาพของการให้บริการก็เป็นอีกปัจจัยหนึ่งที่ลูกค้าให้ความสำคัญ
จึงอาจกล่าวได้ว่าการให้บริการช่องสัญญาณดาวเทียมของไทยคมในประเทศอินเดียนั้นสามารถที่จะรักษาตลาดไว้ได้ระดับหนึ่ง

สำหรับในประเทศจีน
เนื่องจากพื้นที่การให้บริการของดาวเทียมไทยคมในปัจจุบันไม่ได้ครอบคลุมพื้นที่ประเทศจีน
แม้การแข่งขันในธุรกิจการให้บริการช่องสัญญาณดาวเทียมในประเทศจีนจะมีมากเนื่องจากมีผู้ให้บริการหลายราย
แต่ SATTEL ไม่ได้รับผลกระทบโดยตรงจากการแข่งขันดังกล่าว

สำหรับการแข่งขันในด้านการให้บริการดาวเทียมบรอดแบนด์
เนื่องจากประเทศจีนและอินเดียเป็นฐานการตลาดที่ค่อนข้างใหญ่
และมีความต้องการบริการบรอดแบนด์เป็นจำนวนมากกว่าปริมาณการให้บริการที่ไอพีสตาร์สามารถให้ได้ในประเทศนั้นๆ
จึงเชื่อว่า SATTEL มีโอกาสในการสร้างตลาดของธุรกิจดาวเทียมบรอดแบนด์ ทั้งนี้
ในปัจจุบันยังไม่มีบริการอินเตอร์เน็ตบรอดแบนด์ผ่านดาวเทียมรายใดที่ใช้เทคโนโลยีที่มีประสิทธิภาพสูงในราคาที่เหมาะสมเทียบเท่าบริการไอพีสตาร์ทั้งในประเทศจีนและอินเดีย

ปัจจุบัน SATTEL ได้เริ่มให้บริการไอพีสตาร์ในประเทศจีนแล้ว โดยมีสถานีภาคพื้นดินไอพีสตาร์รุ่นที่
2 (Second Generation Gateway) จำนวน 3 แห่ง ที่เมืองปักกิ่ง กวางโจว และเซี่ยงไฮ้
และกำลังดำเนินการติดตั้งสถานีภาคพื้นดินของไอพีสตาร์ในประเทศอินเดียอีก 2
แห่งให้แล้วเสร็จภายในปี 2551 นี้

การแข่งขันจากอุตสาหกรรมที่เกี่ยวข้อง 

การให้บริการในการติดต่อสื่อสารผ่านดาวเทียม
มีดาวเทียมเป็นตัวกลางเชื่อมผ่านสัญญาณระหว่างเครือข่าย ดังนั้น
การแข่งขันจากอุตสาหกรรมที่เกี่ยวข้องกับธุรกิจนี้คือ
การใช้บริการในการเชื่อมผ่านสัญญาณระหว่างเครือข่ายโดยตัวกลางประเภทอื่น ได้แก่
เครือข่ายสายเคเบิลทองแดง เครือข่ายสายเคเบิลใยแก้วนำแสง และการใช้คลื่นไมโครเวฟ
(Microwave) หรือคลื่นวิทยุที่ใช้ความถี่ต่ำอื่นๆ เช่น HF VHF และ UHF เป็นต้น
ซึ่งตัวกลางที่เป็นคู่แข่งขันสำคัญก็ได้แก่ ตัวกลางที่ใช้สายเคเบิลใยแก้วนำแสง
ซึ่งเป็นตัวกลางในการผ่านสัญญาณที่มีประสิทธิภาพสูง
และสามารถให้บริการในการติดต่อสื่อสารได้ทุกประเภท ไม่ว่าจะเป็นสัญญาณภาพ เสียงหรือข้อมูล
ในคุณภาพและความจุของสัญญาณที่สูงมาก

อย่างไรก็ตาม การให้บริการในการติดต่อสื่อสารผ่านทางสายเคเบิลใยแก้วนำแสงยังมีข้อจำกัดต่างๆ
ดังนี้

1)  เวลาในการสร้างหรือขยายเครือข่ายเพิ่มเติมจะต้องใช้เวลานานกว่าการใช้ตัวกลางทางด้านดาวเทียม
    เพราะต้องมีการวางสายเชื่อมโยงตามจุดต่างๆ ที่ต้องการติดต่อสื่อสารกัน

2)  การลงทุนในการเชื่อมโยงเครือข่ายในแต่ละจุดนั้นต้องใช้งบลงทุนสูงมาก
    ทำให้ผู้ประกอบการต้องคำนึงถึงเฉพาะการเชื่อมโยงระหว่างจุดหรือพื้นที่ที่สำคัญๆ เท่านั้น

3)  พื้นที่ให้บริการ หรือการสร้างเครือข่ายให้ครอบคลุมตามพื้นที่ต่างๆ
    มีน้อยกว่าการให้บริการผ่านดาวเทียม ทำให้บางพื้นที่ที่ไม่มีการโยงของสายเคเบิล
    หรือในจุดที่สายเคเบิลเข้าไม่ถึงจะขาดโอกาสในการติดต่อสื่อสาร

4)  ความคล่องตัวในการใช้งานของสายเคเบิลจะน้อยกว่าการใช้บริการผ่านดาวเทียม
    เพราะไม่สามารถเคลื่อนย้ายอุปกรณ์จากจุดที่ติดตั้งได้

จะเห็นว่าการติดต่อสื่อสารโดยผ่านสายเคเบิลใยแก้วนำแสงนั้น
จะเหมาะกับการใช้งานในบางลักษณะ เช่น การเชื่อมโยงสัญญาณปริมาณมากๆ
ระหว่างชุมสายโทรศัพท์ด้วยกัน เพราะเป็นการเชื่อมโยงระหว่างจุดหลักๆ
ดังนั้นผู้ประกอบการยังคงใช้ดาวเทียมมาเป็นตัวกลางสำรองในการเชื่อมโยงดังกล่าวด้วย

1.2.10 กลยุทธ์ทางการตลาดในปี 2550

ในปี 2550 ที่ผ่านมา SATTEL
ได้มีการดำเนินการเพื่อให้บริการไอพีสตาร์ในตลาดเอเชีย-แปซิฟิกในหลายส่วน
โดยมีการก่อสร้างสถานีควบคุมภาคพื้นดินในหลายประเทศ
ซึ่งเป็นจุดเริ่มต้นที่สำคัญในการให้บริการบรอดแบนด์ผ่านดาวเทียม
เนื่องจากจะเป็นสถานีที่ใช้ติดต่อสื่อสารระหว่างดาวเทียมไทยคม 4 (ไอพีสตาร์)
และสถานีภาคพื้นดิน รวมทั้งผู้ใช้ปลายทาง

ในปัจจุบัน ไอพีสตาร์ได้เปิดให้บริการครอบคลุมพื้นที่ 8 ประเทศ
และมีสถานีภาคพื้นดินไอพีสตาร์รุ่นที่สอง รวมทั้งสิ้น 11 แห่ง ในประเทศไทย เวียดนาม พม่า จีน
(ปักกิ่ง กวางเจา เซี่ยงไฮ้) ออสเตรเลีย (คาร์ลกูลี่และโบรคเค็นฮิลล์) นิวซีแลนด์
กัมพูชาและเกาหลี ส่วนอีก 2 แห่งในประเทศอินเดีย (เดลลีและมุมไบ)
รวมทั้งที่ประเทศอินโดนีเซีย มาเลเซียและฟิลิปปินส์คาดว่าจะเสร็จภายในครึ่งแรกของปี 2551
และสถานีภาคพื้นดินไอพีสตาร์ที่ไต้หวันก็คาดว่าจะแล้วเสร็จภายในปีนี้เช่นกัน

-   กลยุทธ์ด้านราคา

สำหรับประเทศที่เป็นตลาดสำคัญของไอพีสตาร์ SATTEL
จะเข้าไปมีส่วนร่วมช่วยริเริ่มการส่งเสริมการขาย สำหรับผู้ให้บริการที่ขายส่ง
รวมถึงมีส่วนร่วมในเรื่องโครงสร้าง
และแผนธุรกิจที่จำเป็นในการริเริ่มและส่งเสริมบริการของไอพีสตาร์ เช่น ในประเทศไทย SATTEL
ได้ช่วยทีโอทีเริ่มต้นสร้างแพคเกจสำหรับลูกค้าทั่วไป ส่วนในประเทศออสเตรเลียและนิวซีแลนด์
SATTEL ได้ทำงานร่วมกับผู้ให้บริการที่เป็นพันธมิตรโดยช่วยศึกษา
และกำหนดราคาค่าบริการให้เหมาะสมและสามารถได้รับทุนสนับสนุนจากรัฐบาลที่จะให้แก่ผู้ให้บริการเพื่อให้จัดหาบริการอินเตอร์เน็ตบรอดแบนด์ให้แก่ประชาชนในพื้นที่ห่างไกลภายใต้โครงการ
Australian Broadband Connect Program นอกจากนี้ SATTEL
ยังอยู่ระหว่างการให้ความร่วมมือกับผู้ให้บริการ
และสนับสนุนการเริ่มต้นธุรกิจการให้บริการไอพีสตาร์ในประเทศเวียดนาม กัมพูชา และจีน

-   การสร้างพันธมิตรทางธุรกิจ

SATTEL ดำเนินการพัฒนาผลิตภัณฑ์ใหม่ๆ ผ่านการร่วมมือกับพันธมิตรทางธุรกิจอย่างต่อเนื่อง
เพื่อนำอุปกรณ์ไอพีสตาร์ไปใช้กับผลิตภัณฑ์อื่น เช่น จานดาวเทียมของ Raysat
ซึ่งเป็นการสร้างสรรค์ผลิตภัณฑ์ใหม่คือ iMOVE หรือการใช้ผลิตภัณฑ์ของ Sat-Ed
กับระบบไอพีสตาร์ทำให้เกิดผลิตภัณฑ์ใหม่ทางสื่ออิเล็กทรอนิกส์ (E-learning) นอกจากนี้ ในปี
2550 SATTEL ยังตั้งโครงการชื่อว่า Partner Program โดยเป็นการร่วมมือกันระหว่าง
SATTEL และพันธมิตร เพื่อสร้างสรรค์ผลิตภัณฑ์ใหม่ๆ
ที่ใช้กับระบบไอพีสตาร์ที่ใช้งานได้จริงให้กับตลาด

-   รายการส่งเสริมการขาย

SATTEL มีกลยุทธ์ในการสร้างความแตกต่างในการให้บริการด้วยบริการเสริมที่ช่วยเพิ่มมูลค่า
(Value Added Services) ให้กับผลิตภัณฑ์และบริการที่มีอยู่ (Bundled Solution)
เพื่อให้เพิ่มประสิทธิภาพในการใช้งาน และลดค่าใช้จ่ายที่ไม่จำเป็นให้แก่ผู้ใช้บริการ

1.3 ลักษณะของลูกค้า และความสัมพันธ์ระหว่างลูกค้ากับ SATTEL

SATTEL มีความสัมพันธ์อันดีกับลูกค้าที่ใช้บริการเสมอมา
เนื่องจากมีการประสานงานและร่วมมือกันเพื่อเพิ่มประสิทธิภาพในการให้บริการตลอดมา
สำหรับลักษณะของลูกค้า สามารถแบ่งตามประเภทการใช้งานดาวเทียม
และประเภทของธุรกิจได้ดังนี้

1.3.1 ลักษณะของลูกค้าแบ่งตามประเภทการใช้งานดาวเทียม

โดยทั่วไป SATTEL แบ่งประเภทลูกค้าทั้งในและต่างประเทศ
ตามลักษณะการใช้งานดาวเทียมออกเป็น 3 ประเภท ดังนี้

-   กลุ่มสื่อสาร (Telecommunications Segment) ซึ่งประกอบด้วย

-   กลุ่มผู้ให้บริการการสื่อสารทั่วไป เช่น
    ผู้ประกอบการโทรศัพท์สาธารณะผ่านดาวเทียมภายในประเทศ ผู้ประกอบการโทรศัพท์เคลื่อนที่
    ซึ่งประสงค์จะใช้ดาวเทียมไทยคมเพื่อเชื่อมโยงเครือข่ายโทรศัพท์จากชุมสายต่างจังหวัดที่ตั้งอยู่ในพื้นที่ที่ห่างไกลกัน

-   กลุ่มผู้ให้บริการสื่อสารข้อมูลผ่านดาวเทียม เช่น
    ผู้ประกอบการให้บริการสื่อสารผ่านดาวเทียมแก่ผู้ใช้ในเชิงพาณิชย์ (VSAT Operators)
    หน่วยราชการ และรัฐวิสาหกิจต่างๆ ที่ใช้ดาวเทียมเพื่อการสื่อสารภายใน
    ซึ่งประสงค์จะใช้ดาวเทียมเพื่อให้บริการรับส่งข้อมูล เสียง หรือภาพ
    โดยเชื่อมโยงกับเครือข่ายภาคพื้นดิน

-   กลุ่มผู้ใช้ดาวเทียมเพื่อกิจการภายใน เช่น หน่วยงานรัฐบาลหรือรัฐวิสาหกิจ
    ซึ่งใช้งานดาวเทียมเพื่อการติดต่อสื่อสารภายในองค์กร

-   กลุ่มแพร่กระจายสัญญาณ (Broadcasting Segment) ซึ่งประกอบด้วย

-   กลุ่มผู้ให้บริการแพร่กระจายสัญญาณโทรทัศน์ เช่น ผู้ประกอบการสถานีโทรทัศน์
    ผู้ให้บริการสัญญาณโทรทัศน์ผ่านดาวเทียมระบบบอกรับเป็นสมาชิก
    องค์กรการศึกษาหรือหน่วยงานบริการ การศึกษา องค์กรต่างๆ ทั่วไป
    ซึ่งประสงค์จะใช้ดาวเทียมเพื่อถ่ายทอดสัญญาณโทรทัศน์ไปยังสถานีทวนสัญญาณ
    หรือเพื่อถ่ายทอดตรงถึงบ้านผู้รับชมรายการ
    หรือเพื่อถ่ายทอดรายการสดนอกสถานที่ผ่านทางชุดอุปกรณ์ถ่ายทอดสัญญาณผ่านดาวเทียมเคลื่อนที่
    เป็นต้น

-   กลุ่มผู้ให้บริการแพร่กระจายสัญญาณวิทยุ เช่น ผู้ประกอบการสถานีวิทยุกระจายเสียง
    ซึ่งประสงค์จะใช้ดาวเทียมเพื่อถ่ายทอดสัญญาณเสียงไป-มาระหว่างสถานีวิทยุที่อยู่ห่างจากกันเป็นระยะทางไกล
    เพื่อถ่ายทอดต่อโดยผ่านสถานีทวนสัญญาณไปยังผู้รับฟังรายการ
    หรือเพื่อแพร่กระจายสัญญาณวิทยุโดยตรงสู่ผู้รับฟังทั่วไป

สัดส่วนลูกค้าโดยแบ่งตามประเภทการใช้งานดาวเทียม*

หน่วย : ร้อยละ

  --------------------------- -------------- -------------- --------------
                              2548           2549           2550

  กลุ่มสื่อสาร                    41.9           34.7           28.3 

  กลุ่มแพร่กระจายสัญญาณ           51.2           59.8           65.8

  กลุ่มอินเตอร์เน็ต                6.9            5.5            5.9 
  --------------------------- -------------- -------------- --------------

* คำนวณจากจำนวนช่องสัญญาณที่ลูกค้าใช้บริการบนดาวเทียมไทยคม 1 ไทยคม 2 และไทยคม 5
ไม่รวมไทยคม 4 (ไอพีสตาร์)

1.3.2 ลักษณะของลูกค้าแบ่งตามประเภทของธุรกิจ

-   กลุ่มผู้ใช้บริการที่เป็นหน่วยงานของรัฐ เช่น กระทรวงมหาดไทย กรมประชาสัมพันธ์
    กรมสรรพากร การไฟฟ้าส่วนภูมิภาค กองตำรวจสื่อสาร สถานีโทรทัศน์กองทัพบกช่อง 5
    เป็นต้น

-   กลุ่มผู้ใช้บริการที่เป็นหน่วยงานของเอกชน เช่น ทีโอที ADVANC สามารถเทเลคอม ทรู วิชั่นส์
    (เดิมชื่อ บริษัท ยูไนเต็ด บรอดคาสติ้ง คอร์ปอร์เรชั่น) และอื่นๆ เป็นต้น

-   กลุ่มผู้ใช้บริการต่างประเทศ เช่น สถานีโทรทัศน์ของรัฐบาล และเอกชนในประเทศต่างๆ เช่น
    เวียดนาม อินเดีย เป็นต้น

ในระยะ 3 ปีที่ผ่านมา SATTEL ไม่มีลูกค้ารายใดใช้บริการเกินกว่าร้อยละ 30 ของยอดขาย
และลูกค้าส่วนใหญ่เป็นลูกค้าใน ประเทศไทย (ร้อยละ 58) ประเทศในแถบอินโดจีน (ร้อยละ 12)
และประเทศแถบเอเชียใต้ (ร้อยละ 9)

1.4 การจัดหาบริการ

1.4.1 ขั้นตอนในการจัดหาผู้สร้างดาวเทียมและสถานีภาคพื้นดิน

การจัดหาดาวเทียมและสถานีภาคพื้นดิน เพื่อให้บริการของ SATTEL จะเริ่มจาก
ทีมงานด้านการตลาดจะวิเคราะห์ความต้องการใช้บริการของลูกค้า เช่น
กลุ่มประเทศเป้าหมายและบริการที่ต้องการ ส่วนทีมวิศวกรของ SATTEL
จะวางแผนในส่วนของคุณสมบัติดาวเทียมและสถานีภาคพื้นดิน เช่น การออกแบบพื้นที่ให้บริการ
เทคโนโลยีของดาวเทียมที่จะเลือกใช้ ช่วงความถี่ของการใช้งาน สถานที่ตั้งสถานีภาคพื้นดิน
และจำนวนช่องสัญญาณดาวเทียม เพื่อให้ตรงกับความต้องการของลูกค้า จากนั้น SATTEL
จะส่งสรุปข้อมูลของดาวเทียมที่ต้องการไปยังผู้สร้างดาวเทียม และผู้สร้างสถานีภาคพื้นดินหลายๆ
ราย เพื่อให้ส่งข้อเสนอการก่อสร้างดาวเทียมและสถานีภาคพื้นดินตามคุณสมบัติที่ต้องการมายัง
SATTEL เพื่อเข้าสู่ขั้นการคัดเลือกผู้สร้างดาวเทียม และสถานีภาคพื้นดินที่เหมาะสม โดย SATTEL
จะคัดเลือกจากประวัติการจัดสร้างดาวเทียมและสถานีภาคพื้นดินในอดีต ระยะเวลาในการสร้าง
การสนับสนุนทางการเงิน ราคา และเงื่อนไขพิเศษอื่นๆ
โดยขั้นตอนในการจัดหาผู้สร้างดาวเทียมและสถานีภาคพื้นดิน ข้างต้นจะใช้เวลาประมาณ 6-9 เดือน
และระยะเวลาโดยเฉลี่ยในการจัดสร้างดาวเทียมคือประมาณ 18 เดือน
ส่วนการสร้างสถานีภาคพื้นดินแต่ละแห่งจะใช้เวลาประมาณ 6 เดือน

1.4.2 ขั้นตอนการให้บริการวงจรดาวเทียม

เมื่อตัวแทนของ SATTEL ได้รับทราบความต้องการใช้งานดาวเทียมจากลูกค้า SATTEL
จะพิจารณาเงื่อนไขทางเทคนิคของเครือข่ายประกอบกับความต้องการของลูกค้าเพื่อดูว่าบริการใดของSATTEL
ไม่ว่าจะเป็นบริการหลัก คือ การให้บริการช่องสัญญาณดาวเทียม หรือบริการเสริมอื่นๆ เช่น
บริการรับ-ส่งสัญญาณผ่านดาวเทียม หรือบริการบีบอัดสัญญาณ
จะสามารถตอบสนองความต้องการของลูกค้าได้ดีที่สุด โดยมีขั้นตอนการดำเนินการดังต่อไปนี้

-   เจ้าหน้าที่ทางวิศวกรรมของ SATTEL
    จะพิจารณาเงื่อนไขทางเทคนิคของเครือข่ายการใช้งานดาวเทียมของลูกค้าเพื่อจัดสรรช่วงความถี่ที่เหมาะสมของช่องสัญญาณบนดาวเทียม
    รวมถึงการคำนวณทางเทคนิคเกี่ยวกับการใช้งานดาวเทียมให้เกิดประสิทธิภาพสูงสุดและแนะนำให้ลูกค้าได้ทราบถึงวิธีการใช้งาน
    เพื่อให้ลูกค้าสามารถใช้งานดาวเทียมได้อย่างมีประสิทธิภาพ

-   ในกรณีที่ลูกค้าต้องการใช้บริการเสริมอื่นๆ
    ไม่ว่าจะเป็นบริการเสริมจากทางด้านสถานีบริการภาคพื้นดินของ SATTEL
    หรือบริการการออกแบบเครือข่าย หรือจัดซื้อจัดหาอุปกรณ์ หรือต้องการบริการจาก SATTEL
    อย่างครบวงจร เจ้าหน้าที่ทางวิศวกรรมของ SATTEL
    จะร่วมประสานงานอย่างใกล้ชิดกับลูกค้า
    เพื่อจัดหารูปแบบบริการที่สอดคล้องกับความต้องการของลูกค้า

-   ก่อนการใช้งาน SATTEL
    จะนำเสนอร่างสัญญาใช้บริการให้ลูกค้าได้พิจารณาก่อนจะมีการลงนามในสัญญาเพื่อเริ่มใช้บริการต่อไป

หลังจากที่ลูกค้าได้ลงนามในสัญญาการใช้ช่องสัญญาณดาวเทียมแล้วลูกค้าจะต้องประสานงานกับฝ่ายเทคนิคของ
SATTEL คือ ฝ่ายวิศวกรรมสื่อสาร และฝ่ายบริการลูกค้าและเครือข่าย
ก่อนที่จะมีการส่งสัญญาณขึ้นบนดาวเทียมไทยคม
โดยขั้นตอนแรกลูกค้าจะต้องส่งข้อมูลทางเทคนิคเกี่ยวกับการใช้เครือข่าย เช่น
ขนาดจานสายอากาศที่ใช้ ความถี่และกำลังของสัญญาณ ให้กับฝ่ายวิศวกรรมสื่อสารเพื่อตรวจสอบดูว่า
การใช้กำลังส่งทั้งหมดของเครือข่ายไม่เกินจากสัญญาที่ได้เช่าไว้
และจานสายอากาศที่ใช้เป็นไปตามมาตรฐานที่ได้กำหนดไว้

จากนั้นทางฝ่ายวิศวกรรมสื่อสารจะออกเอกสารเพื่อเป็นข้อมูลในการขึ้นสัญญาณและความถี่ที่ใช้ในการเข้าใช้งานช่องสัญญาณดาวเทียมไทยคมแต่ละครั้ง
ฝ่ายบริการลูกค้าและเครือข่ายจะประสานงานกับลูกค้า
เพื่อให้บริการทดสอบอุปกรณ์ภาคพื้นดินของลูกค้าก่อนที่จะนำมาใช้งาน
และเพื่อให้บริการทดสอบคุณภาพสัญญาณการใช้งานผ่านดาวเทียมไทยคม
เพื่อให้มั่นใจว่าสัญญาณที่ใช้งานผ่านดาวเทียมไทยคมของลูกค้าเป็นไปอย่างมีประสิทธิภาพ
และไม่ก่อให้เกิดปัญหาสัญญาณรบกวนไปยังผู้ใช้งานรายอื่นๆ และดาวเทียมข้างเคียง

1.4.3 ขั้นตอนการให้บริการการใช้ช่องสัญญาณดาวเทียมแบบเบ็ดเสร็จ (Satellite Turnkey
Services)

เป็นบริการที่ให้ความสะดวก รวดเร็ว และประหยัด
ต่อลูกค้าที่ต้องการใช้ช่องสัญญาณดาวเทียมของไทยคม ณ สถานที่ที่ลูกค้าต้องการ
ซึ่งมีรายละเอียดดังต่อไปนี้

-   การให้คำปรึกษาในเรื่องการออกแบบระบบการใช้งานดาวเทียม
    สถานีรับส่งสัญญาณผ่านดาวเทียม และแผนการติดตั้งทดสอบระบบและสถานี
    รวมถึงประเมินราคาระบบ และสถานีส่งสัญญาณดาวเทียมเพื่อให้สอดคล้องกับลักษณะการใช้งาน
    และความต้องการของลูกค้า
    รวมถึงการปรับปรุงเปลี่ยนแปลงหรือพัฒนาระบบเดิมเพื่อให้สามารถใช้งานกับดาวเทียมได้

-   การจัดซื้อ จัดหาอุปกรณ์ต่างๆ ที่จะต้องใช้ในการติดตั้งระบบและสถานีดังกล่าว
    โดยมีการสร้างความสัมพันธ์ระยะยาวกับผู้ผลิตอุปกรณ์ต่างๆ
    โดยมีการสำรองอุปกรณ์และระบบไว้เพื่อให้สามารถติดตั้งได้อย่างรวดเร็ว

-   การติดตั้งระบบและสถานีดังกล่าว ณ สถานที่ของลูกค้า
    พร้อมทั้งทดสอบระบบและสถานที่เพื่อให้มั่นใจได้ว่าระบบใช้งานได้ตรงตามวัตถุประสงค์โดยวิศวกร
    และช่างเทคนิคที่เชี่ยวชาญ
    และให้การฝึกอบรมเจ้าหน้าที่ทางเทคนิคของลูกค้าให้สามารถปฏิบัติงานได้
    รวมถึงบริการหลังการขายที่มีประสิทธิภาพ

1.5 สิทธิหรือข้อจำกัดในการประกอบธุรกิจ

1.5.1 สิทธิการประกอบธุรกิจภายใต้สัญญาสัมปทาน

SATTEL
ได้รับสัมปทานดำเนินกิจการดาวเทียมสื่อสารในประเทศจากกระทรวงเทคโนโลยีสารสนเทศและการสื่อสาร
เป็นเวลา 30 ปี นับจากวันที่ 11 กันยายน 2534 โดย SATTEL
จะต้องยกกรรมสิทธิ์ของดาวเทียมทุกดวงให้เป็นของกระทรวงฯ
หลังจากส่งดาวเทียมเข้าสู่ตำแหน่งวงโคจรและผ่านการทดสอบการใช้งานเรียบร้อยแล้ว
ส่วนสถานีควบคุมดาวเทียมและอุปกรณ์ต่างๆ จะเป็นกรรมสิทธิ์ของกระทรวงฯ
ทันทีหลังการติดตั้งและทดสอบประสิทธิภาพ (ยกเว้นส่วนสถานีควบคุมดาวเทียมและอุปกรณ์ต่างๆ
ที่อยู่ในต่างประเทศ) โดยกระทรวงฯ จะมอบทรัพย์สินดังกล่าวให้SATTEL
ครอบครองเพื่อใช้ในการดำเนินกิจการต่อไป และภายใต้สัญญาสัมปทานนี้ทาง SATTEL
จะต้องนำส่งรายได้ขั้นต่ำตลอดอายุระยะเวลาสัมปทาน 30 ปี รวมเป็นจำนวนเงินทั้งสิ้น 1,415
ล้านบาท โดยปัจจุบันอัตราผลประโยชน์ตอบแทนที่ SATTEL นำส่งกระทรวงคมนาคม คือ ร้อยละ
17.5 ของรายได้ก่อนหักค่าใช้จ่าย และตามสัญญาสัมปทานยังกำหนดให้ บมจ. ชิน คอร์ปอเรชั่น
ถือหุ้นใน SATTEL ในสัดส่วนไม่ต่ำกว่าร้อยละ 40
(สรุปรายละเอียดของสัญญาสัมปทานตามข้อมูลที่เกี่ยวข้องอื่นๆ ส่วนที่ 2 หน้าที่ 112)

1.5.2 บัตรส่งเสริมการลงทุน

SATTEL ได้รับส่งเสริมการลงทุนจากสำนักงานคณะกรรมการส่งเสริมการลงทุน
สำหรับดาวเทียมไทยคม 1A และไทยคม 2 และได้รับยกเว้นอากรขาเข้าสำหรับวัตถุดิบ เช่น
Master Tape ที่นำเข้ามาจากต่างประเทศเพื่อใช้ในกิจการเพื่อบริการแก่ลูกค้าต่างประเทศ

เมื่อวันที่ 19 พฤศจิกายน 2546 SATTEL
ได้รับการส่งเสริมการลงทุนจากสำนักงานคณะกรรมการส่งเสริมการลงทุนสำหรับโครงการไอพีสตาร์
โดยจะได้รับยกเว้นภาษีเงินได้นิติบุคคลสำหรับกำไรสุทธิในส่วนที่เกิดจากรายได้ในส่วนที่ได้รับจากต่างประเทศเป็นระยะเวลา
8 ปี นับตั้งแต่วันที่เริ่มมีรายได้จากการประกอบกิจการนั้น กล่าวคือตั้งแต่วันที่ 26 ตุลาคม 2549

2) บริการการสื่อสารดาวเทียมและบริการที่เกี่ยวเนื่อง ดำเนินการโดย บมจ.ซีเอส ล็อกซอินโฟ

บมจ. ซีเอส ล็อกซอินโฟ (“CSL”) ให้บริการรับส่งสัญญาณโทรทัศน์ผ่านดาวเทียม
(Uplink/Downlink) ครบวงจรในสถานีดาวเทียมไทยคมลาดหลุมแก้ว
ประกอบด้วยการให้บริการส่งสัญญาณโทรทัศน์ผ่านดาวเทียม บริการถ่ายทอดสดผ่านดาวเทียม
และบริการถ่ายทอดรายการบันทึกเทปทั้งในระบบอนาลอกและระบบดิจิตอล โดย CSL
ได้รับสิทธิดำเนินงานรับส่งสัญญาณโทรทัศน์ผ่านดาวเทียม (UpLink/DownLink)
และบริการอินเตอร์เน็ตผ่านดาวเทียมภายใต้สัญญาสัมปทานเป็นระยะเวลา 22 ปี เริ่มตั้งแต่วันที่ 9
สิงหาคม 2537 สิ้นสุดวันที่ 8 สิงหาคม 2559

2.1 บริการอินเตอร์เน็ตและบริการที่เกี่ยวเนื่อง

2.1.1 บริการอินเตอร์เน็ต ดำเนินการโดย CSL

(โปรดอ่านรายละเอียดเพิ่มเติมได้จากแบบแสดงรายงานข้อมูลประจำปี 2550 ของ CSL
ซึ่งสามารถดาวน์โหลดได้ที่ www.sec.or.th)

-   ลักษณะของผลิตภัณฑ์หรือบริการ

CSL ผู้ให้บริการอินเตอร์เน็ตชั้นนำของประเทศภายใต้ชื่อ ซีเอส ล็อกซอินโฟ (CS LoxInfo)
ด้วยประสิทธิภาพในการบริหารเครือข่าย
ประกอบกับบริการเสริมและบริการหลังการขายที่ตรงกับความต้องการของลูกค้า
จึงสามารถตอบสนองความต้องการของผู้ใช้บริการได้ทุกกลุ่มเป้าหมาย

CSL เป็นผู้ให้บริการอินเตอร์เน็ตที่มีพื้นที่ให้บริการครอบคลุมทั้ง 76 จังหวัดทั่วประเทศ
และมุ่งมั่นพัฒนาบริการอย่างต่อเนื่องและหลากหลาย
ทำให้สามารถตอบสนองทุกความต้องการของผู้บริโภค
ไม่ว่าจะเป็นบุคคลทั่วไปหรือองค์กรธุรกิจทุกระดับ

-   บริการอินเตอร์เน็ตผ่านสายวงจรเช่า (Leased Line)

เหมาะสำหรับลูกค้าองค์กรที่ต้องการใช้เครือข่ายอินเตอร์เน็ตความเร็วสูงและระบบสารสนเทศในการเพิ่มประสิทธิภาพการดำเนินธุรกิจ
มีจุดแข็งในด้านการรักษามาตรฐานในการบริการด้วยประสิทธิภาพของเครือข่ายที่ให้บริการได้อย่างต่อเนื่อง
โดดเด่นด้วยบริการด้านวิศวกรรมและบริการหลังการขายที่ได้มาตรฐาน ISO9002
และบริการเสริมเพื่อรองรับกับความต้องการของลูกค้าแต่ละราย
โดยเฉพาะบริการด้านความปลอดภัยและการเชื่อมต่อระบบ

-   บริการอินเตอร์เน็ตความเร็วสูงผ่านสายโทรศัพท์ (ADSL)

เหมาะสำหรับองค์กรขนาดกลางและขนาดย่อม
มีจุดแข็งในด้านบริการเสริมที่ยืดหยุ่นตรงกับความต้องการของลูกค้าในแต่ละกลุ่มอย่างครบครัน
ทำให้องค์กรขนาดกลางและขนาดย่อมสามารถบริหารจัดการบริการทางด้านอินเตอร์เน็ตในองค์กร
และการบริการรับส่งข้อมูลระหว่างสาขาได้สะดวกยิ่งขึ้น

-   บริการอินเตอร์เน็ตความเร็วสูงผ่านดาวเทียม (IPSTAR)

เป็นบริการที่มีจุดแข็งที่การให้บริการที่ครอบคลุมทั่วประเทศไทยด้วยบริการอินเตอร์เน็ตแบบไร้สายผ่านดาวเทียม
มีพันธมิตรซึ่งเป็นผู้ติดตั้งและตัวแทนจำหน่ายทั่วประเทศ
มีความได้เปรียบในด้านประสบการณ์ในการบริการ ทั้งในแง่คุณภาพของบริการ
และบริการหลังการขาย ในปัจจุบัน ยังมีความต้องการใช้งานความเร็วสูงในพื้นที่ห่างไกล
หรือใช้เป็นเครือข่ายสำรองเพิ่มขึ้นอย่างมาก

-   บริการอินเตอร์เน็ตผ่านสายโทรศัพท์ (Dial Up)

เหมาะสำหรับบุคคลธรรมดาตามบ้านที่ต้องการใช้งานอินเตอร์เน็ตไม่มากนัก
มีจุดแข็งด้วยการมีจุดเชื่อมต่อกระจายอยู่ทั่วประเทศ
และมีช่องทางการจัดจำหน่ายตามร้านสะดวกซื้อหรือร้านค้าทั่วไปทั่วประเทศ
รวมถึงบริการสั่งซื้อชั่วโมงอินเตอร์เน็ตผ่านโทรศัพท์มือถือของเอไอเอสทั้งระบบจีเอสเอ็มและระบบวันทูคอล

-   บริการศูนย์ข้อมูลอินเตอร์เน็ต (Internet Data Center หรือ IDC)

บริการศูนย์ข้อมูลอินเตอร์เน็ตคุณภาพ โดยเชื่อมต่อกับวงจรสื่อสัญญาณในและต่างประเทศ
ด้วยวงจรไฟเบอร์ออพติดความเร็วสูง มีขนาดวงจรที่สามารถรองรับการใช้งานของผู้ใช้พร้อมๆ
กันได้นับแสนราย และการควบคุมคุณภาพให้ได้ระดับมาตรฐานสากลด้วยระบบ ISO
เพื่อให้การบริการมีเสถียรภาพและมีความปลอดภัยสูงสุดแก่ลูกค้า

-   บริการเสริมพิเศษ (Value Added Service)

    -   International Roaming
        บริการเสริมสำหรับลูกค้าที่ต้องการใช้บริการอินเตอร์เน็ตในต่างประเทศ
        หรือลูกค้าต่างประเทศมาใช้อินเตอร์เน็ตในประเทศไทย

    -   VPN (Virtual Private Network)
        บริการสำหรับองค์กรที่ต้องการเชื่อมต่อเครือข่ายภายในอย่างประหยัด
        และมีประสิทธิภาพสูงผ่านเครือข่ายอินเตอร์เน็ต

    -   E-Mail Solution บริการอีเมล์แบบครบวงจรสำหรับทุกองค์กรทั้งที่ต้องการบริหาร
        Mail Server ด้วยตนเองหรือที่ให้ CSL ดูแลให้

    -   Managed Services บริการพิเศษสำหรับลูกค้าองค์กร
        โดยมีทีมผู้เชี่ยวชาญคอยให้คำปรึกษาและดูแลระบบสารสนเทศของลูกค้าผ่านทางอินเตอร์เน็ต
        ครอบคลุมไปถึงบริการจัดการปัญหาทางด้านความปลอดภัยของข้อมูล เช่น การตรวจสอบ
        การป้องกัน และการกำจัดไวรัส

    -   VoIP (Voice over Internet Protocol)
        บริการโทรศัพท์ต่างประเทศราคาประหยัดผ่านอินเตอร์เน็ต
        ซึ่งช่วยให้ลูกค้าสามารถโทรศัพท์ออกได้จากคอมพิวเตอร์
        หรือเครื่องโทรศัพท์ธรรมดาที่ต่อเข้ากับอุปกรณ์แปลงสัญญาณ

        -   ภาวะอุตสาหกรรมและการแข่งขัน

            ในปัจจุบัน ภาวะอุตสาหกรรมบริการอินเตอร์เน็ตมีการแข่งขันอย่างมาก
            ทั้งจากผู้ให้บริการอินเตอร์เน็ตรายใหม่ที่ได้รับใบอนุญาตจากคณะกรรมการกิจการโทรคมนาคมแห่งชาติ
            และการแข่งขันจากผู้ให้บริการโครงข่ายโทรคมนาคมรายใหม่ อย่างไรก็ตาม CSL
            ยังสามารถรักษาระดับผลประกอบการที่ดีได้อย่างต่อเนื่องโดยมีนโยบายมุ่งเน้นการให้บริการไปที่กลุ่มธุรกิจองค์กรเป็นหลักจากการเป็นผู้นำในการให้บริการอินเตอร์เน็ตแบบสายวงจรเช่า

-   กลยุทธ์การตลาด

CSL มุ่งเน้นการให้บริการอินเตอร์เน็ตคุณภาพสูง
ทั้งในด้านการใช้งานเทคโนโลยีเครือข่ายและบริการหลังการขายเพื่อเพิ่มปริมาณการใช้และขยายฐานกลุ่มผู้ใช้บริการ
โดยไม่มีนโยบายการแข่งขันทางด้านราคา

-   สิทธิและข้อจำกัดในการประกอบธุรกิจ

-   สิทธิให้ดำเนินการเป็นผู้ให้บริการอินเตอร์เน็ต

ในปี 2540 SATTEL ได้รับสิทธิจากการสื่อสารแห่งประเทศไทย (กสท.) เป็นระยะเวลา 10 ปี
สิ้นสุดปี 2550 ให้เป็นผู้ให้บริการอินเตอร์เน็ตเชิงพาณิชย์ทั้งเครือข่ายภาคพื้นดินและผ่านดาวเทียม
และเริ่มเปิดให้บริการอินเตอร์เน็ตภายใต้ชื่อ “CS Internet”

CSL และ บริษัท ล็อกซเล่ย์ อินฟอร์เมชั่น เซอร์วิส จำกัด (“LoxServe”)
ได้รับการต่อใบอนุญาตจากคณะกรรมการกิจการโทรคมนาคมแห่งชาติ (กทช.)
เพื่อให้บริการอินเตอร์เน็ตแบบที่หนึ่ง[1] เป็นเวลา 1 ปี นับจากวันที่ 8 กันยายน 2550 สิ้นสุดวันที่
7 กันยายน 2551 และวันที่ 29 มิถุนายน 2550 สิ้นสุดวันที่ 28 มิถุนายน 2551 ตามลำดับ
นอกจากนี้ CSL ยังได้รับใบอนุญาตจาก กทช. เพื่อให้บริการอินเตอร์เน็ตแบบที่สอง[2]
และแบบที่สาม[3] เป็นเวลา 5 ปี และ 15 ปี นับจากวันที่ 26 เมษายน 2550 สิ้นสุดวันที่ 25
เมษายน 2555 และวันที่ 20 ธันวาคม 2550 สิ้นสุดวันที่ 19 ธันวาคม 2565 ตามลำดับ
และหากผู้ได้รับอนุญาตมิได้กระทำการที่ขัดต่อเงื่อนไขในใบอนุญาตโดยผิดในลักษณะที่สำคัญ
หรือร้ายแรง กทช. จะต่อใบอนุญาตให้ทันที

3) บริการพัฒนาโปรแกรมที่ใช้งานบนอินเตอร์เน็ตและบริการข้อมูลข่าวสารและสาระความบันเทิง

ผ่านระบบโทรศัพท์เคลื่อนที่ ดำเนินการโดย บจ. เอดี เวนเจอร์

บริษัท เอดี เวนเจอร์ จำกัด (“ADV”) เป็นบริษัทที่ CSL ถือหุ้นอยู่ร้อยละ 99.99
ประกอบธุรกิจโดยการถือหุ้น (Holding Company) ที่มีเงินลงทุนใน บริษัท ชินนี่ดอทคอม จำกัด
(“SHINEE”) ซึ่ง ADV ถือหุ้นอยู่ร้อยละ 99.99
(โปรดอ่านรายละเอียดเพิ่มเติมได้จากแบบแสดงรายงานข้อมูลประจำปี 2550 ของ CSL
ซึ่งสามารถดาวน์โหลดได้ที่ www.sec.or.th)

-   ลักษณะของผลิตภัณฑ์หรือบริการ

-   บริการทางด้านเว็บไซท์

SHINEE ให้บริการธุรกิจเว็บไซท์ภายใต้ชื่อ www.hunsa.com
ซึ่งเน้นการให้บริการแก่ลูกค้าช่วงอายุ 10-30 ปี อันได้แก่ บริการข้อมูลข่าวสารและความบันเทิง
บริการเว็บบอร์ด บริการสร้างตัวละครภาพลักษณ์ของตัวเองในรูปแบบการ์ตูน (Hubbie)
บริการดูดวงออนไลน์ บริการสื่อโฆษณา และบริการพัฒนาเว็บไซท์

-   บริการทางด้าน Mobile Content

SHINEE ให้บริการธุรกิจทางด้าน Mobile Content ภายใต้ชื่อ SHINEE และ SODAMAG
ผ่านระบบโทรศัพท์เคลื่อนที่ในทุกระบบ ซึ่งเน้นการให้บริการแก่ลูกค้าช่วงอายุ 15-50 ปี
ลูกค้าสามารถซื้อบริการได้ 2 ลักษณะ คือ การดาวน์โหลดบริการเพื่อเก็บไว้ในโทรศัพท์เคลื่อนที่
และการฟังบริการผ่านระบบ Audiotext

-   ภาวะอุตสาหกรรมและการแข่งขัน

ธุรกิจบริการเสริมของโทรศัพท์เคลื่อนที่มีการแข่งขันกันอย่างรุนแรง
ทั้งด้านราคาและการโฆษณาประชาสัมพันธ์ แต่ด้วยการบริหารจัดการ
และการวางแผนการตลาดอย่างมีประสิทธิภาพ ทำให้ SHINEE
สามารถรักษาฐานลูกค้าไว้ได้อย่างเหนี่ยวแน่น

-   กลยุทธ์การตลาด

SHINEE มุ่งเน้นการให้บริการด้วยความรวดเร็วและถูกต้อง ในราคาที่ยุติธรรม
และบริการหลังการขายเพื่อเพิ่มจำนวนลูกค้า
โดยไม่มีนโยบายมุ่งเน้นในเรื่องของการตลาดแบบหลอกลวง หรือเอาเปรียบลูกค้า

4) บริการอินเตอร์เน็ต ดำเนินการโดย บจ. ชิน บรอดแบนด์ อินเตอร์เน็ต (ประเทศไทย)
(SBI)

-   ลักษณะของผลิตภัณฑ์หรือบริการ

-   บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร (System
    Integration)

SBI ดำเนินธุรกิจเป็นที่ปรึกษาและให้บริการวางระบบ Application หรือ Solution ต่างๆ
ผ่านเครือข่ายบรอดแบนด์แบบผ่านโครงข่ายภาคพื้นดิน และผ่านดาวเทียมแบบครบวงจร
โดยลักษณะการให้บริการจะเริ่มตั้งแต่การรับฟังความต้องการของลูกค้าเพื่อนำมาออกแบบบริการให้ได้ตามความต้องการ
โดยเน้นบริการที่ใช้บรอดแบนด์แอพพลิเคชั่นของ IPSTAR เช่น

-   การให้บริการ Platform เช่น บริการ VDO Conference

-   System Integration

-   การนำเสนอเนื้อหา Multimedia Content แบบ Multicast , FTP (File
    Transfer) หรือ On Demand การถ่ายทอดเนื้อหาต่างๆ หรือการอบรมทางไกลผ่าน
    Broadband Internet ทั้ง Landline และ Satellite

-   การถ่ายทอดสดผ่านอุปกรณ์ไอพีสตาร์เคลื่อนที่ผ่านดาวเทียม SNG (Satellite News
    Gathering)

บริการขายเนื้อหา (Content) ผ่านเครือข่ายบรอดแบนด์ 

บริการ HD Cinema เป็นบริการส่งรายการความคมชัดสูงระดับ High Definition ผ่านระบบ
Broadband ไปเก็บยังอุปกรณ์รับปลายทางที่ติดตั้งอยู่ที่บ้านลูกค้า โดยลูกค้าสามารถเรียกดูรายการ
(Content) ต่างๆ ได้แบบ On Demand และชำระค่าบริการรายเดือนตาม Package Content
ที่ต้องการดู

บริการจำหน่ายอุปกรณ์จานรับสัญญานดาวเทียม

อุปกรณ์จานรับสัญญานดาวเทียม DTV สำหรับรับชมรายการโทรทัศน์ที่ออกอากาศย่าน KU Band
ในราคาประหยัด เป็นจานขนาดเล็ก ติดตั้งสะดวก
โดยจะจำหน่ายในลักษณะของการขายขาดผ่านร้านค้าตัวแทนจำหน่ายในท้องที่

-   การแข่งขันและการตลาด

-   บริการ System Integration

บริการ System Integration เป็นบริการที่มีผู้ให้บริการหลายราย
ซึ่งแต่ละรายจะมีความชำนาญในเทคนิคเฉพาะด้าน สำหรับ SBI
จะเน้นเทคโนโลยีในการส่งไฟล์ขนาดใหญ่ในรูปแบบของ IP File Transfer เป็นหลัก
โดยเฉพาะแบบบรอดแบนด์ผ่านเครือข่ายดาวเทียมของ SATTEL หรือผ่านบริการไอพีสตาร์ของ CSL
โดยจะเน้นไปที่การให้บริการส่งข้อมูลเพื่อการศึกษาอบรมภายในองค์กร สำหรับปัญหาหลัก คือ
อัตราค่าบริการจะค่อนข้างสูงและเป็นแบบรายเดือน ทำให้ลูกค้ายังมีไม่มากนัก

-   บริการเนื้อหา HD Cinema (High Definition Content) สำหรับเครือข่ายบรอดแบนด์

เป็นบริการที่มีกลุ่มเป้าหมายค่อนข้างเล็ก เนื่องจากต้องมีโทรทัศน์ที่สามารถรองรับสัญญานระดับ
High Definition ซึ่งยังมีราคาสูง รวมทั้งการชม Content ระดับ High Definition
ก็ยังไม่แพร่หลาย และการซื้อหา Content ไม่ง่ายนัก นอกจากนี้
ผู้บริโภคยังติดอยู่กับความคุ้นเคยในการเป็นสมาชิก Content แบบเลือกชมเป็นช่องมีการถ่ายทอดสด
ในขณะที่ HD Cinema เป็นการแพร่ภาพแบบ On Demand ทำให้ลูกค้าต้องการข้อมูล
และใช้เวลาในการตัดสินใจมากขึ้น สำหรับการแข่งขันในปี 2551 น่าจะมีอุปกรณ์เล่นแผ่น HD และ
TRUE Vision HD เข้ามาแข่งขันด้วย

-   บริการอุปกรณ์จานดาวเทียม DTV

ปัจจุบันในตลาดมีจานรับสัญญาณโทรทัศน์หลากหลายรูปแบบ
จึงมีการแข่งขันกันทางด้านราคาและคุณสมบัติ ที่ค่อนข้างสูงโดยเฉพาะตั้งแต่ SBI ได้ออกจำหน่าย
DTV ในช่วงปี 2550 ทำให้เกิดการแข่งขันทางด้านราคา รวมทั้งมีจานรับสัญญาณรุ่น ใหม่ๆ
ออกมาแข่งขัน แต่จาน DTV ยังมีจุดเด่นในเรื่องราคา

-   การตลาดและการขาย

การตลาดและการขายแบ่งตามประเภทการให้บริการออกเป็น 2 กลุ่ม คือ

-   กลุ่มที่ทำการขายแบบ Direct คือ กลุ่มบริการ Platform SNG และ System
    Integration ซึ่งเน้นไปที่การติดต่อตรงเพื่ออธิบายสินค้า รับทราบความต้องการของลูกค้า
    หรือการสาธิต โดยมากจะเป็นลูกค้าแบบองค์กร
    โดยลูกค้ากลุ่มนี้จะไม่ค่อยมีการใช้สื่อโฆษณาแบบ Mass Media มากนัก

-   กลุ่มที่ทำการขายผ่านตัวแทนจำหน่ายเป็นหลัก คือบริการ DTV และ HD Cinema
    โดยจะทำการตลาดโดยมีสื่อสนับสนุนการขาย ณ พื้นที่เป็นหลัก นอกจากนั้น จะมีสื่อ Mass
    Media เสริมเป็นครั้งคราว รวมทั้งจะมีระบบ Incentive สำหรับรายที่มียอดสั่งซื้อสูง

-   ลักษณะลูกค้าและความสัมพันธ์ระหว่างลูกค้ากับ SBI

-   บริการ System Integration และ Platform ต่างๆ

กลุ่มลูกค้า ได้แก่ องค์กรหรือหน่วยงานทั้งของภาครัฐบาล รัฐวิสาหกิจ และเอกชน
ที่มีสาขากระจายอยู่ทั่วปะเทศ หรือสถาบัน ธุรกิจขายตรงต่างๆ ที่มีการจัดการประชุม
อบรมหรือสัมมนาภายในองค์กรอยู่เป็นประจำ ตลอดจนภาคอุตสาหกรรมต่างๆ
ไม่ว่าจะเป็นการท่องเที่ยวหรือโรงแรม สำนักข่าวต่างๆ เป็นต้น ในส่วนบริการ SNG
กลุ่มลูกค้าจะเป็นผู้จัดงานเทศกาลแสดงสินค้าหรือผู้ผลิตรายการรายใหญ่

ความสัมพันธ์ระหว่างลูกค้าเป็นลักษณะแบบผู้ใช้บริการกับผู้ให้บริการ โดยมีสัญญาเป็นรายปี
หรือจ่ายค่าบริการเป็นครั้งๆ ก็ได้

-   บริการ DTV และ HD Cinema

กลุ่มลูกค้า คือ ตัวแทนจำหน่ายเครื่องใช้ไฟฟ้าหรือจานดาวเทียม กับกลุ่มผู้ใช้บริการที่เป็น End
User อยู่ทั่วประเทศ ความสัมพันธ์จะเป็นในรูปของการให้บริการ การสนับสนุนด้านการตลาด
การดูแลให้คำแนะนำทางเทคนิค และ Logistic ต่างๆ หลังจากลูกค้าได้ซื้อสินค้าบริการไปแล้ว

-   สิทธิและข้อจำกัดในการประกอบธุรกิจ

ไม่มี

5) บริษัท เอ็นทียู (ประเทศไทย) จำกัด (NTU)

NTU ให้บริการการประชุม อบรม/สัมมนา เพื่อเป็นศูนย์กลางการพัฒนาบุคลากรในองค์กรต่างๆ
ให้มีประสิทธิภาพ
ด้วยวิธีการใช้เทคโนโลยีทางไกลในระบบไร้สายผ่านดาวเทียมเป็นสื่อในการกระจายความรู้โดยการถ่ายทอดสดการบรรยายจากห้องออกอากาศไปยังศูนย์เรียนรู้
และองค์กรต่างๆ ทั้งที่อยู่ในหน่วยงานภาครัฐและเอกชนทั่วประเทศ

-   ลักษณะผลิตภัณฑ์หรือบริการ

    -   การให้บริการผลิตรายการ เพื่อถ่ายทอดสดการอบรม/ การประชุมทางไกลผ่านดาวเทียม

    -   การให้บริการจัดอบรมทางไกลผ่านดาวเทียม หลักสูตร “การบริหารจัดการสมัยใหม่”
        รายปี ให้กับสมาชิกจากองค์กรที่สมัคร สมาชิกเอ็นทียู

    -   การให้บริการการจัดอบรมภายในองค์กร (In-house Training)

NTU ร่วมมือกับองค์กรต่างๆ ในการดำเนินกิจกรรมส่งเสริมการอบรม รวมถึงการให้บริการจัดอบรม
สัมมนาด้วยหลักสูตรที่ทันสมัยและมีประสิทธิภาพด้วยทีมวิทยากรผู้ทรงคุณวุฒิในสาขาต่างๆ เช่น
การวางแผนและการบริการ การบริหารและการพัฒนา ทรัพยากรมนุษย์ การขายและการตลาด
การสื่อสาร จิตวิทยา และการพัฒนาตนเอง ตลอดจนการพัฒนาทักษะด้านต่างๆ
ทั้งที่เป็นการอบรมทางไกลผ่านดาวเทียมและการจัดอบรมเฉพาะในหน่วยงานต่างๆ (In-house
Training)

-   การตลาดและภาวะการแข่งขัน

-   ลักษณะลูกค้ากลุ่มเป้าหมาย

NTU เป็นผู้ให้บริการ การศึกษาอบรมทางไกลในเชิงพาณิชย์ ด้วยการถ่ายทอดสด การประชุม
อบรม/สัมมนา ณ
ห้องออกอากาศไปยังศูนย์เรียนรู้ปลายทางที่ติดตั้งเครื่องรับสัญญาณและแสดงสัญญาณภาพและเสียงผ่านทางจอโทรทัศน์
หรือ Projector

ในปัจจุบัน ผู้ให้บริการส่วนใหญ่จะเป็นองค์กรทางการศึกษาที่ไม่เน้นการให้บริการในเชิงพาณิชย์ เช่น
กระทรวงศึกษาธิการ มหาวิทยาลัย สุโขทัยธรรมาธิราช ฯลฯ และสำหรับเอกชนรายอื่นๆ
จะเน้นการขายสมาชิกเพื่อรับชมรายการทั้งหมดของช่องสัญญาณโดยไม่คำนึงถึงความต้องการที่แตกต่างกันของสมาชิก
ซึ่งนับว่าเป็นการดำเนินรายการตามที่ผู้ให้บริการจะเป็นฝ่ายกำหนดมากกว่าเป็นการทำรายการแบบเฉพาะเจาะจงดังเช่นที่
NTU ดำเนินการอยู่ ดังนั้นกลุ่มลูกค้าจึงได้แก่พนักงาน ข้าราชการ
และผู้ที่ปฏิบัติงานในหน่วยงานต่างๆ ทั้งภาครัฐและเอกชน
ซึ่งมีความต้องการการอบรมในสาขาวิทยาการที่แตกต่างกันไป

-   สภาพการแข่งขัน

ปัจจุบัน
การให้บริการด้านการศึกษาอบรมทางไกลในประเทศยังจำกัดอยู่ในแวดวงของสถาบันการศึกษา
มูลนิธิ หรือสมาคมเป็นหลัก
โดยมีเครื่องมือที่ใช้ในการส่งผ่านความรู้ไปสู่กลุ่มเป้าหมายในระบบการศึกษาทางไกล เช่น วิทยุ
เทป หรือ CD บันทึกเสียง โทรทัศน์ Video Conference e-Learning เอกสาร
และสิ่งพิมพ์ต่างๆ เป็นต้น

นอกจากนั้น การศึกษาอบรมทางไกลด้วย e-Learning Virtual Classroom หรือ Virtual
Campus และ Video Conference ซึ่งใช้อินเตอร์เน็ตเป็นเครื่องมือในการถ่ายทอดข้อมูล
และเครื่องคอมพิวเตอร์เป็นอุปกรณ์ในการรับข้อมูล มีผู้ให้บริการอยู่เป็นจำนวนมาก
ทั้งองค์กรทางการศึกษาและองค์กรในภาคเอกชน และถือเป็นคู่แข่งสำคัญของบริษัท
เนื่องจากเป็นสื่อการเรียนการสอนในลักษณะ two way communication ที่มีสีสันและเทคนิคต่างๆ
ที่จะดึงดูดความสนใจได้มากกว่าการเรียนผ่านโทรทัศน์ อย่างไรก็ตาม
การศึกษาทางไกลในลักษณะนี้ก็มีข้อจำกัดในการเข้าถึงกลุ่มเป้าหมาย คือ
ต้องมีเครื่องคอมพิวเตอร์ที่มีประสิทธิภาพเพียงพอที่จะใช้งาน
และผู้ใช้เครื่องคอมพิวเตอร์จะต้องมีความรู้ความเข้าใจ
และทักษะในการใช้เครื่องคอมพิวเตอร์เป็นอย่างดี และในกรณีของ e-Learning หรือ Video
Conference ก็ต้องมีสถานที่ที่ติดตั้งอุปกรณ์ Video Conference ซึ่งมีราคาสูงไว้ใช้งานเท่านั้น

ดังนั้น การให้บริการของ NTU ที่มุ่งเน้นในการเผยแพร่ความรู้ข่าวสารไปยังกลุ่มเป้าหมายที่มีอายุ
25 ปีขึ้นไป โดยใช้เทคโนโลยีที่มีอยู่จึงได้เปรียบกว่าวิธีอื่น
เนื่องจากเมื่อติดตั้งอุปกรณ์รับสัญญาณแล้วเพียงเปิดเครื่องรับโทรทัศน์ก็สามารถรับชมรายการถ่ายทอดของบริษัทได้
นอกจากนั้น ผู้ให้บริการด้าน Video Conference
ในประเทศไทยก็ยังมีจำนวนไม่มากนักและค่าใช้จ่ายในการดำเนินการด้านนี้ยังสูงกว่าค่าบริการของ
NTU มากและเครือข่ายของ NTU สามารถเข้าถึงกลุ่มเป้าหมายพันธมิตรที่มีอยู่ทุกจังหวัด
ทำให้มีต้นทุนต่ำ

อย่างไรก็ตาม NTU ยังต้องมีการขยายเครือข่ายเพิ่มขึ้น
เพื่อให้ครอบคลุมความต้องการที่หลากหลายของผู้รับ บริการ รวมทั้งขยายบริการเพิ่มเติม เช่น
การให้บริการ Video Conference บนพื้นฐานเครือข่ายที่มีอยู่เดิม
เพื่อสร้างทางเลือกให้แก่ผู้ใช้บริการ

-   ลักษณะลูกค้าและความสัมพันธ์ระหว่างลูกค้ากับ NTU

-   บริการผลิต กำกับรายการ และการควบคุมการถ่ายทอดสด การประชุม/ อบรม/
    สัมมนาผ่านดาวเทียม

ลูกค้า ได้แก่ กรมส่งเสริมสหกรณ์ ซึ่งติดตั้งอุปกรณ์รับสัญญาณดาวเทียมทุกจังหวัดทั่วประเทศ และ
กองทุนบำเหน็จบำนาญข้าราชการ ซึ่งใช้การอบรมโดยผ่านศูนย์ของกรมส่งเสริมสหกรณ์
ศูนย์เครือข่ายพันธมิตร NTU ศูนย์โรงแรมที่ได้ติดตั้งอุปกรณ์รับสัญญาณดาวเทียมของ NTU ไว้แล้ว
ในการอบรมผู้ปฏิบัติงาน กบข.

-   ร่วมมือกับองค์กรต่าง ๆ ในการดำเนินกิจกรรมส่งเสริมการอบรม

องค์กรที่ให้ความร่วมมือในการเผยแพร่การอบรมผ่านดาวเทียม ได้แก่ สถาบันเพิ่มผลผลิตแห่งชาติ
และโครงการจัดสื่อการเรียนกับ SBI ในการเผยแพร่ความรู้ทางอินเตอร์เนต เป็นต้น

-   บริการจัดอบรม สัมมนาด้วยหลักสูตรที่ทันสมัย
    และมีประสิทธิภาพด้วยทีมวิทยากรผู้ทรงคุณวุฒิในสาขาต่าง ๆ

กลุ่มลูกค้า ได้แก่ องค์กรที่มีสำนักงานสาขาในภูมิภาค เช่น กรมทางหลวง
ซึ่งมีสำนักงานทางหลวงจังหวัด กรมชลประทาน ซึ่งมีสำนักชลประทานจังหวัด
ตลอดจนองค์กรทั้งภาครัฐและเอกชนทั่วไปที่ให้ความสำคัญกับการพัฒนาบุคลากรในองค์กร
และสนใจหลักสูตรการอบรมผ่านดาวเทียม และการอบรมเฉพาะในหน่วยงาน (In-house
Training)

-   สิทธิและข้อจำกัดในการประกอบธุรกิจ

ไม่มี

6) บริการธุรกิจโทรศัพท์

SATTEL มีการให้บริการธุรกิจโทรศัพท์ผ่านการลงทุนใน Shenington Investments Pte Ltd.
(“Shenington”) ซึ่งประกอบธุรกิจหลักโดยการถือหุ้นในบริษัทอื่น (Holding Company)
ที่จดทะเบียนในประเทศสิงคโปร์ ปัจจุบันมีกิจการในเครือ 2 บริษัท คือ บริษัท กัมพูชา ชินวัตร
จำกัด และ บริษัท ลาว เทเลคอมมิวนิเคชั่นส์ จำกัด

5.1 บริษัท กัมพูชา ชินวัตร จำกัด (“CamShin”)

-   ลักษณะผลิตภัณฑ์หรือบริการ

-   ลักษณะบริการ CamShin ดำเนินกิจการโทรคมนาคมดังนี้

-   โทรศัพท์เคลื่อนที่ (Cellular Phone) ภายใต้ระบบ Digital Phone Services GSM
    900MHz และ GSM 1800 MHz และ UMTS หรือ 3G 2100 MHz ในประเทศกัมพูชา
    CamShin ได้ขยายเครือข่ายอย่างต่อเนื่องจนถึงปัจจุบัน
    มีความสามารถพร้อมให้บริการโทรศัพท์ได้มากกว่า 700,000 เลขหมายทั่วประเทศ

-   บริการโทรศัพท์พื้นฐานภายใต้ระบบ CDMA 450 ซึ่งเป็นระบบโทรศัพท์พื้นฐานที่ส่งสัญญาณแบบ
    Wireless ที่สามารถรับส่งสัญญาณเสียงและข้อมูลได้
    โดยที่การส่งข้อมูลสามารถรับส่งช้อมูลด้วยความเร็วสูงสุดที่ 153.6 Kb บริการนี้ครอบคลุมพื้นที่
    24 จังหวัดทั่วประเทศ และสามารถให้บริการลูกค้าได้ 30,000 ราย

-   บริการอินเตอร์เน็ตภายใต้ชื่อ iS1 เป็นการให้บริการทั้ง WiFi, ADSL, และ iPStar และ
    ADSL

-   บริการโทรศัพท์ต่างประเทศแบบ VOIP
    เป็นบริการโทรศัพท์ต่างประเทศราคาประหยัดสำหรับลูกค้าโทรศัพท์เคลื่อนที่และลูกค้าโทรศัพท์พื้นฐานโดยผ่านอินเตอร์เน็ตซึ่งเริ่มให้บริการตั้งแต่เดือนตุลาคม
    2549

-   การตลาดและการแข่งขัน

-   ภาวะอุตสาหกรรมและการแข่งขัน

ตลาดธุรกิจทางด้านโทรคมนาคมในประเทศกัมพูชามีการแข่งขันค่อนข้างสูง
ประเทศกัมพูชามีประชากรประมาณ 14 ล้านคน
อัตราการกระจายของผู้ใช้โทรศัพท์ยังอยู่ในอัตราร้อยละ 7.7
เนื่องจากระบบโทรศัพท์พื้นฐานของประเทศกัมพูชายังไม่ได้รับการพัฒนามากนัก
ประชาชนส่วนใหญ่ใช้โทรศัพท์เคลื่อนที่ในการติดต่อสื่อสารโดยมีผู้ใช้โทรศัพท์เคลื่อนที่สูงถึงร้อยละ 97
จากจำนวนผู้ใช้โทรศัพท์ทั้งหมด โดย ณ สิ้นปี 2550 มีผู้ใช้โทรศัพท์ทั้งสิ้นประมาณ 1.7
ล้านเลขหมาย

ประเทศกัมพูชาเป็นประเทศที่กำลังพัฒนา โดยเฉพาะอย่างยิ่งในช่วงปี 2547
เป็นต้นมามีการเติบโตทางธุรกิจค่อนข้างสูง
ส่งผลให้ธุรกิจด้านโทรคมนาคมมีอัตราการเติบโตสูงไปด้วย โดยในปี 2547 - 2550
มีอัตราการเติบโตที่ร้อยละ 38, 33, 22 และ 59 ตามลำดับ

ปัจจุบัน ประเทศกัมพูชามีผู้ให้บริการระบบโทรศัพท์ทั้งหมดจำนวน 7 ราย ดังนั้น
การแข่งขันภายในอุตสาหกรรมจึงขึ้นอยู่กับการขยายเครือข่ายเพื่อให้ครอบคลุมในพื้นที่ที่มีความต้องการใช้บริการ
ปัจจุบัน CamShin มีส่วนแบ่งตลาดเป็นอันดับ 2 โดยคู่แข่งรายสำคัญ คือ CamGSM (Mobitel)
มีส่วนแบ่งตลาดเป็นอันดับ 1 และ TMIC (Telecom Malaysia International Cambodia)
มีส่วนแบ่งตลาดเป็นอันดับ 3 ณ สิ้นปี 2550 CamShin มีสถานีฐานทั้งสิ้น 376 สถานี CamShin
มีโครงการที่จะเพิ่มพื้นที่การให้บริการให้ครอบคลุมทั่วประเทศให้มากขึ้น
และขยายโครงข่ายของระบบโทรศัพท์ให้สามารถครอบคลุมพื้นที่ได้มากขึ้นโดยยังคงอยู่ภายใต้เงื่อนไขที่สามารถดำเนินธุรกิจให้มีผลตอบแทนได้สูงที่สุด
ในสิ้นปี 2551 คาดว่าจะติดตั้งและพัฒนาเครือข่ายให้สามารถรองรับลูกค้าได้มากกว่า 1,000,000
เลขหมาย และมีสถานีฐานมากขึ้นเป็น 706 สถานี อีกทั้ง CamShin
ได้รับอนุญาตให้บริการโทรศัพท์ระบบ 3G ซึ่งพร้อมให้บริการในช่วงไตรมาสที่ 4 ของปี 2550
นอกจากนี้ CamShin ยังได้ให้บริการอินเตอร์เน็ตความเร็วสูงผ่านดาวเทียมไทยคม 4 (ไอพีสตาร์)
หลังจากที่สถานีควบคุมเครือข่ายไอพีสตาร์ในประเทศกัมพูชาเริ่มเปิดให้บริการในปี 2550

-   การตลาด

CamShin มุ่งเน้นการขยายโครงข่ายเพื่อขยายพื้นที่ให้บริการครอบคลุมทุกจังหวัดทั่วประเทศ
และมุ่งเน้นการให้บริการที่มีคุณภาพโดยมีการจัดตั้งหน่วยงานบริการลูกค้า (Customer Service
and Call Center)
พร้อมกับได้ขยายสำนักงานให้บริการออกไปยังต่างจังหวัดเพื่ออำนวยความสะดวกแก่ลูกค้าในการใช้สินค้าและบริการ
และเนื่องจากการแข่งขันที่สูงขึ้นในปัจจุบัน นอกจากการพัฒนาผลิตภัณฑ์และบริการแล้ว CamShin
มีรายการส่งเสริมการขายเป็นระยะๆ
ทั้งแก่ผู้ใช้บริการและผู้แทนจำหน่ายในต่างจังหวัดเพื่อกระตุ้นยอดขาย

ปี 2550 CamShin ได้เริ่มทำการตลาดในต่างจังหวัดอย่างเข้มแข็งมากขึ้น
โดยได้ทำการปรับปรุงศูนย์บริการทั้ง 4 แห่งที่ต่างจังหวัด และในปี 2551
ก็ยังมีแผนในการสร้างศูนย์บริการหลักที่เมืองหลวงให้เด่นชัด และสะดวกกับลูกค้า

-   ลักษณะของลูกค้าและความสัมพันธ์กับลูกค้า

ลูกค้าของ CamShin ประกอบด้วย กลุ่มประชาชนทั่วไป องค์กรธุรกิจระหว่างประเทศ บริษัททั่วไป
และองค์กรต่างๆ ของรัฐโดยลูกค้าส่วนใหญ่เป็นรายย่อย

-   สิทธิและข้อจำกัดในการประกอบธุรกิจ

CamShin ได้รับสัมปทานจากรัฐบาลกัมพูชา โดยกระทรวงไปรษณีย์และโทรคมนาคมภายใต้สัญญา
วันที่ 4 มีนาคม 2536 และสัญญาฉบับแก้ไขฉบับวันที่ 4 มีนาคม 2540 เป็นระยะเวลา 35 ปี
เมื่อครบอายุสัมปทานในปี พ.ศ. 2571 บริษัท กัมพูชา ชินวัตร จำกัด
จะต้องโอนทรัพย์สินทั้งหมดให้แก่รัฐบาลกัมพูชา และภายใต้สัญญาสัมปทานนี้ CamShin
จะต้องนำส่งรายได้ตลอดอายุระยะเวลาสัมปทาน ต่อมาในเดือนกรกฎาคม 2547
รัฐบาลกัมพูชาได้ปรับลดอัตราผลประโยชน์ตอบแทนรายปี โดยตั้งแต่วันที่ 22 กรกฎาคม 2547 –
2549 มีอัตราผลประโยชน์ตอบแทนที่ร้อยละ 7 ของรายได้ก่อนหักค่าใช้จ่าย จากเดิม ร้อยละ 11
และตั้งแต่ปี 2550 เป็นต้นไป จะอยู่ในอัตราร้อยละ 10 (เดิมอัตราร้อยละ 13 ในปี 2550-2554
และร้อยละ 16 ตั้งแต่ปี 2555 เป็นต้นไป)
(สรุปรายละเอียดของสัญญาสัมปทานตามข้อมูลอื่นที่เกี่ยวข้องส่วนที่ 2 หน้า 115)

5.2 บริษัท ลาว เทเลคอมมิวนิเคชั่นส์ จำกัด (“LTC”)

-   ลักษณะผลิตภัณฑ์หรือบริการ

-   ลักษณะบริการ LTC
    ได้รับสิทธิในการบริการด้านโทรคมนาคมในสาธารณรัฐประชาธิปไตยประชาชนลาว
    เพื่อดำเนินกิจการโทรคมนาคม ซึ่งมีรายละเอียดดังนี้

-   โทรศัพท์เคลื่อนที่ (Digital Phone Service (GSM 900/1800))

-   โทรศัพท์โครงข่ายพื้นฐาน (Public Switched Telephone Network (PSTN))

-   บริการโทรศัพท์พื้นฐานไร้สายระบบ CDMA-450

-   โทรศัพท์สาธารณะ (Public Phone)

-   บริการอินเตอร์เน็ต (Broadband internet, dial-up, ADSL and Prepaid
    internet) และบริการวงจรเช่า (Leased line service)

-   บริการโทรข้ามแดนอัตโนมัติ (International Roaming Service)

-   บริการเสริม (Value added service) สำหรับโทรศัพท์เคลื่อนที่

-   การตลาดและการแข่งขัน

-   ภาวะอุตสาหกรรมและการแข่งขัน

ปัจจุบันสาธารณรัฐประชาธิปไตยประชาชนลาวมีผู้ให้บริการโทรศัพท์พื้นฐาน 3 รายคือ LTC ETL
และ LAT และมีผู้ให้บริการโทรศัพท์เคลื่อนที่ 4 รายคือ LTC, ETL, LAT และ Millicom โดย
LTC ยังคงมีส่วนแบ่งการตลาดเป็นอันดับ 1 ETL เป็นอันดับ 2 และ Millicom เป็นอันดับ 3
โดยที่ ETL และ LAT เป็นหน่วยงานของรัฐบาล ส่วน Millicom เป็นบริษัทเอกชน
ส่วนบริการอินเตอร์เน็ตมีผู้ให้บริการหลักอยู่ด้วยกัน 5 ราย ได้แก่ LTC, ETL, Planet Online,
Lanexang Internet และ Sky telecom ซึ่งLTC มีส่วนแบ่งตลาดมากกว่าร้อยละ 50

ระบบโทรคมนาคมในสาธารณรัฐประชาธิปไตยประชาชนลาวได้มีการพัฒนาอย่างมากในช่วงปีที่ผ่านมา
ซึ่งเทคโนโลยีที่ได้นำเข้ามาใช้เป็นเทคโนโลยีที่ทันสมัยตามแนวโน้มของการพัฒนาเทคโนโลยีทางด้านโทรคมนาคมของตลาดโลก
ทาง LTC ได้มีการใช้เทคโนโลยีที่ทันสมัยและมีคุณภาพเพื่อให้บริการแก่ผู้บริโภค
โดยเฉพาะการนำเอาระบบ IPSTAR TRUNKING มาใช้กับโทรศัพท์ GSM 900
ในพื้นที่ทุรกันดารเป็นประเทศแรกของโลก นอกจากนี้ LTC
จะเริ่มให้บริการโทรศัพท์เคลื่อนที่ในระบบ 3G ในไตรมาส 2 ของปี 2551

ในปัจจุบัน สาธารณรัฐประชาธิปไตยประชาชนลาวมีจำนวนผู้ใช้บริการโทรศัพท์ประมาณ 1.1 ล้านคน
โดยในปี 2550 มีอัตราการเติบโตของจำนวนผู้ใช้โทรศัพท์ประมาณร้อยละ 22
ตลาดโทรศัพท์มือถือในสาธารณรัฐประชาธิปไตยประชาชนลาวมีการขยายตัวอย่างมาก
โดยเฉพาะบริษัทผู้จำหน่ายเครื่องโทรศัพท์รายใหญ่มีการแข่งขันกันอย่างมาก
โดยนำเครื่องที่มีรูปแบบหลากหลาย
และเทคโนโลยีที่ทันสมัยเข้ามาจำหน่ายและเป็นที่นิยมของผู้บริโภคเป็นอย่างมาก
ประกอบกับกิจกรรมส่งเสริมการขายของผู้ให้บริการด้านโทรศัพท์เคลื่อนที่แต่ละรายที่ออกมาหลากหลายรูปแบบและต่อเนื่อง
เป็นส่วนกระตุ้นให้จำนวนผู้บริโภคเพิ่มขึ้นอย่างมาก โดยมากกว่าร้อยละ 99
ของลูกค้าโทรศัพท์เคลื่อนที่ทั้งหมดเป็นลูกค้าในระบบ Prepaid

-   การตลาด

LTC ได้เตรียมการเพื่อรองรับการแข่งขันที่จะเกิดขึ้นในอนาคต
โดยมุ่งเน้นการขยายโครงข่ายอย่างเหมาะสมเพื่อขยายพื้นที่และโครงข่ายให้บริการให้ครอบคลุมทั่วประเทศ
และมุ่งเน้นการให้บริการที่มีคุณภาพโดยได้มีการนำระบบ CRM และ PRM
เข้ามาบริหารจัดการโดยได้มีการจัดตั้งหน่วยงานบริการลูกค้า (Customer Service and Call
Center) เพื่ออำนวยความสะดวกแก่ลูกค้าและตัวแทนจำหน่าย ในการใช้บริการของ LTC
นอกจากนั้น LTC ยังมีกิจกรรมและรายการส่งเสริมการขายอย่างต่อเนื่องเป็นระยะแก่ผู้ใช้บริการ

เพื่อให้ได้การบริการและเครือข่ายที่มีคุณภาพเป็นไปตามมาตรฐานสากล
อีกทั้งสร้างความพึงพอใจและประทับใจต่อผู้ใช้บริการ ทาง LTC ได้รับใบรับรอง ISO 9001-2000
ในด้านการบริการลูกค้าโทรศัพท์เคลื่อนที่ พร้อมกันนั้นได้ดำเนินโครงการ RES-Q Program
(Revenue-Expense-Subscriber-Quality of Network)
ซึ่งเป็นเครื่องมือที่ช่วยเสริมสร้างการทำงานที่มีประสิทธิภาพในทั้งเชิงรุกและเชิงรับทั่วทั้งองค์กร

-   ด้านสังคม

LTC ได้นำระบบ CSR (Corporate Social Responsibility)
เข้ามาบริหารจัดการในองค์กร ซึ่งเป็นโครงการช่วยเหลือและรับผิดชอบต่อสังคม
โดยมีส่วนร่วมในการพัฒนาเศรษฐกิจ ชุมชนท้องถิ่น และสังคมในวงกว้าง เช่น อุปกรณ์โรงพยาบาล
การสร้างโรงเรียน ส่งเสริมนักเรียนที่เรียนเก่ง เยาวชนที่มีความสามารถ
ช่วยเหลือผู้ประสบภัยธรรมชาติ และให้การสนับสนุนและมีส่วนร่วมในการจัดงานประชุมต่างๆ
ของภาครัฐ เช่น การประชุม Francophony และการประชุม ITU เป็นต้น

LTC
ได้รับเหรียญเกียรติคุณระดับสูงจากรัฐบาลลาวในฐานะบริษัทดีเด่นในการบริหารงานสามปีติดต่อกัน
และรางวัลช้างทองคำบริษัทดีเด่นประจำปีจากสภาการค้า สปป.ลาว

-   ลักษณะของลูกค้าและความสัมพันธ์กับลูกค้า

ลูกค้าของ LTC ประกอบไปด้วยกลุ่มประชาชนทั่วไป องค์กรธุรกิจระหว่างประเทศ บริษัททั่วไป
และองค์กรต่างๆของรัฐ โดยลูกค้าส่วนใหญ่เป็นรายย่อย ทาง LTC
ได้มีการสร้างความสัมพันธ์กับลูกค้าตามระบบ Customer and Partner Relation
Management อย่างต่อเนื่อง

-   สิทธิและข้อจำกัดในการประกอบธุรกิจ

LTC เป็นกิจการร่วมค้าได้รับสิทธิในการบริการด้านโทรคมนาคมใน สปป.ลาว เป็นระยะเวลา 25
ปี ตั้งแต่ปี 2539 ถึง ปี 2564 เมื่อครบกำหนด 25 ปี ตามสัญญาร่วมทุน SATTEL
ต้องโอนหุ้นส่วนของบริษัทฯ ในกิจการร่วมค้าให้แก่รัฐบาลของลาวโดยไม่คิดค่าตอบแทนใดๆ LTC
ได้ประกาศจ่ายเงินปันผลให้แก่ผู้ถือหุ้นสำหรับผลประกอบการปี 2550 จำนวน 10
ล้านดอลลาร์สหรัฐฯ ซึ่งเพิ่มจากปีก่อนร้อยละ 25 โดยในตลอดระยะเวลา 11 ปีที่ผ่านมา รวมทั้งปีนี้
LTC ได้จ่ายเงินปันผลให้กับผู้ถือหุ้นทั้งหมดเท่ากับ 42 ล้านดอลลาร์สหรัฐฯ

6) บริการธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

(โปรดอ่านรายละเอียดเพิ่มเติมได้จากแบบแสดงรายงานข้อมูลประจำปี 2550 ของ CSL
ซึ่งสามารถดาวน์โหลดได้ที่ www.sec.or.th)

6.1 บริษัท เทเลอินโฟ มีเดีย จํากัด (“TMC”)

TMC
ดำเนินธุรกิจบริการสื่อธุรกรรมเพื่อการซื้อขายผ่านสมุดรายนามผู้ใช้โทรศัพท์หน้าเหลืองและสมุดรายนามในรูปแบบอื่นๆ
นอกจากนี้ ยังให้บริการข้อมูลรายชื่อผู้ใช้โทรศัพท์ รวมทั้งบริการข้อมูลทั่วไป ทั้งสาระบันเทิง
ผ่านการใช้โทรศัพท์ในการสอบถามข้อมูล

-   ลักษณะผลิตภัณฑ์หรือบริการ

ปจจุบัน TMC มีธุรกิจหลักคือ ธุรกิจสมุดโทรศัพทฉบับธุรกิจชื่อ ไทยแลนด์ เยลโล่เพจเจส
ซึ่งเป็นแหล่งรวมข้อมูลสินค้าบริการกว่า 3,000 หมวดธุรกิจ ครอบคลุมกว่า 600,000 ร้านค้า
มากที่สุดในประเทศไทยซึ่งผู้บริโภคสามารถเลือกเข้าถึงได้ตามความสะดวกถึง 3 ช่องทาง คือ
พลิกสมุดหน้าเหลือง ไทยแลนด์ เยลโล่เพจเจส หรือ โทร คอลเซ็นเตอร์ 1188 ไทยแลนด์
เยลโล่เพจเจส หรือ คลิกสมุดหน้าเหลืองออนไลน์ www.yellowpages.co.th โดย TMC
มีรายไดจากการใหบริการโฆษณาในสมุดหนาเหลืองของบริษัทและหางรานตางๆ
โดยเฉพาะผู้ประกอบการขนาดกลางและขนาดเล็ก หรือ SME นอกจากนี้ TMC
ยังมีรายไดจากการใหบริการโฆษณาในสมุดรายนามผูใชโทรศัพทเฉพาะธุรกิจ (Special
Directories) เชน กลุมธุรกิจส่งออก คูมือซื้อขายอุตสาหกรรมอาหารและเครื่องดื่ม
และคูมือทองเที่ยวไทย เปนตน

นอกจากนี้ยังมีธุรกิจอื่นๆ ที่ใหบริการไดแก่

-   การให้บริการข้อมูลทางเสียง “2Get” 1900 222 XXX
    ซึ่งเป็นบริการข้อมูลและความบันเทิงที่ทันต่อเหตุการณ์ อาทิ พยากรณ์ดวงชะตา
    จัดอันดับหนังและเพลงฮิต เป็นต้น

-   การให้บริการการตลาดแบบเจาะจง (Precision Marketing)

-   Outsource Call Center ซึ่งจะช่วยเพิ่มช่องทางการขาย และเสริมสร้างบริการให้ดียิ่งขึ้น

-   Museum Audio Guide เป็นบริการระบบ Interactive Voice Record
    ในการจัดทำคำบรรยายข้อมูลในพิพิธภัณฑ์

-   การตลาดและการแข่งขัน

สำหรับตลาดที่มีการแข่งขันสูงในปัจจุบัน
สื่อโฆษณาที่สามารถให้ผลตอบแทนต่อหน่วยลงทุนเท่านั้นที่จะสามารถได้รับความนิยม
โดยสื่อสมุดหน้าเหลืองเป็นสื่อธุรกรรมที่ช่วยให้เกิดการซื้อขายได้อย่างมีประสิทธิภาพ
จึงเป็นสื่อโฆษณาที่สามารถตอบสนองความต้องการของลูกค้าได้อย่างคุ้มค่า

-   สิทธิและข้อจำกัดในการประกอบธุรกิจ

-   สิทธิภายใต้สัญญาสัมปทาน

TMC เคยเป็นผู้ได้รับสัมปทานจาก ทศท. เป็นเวลา 10 ปี (ตั้งแต่ฉบับประจำปี 2539
ถึงฉบับประจำปี 2548) ในการจัดพิมพ์สมุดรายนามผู้ใช้โทรศัพท์ในเขตนครหลวง เขตภูมิภาค
และผู้ใช้โทรศัพท์เคลื่อนที่ และแจกจ่ายให้แก่ผู้ใช้โทรศัพท์และจัดพิมพ์ Yellow Pages
และขายโฆษณาบน Yellow Pages

2.  บริษัท วัฏฏะ คลาสสิฟายด์ส จำกัด (“วัฏฏะ”)

วัฏฏะให้บริการรับจ้างลงโฆษณาย่อยหรือคลาสสิฟายด์สในสื่อสิ่งพิมพ์ต่างๆ
ของวัฏฏะให้กับลูกค้าทั้งในและต่างประเทศ รวมถึงการผลิตและจำหน่ายสิ่งพิมพ์ เช่น
หนังสือพิมพ์รายวันและรายสัปดาห์ นิตยสาร หนังสือพ็อคเก็ตบุ๊คและอื่นๆ ภายใต้สื่อสิ่งพิมพ์ของวัฏฏะ

-   ลักษณะผลิตภัณฑ์หรือบริการ

ผลิตภัณฑ์และบริการต่างๆ ของวัฏฏะ แบ่งออกเป็น 2 ธุรกิจหลัก คือ

-   บริการรับจ้างลงโฆษณาย่อยหรือคลาสสิฟายด์ในสื่อสิ่มพิมพ์ต่างๆ ของวัฏฏะ
    โดยผ่านทีมงานขายทั้งการขายตรงและการขายทางโทรศัพท์
    ให้กับลูกค้าทั้งในประเทศและต่างประเทศทั้งที่เป็นนิติบุคคลและบุคคลธรรมดา

-   บริการผลิตและจำหน่ายสิ่งพิมพ์ต่างๆ อันได้แก่ หนังสือพิมพ์
    นิตยสารรายสัปดาห์/รายเดือน/รายสองเดือน/รายปี หนังสือพ๊อคเก็ตบุ๊ค และหนังสืออื่นๆ

-   การตลาดและการแข่งขัน

วัฏฏะมุ่งเน้นการลงโฆษณาให้กับแหล่งข้อมูลที่ถูกต้องและเชื่อถือได้ และทันเหตุการณ์
รวมถึงการพัฒนาการให้บริการรูปแบบใหม่ๆ และเข้าถึงความต้องการของลูกค้าได้ตลอดเวลา
และสำหรับปี 2551 อุตสาหกรรมการพิมพ์โดยรวมมีแนวโน้มของการเจริญเติบโตประมาณร้อยละ 12
ซึ่งเพิ่มขึ้นจากปีก่อนที่เติบโตร้อยละ 10

-   สิทธิและข้อจำกัดในการประกอบธุรกิจ

  ไม่มี

2. การวิจัยและพัฒนา

SATTEL ได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
โดยใช้นวัตกรรมที่ล้ำหน้าและเทคโนโลยีการใส่รหัสดิจิตอลชั้นสูง
ซึ่งเป็นสิทธิบัตรเฉพาะของบริษัทผู้ร่วมโครงการได้แก่ Spacecode
(ซึ่งเป็นผู้ถือสิทธิบัตรของระบบดาวเทียมไอพีสตาร์) Nera และ ECC
(ซึ่งเป็นผู้ถือสิทธิบัตรในเทคโนโลยีบางส่วนของอุปกรณ์ปลายทางสถานีภาคพื้นดิน
และอุปกรณ์รับส่งสัญญาณ) และได้นำเทคโนโลยีดังกล่าวมาใช้ในการให้บริการไอพีสตาร์ โดย
SATTEL ได้จัดส่งดาวเทียมไทยคม 4 (ไอพีสตาร์)
ขึ้นสู่วงโคจรและเริ่มให้บริการเมื่อเดือนธันวาคม 2548
อย่างไรก็ตามหลังจากเริ่มให้บริการไอพีสตาร์แล้ว SATTEL
ยังทำการพัฒนาเทคโนโลยีระบบไอพีสตาร์ในส่วนที่เกี่ยวข้องกับอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน
(User terminal) อย่างต่อเนื่อง กล่าวคือ

1.  การพัฒนาทางด้านฮาร์ดแวร์ ทาง SATTEL ได้พัฒนาอุปกรณ์เสริม (Maxx 1)
    เพื่อใช้งานร่วมกับระบบอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน (user
    terminal) ทำให้การใช้งานระบบอินเตอร์เน็ตความเร็วสูง( Broadband Internet)
    ของไอพีสตาร์สามารถใช้ได้กับระบบเครือข่ายคอมพิวเตอร์แบบองค์กร โรงแรม หรือ
    Service apartment โดยอุปกรณ์ Maxx 1
    นี้สามารถใช้คู่กับอุปกรณ์รับส่งสัญญาณด้านผู้ใช้งานในรุ่นที่ 3 และรุ่นที่ 4 ได้
    สำหรับการพัฒนาอุปกรณ์ Maxx 1 คาดว่าจะทดสอบการใช้งานแล้วเสร็จ
    และจะเริ่มผลิตออกจำหน่ายได้ภายไตรมาสที่ 1 ของปี 2551

2.  การพัฒนาทางด้านซอฟแวร์ SATTEL ได้ทำการพัฒนาซอฟแวร์ของอุปกรณ์ Maxx 1 ขึ้น
    เพื่อรองรับการใช้งานในรูปแบบของเครือข่ายคอมพิวเตอร์ที่มีขนาดใหญ่ขึ้น
    โดยเป็นระบบซอฟแวร์ที่รองรับการใช้งานในรูปแบบ Voice และ Data ได้ นอกจากนี้
    ยังได้พัฒนาในส่วนของระบบ VPN
    เพิ่มเติมเพื่อเพิ่มความปลอดภัยในการรับส่งข้อมูลของลูกค้าแบบองค์กร

3.  ตารางแสดงค่าใช้จ่ายในการวิจัยและพัฒนาสำหรับบริการสื่อสารดาวเทียมในปี 2548-2550

    (หน่วย: ล้านบาท)

  ------------------- ----------------- ----------------- -----------------
  รายจ่าย              2548              2549              2550

  การวิจัยและพัฒนา       73.43             17.27             14.25
  ------------------- ----------------- ----------------- -----------------

3. สินทรัพย์ที่ใช้ในการประกอบธุรกิจ

สินทรัพย์หลักของ SATTEL ที่ใช้ในการประกอบธุรกิจ ประกอบด้วย ดาวเทียมไทยคม 1A ไทยคม 2
ไทยคม 5 และดาวเทียมไทยคม 4 (ไอพีสตาร์) รวมทั้งสถานีควบคุมดาวเทียม
และอุปกรณ์ควบคุมดาวเทียมภาคพื้นดิน
อุปกรณ์สื่อสารโครงข่ายโทรคมนาคมเพื่อการให้บริการระบบโทรศัพท์
และอุปกรณ์โครงข่ายอินเตอร์เน็ต

ภายใต้สัญญาสัมปทานระหว่าง SATTEL กับกระทรวงเทคโนโลยีสารสนเทศและการสื่อสาร SATTEL
ได้ส่งมอบ ดาวเทียมทุกดวง สถานีควบคุมดาวเทียมรวมทั้งอุปกรณ์ต่างๆ
ที่เกี่ยวข้องกับการดำเนินธุรกิจในปัจจุบันให้เป็นกรรมสิทธิ์ของกระทรวงเทคโนโลยีสารสนเทศและการสื่อสารแล้ว
ส่วนอาคารและอุปกรณ์ภายใต้สัญญาสัมปทานของ CamShin
จะต้องโอนกรรมสิทธิ์ให้แก่รัฐบาลกัมพูชาเมื่อสิ้นสุดระยะเวลาสัมปทานในวันที่ 4 มีนาคม 2571

อาคารและอุปกรณ์ภายใต้สัญญาสัมปทาน และอาคารและอุปกรณ์ ณ วันที่ 31 ธันวาคม 2550
มีมูลค่าสุทธิตามบัญชีรวมประมาณ 18,777 ล้านบาท และ 4,505 ล้านบาท ตามลำดับ
โดยอาคารและอุปกรณ์ภายใต้สัญญาสัมปทานของ CamShin
ยังคงบันทึกในรายการอาคารและอุปกรณ์ในงบดุลจนกว่า CamShin
จะโอนกรรมสิทธิ์ในสินทรัพย์ดังกล่าวให้แก่รัฐบาลกัมพูชา

1) ที่ดิน อาคารและ อุปกรณ์ และ อาคารและอุปกรณ์ภายใต้สัญญาสัมปทาน

1. สัญญาเช่าพื้นที่

SATTEL เช่าพื้นที่เลขที่ 41/103 ถ. รัตนาธิเบศร์ แขวงบางกระสอ อ.เมือง จ.นนทบุรี
จากสำนักราชพัสดุจังหวัดนนทบุรี กระทรวงการคลังก่อสร้างเป็นสำนักงานและสถานีควบคุมดาวเทียม
ตามสัญญาสัมปทานเนื้อที่รวม 2 ไร่ 2 งาน 80 ตารางวา ค่าเช่าตลอดอายุสัญญาเป็นเงินทั้งสิ้น
56,914,824 บาท

สาระสำคัญของสัญญาและภาระผูกพันของพื้นที่เช่า สรุปได้ดังนี้

ชื่อสัญญา สัญญาเช่าที่ราชพัสดุ

คู่สัญญา กระทรวงการคลัง โดยนายกำธร ทองเนตร ธนารักษ์จังหวัดนนทบุรี
ผู้รับมอบอำนาจจากผู้ว่าราชการจังหวัดนนทบุรี ตามคำสั่งจังหวัดนนทบุรีที่ 1537/2540 ลงวันที่ 28
ตุลาคม 2540

อายุสัญญา 24 ปี ตั้งแต่ 11 กันยายน 2540 ถึง 10 กันยายน 2564

สาระสำคัญของสัญญา 1. ผู้เช่าตกลงเช่าเพื่อทำเป็นสถานีควบคุมดาวเทียม
โดยจ่ายชำระค่าเช่าล่วงหน้าเป็นรายปี ณ ที่ทำการของผู้ให้เช่าภายใน 2 เดือน
นับแต่วันถัดไปจากวันที่ 10 กันยายน ของทุกปี

2. ในวันทำสัญญาผู้เช่าได้นำเงินสดจำนวน 1,512,940 บาทเป็นหลักประกันความเสียหาย

3. ผู้เช่าต้องเสียภาษีโรงเรือนและที่ดิน ภาษีบำรุงท้องที่
หรือภาษีอื่นใดตลอดจนค่าธรรมเนียมและค่าใช้จ่ายต่างๆ ภายใน 15
วันนับจากได้รับแจ้งจากเจ้าหน้าที่ของผู้ให้เช่า

4. ผู้ให้เช่าจะเอาสถานที่เช่าประกันอัคคีภัยไว้กับ บริษัท ทิพยประกันภัย จำกัด
โดยมีจำนวนเงินเอาประกันภัยไม่ต่ำกว่ามูลค่าของอาคารและสิ่งปลูกสร้าง คิดเป็นเงิน
38,586,428 บาท โดยผู้เช่าจะต้องเป็นผู้ชำระเบี้ยประกัน

5. เมื่อสัญญาเช่าสิ้นสุดลงหรือสัญญาเช่าระงับลงไม่ว่ากรณีใดๆ
ผู้เช่าต้องส่งมอบสถานที่เช่าพร้อมทั้งยกส่วนควบอุปกรณ์
และเครื่องอุปกรณ์ของอาคารและสิ่งปลูกสร้างให้เป็นกรรมสิทธิ์ของผู้ให้เช่า

2. ข้อตกลงการเช่าพื้นที่

SATTEL ตกลงเช่าที่ดินและอาคารพร้อมสิ่งปลูกสร้าง คือ อาคารอเนกประสงค์
เสาอากาศไมโครเวฟ จากสำนักราชพัสดุจังหวัดนนทบุรี กระทรวงการคลัง เนื้อที่รวม 1 งาน
83.3 ตารางวา เป็นเวลา 26 ปี 8 เดือน 12 วัน ตั้งแต่ 30 กันยายน 2537 ถึง 10 กันยายน
2564 โดยมีมูลค่าสัญญาเป็นเงินทั้งสิ้น 11,238,925.25 บาท ชำระค่าเช่าปีต่อไปเป็นรายปี ณ
ที่ทำการของผู้ให้เช่าภายใน 2 เดือน นับแต่วันถัดไปจากวันที่ 10 กันยายน ของทุกปี โดย SATTEL
ต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิของผู้ให้เช่าในวันสิ้นสุดสัญญา

3. สัญญาเช่าอาคาร

SATTEL เช่าอาคาร Thaicom Teleport & DTH Center ตั้งอยู่เลขที่ 50 หมู่ที่ 1
ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท ประไหมสุหรี
พร้อพเพอร์ตี้ จำกัด เพื่อใช้เป็นสถานีบริการภาคพื้นดินดาวเทียมไทยคม โดยมีค่าเช่าตลอดอายุสัญญา
3 ปี เป็นเงินทั้งสิ้น 5,103,000 บาท

สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท ประไหมสุหรี พร้อพเพอร์ตี้ จำกัด โดยนายชานนท์ สุวสิน และ นางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2546 ถึง 30 พฤศจิกายน 2549

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 141,750 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

3. เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีกคราวละ 3 ปี
ภายใต้ข้อกำหนดและเงื่อนไขที่จะพึงตกลงกัน โดยบอกกล่าวเป็นลายลักษณ์อักษรล่วงหน้าไม่น้อยกว่า
90 วัน ก่อนครบกำหนดสัญญาเช่า โดยจะคิดค่าเช่าเพิ่มอีกร้อยละ 5
หรือตามภาวะเศรษฐกิจที่คู่สัญญาจะตกลงกัน

4. กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
ต่อปี ของจำนวนเงินค้างชำระ

5. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
283,500 บาท
ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

เมื่อวันที่ 1 ธันวาคม 2549 SATTEL ได้ทำการต่อสัญญาเช่าอาคาร
โดยสาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท ประไหมสุหรี พร้อพเพอร์ตี้ จำกัด โดย นายชานนท์ สุวสิน และนางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2549 ถึง 30 พฤศจิกายน 2552

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 148,840 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้
โดยมีค่าเช่าตลอดอายุสัญญา 3 ปี เป็นเงินทั้งสิ้น 5,358,240 บาท

3.  เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีก คราวละ 3
    ปี ภายใต้ข้อกำหนดและเงื่อนไขที่จะพึงตกลงกัน
    โดยบอกกล่าวเป็นลายลักษณ์อักษรล่วงหน้าไม่น้อยกว่า 90 วัน ก่อนครบกำหนดสัญญาเช่า
    โดยจะคิดค่าเช่าเพิ่มอีกร้อยละ 5 หรือตามภาวะเศรษฐกิจที่คู่สัญญาจะตกลงกัน

4.  กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
    ต่อปี ของจำนวนเงินค้างชำระ

5. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
297,680 บาท
ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มี ดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. สัญญาเช่าอุปกรณ์ระบบประกอบอาคาร

SATTEL เช่าอุปกรณ์ระบบประกอบอาคาร Thaicom Teleport & DTH Center ตั้งอยู่เลขที่ 50
หมู่ที่ 1 ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท
ประไหมสุหรี พร้อพเพอร์ตี้ จำกัด โดยมีค่าเช่าตลอดอายุสัญญา 3 ปี เป็นเงินทั้งสิ้น 18,711,000
บาท

สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท ประไหมสุหรี พร้อพเพอร์ตี้ จำกัด โดยนายชานนท์ สุวสิน และ นางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2546 ถึง 30 พฤศจิกายน 2549

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมีกำหนดเวลาเช่า 3 ปี เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 519,750 บาท
ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5 ของทุกเดือน
พร้อมกับการชำระค่าเช่าตามสัญญาเช่าอาคาร และให้ชำระค่าเช่าเดือนแรกในวันทำสัญญา
กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปี
ของจำนวนเงินค้างชำระ

3. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญา 2 เดือนคิดเป็นเงินจำนวน
1,039,500 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่าเพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 5
ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

เมื่อวันที่ 1 ธันวาคม 2549 SATTEL ได้ต่อสัญญาเช่าอุปกรณ์ระบบประกอบอาคาร
โดยสาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท ประไหมสุหรี พร้อพเพอร์ตี้ จำกัด โดยนายชานนท์ สุวสิน และนางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2549 ถึง 30 พฤศจิกายน 2552

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมีกำหนดเวลาเช่า 3 ปี เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 545,750 บาท
ซึ่งยังไม่รวมภาษีมูลค่าเพิ่ม โดยมีค่าเช่าตลอดอายุสัญญา 3 ปี เป็นเงินทั้งสิ้น 19,646,640 บาท
โดยให้ชำระล่วงหน้าภายในวันที่ 5 ของทุกเดือนพร้อมกับ การชำระค่าเช่าตามสัญญาเช่าอาคาร
และให้ชำระค่าเช่าเดือนแรกในวันทำสัญญานี้ กรณีที่ผู้เช่าผิดนัดค้างชำระเงินค่าเช่า
ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปี ของจำนวนเงินค้างชำระ

3. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,091,480 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่าเพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 5
ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

5. อาคารและอุปกรณ์ 

อาคารและอุปกรณ์ของ SATTEL ไม่ได้ติดภาระผูกพันใดๆ โดย ณ วันที่ 31 ธันวาคม 2550 อาคารและอุปกรณ์สุทธิประกอบด้วย

+---------------------+-----------------------+-----------------------+
|                     | ประมาณอายุการใช้งาน (ปี) | ณ วันที่ 31 ธันวาคม 2550  |
|                     |                       |                       |
|                     |                       | (ล้านบาท)              |
+---------------------+-----------------------+-----------------------+
| ส                   | 30                    | 264.95                |
| ิทธิการเช่าที่ดินและอาคาร |                       |                       |
+---------------------+-----------------------+-----------------------+
| อุปกรณ์               | 5-10                  | 4,010.08              |
+---------------------+-----------------------+-----------------------+
| ร                   | 5                     | 143.74                |
| ถยนต์และอุปกรณ์สำนักงาน |                       |                       |
+---------------------+-----------------------+-----------------------+
| รวม                 |                       | 4,418.77              |
+---------------------+-----------------------+-----------------------+
| สินทรัพย์ระหว่างก่อสร้าง  |                       | 86.10                 |
+---------------------+-----------------------+-----------------------+
| รวมอาคารและอุปกรณ์    |                       | 4,504.87              |
+---------------------+-----------------------+-----------------------+

หมายเหตุ: ณ วันที่ 31 ธันวาคม 2550 อาคารและอุปกรณ์รวมสินทรัพย์ภายใต้สัญญาสัมปทานของ
CamShin จำนวน 1,611 ล้านบาท โดย CamShin
จะต้องโอนกรรมสิทธิ์ของสินทรัพย์ดังกล่าวให้แก่รัฐบาลกัมพูชาเมื่อสิ้นสุดระยะเวลาสัมปทาน

6. อาคารและอุปกรณ์ภายใต้สัญญาสัมปทาน

อาคารและอุปกรณ์ภายใต้สัญญาสัมปทานสุทธิ ณ วันที่ 31 ธันวาคม 2550 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ดาวเทียมไทยคม 1A     | 2,911.90      | 15            | 221.78        |
+---------------------+---------------+---------------+---------------+
| ดาวเทียมไทยคม 2      | 2,517.13      | 15            | 331.02        |
+---------------------+---------------+---------------+---------------+
| ดาวเทียมไทยคม        | 16,642.76     | 15.75         | 14,462.91     |
| 4(ไอพีสตาร์)          |               |               |               |
+---------------------+---------------+---------------+---------------+
| ดาวเทียมไทยคม 5      | 4,037.42      | 14.25         | 3,620.56      |
+---------------------+---------------+---------------+---------------+
| Satellite Control   | 228.40        | 5             | 0.01          |
| Equipment           |               |               |               |
+---------------------+---------------+---------------+---------------+
| อุปกรณ์ภาคพื้นดินไอพีสตาร์ | 75.03         | 15.75         | 65.21         |
+---------------------+---------------+---------------+---------------+
| TTC&M               | 149.34        | 27.5          | 75.41         |
+---------------------+---------------+---------------+---------------+
| รวม                 | 26,561.99     |               | 18,776.90     |
+---------------------+---------------+---------------+---------------+

7. สินทรัพย์ไม่มีตัวตน

สินทรัพย์ไม่มีตัวตน ณ วันที่ 31 ธันวาคม 2550 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ค่าสิทธิบัตร            | 1,481.95      | ไม่เกิน 20      | 1,290.06      |
| เครื่องหมายการค้า และ  |               |               |               |
| สิทธิในการใช้อุปกรณ์     |               |               |               |
+---------------------+---------------+---------------+---------------+
| ระบบซอร์ฟแวร์         | 43.63         | 5-10          | 13.70         |
+---------------------+---------------+---------------+---------------+
| รวม                 | 1,525.58      |               | 1,303.76      |
+---------------------+---------------+---------------+---------------+

2) เงินลงทุนของบริษัท

SATTEL มีเงินลงทุนใน บริษัทร่วม ซึ่งบันทึกโดยวิธีส่วนได้เสียทั้งสิ้น 676 ล้านบาท
หรือคิดเป็นร้อยละ 2.25 ของสินทรัพย์รวม ณ วันที่ 31 ธันวาคม 2550
ตามหมายเหตุประกอบงบการเงินข้อ 8 เรื่องเงินลงทุนซึ่งบันทึกโดยวิธีส่วนได้เสีย

3) นโยบายการลงทุนในบริษัทย่อยและบริษัทร่วม

3.1 การลงทุนในปัจจุบัน

การลงทุนในปัจจุบันของ SATTEL สามารถ แบ่งได้เป็น 2 ส่วน ดังนี้

-   การลงทุนในประเทศ คือ บจ. ชิน บรอดแบนด์ อินเตอร์เน็ต (ประเทศไทย) (“SBI”)
    บมจ. ซีเอส ล็อกซอินโฟ (“CSL”) และ บจ. เอ็นทียู (ประเทศไทย) (“NTU”)

-   SATTEL ลงทุนใน 3 บริษัทดังกล่าว เนื่องจาก SATTEL
    เล็งเห็นถึงการเติบโตในตลาดอินเตอร์เน็ตและสื่อในประเทศ
    ไทยและคาดว่าจำนวนผู้ใช้อินเตอร์เน็ตและสื่อในประเทศจะเพิ่มขึ้นอย่างมากในอนาคต
    รวมไปถึงการเติบโตของการให้บริการบรอดแบนด์และบริการอื่นๆ
    ที่เกี่ยวข้องกับอินเตอร์เน็ตและสื่อ

-   นอกจากนี้ CSL มีการลงทุนในบริษัทย่อยอีก 4 บริษัท
    เพื่อให้บริการอินเตอร์เน็ตและบริการที่เกี่ยวข้อง คือ บจ. ล็อกซเล่ย์ อินฟอร์เมชั่น เซอร์วิส
    บจ. เอดี เวนเจอร์
    และเพื่อให้บริการสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย คือ
    บจ. เทเลอินโฟ มีเดีย และ บจ. วัฏฏะ คลาสสิฟายด์ส

-   การลงทุนในต่างประเทศ เพื่อให้บริการโทรศัพท์ และเพื่อให้บริการไอพีสตาร์

-   ธุรกิจโทรศัพท์ในต่างประเทศ

    -   Shenington เป็นบริษัทที่ประกอบธุรกิจหลักโดยการถือหุ้นในบริษัทอื่น (Holding
        Company) ปัจจุบัน Shenington มีการลงทุนในประเทศกัมพูชา และลาว
        ซึ่งเป็นการลงทุนในบริษัทที่ดำเนินกิจการให้บริการโทรศัพท์พื้นฐานและโทรศัพท์เคลื่อนที่
        SATTEL มีนโยบายในการลงทุนเพิ่มเติมในต่างประเทศ
        ในกรณีที่มีการเพิ่มขึ้นของความต้องการในผลิตภัณฑ์และทรัพยากรที่มีอยู่ไม่สามารถรองรับต่อความต้องการที่เพิ่มขึ้น
        เช่น การขยายหรือเพิ่มเติมสถานีโครงข่ายโทรศัพท์เคลื่อนที่ เป็นต้น

    -   Spacecode
        เป็นบริษัทที่จัดตั้งขึ้นเพื่อบริการด้านวิศวกรรมพัฒนาเทคโนโลยีการสื่อสารและอิเลคโทรนิคส์

    -   ในส่วน IPSTAR Co. ได้ลงทุนในบริษัทย่อย 3 บริษัท คือ บจ. ไอพีสตาร์ ออสเตรเลีย
        พีทีวาย บจ.ไอพีสตาร์ นิวซีแลนด์ และ บริษัท ไอพีสตาร์ ดู บราซิล
        (ยังไม่ได้เริ่มดำเนินการ)

    -   บจ. สตาร์ นิวเคลียส เป็นบริษัทที่จัดตั้งขึ้นเพื่อให้บริการเทคโนโลยีบรอดแบนด์ไอพีสตาร์

    -   บจ. ไอพีสตาร์ อินเตอร์เนชั่นแนล พีทีอี และ บจ. ไอพีสตาร์ โกลเบิล เซอร์วิส
        เป็นบริษัทที่จัดตั้งขึ้นเพื่อจัดจำหน่ายช่องสัญญาณดาวเทียมไทยคม 4 (ไอพีสตาร์)
        โดยปัจจุบันทั้งสองบริษัทยังไม่ได้เริ่มดำเนินการ

3.2 นโยบายการลงทุนในอนาคต

SATTEL มุ่งเน้นการลงทุนในกิจการโทรคมนาคมใน 4 ธุรกิจหลัก คือ
ธุรกิจดาวเทียมและบริการที่เกี่ยวเนื่อง ธุรกิจอินเตอร์เน็ตและสื่อ ธุรกิจโทรศัพท์
และธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

การลงทุนในกิจการต่างๆ ดังกล่าวข้างต้น SATTEL จะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุน รวมถึงแนวโน้มของธุรกิจนั้นๆ เป็นสำคัญ
นอกจากนี้ SATTEL
มีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการ
และกำหนดแนวทางการดำเนินธุรกิจในบริษัทย่อยและบริษัทร่วมนั้นๆ

ในการพิจารณาตัดสินใจเข้าลงทุน SATTEL มีหน่วยงานที่รับผิดชอบโดยตรงในการดูแลการลงทุน
ซึ่งจะทำงานร่วมกับที่ปรึกษาทางการเงิน และที่ปรึกษากฎหมายในการคัดเลือกกิจการที่จะเข้าลงทุน
เพื่อลดความเสี่ยงที่อาจเกิดขึ้นจากการตัดสินใจลงทุนผิดพลาดทำให้ไม่ได้รับผลตอบแทนที่คุ้มค่าต่อการลงทุนหรือมีข้อจำกัดในการเข้าร่วมบริหารงาน
ที่สำคัญที่สุด SATTEL มีนโยบายที่จะเสริมสร้างให้แต่ละกิจการที่เข้าลงทุนมีความแข็งแกร่งในทุกๆ
ด้าน สามารถยืนหยัดได้ด้วยตนเอง
โดยเฉพาะอย่างยิ่งในส่วนที่เกี่ยวข้องกับด้านการเงินและการพัฒนาทางเทคโนโลยี
ซึ่งเป็นปัจจัยสำคัญสำหรับผู้ประกอบการธุรกิจโทรคมนาคม
เพื่อเตรียมความพร้อมสำหรับการแข่งขันในระดับสากล

นอกจากนี้ หลังจากการตัดสินใจเข้าลงทุนในบริษัทย่อยหรือบริษัทร่วมใดแล้ว
หน่วยงานที่ดูแลการลงทุนจะติดตามอย่างใกล้ชิดถึงผลประกอบการและการดำเนินงานของธุรกิจดังกล่าว
และนำเสนอผลการวิเคราะห์รวมถึงแสดงความคิดเห็นหรือข้อเสนอแนะต่อคณะกรรมการบริหารของบริษัทย่อยหรือบริษัทร่วมนั้นๆ
โดยผ่านทางผู้บริหารของ SATTEL
ซึ่งมีส่วนร่วมในการบริหารกิจการของแต่ละบริษัทย่อยหรือบริษัทร่วมเพื่อใช้ประกอบการพิจารณากำหนดนโยบายหรือปรับปรุงส่งเสริมให้ธุรกิจของบริษัทย่อยหรือบริษัทร่วมมีการพัฒนาและเจริญเติบโตอย่างต่อเนื่องต่อไป

4) โครงการในอนาคต

4.1 การให้บริการดาวเทียมสื่อสาร

SATTEL มีปณิธานที่จะสร้างสรรค์และพัฒนาผลิตภัณฑ์และบริการอย่างต่อเนื่อง
และมีความมุ่งมั่นที่จะพัฒนาเทคโนโลยีการสื่อสารดาวเทียมของไทยให้ทัดเทียมกับนานาอารยประเทศ
โดย SATTEL ได้รับการยอมรับว่าเป็นผู้บุกเบิกและเป็นผู้นำในการให้บริการดาวเทียมในลำดับต้นๆ
ของภูมิภาคเอเชีย-แปซิฟิก

ปัจจุบันอุปกรณ์รับส่งสัญญานปลายทางไอพีสตาร์ ได้ถูกพัฒนามาถึง Maxx 1
ซึ่งเป็นอุปกรณ์ที่ช่วยให้การส่งผ่านข้อมูลความเร็วสูงพร้อมๆ
กันจากลูกค้าจำนวนมากขึ้นสู่ดาวเทียมไทยคม 4 (ไอพีสตาร์) มีประสิทธิภาพมากขึ้น
และเป็นการเพิ่มขีดความสามารถให้อุปกรณ์รับส่งสัญญานปลายทางไอพีสตาร์เพียงหนึ่งชุดสามารถรองรับลูกค้าผู้ใช้งานอินเทอร์เน็ตบรอดแบนด์
ได้มากถึงกว่า 100 ราย

นอกจากนั้น SATTEL ยังได้พัฒนาบริการ Hybrid IPSTAR-WiMAX
ซึ่งเป็นบริการเชื่อมต่อเครือข่าย WiMAX ผ่านดาวเทียมไทยคม 4 (ไอพีสตาร์)
โดยไอพีสตาร์ทำหน้าที่เป็น Backbone ซึ่งช่วยผู้ให้บริการ WiMAX
สามารถขยายโครงข่ายอินเทอร์เน็ตไปยังบริเวณที่เครือข่ายภาคพื้นดินเข้าไปไม่ถึงหรือต้องเสียค่าใช้จ่ายสูงจนไม่คุ้มค่ากับการลงทุน
ปัจจุบัน SATTEL ได้ทดสอบการให้บริการดังกล่าวร่วมกับพันธมิตรทางธุรกิจ
และคาดว่าจะเริ่มให้บริการได้ในปี 2551

โครงการไอพีสตาร์กำลังดำเนินการขยายพื้นที่บริการและติดตั้งสถานีควบคุมเครือข่ายให้ครบ 14
ประเทศ ตามแผนการให้บริการที่วางไว้ในปี 2551

4.2 การให้บริการโทรคมนาคมในสาธารณรัฐประชาธิปไตยประชาชนลาวและกัมพูชา

SATTEL ให้บริการโทรคมนาคม เช่น โทรศัพท์พื้นฐาน โทรศัพท์เคลื่อนที่
บริการโทรศัพท์ทางไกลในประเทศ/ระหว่างประเทศ บริการอินเทอร์เน็ต เป็นต้น
ในสาธารณรัฐประชาธิปไตยประชาชนลาวและประเทศกัมพูชา ซึ่ง SATTEL
มีความภูมใจที่ได้เป็นส่วนหนึ่งที่มีส่วนร่วมในการพัฒนาระบบสาธารณูปโภคขั้นพื้นฐานให้แก่ประเทศเพื่อนบ้าน
โดย SATTEL ได้นำเทคโนโลยีโทรศัพท์ที่ทันสมัยมาให้บริการในทั้งสองประเทศ
โดยปัจจุบันมีการให้บริการทั้งระบบ GSM และ CDMA นอกจากนั้น
ยังได้นำเทคโนโลยีไอพีสตาร์ไปใช้ในการขยายเครือข่ายโทรศัพท์ในสาธารณรัฐประชาธิปไตยประชาชนลาวด้วย

CamShin และ LTC ได้รับอนุญาตให้บริการโทรศัพท์ระบบ 3G ซึ่ง CamShin
ได้เริ่มให้บริการไปแล้วในปี 2550 และขณะนี้ LTC
ได้เริ่มในการวางแผนติดตั้งเพื่อพร้อมให้บริการในช่วงไตรมาสที่ 2 ของปี 2551

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 3                                                           |
|                                                                       |
| การประกอบธุรกิจสายธุรกิจสื่อและโฆษณา                                        |
+-----------------------------------------------------------------------+

การประกอบธุรกิจสายธุรกิจสื่อและโฆษณา

ดำเนินการโดยบริษัท ไอทีวี จำกัด (มหาชน) (ITV) และบริษัทย่อย และบริษัท เอสซี แมทช์บอกซ์
จำกัด มีรายละเอียดดังนี้

ลักษณะผลิตภัณฑ์หรือบริการ

บริษัท ไอทีวี จำกัด (มหาชน) (ITV) เคยประกอบธุรกิจสถานีวิทยุโทรทัศน์ระบบ ยู เอช เอฟ
แห่งแรก ของประเทศไทย ภายใต้ชื่อ “สถานีโทรทัศน์ไอทีวี (ITV)” (สถานีฯ) โดย ITV
ได้รับสัญญาสัมปทานลักษณะ สร้าง-โอน-ดำเนินงาน จากสำนักงานปลัดสำนักนายกรัฐมนตรี
(สำนักงานปลัดสำนักนายกรัฐมนตรี.) เป็นระยะเวลา 30 ปี สิ้นสุดวันที่ 3 กรกฎาคม 2568 โดย
ITV จะต้องจ่ายผลประโยชน์ตอบแทนแก่ สำนักงานปลัดสำนักนายกรัฐมนตรี.
ในอัตราที่ระบุไว้ในสัญญาสัมปทานเป็นร้อยละของรายได้ทั้งหมดของ ITV
หรือเป็นจำนวนเงินขั้นต่ำทั้งสิ้น 25,200 ล้านบาท ตลอดอายุสัมปทาน

ก่อนวันที่ 8 มีนาคม 2550 ITV เป็นผู้ดำเนินการผลิตและจัดหารายการ ขาย
และให้เช่าเวลาโฆษณา และแพร่ภาพ
ส่งสัญญาณออกอากาศครอบคลุมจำนวนประชากรที่สามารถรับชมได้ประมาณร้อยละ 98
ของประชากรทั้งหมดในประเทศไทย ผ่านสถานีเครือข่ายทั่วประเทศรวม 52 สถานี
ด้วยระบบส่งสัญญาณที่มีเทคโนโลยีระบบดิจิตอล ที่ทันสมัยให้ความคมชัดทั้งภาพและเสียง ITV
มีความโดดเด่นในการเป็นสถานีข่าวชั้นแนวหน้าของเมืองไทยที่ได้รับการยอมรับอย่างกว้างขวางในความน่าเชื่อ
ถือของการนำเสนอข่าวที่ถูกต้อง รวดเร็ว และเจาะลึก นอกจากนี้ ITV
ยังได้นำเสนอรายการละครช่วงเย็นสำหรับเด็กซึ่งประสบความสำเร็จติดต่อกันมาเป็นเวลากว่า 3 ปี
ในส่วนของรายการอื่นๆ ด้านสาระความรู้และรายการบันเทิงต่างๆ ของสถานีฯ
ก็ยังคงความโดดเด่นในด้านเนื้อหาที่มีคุณภาพและรูปแบบของรายการที่นำเสนอและแตกต่างจากรายการบันเทิงของสถานีอื่นๆ
ทำให้สถานียังคงรักษาอันดับความนิยม (TV Rating) เป็นอันดับ 3 ในปี 2549 โดยมีค่าเฉลี่ยของ
Rating ในช่วงไพร์มไทม์ (18.00-22.30 น.) เท่ากับ 3.16 เพิ่มขึ้นจากปี 2548 ที่ได้ 2.85
โดยเพิ่มขึ้น 11%

โดยนับแต่วันที่คำพิพากษาศาลปกครองสูงสุด มีผลบังคับ คือ วันที่ 14 ธันวาคม 2549 เป็นต้นมา
สำนักงานปลัดสำนักนายกรัฐมนตรี ได้มีหนังสือแจ้งให้ ITV
ดำเนินการชำระหนี้ค่าสัมปทานส่วนต่างจากคำตัดสินของอนุญาโตตุลาการจำนวน 2,210
ล้านบาทค่าดอกเบี้ยของค่าสัมปทานส่วนต่าง และค่าปรับจำนวนประมาณ 97,760 ล้านบาท
ภายในวันที่ 6 มีนาคม 2550 มิฉะนั้น สำนักงานปลัดสำนักนายกรัฐมนตรี
จะดำเนินการตามสัญญาและกฎหมาย ซึ่ง ITV พยายามเจรจากับ สำนักงานปลัดสำนักนายกรัฐมนตรี
ในเรื่องนี้มาโดยตลอดว่าในส่วนของภาระหนี้ค่าดอกเบี้ยของค่าสัมปทานส่วนต่างและค่าปรับจำนวนประมาณ
97,760 ล้านบาท นั้น ITV มีความเห็นไม่ตรงกันกับ สำนักงานปลัดสำนักนายกรัฐมนตรี
ทั้งวิธีการคำนวณและจำนวนภาระหนี้ที่แตกต่างกันอย่างมากและการเรียกร้องหนี้สินดังกล่าวไม่เป็นธรรมกับ
ITV จากความไม่ชัดเจนของภาระหนี้สินจำนวนมหาศาลดังกล่าวเป็นเหตุให้ ITV
ประสบปัญหาในการจัดหาแหล่งเงินกู้หรือแหล่งเงินทุนใดๆ
เพื่อมาให้การสนับสนุนในการดำเนินงานของ ITV ตลอดจนการชำระหนี้ค่าสัมปทานส่วนต่าง ITV
ได้ขอให้สำนักงานปลัดสำนักนายกรัฐมนตรี พิจารณาแนวทางแก้ไขปัญหาในหลายๆ แนวทาง
รวมทั้งได้ยื่นข้อเสนอขอประนีประนอมโดยเสนอที่จะชำระค่าสัมปทานส่วนต่าง 2,210 ล้านบาท
ส่วนดอกเบี้ยและค่าปรับให้ดำเนินการตามกระบวนการยุติธรรมตามขั้นตอนที่กำหนดไว้ในสัญญาฯ
แต่ก็ได้รับการปฏิเสธ ITV จึงได้ ทำหนังสือขอความเป็นธรรมจากนายกรัฐมนตรี
และนอกจากนี้เมื่อวันที่ 20 กุมภาพันธ์ 2550 ITV
ยังได้ยื่นคำร้องต่อศาลปกครองกลางเพื่อขอให้ศาลกำหนดมาตรการคุ้มครองชั่วคราวและร้องขอให้ศาลพิจารณาไต่สวนเป็นกรณีฉุกเฉิน
เพื่อขอให้ศาลมีคำสั่งระงับการใช้สิทธิบอกเลิกสัญญาสัมปทานของสำนักงานปลัดสำนักนายกรัฐมนตรี
จนกว่าคณะอนุญาโตตุลาการจะมีคำชี้ขาดในกรณีค่าปรับและดอกเบี้ย แต่ต่อมาเมื่อวันที่ 21 กุมภาพันธ์
2550 ศาลได้พิจารณาแล้วมีคำสั่งยกคำร้องขอคุ้มครองชั่วคราวที่ ITV ได้ยื่นไปข้างต้น

ต่อมาเมื่อวันที่ 27 กุมภาพันธ์ 2550 ที่ประชุมคณะรัฐมนตรี (ครม.)
มีมติให้สำนักงานปลัดสำนักนายกรัฐมนตรี. บอกเลิกสัญญาสัมปทานกับ ITV ได้ หาก ITV
ไม่สามารถชำระหนี้ค่าสัมปทานส่วนต่างและค่าปรับและดอกเบี้ยรวมแสนล้านกว่าบาทดังกล่าวได้
ภายในวันที่ 6 มีนาคม 2550

วันที่ 6 มีนาคม 2550 คณะรัฐมนตรีมีมติให้สถานีโทรทัศน์ไอทีวี ยุติการออกอากาศ
โดยจะออกอากาศได้ถึงเวลา 24.00 น. ของวันที่ 7 มีนาคม 2550
และสำนักงานปลัดสำนักนายกรัฐมนตรี ได้มีหนังสือลงวันที่ 7 มีนาคม 2550
บอกเลิกสัญญาเข้าร่วมงานฯ และแจ้งให้ ITV ดำเนินการชำระหนี้ และส่งมอบทรัพย์สินที่ ITV
มีไว้ใช้ในการดำเนินกิจการตามสัญญาเข้าร่วมงานฯ คืนให้ สำนักงานปลัดสำนักนายกรัฐมนตรี
ภายในเวลาที่สำนักงานปลัดสำนักนายกรัฐมนตรี กำหนด
ซึ่งการบอกเลิกสัญญาสัมปทานดังกล่าวเป็นเหตุให้ ITV
จำเป็นต้องหยุดดำเนินธุรกิจสถานีโทรทัศน์ไอทีวีนับแต่นั้นมา

ตั้งแต่วันที่ 8 มีนาคม 2550 เป็นต้นมา สำนักงานปลัดสำนักนายกรัฐมนตรี
ได้มอบหมายให้กรมประชาสัมพันธ์เข้ายึดครองทรัพย์สินและคลื่นความถี่ยูเอชเอฟซึ่ง ITV
เคยใช้งานอยู่เดิมและเข้าดำเนินการบริหารกิจการสถานีโทรทัศน์ภายใต้ชื่อ “สถานีทีไอทีวี
(TITV)“ปัจจุบันสถานีดังกล่าวอยู่ระหว่างแปรรูปกิจการไปเป็น ”ทีวีสาธารณะ”
ภายใต้พระราชบัญญัติองค์การกระจายเสียงและแพร่ภาพสาธารณะแห่งประเทศไทย
(“พรบ.ทีวีสาธารณะ”) ซึ่งมีผลบังคับใช้เป็นกฎหมายแล้วตั้งแต่วันที่ 15 มกราคม 2551
ซึ่งพรบ.ทีวีสาธารณะดังกล่าวจะมีผลต่อบรรดาทรัพย์สินต่างๆ รวมถึงสิทธิ หน้าที่ และภาระผูกพันของ
ITV ตามสัญญาเข้าร่วมงานฯ จะตกเป็นของรัฐตามบทเฉพาะกาล มาตรา 56
แห่งร่างพระราชบัญญัติดังกล่าว

อย่างไรก็ตาม ITV
ยังคงดำเนินคดีฟ้องร้องกับสำนักงานปลัดสำนักนายกรัฐมนตรีต่อไปตามกระบวนการยุติธรรม
และข้อเรียกร้องค่าเสียหายข้ออื่นๆที่เรียกร้องให้สำนักงานปลัดฯชดเชยความเสียหายโดยชำระคืนเป็นเงินสดตลอดจนการชดเชยความเสียหายโดยวิธีอื่น
ให้แก่ ITV ยังคงมีผลทางกฎหมายอยู่ หากศาลมีคำพิพากษาชี้ขาดตามที่ ITV
เรียกร้องโดยคดีความระหว่าง ITV และ สำนักงานปลัดสำนักนายกรัฐมนตรี
ที่ยังคงดำเนินอยู่ในกระบวนการยุติธรรมมี 3 คดี ได้แก่

1.  คดีหมายเลขดำที่ 1/2550 วันที่ 4 มกราคม 2550 ITV
    เป็นโจทก์ยื่นข้อพิพาทต่อสถาบันอนุญาโตตุลาการขอให้พิจารณาเรื่องค่าปรับจากการปรับผังรายการและดอกเบี้ยจากค่าสัมปทานส่วนต่าง

2.  คดีหมายเลขดำที่ 46 /2550 วันที่ 9 พฤษภาคม 2550 ITV
    เป็นโจทก์ยื่นข้อพิพาทต่อสถาบันอนุญาโตตุลาการกรณี สำนักงานปลัดสำนักนายกรัฐมนตรี
    บอกเลิกสัญญาไม่ชอบและเรียกร้องหนี้สินไม่ชอบด้วยกฎหมายและสัญญา
    และเรียกร้องค่าเสียหายอันเกิดจากการกระทำไม่ชอบดังกล่าวจำนวน 21,814 ล้านบาท

3.  คดีหมายเลขดำที่ 640/ 2550 วันที่ 30 มีนาคม 2550 สำนักงานปลัดสำนักนายกรัฐมนตรี
    เป็นโจทก์ฟ้อง ITV เรียกร้องให้ ITV ชำระค่าสัมปทานส่วนต่าง
    ดอกเบี้ยของค่าสัมปทานส่วนต่าง 15% ค่าปรับผังรายการ และมูลค่าทรัพย์สินที่ส่งมอบไม่ครบ
    มูลค่ารวม 101,865 ล้านบาท ซึ่ง ณ วันที่ 19 ธันวาคม 2550
    ศาลปกครองสูงสุดได้มีคำพิพากษายืนยันตามคำสั่งศาลปกครองกลางโดยให้จำหน่ายคดีออกจากสารบบของศาลปกครอง
    เพื่อให้คู่สัญญาไปดำเนินการทางอนุญาโตตุลาการตามที่กำหนดไว้ในสัญญาร่วมงานฯ

ผลจากการที่สำนักงานปลัดฯได้เพิกถอนสัญญาสัมปทานฯของ ITV ทำให้ ITV
จำเป็นต้องหยุดดำเนินกิจการสถานีโทรทัศน์ไอทีวี ตั้งแต่วันที่ 8 มีนาคม 2550 เป็นต้นมา
และยังเป็นสาเหตุให้ตลาดหลักทรัพย์แห่งประเทศไทยได้ประกาศให้หุ้นของ ITV
เป็นหลักทรัพย์ที่เข้าข่ายอาจถูกเพิกถอนออกจากตลาดหลักทรัพย์แห่งประเทศไทย
พร้อมทั้งขึ้นเครื่องหมาย NC (Non-Compliance) และ SP (Suspension)
ห้ามซื้อหรือขายหลักทรัพย์ของบริษัทฯ จนกว่า ITV
จะสามารถแก้ไขฟื้นฟูกิจการเพื่อให้เหตุแห่งการเพิกถอนหมดไป โดยปัจจุบัน ITV
อยู่ระหว่างการพิจารณาดำเนินการเพื่อจัดทำแผนฟื้นฟูกิจการเสนอต่อผู้ถือหุ้นของ ITV
ตามแนวทางของตลาดหลักทรัพย์แห่งประเทศไทยร่วมกับที่ปรึกษาการเงินและที่ปรึกษากฎหมาย
แต่เนื่องจาก ITV ยังมีคดีความที่ยังอยู่ในกระบวนการพิจารณาของศาล
และอาจต้องใช้ระยะเวลานานจนกว่ากระบวนการยุติธรรมจะถึงที่สุด
และผลของคดีความดังกล่าวอาจส่งผลที่เป็นสาระสำคัญต่อสถานะการเงินและการดำเนินธุรกิจต่อไปในระยะยาว
ITV
จึงจำเป็นต้องใช้เวลาในการพิจารณาอย่างละเอียดรอบคอบในการศึกษาความเป็นไปได้ของแผนฟื้นฟูกิจการ
รวมถึงสถานะงบการเงินรวมของบริษัทฯ ณ 31 ธันวาคม 2550 ITV มีส่วนของผู้ถือติดลบอยู่
2,167 ล้านบาท อีกทั้งมีภาระรายจ่ายทางบัญชีในการสำรองเผื่อค่าดอกเบี้ยอันอาจเกิดขึ้นในกรณีที่
ITV แพ้คดีในอัตราร้อยละ 15 ต่อปี ของค่าสัมปทานส่วนต่างรวม 2,891 ล้านบาท
คิดเป็นจำนวนเงินปีละประมาณ 436 ล้านบาท หรือไตรมาสละประมาณ 109 ล้านบาท
ซึ่งตามเงื่อนไขในการจัดทำแผนฟื้นฟูตามกฎเกณฑ์ของตลาดหลักทรัพย์ฯ ITV
จะต้องแสวงหาธุรกิจใหม่ที่สามารถสร้างผลกำไรสะสมให้ได้เพิ่มขึ้น อย่างน้อย 2,167
ล้านบาทหรือหาวิธีอื่นใดเพื่อทำให้ส่วนของผู้ถือหุ้นในงบดุลเป็นบวก และนอกจากนั้น ITV
ยังต้องสามารถทำกำไรจากการดำเนินงานในธุรกิจหลักอย่างน้อยสามไตรมาสติดต่อกันได้มากกว่า
327 ล้านบาทหรือ 436 ล้านบาท ในระยะเวลา 1 ปี (ในกรณีที่ผลกำไรไม่ต่อเนื่อง)
จึงจะพ้นจากเหตุแห่งการเพิกถอนหลักทรัพย์ของ ITV ออกจากตลาดหลักทรัพย์แห่งประเทศไทย

สืบเนื่องจากข้อจำกัดหลายประการข้างต้น
ประกอบกับเงินสดในมือสำหรับใช้ดำเนินกิจการต่อไปมีจำนวนจำกัดเพียง 1,236 ล้านบาท
(ตามงบการเงินรวม ณ 31 ธันวาคม 2550) ITV
จึงจำเป็นต้องใช้ระยะเวลาในการวิเคราะห์ศึกษาความเป็นไปได้และการแสวงหาธุรกิจใหม่ที่มีศักยภาพในการสร้างผลกำไรจำนวนดังกล่าวอย่างถี่ถ้วนและรอบคอบ
ในกรณีที่ ITV ได้ข้อสรุปเกี่ยวกับผลการศึกษาความเป็นไปได้และ/หรือแผนการฟื้นฟูกิจการแล้ว ITV
จะนำเสนอให้ผู้ถือหุ้นของ ITV
พิจารณาอนุมัติความเป็นไปได้ของแผนและรายงานต่อตลาดหลักทรัพย์ฯ ต่อไป

2. การวิจัยและพัฒนา

-ไม่มี-

3. ทรัพย์สินที่ใช้ในการประกอบธุรกิจ

สินทรัพย์ถาวร

ITV มีสินทรัพย์ถาวร ที่เป็นสิทธิในการใช้เพื่อการดำเนินงานภายใต้สัญญาสัมปทาน ณ วันที่ 31
ธันวาคม 2550 มีรายละเอียดดังนี้

+-------------------------+-----------------+-----------+-------------+
| รายการ                  | ลักษณะของสิทธิ     | ใ         | มูลค่าตามบัญชี  |
|                         |                 | ช้เป็นหลักปร | (สุทธิ)       |
|                         |                 | ะกันการกู้ยืม |             |
|                         |                 |           | (ล้านบาท)    |
+=========================+=================+===========+=============+
| ที่ดิน                     | สิทธิภายใต้สัญญาฯ   | ไม่มี       | 36.40       |
+-------------------------+-----------------+-----------+-------------+
| สถานีเครือข่าย             | สิทธิภายใต้สัญญาฯ   | ไม่มี       | 101.76      |
+-------------------------+-----------------+-----------+-------------+
| อุปกรณ์และระบ             | สิทธิภายใต้สัญญาฯ   | ไม่มี       | 1,564.52    |
| บการทำข่าวและถ่ายทอดสัญญาณ |                 |           |             |
+-------------------------+-----------------+-----------+-------------+
| เครื่องมือและอุปกรณ์สำนักงาน  | สิทธิภายใต้สัญญาฯ   | ไม่มี       | 114.50      |
+-------------------------+-----------------+-----------+-------------+
| สินทรัพย์ที่ไม่มีตัวตน          | สิทธิภายใต้สัมปทาน  | ไม่มี       | 83.81       |
+-------------------------+-----------------+-----------+-------------+
| เครื่องมือและอุปกรณ์สำนักงาน  | (ITV            | ไม่มี       | 0.18        |
|                         | เป              |           |             |
|                         | ็นเจ้าของเป็นทรัพย์ส |           |             |
|                         | ินที่ได้มาหลังจากวันที่ |           |             |
|                         | 7 มี.ค.2550)     |           |             |
+-------------------------+-----------------+-----------+-------------+
| รวม                     |                 |           | 1,901.17    |
+-------------------------+-----------------+-----------+-------------+
| ขา                      |                 |           | (1,901.17)  |
| ดทุนจากการด้อยค่าของสินทรัพย์ |                 |           |             |
+-------------------------+-----------------+-----------+-------------+
| สุทธิ                     |                 |           | -           |
+-------------------------+-----------------+-----------+-------------+

หมายเหตุ : เมื่อวันที่ 7 มีนาคม พ.ศ. 2550 ITV
ได้รับหนังสือแจ้งบอกเลิกสัญญาเข้าร่วมงานและการดำเนินการสถานีวิทยุโทรทัศน์ระบบ ยู เอช เอฟ
เป็นผลให้สัมปทานดังกล่าวสิ้นสุดลง ซึ่งเป็นข้อบ่งชี้ของการด้อยค่าของอุปกรณ์
สินทรัพย์ภายใต้สัญญาสัมปทาน ซึ่งได้รับรู้ผลขาดทุนจากการด้อยค่าของสินทรัพย์ จำนวน 1,901.17
ล้านบาท และใน วันที่ 15 มกราคม พ.ศ. 2551
พระราชบัญญัติองค์การกระจายเสียงและแพร่ภาพสาธารณะแห่งประเทศไทยดังกล่าวได้มีการประกาศในราชกิจจานุเบกษาโดยมีผลบังคับใช้เป็นกฎหมายตั้งแต่วันที่
15 มกราคม พ.ศ. 2551 เป็นต้นไป ทำให้ บรรดาทรัพย์สินต่างๆ
รวมถึงสิทธิหน้าที่และภาระผูกพันของ ITV
ตามสัญญาเข้าร่วมงานฯจะตกเป็นของรัฐตามบทเฉพาะกาลมาตรา56แห่งร่างพระราชบัญญัติดังกล่าว

  อย่างไรก็ตาม ITV ยังคงมีคดีความฟ้องร้องกับสำนักงานปลัดฯ
  ที่ยังดำเนินต่อไปในกระบวนการยุติธรรมและข้อเรียกร้องค่าเสียหายข้ออื่น ๆ
  ที่เรียกร้องให้สำนักงานปลัดฯ ชดเชยค่าเสียหายโดยชำระคืนเป็นเงินสดให้แก่ ITV
  ยังคงมีผลทางกฎหมายอยู่หากศาลมีคำพิพากษาชี้ขาดตามที่ ITV เรียกร้อง

สัญญาเช่าพื้นที่ตั้งสถานีโทรทัศน์และสัญญาการค้าต่างๆ

เมื่อวันที่ 7 มีนาคม พ.ศ. 2550 ITV
ได้รับหนังสือแจ้งบอกเลิกสัญญาเข้าร่วมงานและการดำเนินการสถานีวิทยุโทรทัศน์ระบบ ยู เอช เอฟ
เป็นผลให้สัมปทานดังกล่าวสิ้นสุดลง ทำให้ ITV
ยกเลิกสัญญาเช่าพื้นที่ตั้งสถานีโทรทัศน์และสัญญาการค้าทั้งหมด ตั้งแต่วันที่ 8 มีนาคม 2550
เป็นต้นมา

สัญญาเช่าพื้นที่สำนักงานปัจจุบัน

ปัจจุบัน ITV ได้เช่าพื้นที่สำนักงานกับ บริษัท เอสซี แอสเสท คอร์ปอเรชั่น จำกัด (มหาชน)
โดยมีสาระสำคัญของสัญญา ดังนี้

สัญญาเช่าพื้นที่สำนักงานอาคารชินวัตรทาวเวอร์ 3

+------------------------+---+------------------------------------------+
| ชื่อสัญญา                 | : | สัญญาเช่าพื้นที่ในอาคารชินวัตรทาวเวอร์ 3          |
+------------------------+---+------------------------------------------+
| คู่สัญญา                  |   | บริษัท เอสซี แอสเสท คอร์ปอเรชั่น จำกัด (มหาชน)  |
|                        |   | และ                                      |
|                        |   |                                          |
|                        |   | บริษัท ไอทีวี จำกัด (มหาชน)                   |
+------------------------+---+------------------------------------------+
| วันที่ลงนามสัญญา           |   | 3 ธันวาคม 2550                            |
+------------------------+---+------------------------------------------+
| ระยะเวลาสัญญาเช่า        |   | 1 มกราคม 2551 ถึง 31 ธันวาคม 2551          |
+------------------------+---+------------------------------------------+
| รายละเอียดพี้นที่เช่า        |   | จำนวนพื้นที่เช่า 31 ตารางเมตร                 |
+------------------------+---+------------------------------------------+
| อัตราค่าเช่า              |   | 11,610 บาทต่อเดือน                         |
|                        |   | โ                                        |
|                        |   | ดยผู้เช่ามีสิทธิขอต่อสัญญาได้โดยแจ้งล่วงหน้าไม่น้อยกว่า |
|                        |   | 90 วัน                                    |
|                        |   | ผู้ให้เช่าขอสงวนสิทธิใน                        |
|                        |   | การขอปรับอัตราค่าเช่าได้ตามสภาพเศรษฐกิจในขณะนั้น |
|                        |   | ไม่เกินร้อยละ 15 ของอัตราค่าเช่าเดิม            |
+------------------------+---+------------------------------------------+

ลิขสิทธิ์รายการ

ITV มีมูลค่าทางบัญชีของลิขสิทธิ์รายการและต้นทุนผลิตรายการ ณ วันที่ 31 ธันวาคม 2550 จำนวน
103.20 ล้านบาท โดยเมื่อวันที่ 7 มีนาคม พ.ศ. 2550 ITV
ได้รับหนังสือแจ้งบอกเลิกสัญญาเข้าร่วมงานและการดำเนินการสถานีวิทยุโทรทัศน์ระบบ ยู เอช เอฟ
เป็นผลให้สัมปทานดังกล่าวสิ้นสุดลง ซึ่งเป็นข้อบ่งชี้ของการด้อยค่าของ ค่าลิขสิทธิ์รายการ
ซึ่งได้รับรู้ผลขาดทุนจากการด้อยค่าของสินทรัพย์ดังกล่าวจำนวน 103.20 ล้านบาท

4. โครงการในอนาคต

ITV มีคดีระหว่าง ITV และ สำนักงานปลัดสำนักนายกรัฐมนตรีที่ ITV
เป็นโจทก์และยังคงดำเนินอยู่ในกระบวนการยุติธรรมอยู่ 2 คดี ได้แก่ คดีหมายเลขดำที่ 1/2550
วันที่ 4 มกราคม 2550 ซึ่ง ITV
เป็นโจทก์ยื่นข้อพิพาทต่อสถาบันอนุญาโตตุลาการขอให้พิจารณาค่าปรับจากการปรับผังรายการและดอกเบี้ยจากค่าสัมปทานส่วนต่าง
และคดีหมายเลขดำที่ 46/2550 วันที่ 9 พฤษภาคม 2550 ซึ่ง ITV
เป็นโจทก์ยื่นข้อพิพาทต่อสถาบันอนุญาโตตุลาการกรณี สำนักงานปลัดสำนักนายกรัฐมนตรี
บอกเลิกสัญญาไม่ชอบและเรียกร้องหนี้สินไม่ชอบด้วยกฎหมาย
และเรียกร้องค่าเสียหายอันเกิดจากการกระทำไม่ชอบดังกล่าวจำนวน 21,814 ล้านบาท สำหรับ
คดีหมายเลขดำที่ 640/ 2550 วันที่ 30 มีนาคม 2550 ซึ่ง สำนักงานปลัดสำนักนายกรัฐมนตรี
เป็นโจทก์ฟ้อง ITV เรียกร้องให้ ITV ชำระค่าสัมปทานส่วนต่าง ดอกเบี้ย ค่าปรับผังรายการ
มูลค่าทรัพย์สินที่ส่งมอบไม่ครบ มูลค่ารวม 101,865 ล้านบาท
ได้มีคำพิพากษาศาลปกครองสูงสุดยืนยันตามคำสั่งศาลปกครองกลางโดยให้จำหน่ายคดีออกจากสารบบของศาลปกครอง
เพื่อให้คู่สัญญาไปดำเนินการทางอนุญาโตตุลาการตามที่กำหนดไว้ในสัญญาร่วมงานฯ

ปัจจุบัน ITV อยู่ระหว่างการพิจารณาดำเนินการเพื่อจัดทำแผนฟื้นฟูกิจการเสนอต่อผู้ถือหุ้นของ ITV
ตามแนวทางของตลาดหลักทรัพย์แห่งประเทศไทยร่วมกับที่ปรึกษาการเงินและที่ปรึกษากฎหมาย
และเนื่องจาก ITV ยังมีคดีความที่ยังอยู่ในกระบวนการพิจารณาของศาล
และอาจต้องใช้ระยะเวลานานจนกว่ากระบวนการยุติธรรมจะถึงที่สุด
และผลของคดีความดังกล่าวอาจส่งผลที่เป็นสาระสำคัญต่อสถานะการเงินและการดำเนินธุรกิจต่อไปในระยะยาว
ITV
จึงจำเป็นต้องใช้เวลาในการพิจารณาอย่างละเอียดรอบคอบในการศึกษาความเป็นไปได้ของแผนฟื้นฟูกิจการ
ตามรายละเอียดที่กล่าวข้างต้น (ในส่วนของลักษณะผลิตภัณฑ์และบริการ)

บริษัท แมทช์บอกซ์ จำกัด

บริษัท แมทช์บอกซ์ จำกัด (MB) เดิมชื่อบริษัท เอสซี แมทช์บอกซ์
จำกัดโดยได้เปลี่ยนชื่อบริษัทเมื่อวันที่ 4 ตุลาคม 2550
ดำเนินธุรกิจให้บริการด้านออกแบบความคิดสร้างสรรค์และสื่อสารโฆษณาแบบครบวงจร

1.  ลักษณะการประกอบธุรกิจ

SMB จดทะเบียนก่อตั้งเป็นบริษัทจำกัด เมื่อวันที่ 13 มีนาคม 2534 ด้วยทุนจดทะเบียน 9 ล้านบาท
โดยมี SHIN เป็นผู้ถือหุ้นใหญ่ในสัดส่วนร้อยละ 99.99

SMB
ประกอบธุรกิจหลักในการให้บริการด้านออกแบบความคิดสร้างสรรค์ให้กับสินค้าและบริการของลูกค้า
รวมทั้งจัดซื้อสื่อโฆษณาทุกประเภท และรับจ้างผลิตชิ้นงานและวัสดุโฆษณาผ่านทางโทรทัศน์
หนังสือพิมพ์ วิทยุ ป้าย และเว็บไซต์ รวมทั้งงานด้านสิ่งพิมพ์ต่างๆ

รายได้จากลูกค้าของ SMB ในปี 2550 แบ่งออกเป็นลูกค้าภายในกลุ่มบริษัทฯ สัดส่วน 72%
และลูกค้าภายนอกกลุ่ม 28%

2. การประกอบธุรกิจแต่ละสายผลิตภัณฑ์

1.  บริการด้านออกแบบความคิดและวางแผนกลยุทธ์โฆษณาอย่างสร้างสรรค์ให้กับสินค้าและบริการของลูกค้า
    ลูกค้าของ MB มีทั้งภายในและภายนอก โดยในการแแข่งขัน MB
    จะเข้าไปร่วมเสนอตัวอย่างชิ้นงานโฆษณาให้กับลูกค้าร่วมกับบริษัทผู้สร้างสรรค์งานโฆษณารายอื่นๆ
    ในช่วงระยะเวลาที่ผ่านมา MB มีชื่อเสียงและได้รับการยอมรับจากตลาด
    ในเรื่องการทำโฆษณาสื่อสารในสินค้าประเภทเทคโนโลยีสื่อสารและโทรคมนาคม
    อีกทั้งได้รับการยอมรับในความสำเร็จของการโฆษณาสื่อสารแนะนำสินค้าใหม่สู่ตลาด เช่น
    โยเกิร์ตและนมเปรี้ยวตราดัชมิลล์ น้ำส้มสแปลชจากโคคาโคล่า
    รวมไปถึงรถกระบะเกียจากยนตรกิจ ฯลฯ

2.  บริการด้านสื่อโฆษณา เป็นบริการที่จัดหาเนื้อที่โฆษณาทั้งโทรทัศน์ หนังสือพิมพ์ วิทยุ
    ป้ายกลางแจ้ง และอินเตอร์เน็ต

3.  บริการด้านการผลิตชิ้นงาน วัสดุโฆษณา เพื่อนำไปดำเนินการลงโฆษณาในเนื้อที่โฆษณา

4.  บริการด้านสิ่งพิมพ์ต่าง ๆ ทั้งด้านออกแบบและจัดพิมพ์ในรูปแบบต่าง ๆ

5.  บริการด้านการจัดกิจกรรม ( Event Marketing)

3.  ปัจจัยความเสี่ยง

ปัจจัยความเสี่ยงที่อาจจะเกิดขึ้น และมีผลกระทบต่อการดำเนินงานของ MB สามารถสรุปได้ดังนี้

1.  ลูกค้าหลักเปลี่ยนบริษัทโฆษณา

2.  การแข่งขันในตลาดประเด็นลดราคาค่าธรรมเนียมในการให้บริการ

3.  ภาวะเศรษฐกิจถดถอยของประเทศ

4. โครงการในอนาคต

MB มีความมุ่งมั่นที่จะพัฒนาให้บริการสื่อรูปแบบใหม่ๆเพื่อให้งบประมาณของลูกค้ามีประสิทธิภาพสูงสุด
ตลอดจนเป็นการจับกลุ่มลูกค้าที่ใหญ่ขึ้น เพื่อขยายฐานรายได้ของให้กว้างขึ้น
นอกจากนี้จากการที่ธุรกิจด้านการจัดกิจกรรมทางการตลาดมีแนวโน้มการเติบโตที่สูง
บริษัทมีแนวโน้มเสริมความแข็งแกร่งให้กับบริการดังกล่าวด้วย

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 6                                                           |
|                                                                       |
| รายงานคณะกรรมการตรวจสอบ                                               |
+-----------------------------------------------------------------------+

[]

[]

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 7                                                           |
|                                                                       |
| รายงานความรับผิดชอบของคณะกรรมการต่อรายงานทางการเงิน                       |
+-----------------------------------------------------------------------+

  []

[1] ใบอนุญาตแบบที่หนึ่ง หมายถึง
ผู้ให้บริการอินเตอร์เน็ตประเภทที่ไม่มีโครงข่ายโทรคมนาคมเป็นของตนเอง เช่น
บริการอินเตอร์เน็ต (Internet Service) และบริการอื่นใดที่คณะกรรมการเห็นสมควร

[2] ใบอนุญาตแบบที่สอง
คือการให้บริการอินเตอร์เน็ตเกตเวย์ระหว่างประเทศและบริการชุมสายอินเตอร์เน็ตที่ผู้ให้บริการต้องมีโครงข่ายโทรคมนาคมเป็นของตัวเอง

[3] ใบอนุญาตแบบที่สาม หมายถึง
ผู้ให้บริการอินเตอร์เน็ตประเภทที่มีโครงข่ายโทรคมนาคมเป็นของตนเอง
เพื่อให้บริการโครงข่ายโทรคมนาคมทั้งทางสายและไร้สาย